
Laugardagsmorgunn 


Inngangsávarp 
Gordon B. Hinckley forseti 


Kæru bræður og systur, samverka menn mínir í þessu mikla verki, ég tel það 
við hæfi nú við upphaf þessarar ráðstefnu að ég segi fáein orð um ábyrgðarverk okkar 
og ráðsmennsku undanfarin tíu ár. 

Hinn 12. mars 1995 var okkur veitt hin mikla og helga ábyrgð þessa 
forsætisráðs. 

Á næstu aðalráðstefnu þar á eftir sagði ég þetta: 

„Nú, kæru bræður og systur, er sá tími upprunninn að við þurfum að teygja 
okkur örlítið lengra, útvíkka sjóndeildarsvið okkar og auka skilning okkar á hinu 
mikla hlutverki Kirkju Jesú Krists hinn Síðari daga heilögu í þúsund ára ríkinu. Við 
þurfum nú að leggja hart að okkur. Við þurfum nú að halda hiklaust áfram, með 
staðgóða þekkingu á víðfeðmi og mikilvægi hlutverks okkar. Nú er tími til að gera 
það sem rétt er, hverjar sem afleiðingarnar verða. Nú er tími til að leggja okkur fram 
við að halda boðorðin. Nú er tími til að rétta hinum hrjáðu og villuráfandi í myrkri og 
kvöl hönd góðvildar og elsku. Nú er tími til að sýna hvert öðru hugulsemi og góðvild, 
heiðarleika og háttprýði í öllum okkar samskiptum. Með öðrum orðum, að verða 
kristilegri“ (aðalráðtefna í apríl, síðdegishluti sunnudags, 2. apríl 1995). 

Þið verðið að dæma um það hversu vel okkur hefur tekist að fylgja þessu boði 
sem gefið var fyrir tíu árum. 

Síðastliðinn áratugur hefur verið dásamlegur í sögu kirkjunnar. Enginn jafnast 
á við hann. Verkinu hefur miðað undursamlega áfram. Afreksverkin eru mörg og 
þýðingarmikil. 

Framþróun þessi er ekki aðeins verk Æðsta forsætisráðsins, 
Tólfpostulasveitarinnar eða Yfirbiskupsráðsins. Hún á rætur í trú, bænum, starfi og 
dyggri þjónustu allra stikuforsætisráða eða háráða, allra biskupsráða og 
sveitarforsætisráða, allra forsætisráða aðildarfélaganna, allra trúfastra þegna þessarar 
kirkju. 

Ykkur öllum, kæru bræður og systur, hvar sem þið eruð, vil ég tjá hjartans 
þakklæti mitt fyrir hina dyggu og dásamlegu þjónustu ykkar. Hve dásamlegt fólk þið 
eruð. 

Hátign og mikilleiki fagnaðarerindis Jesú Krists hefur á okkar tíma verið 
endurreist fyrir tilstilli spámannsins Josephs Smith í dýrðlegum ljóma. 

Er við nú stöndum á hátindi þess tíma og lítum aftur, megum við ekki hreykja 
okkur upp eða verða dambsöm, en við getum verið auðmjúk og þakklát fyrir það sem 
áorkast hefur í hinum ýmsu viðfangsefnum. 

Kirkjan hefur til að mynda vaxið svo að meðlimafjölda að þegnar hennar eru 
nú fleiri utan Bandaríkjanna en innan þeirra. Við erum orðin fjölmenn alþjóðleg 
fjölskylda, ríflega tólf milljónir þegna í 160 löndum. 

A þessum tíu árum hafa 500 nýjar stikur verið stofnaðar og yfir 4.000 nýjar 
deildir og greinar. Þrjár milljónir meðlima hafa bæst í hópinn. 

Fjöldi þeirra sem skráir sig í Fræðsludeild kirkjunnar hefur aukist um nærri tvö 
hundruð þúsund. Æskufólk okkar er að mestum hluta öflugra og trúfastara. 


Menntunarsjóðurinn var stofnaður. Við byrjuðum þar með hendur tómar og 
aðeins von og trú að leiðarljósi. Nú nýtur ungt fólk, um 18.000 manns, aðstoðar hans. 
Það á heima í 27 löndum. Það nýtur menntunar og brýst undan þeirri fátækt sem það 
og fyrirrennarar þess hafa búið við í kynslóðir. Það eykur hæfni sína og tekjur þess 
margfaldast. 

Við höfum aukið við fjölda mustera. Árið 1995 voru þau 47. Nú eru þau 119 
og þrjú í viðbót verða vígð á þessu ári. 

Mormónsbók var fáanleg á 87 tungumálum árið 1995. Nú er hún fáanleg á 106 
tungumálum. 

Fimmtíu og einni milljón eintaka af Mormónsbók hefur verið dreift á 
umliðnum tíu árum. 

Við höfum byggt bókstaflega þúsundir bygginga um heim allan. Þær eru betur 
úr garði gerðar og henta betur þörfum okkar en eldri byggingar. 

Þar að auki höfum við byggt þessa undursamlegu höll sem við nú tölum frá, 
hina sérstæðu og fallegu Ráðstefnuhöll hér í Salt Lake City. 

Í öllu þessu höfum við um heim allan hjálpað hinum hrjáðu og ógæfusömu 
hvar sem þeir eru. Á umliðnum tíu árum höfum við látið af hendi rakna fjármuni og 
neyðarbirgðir fyrir hundruð milljóna dollara til hjálparstarfs þeirra sem ekki eru okkar 
trúar. 

Við höfum ferðast um heiminn og borið vitni um þetta verk almættisins. Á 
þessum árum hef ég persónulega ferðast nærri eina milljón og sexhundruð þúsund 
kílómetra til nærri 70 landa. Ástkær lífsförunautur minn ferðaðist með mér þar til hún 
lést fyrir ári síðan. Einmanaleika okkar verður ekki með orðum lýst. 

En von okkar er björt og trú okkar sterk. 

Okkur er ljóst að við höfum séð harla lítið af því sem gerast mun á komandi 
árum. 

Ég er nú 95 ára gamall. Ég hélt aldrei að ég myndi lifa svo lengi. Líf mitt 
minnir mig á skilti nokkurt sem hékk á ryðguðum vír á gaddavírsgirðingu í Texas: Á 
því stóð: 


Þjakaður af þurrkum, 
flæmdur burt af flóðum, 
rúinn inn að skinni, 
framseldur af fógeta. 
Tóri áfram samt! 


Ég vona að ég njóti þeirra forréttinda að vera meðal ykkar, kæru vinir og 
samverkamenn, eins lengi og Drottinn leyfir. Og ég vona að sú þjónusta verði 
viðunandi. 

Undirstaða okkar er fagnaðarerindi Drottins Jesú Krists. Valdsumboð hins 
heilaga prestdæmis er hér, endurreist og í umsjá þeirra sem tekið hafa á móti því beint 
frá Drottni. Fortjaldi himins hefur verið svipt frá og Guð himins, og ástkær sonur 
hans, hafa talað til hins unga spámanns Josephs, við innreið þessarar allra síðustu 
ráðstöfunar. 

Sú ábyrgð okkar er mikil að halda áfram. En tækifæri okkar er dýrðlegt. 

Ég legg enn áherslu á það sem ég sagði fyrir tíu árum. Við skulum „teygja 
okkur örlítið lengra, að útvíkka sjónadeildarsvið okkar og auka skilning okkar á hinu 
mikla hlutverki Kirkju Jesú Krists hinna Síðari daga heilögu í þúsund ára ríkinu.“ 


Ég tjái ykkur öllum elsku mína, blessun og þakklæti, við upphaf þessarar 
miklu ráðstefnu. Ég bið þess auðmjúklega að andi Drottins hafi stjórn á öllu sem hér 
fer fram. Í nafni Jesú Krists, amen. 


Skýr og dýrmæt atriði 


Boyd K. Packer forseti 
starfandi forseti Tólfpostulasveitarinnar 


Joseph Smith sagði: „Ég sagði bræðrunum, að Mormónsbók væri réttari en 
allar aðrar bækur á jörðinni og burðarsteinn trúar okkar, og að maðurinn kæmist nær 
Guði með því að fara eftir kenningum hennar, fremur en nokkurrar annarrar bókar“ 
(Mormónsbók formáli: v; sjá einnig History of the Church, 4:461). 

Fyrsta útgáfan af Mormónsbók: Annað vitni um Jesú Krist kom úr 
prentvélinni í Palmyra, New York, í mars 1830. Joseph Smith — ómenntaður 
sveitapiltur — var þá nýorðinn 24 ára gamall. Á árinu á undan hafði hann eytt samtals 
um 65 dögum við þýðingu af töflunum. Næstum helmingur þess tíma var eftir að hann 
meðtók prestdæmið. Prentunin hafði tekið sjö mánuði. 

Þegar ég las í fyrsta sinn Mormónsbók frá upphafi til enda, las ég loforðið um, 
að ef ég mundi „spyrja Guð, hinn eilífa föður, í nafni Krists, hvort (það sem ég var að 
lesa| er ekki sannleikur. Og ef (ég mundi spyrja) í hjartans einlægni, með einbeittum 
huga og í trú á Krist, {þá mundi| hann opinbera ( mér) sannleiksgildi þess fyrir kraft 
heilags anda“ (Moróní 10:4). Ég reyndi að fylgja þessum leiðbeiningum, eins og ég 
skildi þær. 

Ef ég vænti dýrðlegrar og yfirþyrmandi opinberunar þegar í stað, þá gerðist 
það nú ekki. Mér leið þó vel, og ég fór að trúa. 

Næsta vers geymir jafnvel enn stærra loforð: „Og fyrir kraft heilags anda getið 
þér fengið að vita sannleiksgildi allra hluta“ (Moróní 10:5; skáletrað hér). Ég vissi ekki 
hvernig heilagur andi starfaði, jafnvel þótt Mormónsbók útskýri það mörgum sinnum 
og með margvíslegum hætti. 

Ég las og komst að því að „englar tala með krafti heilags anda, og þess vegna 
hafa þeir orð Krists að mæla.“ Þar segir einnig, að maður eigi að „endurnærast af 
orðum Krists; með því loforði að| orð Krists munu segja yður að fullu, hvað yður ber 
að gjöra“ (2 Ne 32:3). 

Og þar segir greinilega að ef „þér fáið eigi skilið ... þá er það vegna þess, að 
þér spyrjið ekki og knýið ekki á.“ (2 Ne 32:4). 

Ég las einnig: „Ef þér viljið fara inn um hliðið og taka við heilögum anda, þá 
mun hann sýna yður allt, sem yður ber að gjöra“ (2 Ne 32:5). Ég hafði þegar gert það 
þegar ég var staðfestur sem þegn kirkjunnar með „handayfirlagningu til veitingar á 
gjöf heilags anda“ (Trúaratriðin 1:4). 

Ef ég hafði í barnalegu sakleysi ungs drengs búist við einhverri sérstakri 
andlegri reynslu, þá hafði það ekki gerst. Er árin liðu og ég hlustaði á prédikanir og 
lexíur og las í Mormónsbók, fór skilningur minn að aukast. 

Nefí hafði mátt þola mjög slæma meðferð af hendi bræðra sinna og minnti þá 
á að engill hafði talað til þeirra: „En þið voruð orðnir svo tilfinningalausir, að þið 
gátuð ekki skynjað orð hans“ (1 Ne 17:45). Þegar ég skildi að heilagur andi gæti haft 
samskipti í gegnum tilfinningar okkar, varð mér ljóst hversvegna orð Krists, hvort 
sem þau eru í Nýja testamentinu eða Mormónsbók eða öðrum ritningum, vöktu svo 
góða tilfinningu. Með tímanum komst ég að því að ritningarnar hafa svör við ýmsu 
sem ég þurfti að vita. 

Ég las: „Og hér eru orðin, og þau gilda um ykkur og alla menn“ (2Ne11:8; sjá 
einnig 1 Ne 19:23-24: 2 Ne 6:5: 11:2). Ég leit svo á að ritningarnar giltu fyrir mig 
persónulega, og það sama gilti hvað alla aðra varðar. 


Þegar vers sem ég hafði hlaupið yfir nokkrum sinnum fékk persónulega 
merkingu, fannst mér að sá sem ritað hefði það vers hefði djúpan og þroskaðan 
skilning á mínu lífi og minni líðan. 

Ég las til dæmis, að spámaðurinn Lehí neytti ávaxtarins af lífsins tré og sagði: 

„Ég tók því að þrá, að fjölskylda mín mætti einnig neyta hans, því að ég vissi, að hann 
var eftirsóknarverðari en allir aðrir ávextir“ (1 Ne 8:12). Ég hafði lesið það oftar en einu 
sinni. Ég hafði ekki fengið mikið út úr því. 

Spámaðurinn Nefí sagðist einnig hafa ritað „það, sem sálu minni tilheyrir, . 
börnum mínum til uppfræðslu og gagns“ (2 Ne 4:15). Ég hafði lesið það áður, og én. 
skildi það ekkert sérlega vel heldur. En seinna þegar við eignuðumst börn, skildi ég að 
bæði Lehí og Nefí þótti jafn vænt um börn sín og okkur þótti um börn okkar og 
barnabörn. 3 

Mér fannst þessar ritningargreinar skýrar og dýrmætar. Eg undraðist að hinn 
ungi Joseph Smith hefði haft slíkt innsæi. Staðreyndin er sú að ég held ekki að hann 
hafi haft svo djúpt innsæi. Hann þurfti ekki að hafa það. Hann bara þýddi það sem 
ritað var á töflurnar. 

Slíkt skýrt og dýrmætt innsæi er hvarvetna í Mormónsbók. Það ber vott um 
djúpa visku og reynslu sem áreiðanlega er ekki einkennandi fyrir þá sem eru 23 ára. 

Ég lærði að hver sem er, hvar sem er, getur lesið í Mormónsbók og hlotið 
innblástur. 

Sumt innsæi kom eftir annan, jafnvel þriðja lestur og virtist „gilda“ um það 
sem ég stóð frammi fyrir hverju sinni. 

Ég nefni annað skýrt og dýrmætt innsæi sem ekki fékkst við fyrsta lestur í 
Mormónsbók. Þegar ég var 18 ára, var ég kvaddur í herinn. Ég hafði ekki haft neina 
ástæðu til að velta því fyrir mér fyrr, en nú varð ég mjög áhyggjufullur um hvort rétt 
væri fyrir mig að fara í stríðið. Svarið fann ég í Mormónsbók. 

„Þeir { Nefítarnir| börðust ekki fyrir einveldi eða valdi, heldur börðust þeir 
fyrir heimilum sínum og frelsi sínu, konum sínum og börnum, og öllu sínu, já, fyrir 
trúarsiðum sínum og kirkju sinni. 

Og þeir gjörðu það, sem þeir töldu skyldu sína gagnvart Guði, því að Drottinn 
hafði sagt við þá og einnig við feður þeirra: Séuð þér ekki sekir um fyrstu áreitnina, 
né heldur hina síðari, þá skuluð þér ekki leyfa óvinum yðar að ráða yður af dögum. 

Og enn fremur hefur Drottinn sagt: Þér skuluð verja fjölskyldur yðar, jafnvel 
með blóðsúthellingum. Af þeirri ástæðu börðust Nefítar við Lamaníta til að verja sig 
og fjölskyldur sínar, landareignir sínar og lönd, sem og rétt sinn og trú sína“ (Alma 
43:45-47). 

Vitandi þetta, gat ég þjónað fúslega og með sóma. 

Annað dæmi: Við þurftum einu sinni að taka mikla ákvörðun. Þegar við 
vorum enn óviss eftir bænir okkar, fór ég að hitta öldung Harold B. Lee. Hann 
ráðlagði okkur að láta til skarar skríða. Hann skynjaði að ég var enn mjög óákveðinn, 
og sagði: „Vandinn með þig er sá, að þú vilt sjá endalokin strax í upphafi.“ Síðan 
vitnaði hann í þetta vers úr Mormónsbók: „Deilið því ekki, sakir þess að þér sjáið 
ekki, því að þér fáið engan vitnisburð fyrr en eftir að reynt hefur á trú yðar“ (Eter 12:6). 

Hann bætti við: „Þú verður að læra að ganga fáein skref út í myrkrið, og þá 
mun ljósið kvikna og fara fyrir þér.“ Þannig getur eitt vers í Mormónsbók orðið til að 
breyta líf manns. 

Hefur ykkur ekki stundum liðið eins og Nefí, sem sagði: „Og andinn leiddi 
mig, og ég vissi ekki fyrirfram, hvað gjöra skyldi“ (1 Ne 4:6)? Hefur ykkur ekki 
stundum fundist þið vera mjög veikburða eða vanmáttug? 


Moróní fannst hann vanmáttugur og var hræddur um að menn „muni hæðast 
að orðum vorum {vegna veikleika okkar}. 

.. . Drottinn talaði til {hans} og sagði: Heimskingjar draga dár að öðrum, en 
þeir munu sjá eftir því. Og náð mín nægir hinum bljúgu, svo að þeir munu ekki færa 
sér veikleika yðar í nyt — 

Og komi menn til mín, mun ég sýna þeim veikleika sinn. Ég gef mönnum 
veikleika, svo að þeir geti orðið auðmjúkir. Og náð mín nægir öllum mönnum, sem 
auðmýkja sig fyrir mér. Því að ef þeir auðmýkja sig fyrir mér og eiga trú á mig, þá 
mun ég láta hið veika verða styrk þeirra“ (Eter 12:25-27). 

Lífið þýtur áfram. Þegar ykkur finnst þið vanmáttug, áhyggjufull, niðurdregin, 
eða hrædd, opnið þá Mormónsbók og lesið. Látið ekki of langan tíma líða áður en þið 
lesið vers, hugsun, eða kapítula. 

Mín reynsla hefur verið að vitnisburður hellist ekki yfir okkur skyndilega. 
Fremur vex hann, eins og Alma sagði, frá sáðkorni trúar. „Mun þetta ekki styrkja trú 
ykkar? Því að þið munuð segja: Ég veit, að þetta er gott sáðkorn, því að sjá, það spírar 
og tekur að vaxa“ (sjá Alma 32:30). Ef þið nærið það, mun það vaxa; og ef þið nærið það 
ekki, mun það visna (sjá Alma 32:37-41). 

Verið ekki vonsvikin þótt þið hafið lesið og lesið og samt ekki enn fengið 
öflugan vitnisburð. Þið kunnið að vera eitthvað lík lærisveinunum sem talað er um í 
Mormónsbók og voru fullir af krafti Guðs í mikilli dýrð „en þeir vissu það ekki“ (3 Ne 
9:20). 

Gerið ykkar besta. Hugsið um þetta vers: „Og sjáið um, að allt þetta sé gjört 
með visku og reglu, því að ekki er ætlast til að maðurinn hlaupi hraðar en styrkur hans 
leyfir. Hins vegar er honum ráðlegast að starfa af kappi og vinna þannig til 
verðlaunanna. Þess vegna skal allt gjörast með reglu“ (Mósía 4:27). 

Andlegar gjafir sem lýst er í Mormónsbók eru til staðar í kirkjunni í dag — 
hugboð, áhrif, opinberanir, draumar, sýnir, vitranir, kraftaverk. Þið megið vera viss 
um að Drottinn getur sýnt sjálfan sig með krafti og í mikilli dýrð, og stundum gerir 
hann það. Kraftaverk geta gerst. 

Mormón sagði: „Er þá degi kraftaverkanna lokið? 

Eða eru englar hættir að birtast mannanna börnum? Eða hefur hann haldið 
krafti heilags anda frá þeim? Eða mun hann gjöra það, svo lengi sem tíminn varir, 
jörðin stendur eða einn maður finnst á jörðunni, sem frelsa má? 

Sjá. Ég segi yður, nei, því að með trú gjörast kraftaverkin“ (Moróní 7:35-37). 

Biðjist alltaf fyrir — einir og með fjölskyldum ykkar. Svör munu fást með 
margvíslegum hætti. 

Fáein orð eða orðasamband í versi, eins og „aldrei hefur hamingjan falist í 
ranglæti“ (Alma 41:10), mun segja ykkur frá raunveruleika hins illa og hvernig hann 
vinnur. 

„Því að á þann hátt vinnur djöfullinn, því að hann leiðir engan til góðra verka, 
nei alls engan. Né heldur gjöra englar hans það, né heldur þeir, sem lúta honum“ 
(Moróní 7:17). 

Kynslóðir spámanna kenndu kenningar hins ævarandi fagnaðarerindis til að 
vernda „hina friðsömu fylgjendur Krists“ (Moró 7:3). 

Mormón sá okkar dag. Hann gaf þessa viðvörun: „Ef Drottinn agar ekki fólk 
sitt með ýmsum þrengingum, já, ef hann vitjar þess ekki með dauða og skelfingu, með 
hungursneyð og alls kyns fári, þá gleymir það honum“ (He 12:3). 

Þegar Drottinn vitjaði Nefítanna, spurðu þeir „hverju nafni {ber okkur) að 
nefna þessa kirkju, því að ágreiningur er meðal fólksins um þetta atriði. 

Og Drottinn sagði við þá: ... Hvers vegna mögla menn og deila um slíkt? 


Hafa þeir ekki lesið ritningarnar, sem segja, að þér verðið að taka á yður nafn 
Krists, sem er mitt nafn? Því að með því nafni verðið þér kallaðir á efsta degi“ (3 Ne 
27:35). 

Meginkjarni Mormónsbókar er vitnisburður hennar um Jesú Krist. Af meira en 
6000 versum í Mormónsbók, er miklu meira en helmingur sem fjalla beinlínis um 
hann. 

Svo að, „vér tölum um Krist, vér fögnum í Kristi, vér prédikum um Krist, vér 
spáum um Krist og vér færum spádóma vora í letur, svo að börn vor viti, til hvaða 
uppsprettu þau mega leita til fyrirgefningar synda sinna“ (2 Ne 25:26). 

Mormónsbók er óendanlegur fjársjóður visku og innblásturs, ráðgjafar og 
leiðréttingar, „|sniðin| eftir getu hinna veiku og veikustu {meðal okkar|“ (KS 89:3). 
Jafnframt er hún næringarrík fyrir þá lærðustu, ef þeir vilja auðmýkja sig (sjá 2 Ne 9:28- 
29). 

Í Mormónsbók lærum við um: 

Sáluhjálparáætlunina eða „hina miklu sæluáætlun“ (Alma 42:8; sjá einnig Alma 
42:5, 8, 12, 30) 

Kenninguna um Krist og friðþæginguna (sjá 2 Ne 31:2-21; 32:1-6; 3 Ne 11:31-40; 
27:13-21) 

Hvers vegna dauðinn er nauðsynlegur (sjá 2 Ne 9:4-6; Mósía 16:8-9; Alma 12:25-27) 

Líf eftir dauðann í andaheiminum (sjá Alma 42:11-14) 

Hvernig hinn illi vinnur (sjá 2 Ne 2:27; Alma 28:13; 3 Ne 2:2) 

Skipulag prestdæmisins (sjá Mósía 29:42; Alma 4:20; 5:3, 44; Alma 13:1-10) 

Sakramentisbænirnar (sjá Móró 4:3; 5:2) 

Örugga leið til að dæma milli góðs og ills (sjá Moró 7:16) 

Hvernig fá má fyrirgefningu syndanna (sjá Mósía 4:26) 

Skýrar, spámannlegar viðvaranir og margt, margt annað viðvíkjandi 
endurlausn mannsins og lífi okkar. Allt er það hluti af fyllingu fagnaðarerindisins (sjá 
KS 20:9). 

Mormónsbók staðfestir kenningar Gamla testamentisins. Hún staðfestir 
kenningar Nýja testamentisins. Hún endurreisir „mörg skýr og afar dýrmæt atriði,“ (1 
Ne 13:29) glötuð eða numin brott úr þeim (sjá einnig 1 Ne 13:20-42; 13:23). Hún er í 
sannleika sagt annað vitni um Jesú Krist. 

Á þessu ári höldum við upp á að 175 ár eru liðin frá stofnun kirkjunnar og 200 
ár frá fæðingu spámannsins Josephs Smith. Í kirkjunni verður mikið ritað og sagt til 
heiðurs honum. 

Eins og venjulega mun margt verða sagt og ritað til að ófrægja hann. Það hafa 
alltaf verið, eru nú, og munu verða til þeir sem vilja reyna að þyrla upp 200 ára gömlu 
ryki, í von um að finna eitthvað sem Joseph er talinn hafa sagt eða gert, í þeim 
lilgangi að niðurlægja hann. 

Opinberunin segir okkur frá þeim „sem lyfta hæli sínum móti mínum smurðu, 
segir Drottinn, og segja þá hafa syndgað, þegar þeir hafa ekki syndgað gegn mér, 
segir Drottinn, heldur hafa gjört það, sem rétt var í augum mínum, og sem ég bauð 
þeim“ (Kæs 121:16). Þeirra bíður einmitt mjög ströng refsing. 

Við þurfum ekki að verja spámanninn Joseph Smith. Mormónsbók: Annað 
vitni um Jesú Krist mun verja hann fyrir okkur. Þeir sem hafna Joseph Smith sem 
spámanni og opinberara verða að finna einhverja skýringu á Mormónsbók. 

Og á hinni kraftmiklu vörninni: Kenningu og sáttmálum, og hinni þriðju: 
Hinni dýrmætu perlu. Gefnar út saman, mynda þessar þrjár ritningar óhrekjandi vitni 
um að Jesús er Kristur og bera því einnig vitni að Joseph Smith var spámaður. 

{ Vitnisburður 

Hin hljóðláta rödd og öri hjartsláttur 


Richard C. Edgley biskup 
fyrsti ráðgjafi í Yfirbiskupsráðinu 


Árið 1995 var mér boðið að bjóða fólk velkomið og segja nokkur orð í upphafi 
vísindanámsstefnu í Salt Lake City um næringu barna. Níutíu og sex vísindamenn úr 
24 löndum voru viðstaddir. Þegar ég leit yfir áheyrendur meðan ég flutti orð mín 
hreifst ég af því hve margar þjóðir áttu þar fulltrúa, en það mátti sjá af klæðnaði 
þeirra, hörundslit, tungumáli og öðrum sérkennum. 

Þremur eða fjórum mánuðum síðar var ég á stikuráðstefnu við austurströnd 
Bandaríkjanna. Ég sat á pallinum áður en prestdæmisleiðtogafundurinn hófst og sá þá 
Afríkumann koma inn í kapelluna og setjast við ganginn milli bekkjaraða. Mér fannst 
hann kunnuglegur en gat ekki munað hvar ég hafði séð hann áður. Ég hallaði mér að 
stikuforsetanum og spurði hver þessi maður væri. Stikuforsetinn svaraði: „Ó, hann er 
ekki í kirkjunni. Hann er gestaprófessor frá Afríku sem kennir við virtan háskóla hér á 
svæðinu. Fyrir nokkrum mánuðum sat hann einhvers konar vísindanámsstefnu í Salt 
Lake City. Þar sá hann bækling um kirkjuna sem varð til þess að hann les nú allt sem 
hann getur fundið um hana. Hann kemur á allar samkomur sem hann getur.“ Í 
hálfgerðu gamni bætti stikuforsetinn við: „Ég yrði undrandi ef hann færi ekki á 
Líknarfélagsfund.“ 

Eftir prestdæmisleiðtogafundinn kynnti ég mig fyrir gestaprófessornum. Hann 
staðfesti áhuga sinn á þessari nýfundnu sannleiksuppsprettu. Hann sagði að fjölskylda 
sín, sem enn væri í Afríku, væri að læra hjá trúboðunum og kæmi til hans í Ameríku 
eftir fjórar vikur eða svo, og þá yrðu þau öll skírð saman. 

Við lok fundarins á laugardagskvöldið kom þessi maður til mín, lamdi sér á 
brjóst og sagði með ákafa: „Hjartað berst svo ákaft í brjósti mér, að ég fæ vart hamið 
það. Ég veit ekki hvort ég get beðið í fjórar vikur eftir að fjölskylda mín skírist.“ Ég 
benti honum á að reyna að róa hjarta sitt og bíða eftir konu sinni og börnum, svo þau 
gætu öll látið skírast saman. 

Þegar Elía reyndi að bjarga lífi sínu og flúði undan hinni guðlausu fönísku 
prinsessu, Jesebel, leiddi Drottinn hann upp á hátt fjall þar sem hann varð fyrir 
óvenjulegri reynslu. Þegar Elía stóð á fjallinu frammi fyrir Drottni, kom „mikill og 
sterkur stormur ... en Drottinn var ekki í storminum. Og eftir storminn kom 
landskjálfti, en Drottinn var ekki í landskjálftanum. Og eftir landskjálftann kom eldur, 
en Drottinn var ekki í eldinum. En eftir eldinn heyrðist blíður vindblær“ (1 Kon 19:11- 
12). 

Ég er stundum spurður af þeim sem ekki eru okkar trúar hvers vegna kirkja 
okkar vaxi svona hratt, bæði meðlimafjöldi og starfsemi, meðan hvorttveggja dregst 
saman í öðrum kirkjum. Svarið við þeirri spurningu er einfaldlega hin hljóðláta rödd 
og Öri hjartsláttur. Í þessum önnum kafna, róstusama og hávaðasama heimi, er það 
ekki líkt og stormur, ekki líkt og eldur, ekki líkt og landskjálfti, heldur hin afar hljóða 
rödd sem veldur örum hjartslætti. Það er hin hljóðláta staðfesting hið innra um að 
þetta sé hið endurreista fagnaðarerindi Jesú Krists, með allri sinni kenningu, 
prestdæmi og sáttmálum sem glatast hafði í margar aldir myrkurs og glundroða. Já, 
það er hljóðlát rödd og ör hjartsláttur sem vitnar um kraftaverk endurreisnarinnar. 

Það er hljóðlát rödd og ör hjartsláttur sem hvetur milljónir kirkjuþegna til að 
líkja eftir lífi Jesú í orði, verki og þjónustu. Það er hljóðlát rödd og ör hjartsláttur sem 
hvetur þúsundir eftirlaunahjóna til trúboðsþjónustu í 18 mánuði eða lengur. Þau neita 
sér um lífsþægindin til að fara út í heim og þjóna öðrum á eigin kostnað af töluverðri 

fórnfýsi að margra mati, þjóna oft á afskekktum stöðum heims þar sem heitt sturtubað 
og þægilegt rúm eru munaður sem aðeins verður til í minningunni. 

Það er hljóðlát rödd og ör hjartsláttur sem fær hundruð þúsunda ungra manna 
og kvenna til að yfirgefa gott starf, fresta menntun sinni (stundum að hætta 
íþróttaæfingum og hafna skólstyrk), eða fresta ástarsambandi til að þjóna Drottni — og 
þetta gera þeir allt á eigin kostnað — til að boða endurreisn fagnaðarerindisins. Það er 
hljóðlát rödd og ör hjartsláttur sem vekur hjá unga fólkinu okkar þrá og hugrekki til 
að standa hrein, heiðarleg og hlýðin, jafnvel þótt það kosti aðkast og höfnun. Það er 
hljóðlát rödd og ör hjartsláttur sem hvetur menn til að halda boðorð Guðs með gleði 
og deila byrðunum með þeim sem ólánssamari eru. Já, það er kraftur í hljóðlátri rödd 
og örum hjartslætti. 

Alma spurði á sinn hátt um andlegt ástand hjarta okkar. Hann spyr: „Hafið þér 
fæðst andlega af Guði?“ Og síðan: „Hefur mynd hans greypst í svip yðar? Hefur þessi 
gjörbreyting orðið í hjörtum yðar ?“ (Alma 5:14, leturbr. hér). Með öðrum orðum, er 
hjartsláttur ykkar ör af vitnisburði um Jesú Krist? 

Ég vil nefna þrennt af mörgu sem fær hjarta mitt til að slá örar. Fyrst, hjarta 
mitt slær Örar af vitneskjunni um að Jesús Kristur er persónulegur frelsari minn og að 
ást hans til mín nægði til þess að hann þjáðist ólýsanlega, jafnvel allt til dauða. Hjarta 
mitt slær örar þegar ég djúpt hugsi geri mér ljóst að ég get hreinsast, helgast og 
frelsast fyrir blóð Jesú Krists. Hjarta mitt slær örar þegar ég hugleiði gjaldið sem 
greitt var — þjáningarnar sem urðu til að hlífa mér við svipuðum þjáningum fyrir 
syndir mínar og brot. 

Annað, hjarta mitt slær örar af vitneskjunni um ungan dreng, aðeins 14 ára, 
sem fór út í trjálund og vegna einfaldrar, auðmjúkrar bænar lukust himnarnir upp, 
Guð og Kristur birtust og englar stigu niður. Og þannig var fylling fagnaðarerindis 
Jesú Krists endurreist með öllu sínu prestdæmi, sáttmálum og hreinum kenningum. 
Og hjarta mitt slær örar þegar ég hugleiði það sem þessi drengur mátti þola til þess að 
koma til leiðar fyllingu hins endurrreista fagnaðarerindis. Meðan himneskir englar 
stigu niður, voru englar Satans einnig að verki. Ofsóknirnar hófust og líkt og hjá 
spámönnum til forna, lauk lífi Josephs með fórnardauða. Í öllum raunum sínum og 
ofsóknum var ungi spámaðurinn trúfastur og ákveðinn. 

Vegna spámannsins Josephs Smith skil ég betur umfang friðþægingar Krists. 
Vegna spámannsins Josephs skil ég betur mikilvægi Grasgarðsins — hins mikla 
þjáningarstaðar Krists, þar sem Kristur tók ekki aðeins á sig okkar eigin syndir, heldur 
einnig sársauka okkar, veikleika, raunir og harmkvæli. Ég skil algjört og eilíft eðli 
hinnar miklu og síðustu fórnar hans. Ég skil betur þá ást sem frelsarinn sýndi í þessu 
síðasta lausnarverki sínu. Vegna Josephs Smith hefur ást mín og þakklæti til 
frelsarans aukist og tilbeiðsla mín orðið innihaldsríkari. Meðal margra sálma í 
sálmabók okkar eftir W. W. Phelps, eru þessi kunnu orð: „Lof syngið honum sem litið 
fékk Jahve!“ („Lof syngið honum,“ Sálmar, nr. 11). Hjarta mitt slær örar þegar ég syng 
þennan sálm. 

Já, vegna þess að við syngjum með ákafa og af hjartans lyst: „Lof syngið 
honum sem litið fékk Jahve,“ syngjum við af enn meiri lotningu, tilfinningu og 
þakklæti um frelsarann með þessum orðum: „Ó, hvílík dásemd að hann skyldi hugsa' 
um mig. Og hann dó fyrir mig. Ó, hve dásamleg dýrð, dýrð hans fyrir mig.“ („Um Jesú 
ég hugsa,“ Sálmar, nr. 65). Hjarta mit slær örar vegna þess skilnings sem spámaðurinn 
Joseph veitti mér varðandi persónuleg áhrif friðþægingar frelsarans. 

Þriðja, hjarta mitt slær örar þegar ég læri og íhuga helgar ritningar 
Mormónsbókar, að hún styður Biblíuna og ber frekara vitni um guðdómleika Jesú 
Krists sem sonar Guðs, lausnara og frelsara heimsins. Vegna þessa helga félaga 

Biblíunnar hefur skilningur minn á kenningu Krists aukist, og ég hef hlotið 
fullnægjandi skilning á mörgum spurningum sem ekki fást svör við í Biblíunni. 
Mormónsbók veitir áþreifanlega sönnun á því að Joseph er spámaður Guðs, Kristur 
birtist honum í raun, og fagnaðarerindið hefur verið endurreist í hreinleika og fyllingu. 
Hjarta mitt slær örar með því einu að hugleiða það kraftaverk sem tilurð 
Mormónsbókar er — hið erfiða verk við leturgröftinn á málmplötunum, vandlega 
varðveislu þeirra gegnum aldir af Guðs útvöldu, og undursamlega þýðingu hennar. 
Sannlega samræmist það að fullu skilgreiningunni á helgiritum. Vegna hinnar 
mikilfenglegu ástar Guðs til okkar lét hann okkur í té sönnun sem við getum 
handleikið, við getum fylgt, við getum lært og jafnvel véfengt. En mikilvægast er að 
Guð elskar okkur nægilega til þess að gefa mér og hverjum þeim sem einlæglega 
leitar persónulegrar opinberunar varðandi sannleiksgildi Mormónsbókar — 
áþreifanlega sönnun á endurreisninni og að Joseph Smith hafi verið sannur spámaður. 

Spámaðurinn Alma í Mormónsbók talar um þessa helgu vitneskju og segir: 
„Gjörið þér ekki ráð fyrir, að mér sé þetta sjálfum kunnugt? Sjá, ég ber yður þess 
vitni, að mér er vel kunnugt um, að það, sem ég hef talað um, er sannleikur. Og 
hvernig haldið þér, að ég viti með vissu, að það er satt? Sjá, ég segi yður, að hinn 
heilagi andi Guðs hefur kunngjört mér það. Sjá, ég hef fastað og beðið í marga daga 
til að öðlast vitneskju um þetta sjálfur. Og nú veit ég sjálfur, að það er sannleikur, því 
að Drottinn Guð hefur opinberað mér það með sínum heilaga anda. Og þetta er andi 
opinberunar, sem í mér býr,“ tilvitnun lýkur (Alma 5:45-46). 

Líkt og Alma til forna, getum við öll, jafnt kirkjuþegnar og einlægir 
trúarnemar, vitað með vissu að þetta er sannleikur. Sú vitneskja er mikil forréttindi. 
Hún er meira en forréttindi; það er okkar ábyrgð að vita. Það er mikill missir að vita 
ekki þegar slík forréttindi eru veitt. Drottinn hefur sagt: „Knýið á, og fyrir yður mun 
upp lokið verða“ (Matt 7:7). Spámaðurinn Jakob í Mormónsbók segir: „| Haldið) yður 
fast að Guði í fullri einlægni“ (Jakob 6:5). Við þurfum ekki að treysta á vitsmuni okkar 
eða skilningarvit. Við lærum, við biðjum, og líkt og Alma til forna getum við einnig 
fastað, og þá kemur hin hljóðláta rödd og öri hjartsláttur. Hugsið ykkur persónulega 
opinberun frá Guði um að þetta sé sannleikur. Aðeins hugsunin ein fær hjarta mitt til 
að slá örar. Í nafni Jesú Krists, amen. 


Öll börn þín verða frædd um Drottin 


Systir Coleen K. Menlove 
aðalforseti Barnafélagsins 


Nýlegar náttúruhamfarir hafa snert okkur djúpt. Þjáningar barna, saklausra 
fórnarlamba, hvíla sérstaklega þungt á okkur. Við höfum séð börn án 
fjölskyldumeðlima sem annast þau, vernda og elska. Við þráum að hjálpa þeim á 
einhvern hátt — hvern þann hátt sem létta myndi þeim þjáningarnar og vekja þeim von. 
Við erum þakklát fyrir tækifæri sem gefast til aðstoðar. Vinna þeirra mörgu sem eru 
að hjálpa þessum börnum er okkur hvatning. 

Þó þurfum við ekki að leita langt að börnum sem lifa við ólíkar og þó erfiðar 
aðstæður. Af vangá getum við horft fram hjá þeim börnum sem eru mitt á meðal 
okkar. Eru okkur í raun ljósar þær háskalegu aðstæður sem umlykja okkar eigin börn? 
Við getum yfirleitt greint hvort líkamlegum þörfum þeirra er mætt, en hvað um 
andlegar þarfir? Þekkja þau ljós og frið fagnaðarerindis Jesú Krists? Ritningin segir: 
„Öll börn þín verða frædd um Drottin, og mikill verður friður barna þinna.“ 

Börn þarfnast þess friðar sem fylgir vitneskjunni um að þau eigi elskandi 
föður á himnum, sem sendi son sinn, Jesú Krist, til að færa heiminum ljós og von. Það 
er undir okkur fullorðna fólkinu komið að beina börnum í átt að friði og ljósi. 

Andlegar aðstæður sumra barna í heiminum nú endurspeglast í málverki eftir 
danska listamanninn, Carl Bloch. Málverkið sýnir fagurlega frásögn ritningarinnar í S. 
kapítula Jóhannesarguðspjalls. Kristur, græðarinn og huggarinn, er þungamiðja 
myndarinnar. Hann er að lyfta tjaldi af manni sem verið hafði sjúkur frá fæðingu. 
Maðurinn bíður eftir kraftaverki lækningar við laugina í Betesda, en enginn er honum 
til aðstoðar. Meðan hann bíður og vonast eftir kraftaverki, er Kristur nærstaddur með 
kraftinn til að lækna hann. 

Málverkið sýnir nokkra aðra í bakgrunni, en enginn horfir beint á Krist. 
Drottinn er mitt á meðal þeirra, en þó er aðeins einn sem sér hann sem slíkan. Allir 
aðrir virðast uppteknir við annað, óvitandi um hinn mikla kraft Jesú og kraftaverkið 
sem er um það bil að gerast meðal þeirra. Ungt barn og kona, sennilega móðir þess, 
virðast í sjónmáli Jesú, en líkt og aðrir horfa þau annað. Þessi kona er í návist 
frelsarans og lætur hjá líða að leiða barn sitt til frelsarans. Mér er spurn, hefðum við 
einnig glatað þessu tækifæri til að koma til Krists? Draga atburðir líðandi stundar svo 
að sér athygli okkar og slæva svo andlega sýn okkar, að við sjáum ekki það sem 
mestu máli skiptir? Ég spyr, glötum við tækifærum til að læra af Drottni og skynja 
elsku hans? Glötum við tækifærum til að deila með öðrum — einkum börnum — því 
sem mestu skiptir, fagnaðarerindi Jesú Krists? Við höfum öll séð börn og unglinga 
standa ráðvillt í hóp og bíða eftir því að vita það sem mestu skiptir. 

Eg get næstum heyrt þetta barn og önnur hrópa orðin sem við svo mörg 
höfum sungið: „Kenn mér hans ljósið og kærleik að fá.“ Munið textann: „Kenn mér 
hans ljósið og kærleik að fá. Kenn mér að biðja Guð himninum á. Kenn mér svo 
réttlætið vísi mér veg, veginn ljóssins sem ganga vil ég.“ 

Kennum við börnum okkar að vita, finna og fagna í fegurð, krafti og undri 
fagnaðarerindis Jesú Krists? Gordon B. Hinckley forseti sagði: „Nærum börnin með 
vitneskju um hann sem við köllum Drottin Jesú Krist. Kennum börnum okkar hinar 
miklu frelsunarreglur fagnaðarerindisins.““ Börnin þurfa að vita að trú á frelsarann og 
hlýðni við hann veitir þeim frið í róstusömum heimi. 

Hvernig kennum við börnum okkar? Við getum fylgt fordæmi frelsarans. Í 
Mormónsbók lesum við um upprisinn frelsarann birtast fólki í Vesturálfu. Þegar hann 

kenndi fólkinu, bauð hann börnunum að koma til sín. Hann kraup og bað með 
börnunum og fyrir þeim. Hann blessaði börnin, hvert og eitt. Hann fann gleðina af 
návist þeirra og lauk upp himnunum svo að þau fengju kennslu frá upphæðum. 

Þegar þið hafið börn ykkar við matborð fjölskyldunnar, þegar þið hafið þau 
með við daglegt bænahald og ritningarnám og á fjölskyldukvöldum ykkar, eruð þið að 
fylgja fordæmi frelsarans með kennslu ykkar. Þegar þið gerið þetta, ættuð þið að láta 
þau vita að saman reyni fjölskyldan að halda boðorðin og reynast verðug þess að 
verða eilíf fjölskylda. Það kann að verða á þessum óformlegu einkastundum, að 
andinn hvetji okkur til að spyrja réttra spurninga eða segja einmitt það sem hjálpar 
börnum okkar að þekkja og finna ljós Drottins. Ef við sköpum tækifæri, mun andinn 
leiða okkur. 

Við eigum dásamleg og fær börn mitt á meðal okkar. Við getum hjálpað þeim 
að finna frið í þessu lífi og í komanda lífi. 

Börn þurfa að læra um og finna ljós Krists svo að þau geti valið ljósið og 
hafnað myrkrinu. Móse varð fyrir undursamlegri reynslu þegar hann ummyndaðist og 
sá Guð með andlegum augum sínum. Eftir að Móse hafði lært af Guði og séð dýrð 
hans og verk, kom Satan til Móse með myrkur og glundroða. En vegna þess að Móse 
hafði séð ljós og dýrð Guðs, þekkti hann muninn. Hann stóð áræðinn gegn Satan og 
sagði: „Hver ert þú? Því að sjá, ég er sonur Guðs. hl 

Börn þurfa að fyllast ljósi fagnaðarerindisins, þannig að þegar freistingarnar 
koma geti þau sagt: „Ég veit hver ég er. Ég er barn Guðs. Ég veit hvað mér ber að 
gera. Ég veit að ég á að skírast, taka á móti heilögum anda og halda boðorðin.“ Síðan 
geta börnin sagt: „Ég veit hvað ég get orðið. Ég get orðið réttlátur ungur maður og 
tekið á móti prestdæminu eða ég get orðið réttlát ung kona.“ Börn sem full eru af 
vitneskju og ljósi geta tekið þá ákvörðun að hafna myrkrinu og snúa til ljóss og friðar 
fagnaðarerindsins. 

Börn sem eiga fagnaðarerindið geymt í hjarta sér þekkja hönd Drottins í lífi 
sínu. Börnin vita meira en við stundum ætlum og geta gert meira en við stundum 
teljum. Mér hefur lærst að þau börn sem hafa ljós fagnaðarerindisins eru trúgjörn. Þau 
efast ekki. Samantha, 11 ára, sagði: „Ég veit að fagnaðarerindið er sannleikur vegna 
þess að ég finn það.“ Benjamín þriggja ára sagði: „Ég veit að faðir minn á himnum 
heyrir bænir mínar og svarar þeim vegna þess að hann elskar mig.“ Börn sem eiga ljós 
fagnaðarerindisins segja: „Ég veit að heilagur andi leiðbeinir mér vegna þess að mér 
líður vel þegar ég hef valið að fylgja rödd hans.“ Samúel er að byrja að skilja þær 
tilfinningar sem berast frá heilögum anda. Þegar móðir hans spurði hann: „Hver er 
heilagur andi?“ svaraði hann: „Það er hlý tilfinning í brjósti.“ Samúel skildi líka að 
þegar litli tveggja vikna bróðir hans var veikur þá var það heilagur andi sem hvatti 
hann til að biðja um hjálp Drottins. Getið þið fundið frið þessara barna? 

Að kenna börnum krefst meira en aðeins löngunar. Það krefst kostgæfni af 
okkar hálfu. Áður minntist ég á sönginn: „Kenn mér hans ljósið og kærleik að fá,“ 
eftir systur Clöru McMaster. Systir McMaster sagði mér að þegar hún hafi þjónað í 
aðalstjórn Barnafélagsins hafi henni verið falið það verkefni að gera söng um kennslu 
barna. Henni fannst þetta skelfilegt verkefni og baðst fyrir til að vita hvernig hún ætti 
að fara að. 

Þegar hún afhenti verkið eftir mikið basl var henni sagt að það væri ekki rétt. 
Henni var sagt hverju breyta þurfti og að halda áfram þar til það væri rétt. Hún var 
andlega örþrota og vissi ekki hvernig hún átti að halda áfram. Enn leitaði hún 
handleiðslu Drottins, gerði breytingar og afhenti nýja útgáfu. Þetta gerðist þrisvar 
sinnum og að lokum var henni sagt að þetta væri fullkomið og hún þyrfti engu að 
breyta. 

Þótt systir McMaster væri oft að því komin að gefast upp, vann hún 
samviskusamlega að því sem hún var beðin að gera og vonaði að það yrði börnunum 
til blessunar. Innblásinn söng hennar hafa bæði fullorðnir og börn í mörgum löndum 
sungið á mörgum tungumálum. Þessi söngur sýnir mína hjartans þrá — að öll börn 
muni læra að vera í ljósi fagnaðarerindis Jesú Krists. Söngurinn hefst með bón barns: 
„Kenn mér hans ljósið og kærleik að fá“ og endar með skuldbindingunni, „fögnum, 
gleðjumst við ljós þitt hvern dag.“ 

Það krefst tíma og áreynslu að kenna barni, en við megum ekki beina 
athyglinni frá því eða gefast upp. Börn okkar þarfnast þess svo að loforðið rætist: 
„Mikill verður friður barna þinna.“ Látum ekkert barn efast um að himneskur faðir 
og Jesús Kristur elski það. Látum öll börn vita hver þau eru, hvað þau eigi að gera, og 
hver þau geta orðið. 

Ég er þakklát öllum sem rétta börnum hjálparhönd, sem elska þau og kenna 
þeim, hvernig sem jarðneskar aðstæður þeirra eru, svo að þau geti fundið friðinn af 
ljósi fagnaðarerindisins og notið loforða Drottins. 

Mig langar einkum að tala til barna um allan heim. Ég hef hitt sum ykkar hér 
og nokkur ykkar í Afríku, á Filippseyjum, í Kóreu og nýlega í Úkraínu og Rússlandi. 
Ég hef vitjað ykkar í Barnafélaginu og jafnvel á barnaspítölum. Ég vona að þið vitið 
hve heitt fjölskylda ykkar elskar ykkur, og Barnafélagskennarar, og það sem 
mikilvægast er, himneskur faðir og Jesús Kristur. 

Sættist aldrei á minna en forréttindi og blessanir Guð fyrir ykkur. Staðall 
ykkar hvað varðar klæðnað, málfar og hegðun, eru ytri tákn um innri skyldurækni við 
himneskan föður og áform hans varðandi ykkur. 

Áhrif ykkar á mig eru meiri en þið getið gert ykkur í hugarlund. Þakka ykkur 
fyrir þá gleði og von sem þið veitið mér og Barnafélagsleiðtogum ykkar og einkum 
foreldrum ykkar. Munið eftir að þakka þeim sem elska ykkur og kenna. Ég veit, og ég 
vil að þið vitið, að þið eruð börn Guðs, himneskur faðir elskar ykkur og þið getið 
beðið til hans hvenær sem er og hvar sem er. Reynið alltaf að muna eftir og fylgja 
Jesú Kristi, því það mun veita ykkur ljós og frið og von um eilífðirnar. Um þetta vitna 
ég í nafni Jesú Krists, amen. 

Nú er tíminn til undirbúnings 


Öldungur Russell M. Nelson 
í Tólfpostulasveitinni 


Mínir kæru bræður og systur, frá því á síðustu aðalráðstefnu, hefur elskan mín 
— elskuleg eiginkona mín í 59 ár — látist. Ég var heima laugardag einn án nokkurra 
verkefna sem knúðu á, og við unnum saman. Hún þvoði þvottinn okkar. Ég hjálpaði 
til með því að bera hann, brjóta saman, og setja á sinn stað. Síðan sátum við í 
sófanum, héldumst í hendur, nutum þess að horfa á sjónvarpsþátt, þegar mín ástkæra 
Dantzel friðsamlega hvarf inn í eilífðina. Lát hennar kom skyndilega og óvænt. 
Aðeins fjórum dögum áður höfðu niðurstöður reglubundinnar skoðunar hjá lækni 
okkar leitt í ljós að sýnatökur væru góðar. Eftir að tilraunir mínar til að lífga hana við 
höfðu reynst árangurslausar, helltist sorgin yfir mig. Minn nánasti vinur, yndisleg 
móðir tíu barna okkar, amma fimmtíu og sex barnabarna okkar, hafði verið tekin frá 
okkur. 

Dantzel var ekki bara elskaður og elskandi félagi. Hún var kennari: Með 
göfugu fordæmi, kenndi hún trú, dyggðir, hlýðni, og miskunnsemi. Hún kenndi mér 
hvernig á að hlusta og elska. Vegna hennar þekki ég allar blessanir sem hlotnast 
eiginmanni, föður, og afa. 

Með djúpu þakklæti, vil ég minnast á þann mikla kærleik sem streymt hefur 
frá kærum vinum út um heiminn. Ótal bréf, símtöl, kort, og önnur boð hafa borist. Í 
því öllu var látin í ljós aðdáun á henni og samúð til okkar, sem eftir lifa. Þessi boð öll 
voru svo mikil að magni, að við gátum því miður ekki svarað þeim öllum hverju fyrir 
sig. Má ég þakka hverjum og einum mikla vinsemd í okkar garð. Þakka ykkur 
kærlega, kærlega fyrir. Orð ykkar hafa fært fjölskyldu okkar svo mikla huggun á 
þessum sorgartíma. Við elskum okkar kæru Dantzel svo heitt! Við söknum hennar! 

Af skyndilegu brotthvarfi hennar getum við lært mjög mikilvæga lexíu: Nú er 
tíminn til að búa sig undir að mæta Guði. Á morgun kann það að vera of seint. 
Spámenn hafa um aldir lýst þessu yfir: „Þetta líf er tími mannanna til að búa sig undir 
að mæta Guði... |skjótið| ekki degi iðrunar ykkar á frest til hins síðasta.“ 


NAUÐSYNIN Á AÐ UNDIRBÚAST NÚNA 

Samt slá margir hlutunum á frest.? Spámaður hefur varað okkur við: „Þið getið 
ekki sagt ... Nú ætla ég að iðrast, nú ætla ég að snúa mér til Guðs míns. Nei, þið getið 
ekki sagt þetta, því að hinn sami andi, sem ræður líkömum ykkar á þeim tíma, sem þið 
hverfið úr þessu lífi, sá hinn sami andi mun hafa vald yfir líkama ykkar í þeim eilífa 
heimi.“ Annar spámaður bætir við: „Sá, sem saurugur er, mun enn verða saurugur; 
sá, sem réttlátur er, mun enn verða réttlátur.“ 

Stórkostleg er sú þekking að „hvert það vitsmunastig, sem við öðlumst í þessu 
lífi, mun fylgja okkur í upprisunni.““ Frá spámanninum Joseph Smith lærum við 
einnig að „Guð hefur ... tíma ... útvalið ... þegar hann mun færa alla þegna sína, sem 
hlýtt hafa röddu hans og haldið boðorð hans, inn í himneska hvíld sína. Sú hvíld“ er af 
slíkri fullkomnun og dýrð, að maðurinn þarfnast undirbúnings áður en hann getur, í 
samræmi við lögmál þess ríkis, komið inn í það og notið blessana þess... Guð hefur 
sett mannkyni sérstök lögmál sem, ef haldin eru, nægja til að búa það undir að erfa 
þessa hvíld.“" Systir Nelson var þannig undirbúin! 

Það dýrðlega takmark virðist fjarska fjarlægt ef maður er niðurdreginn vegna 
heimsins vandamála og depurðar. Ég minnist þess er vinur sem átti erfiðan dag 
hrópaði upp yfir sig: „Ó, af hverju fæddist ég eiginlega?“ Áætlun Guðs svarar 

spurningu hans. Við komum inn í þennan heim til að eignast líkama. Við getum orðið 
ástfangin og gifst. Við getum átt börn og upplifað erfiðleika dauðlegs lífs. 
(Vinsamlega fyrirgefið mér að nefna í sömu andránni börn og erfiðleika lífsins. En ég 
finn að hvort tveggja er hluti af vaxtarþroska okkar.) Kirkjan var endurreist — jörðin 
var sköpuð — svo að þessar fjölskyldur gætu verið innsiglaðar í heilögum musterum. 
Að öðrum kosti, mundi öll jörðin verða „gjöreydd.“ 

Við komum til að reynt yrði á okkur, og til að velja." Ákvarðanir okkar ákveða 
örlög okkar. Okkur er „frjálst að velja frelsi og eilíft líf fyrir atbeina hins mikla 
meðalgöngumanns allra manna, eða velja helsi og dauða.“'“ Þeir sem velja leið 
Drottins mega búast við ofsóknum.'' En laun þeirra eru örugg. Þeir sem reynast 
trúfastir „munu erfa Guðs ríki, ... og gleði þeirra verður algjör að eilífu.“ Systir 
Nelson hefur unnið til þeirra verðlauna. Hvílíka huggun það færir mér og fjölskyldu 
okkar! 

Erfiðleikar og áreynsla falla ríkum jafnt sem fátækum í skaut. Fyrir mörgum 
árum var ég beðinn að framkvæma uppskurð á mjög auðugum manni. Sýni tekin með 
skurðaðgerð sýndu að hann var með krabbamein á háu stigi sem breiðst hafði út um 
líkamann. Þegar ég greindi frá þessu, voru fyrstu viðbrögð hans að treysta á auð sinn. 
Hann mundi fara hvert sem væri eða gera hvað sem væri til lækninga. Hann hélt að 
hann gæti keypt sér heilsu að nýju. En hann dó innan skamms. Einhver spurði: „Hve 
mikið skildi hann eftir sig?“ Svarið er, auðvitað: „Allt saman!“ 

Forgangsröð hans snerist um þessa heims hluti. Metorðastigi hans hallaðist 
upp að röngum vegg. Ég minnist hans þegar ég les þessa ritningargrein: „En sjá. 
Reynsndagar yðar eru liðnir. Þér hafið frestað hjálpræðisdegi yðar, þar til ... of 
seint.“ ; 

Sem geislandi mótvægi, hafði systir Nelson undirbúið sig í lífi sínu fyrir þann 
tíma er hún kæmi aftur til Guðs. Hún lifði hvern dag eins og hann væri hennar síðasti. 
Hún naut hverrar stundar, vitandi að tíminn á jörðu er dýrmætur. 

Sumar lifa eins og aldrei komi að skuldadögum. Aðrir sólunda deginum í 
þrúgandi ótta við morgundaginn eða lamandi áhyggjum vegna mistaka gærdagsins. 
Öll mættum við gjarnan hugleiða orð skálds, sem greypt eru á sólskífu eina: 


Minn fingur-skuggi, sem þú lítur 

framtíð þína, frá því liðna slítur; 

óborinn tími, framar honum sefur 

rökkri hulinn, ekkert enn þér gefur. 
Handan hinnar óafturkræfu línu 

er horfin tíð, lengur ei á valdi þínu: 

Ein stund aðeins, er á þínu valdi, 

einungis NÚIÐ, þar sem skugginn dvaldi." 


HVERNIG UNDIRBÚUMST VIÐ? 

Nú er tíminn. En hvernig undirbúumst við? Byrjum með iðrun! Ritningarnar 
lýsa yfir: „Hafir þú því sóst eftir að breyta ranglátlega á reynsludögum þínum, þá 
dæmist þú óhreinn fyrir dómstóli Guðs ... ekkert óhreint fær dvalið með Guði.“ 
Hann gaf þessa einföldu reglu: „Ef þér haldið ekki lögmál mitt, getið þér ekki öðlast 
þessa dýrð.“ “ 

Nú er tíminn til að bera lotningarfulla virðingu fyrir eigin líkama. Hann þjónar 
sem tjaldbúð fyrir anda manns um alla eilífð. Líkamlegum þrám á að stjórna með 
viljastyrk andans. Við eigum að hafna öllu óguðlegu.'' Við eigum að „hafna öllu illu 

og halda (okkur| fast að öllu góðu, og lifa eftir sérhverju orði, sem fram gengur af 
Guðs munni.“ 

Vegna algengra og hræðilegra hörmunga í heiminum, efast sumt fólk um 
tilvist Guðs. En í raun og veru er hann að reyna að hjálpa okkur. Hann opinberaði 
þessi orð: „Hversu oft hef ég hrópað til yðar með munni þjóna minna og með þjónustu 
engla og minni eigin raust, og með þrumuraust og með raust eldinga og með raust 
fellibyls ... jarðskjálfta ... hagléls ... hungursneyðar og plágu ... og hefði frelsað 
yður með ævarandi hjálpræði, en þér vilduð það eigi!“'? 

Von hans okkar vegna er eilíft líf. Við gerumst hæf fyrir það með hlýðni við 
sáttmála og helgiathafnir musterisins ... fyrir okkur sjálf, fjölskyldur okkar, og áa 
okkar. Við getum ekki orðið fullkomin án þeirra.“ Við getum ekki óskað okkur inn í 
návist Guðs. Við eigum að hlýða þeim lögmálum sem þessar blessanir byggjast á." 

Áætlun Guðs er sanngjörn. Jafnvel þeir „sem dáið hafa án þekkingar á 
fagnaðarerindinu, en hefðu meðtekið það, ef þeim hefði leyfst að dvelja lengur, verða 
erfingjar hins himneska ríkis Guðs.“ Áætlun hans er einnig miskunnsöm. Hann 
„mun dæma alla menn samkvæmt verkum þeirra, samkvæmt því, sem hjörtu þeirra 
þrá.“ 

Nú er tíminn til að skrá nöfn okkar meðal fólks Guðs. Það gerum við með því 
að greiða tíund. Hann leggur tíund á fólk sitt til að blessa það.“ Systir Nelson kenndi 
fjölskyldu okkar þá lexíu, aftur og aftur.“ 

Nú er tíminn til að samræma markmið okkar markmiðum Guðs. Verk hans og 
dýrð hans — „að gjöra ódauðleika og eilíft líf mannsins að veruleika ““— getur orðið 
okkar. Um musterishjónabönd sagði frelsarinn: „Kvænist maður eftir mínu orði, sem 
er lögmál mitt, og eftir hinum nýja og ævarandi sáttmála, ... (skulu þau) erfa hásæti, 
ríki, hátignir og völd, yfirráð, ... (upphafningu sína og dýrð) í öllu.“ 7 Við eigum að 
líkja eftir fordæmi Drottins, elska eins og hann elskaði, biðjast fyrir eins og hann, og 
standast allt til enda eins og hann.“ 


MIKILVÆGI DAUÐANS Í EILÍFRI ÁÆTLUN GUÐS 

Dauðinn er nauðsynlegur þáttur í eilífri tilveru okkar. Enginn veit hvenær hann 
kemur, en hann er nauðsynlegur í hinni miklu sæluáætlun Guðs.“ Svo er friðþægingu 
Drottins fyrir að þakka, að væntanleg upprisa er staðreynd og eilíft líf er möguleiki 
öllu mannkyni.“" Sá möguleiki verður að veruleika þegar við fylgjum lögmálum 
Guðs.Hann sagði: „Ef þér haldið ekki boðorð mín, sem ég hef gefið yður á þessari 
stundu, komist þér með engu móti í himnaríki." Dag einn verðum við dæmd af 
Drottni“ og förum í okkar eigin heimkynni sem undirbúin hafa verið í himnesku húsi 
föðurins. ? Himnesk dýrð bíður þeirra sem verið hafa hlýðnir ljúfum boðorðum 
Guðs. 

Bræður og systur, við lifum til að deyja og við deyjum til að lifa — í öðru ríki. 
Ef við erum vel undirbúin, færir dauðinn engan ótta. Frá eilífu sjónarhorni, er dauðinn 
þeim einum ótímabær sem ekki eru undir það búnir að mæta Guði. 

Nú er tíminn til undirbúnings. Síðan, þegar dauðann ber að garði, getum við 
horfið fram á við til himneskrar dýrðar sem himneskur faðir hefur búið trúföstum 
börnum sínum. Þangað til, fyrir syrgjandi ástvini sem eftir lifa — svo sem fjölskyldu 
okkar og mig — er broddur dauðans slævður með staðfastri trú á Krist, fullkomnu 
vonarljósi og ást til Guðs og allra manna og djúpri þrá eftir að þjóna þeim.“ Sú trú, sú 
von, sá kærleikur mun gera okkur hæf til að koma inn í heilaga návist Guðs og, ásamt 
okkar eilífu förunautum og fjölskyldum, dvelja með honum til eilífðar. Um þetta vitna 
ég í nafni Jesú Krists, amen. 


19 


HEIMILDIR 


1. Alma 34:32-33; sjá einnig 13:27. 

2. Ritningar minna okkur öll á að „,...ég vildi, að þið ... hertuð eigi hjörtu ykkar lengur. Því að sjá, nú 
er tíminn og dagur hjálpræðis ykkar. ... iðrist og herðið ekki hjörtu ykkar, þá mun hin mikla 
endurlausnaráætlun samstundis ná til ykkar“ (Alma 34:31). 

3. Alma 34:34; skáletri bætt við. 

4. Mormón 9:14; sjá einnig 2 Ne 9:15—16; KéS 88:27-32, 34-35; KéS 130:2. 

5. KérS 130:18. 

6. Í Nýja testamentinu, hefur orðið hvíld verið þýtt frá gríska kvenkyns nafnorðinu, katapausis, sem 
merkir „hið himneska blessunarástand þar sem Guð dvelur.“ Þannig að hvíld felur í sér eiginleika 
dýrðar. 

7. Teachings of the Prophet Joseph Smith, Joseph Fielding Smith valdi (1976), 54. 

8. Sjá KærS 2:1-3; 138:48, Joseph Smith — Saga 1:39. 

9. Sjá KæS 98:12; 2 Ne 9:27; Abraham 3:24—26. 

10. 2 Ne 2:27. 

11. Sjá 2 Tím 3:12. 

12.2Ne9:18. 

13. He 13:38. 

14. Henry Van Dyke, mars 1904. Sólúr og ljóð til sýnis í Wells College, Aurora, New York. 

15. 1Ne 10:21. 

16. KézS 132:21; sjá einnig 88:36-39. 

17. Sjá 2 Ne 2:21; Morm 9:28; Moró 10:32. 

18. KáS 98:11. 

19. KéS 43:25. 

20. Sjá KárS 128:15, 18. 

21. Sjá KérS 130:20-21. 

22. KéS 137:7. 

23. KéS 137: 9. 

24. Sjá Mal 3:10; 3 Ne 24:10. Tíund býr fólk einnig undir dag endurgjalds og brennslu (sjá KÆS 85:3). 

25. Sjá Spencer J. Condie, Russell M. Nelson, Father — Surgeon — Apostle, (Deseret Book Co.) 2003, 
104. 

26. HDÐ Móse 1:39; sjá einnig 6:59; Joseph Smith Translation, Genesis 6:62. 

27. KérS 132:19; sjá einnig KæS 75:5; 101:65. 

28. Sjá 2 Ne 33:4; 3 Ne 15:9; 27:21-22; KæS 14:7. 

29. Sjá Alma 42:8-9. 

30. Sjá 1 Kor 15:50-54; 1 Jóh 5:11, 20; Alma 1:4; 12:25; Morm 9:13; KérS 46:14; 76:40-42, 50-59; 
133:62. 

31.3 Ne 12:20. 

32. Sjá 1 Ne 10:20; 2 Ne 9:41-46; Alma 12:27. 

33. Sjá Jóh 14:2; KæS 98:18. 

34. Sjá KérS 78:7; 131:1-3. 

35. Sjá 2 Ne 31:20; Mósía 16:7-8; Moró 7:38-48. 


20 


Óbreytanlegur sannleikur fyrir breytilega tíma 


Thomas S. Monson forseti 
fyrsti ráðgjafi í Æðsta forsætisráðinu 


Kæru bræður og systur, bæði innan sjónmáls og samankomin um allan heim. 
Ég bið um athygli ykkar, bænir og trú er ég nýt þeirra forréttinda að á ávarpa ykkur eins 
og mér hefur verið falið. 

Ég byrja á að hrósa ykkur öllum. Í þessum vandasama heimi er æskufólk 
kirkjunnar betra en nokkru sinni fyrr. Trú, þjónusta og starf kirkjuþegna okkar er 
lofsvert. Við erum bænheitt og trústerkt fólk, og reynum að vera heiðarleg og siðsöm. 
Við önnumst hvert annað. Við reynum að sýna náungum okkar kærleik. 

En svo að við verðum ekki of sjálfsánægð leyfi ég mér að vitna í annan Nefí í 
Mormónsbók. 

„Á þeim degi mun (djöfullinn| ... hvetja til andvaraleysisdvala holdlegs 
Öryggis, svo að þeir segi: Allt er eins og vera ber í Síon. Já, Síon dafnar, og allt er gott 
— Og þannig svíkst djöfullinn að sálum þeirra.“ 

Sumir hafa sagt að á sjálfsánægjutré okkar séu margar greinar, og að á hverju 
vori fjölgi brumi þeirra. 

Við höfum ekki efni á sjálfsánægju. Við lifum á erfiðum tímum; merki þess 
má sjá alls staðar. Við verðum sterklega vör við þau neikvæðu áhrif í samfélagi okkar 
sem læðast að venjulegum fjölskyldum. Stundum sýna sjónvarp og kvikmyndir 
veraldlegar og ósiðsamar karl- og kvenhetjur og reyna að halda þeim á lofti sem 
fyrirmyndarleikurum og leikkonum þótt líf þeirra sé langt frá því að vera til 
fyrirmyndar. Hvers vegna ættum við að fylgja blindum leiðsögumanni? 
Útvarpsstöðvar senda út siðspillandi tónlist með smekklausum textum, háskalegum 
boðum og lýsingum á nær öllu því illa sem hægt er að ímynda sér. 

Við, þegnar Kirkju Jesú Krists hinna Síðari daga heilögu, verðum að rísa gegn 
þeirri hættu sem umlykur okkur og fjölskyldur okkar. Okkur til hjálpar við það set ég 
fram nokkrar ábendingar, og auk þess nokkur dæmi úr eigin lífi. 

Ég byrja á fjölskyldukvöldi. Við höfum ekki efni á að vanrækja þann 
innblásna þátt. Hann getur fært öllum í fjölskyldunni þann andlega þroska sem hjálpar 
þeim að standast freistingarnar sem alls staðar eru. Þær lexíur sem lærast heima eru 
þær sem vara lengst. — Eins og Gordon B. Hinckley forseti og fyrirrennarar hans hafa 
sagt: „Heimilið er grundvöllur réttláts lífs, og ekkert getur komið í þess stað né 
uppfyllt mikilvægt hlutverk þess.“ 

Dr. Glenn J. Doman, þekktur rithöfundur, læknir og áhrifamaður, skrifaði: 
„Nýfætt barnið er næstum nákvæm eftirmynd af tómri tölvu, þótt það taki henni 
stórlega fram að mest öllu leyti. ... Það sem sett er í (huga| barnsins á fyrstu átta árum 
þess verður þar mjög sennilega það sem eftir er. Ef þið komið ranghugmyndum inn í 
(huga| þess á þeim tíma, verður mjög erfitt að eyða þeim.“ a bætti við: 
„Mótttækilegasti aldur mannlegs lifs er tveggja eða þriggja ára.“ 

Mér líka þessi orð: „Hugur þinn er skápur, og þú fyllir hillurnar.“ Við skulum 
tryggja að skáphillur okkar og fjölskyldu okkar séu fylltar af því sem veita mun sálum 
okkar öryggi og gera okkur mögulegt að snúa aftur til föður okkar á himnum. Slíkar 
hillur má fylla af trú og trúarlærdómi, bænum, ást, þjónustu, hlýðni, fordæmi og 
góðvild. 

Næst ræði ég um skuldir. Þetta er tími lántöku, tími þegar margskonar 
kreditkortatilboð streyma inn um bréfalúgu okkar í viku hverri. Þau bjóða yfirleitt 
lága vexti, sem varað geta í skamman tíma, en það sem mörgum er yfirleitt ekki ljóst 

er að eftir þann tíma hækka vextirnir verulega. Ég vil deila með ykkur orðum forseta 
J. Reuben Clark, yngri,sem í mörg ár átti sæti í Æðsta forsætisráðinu. Sannleikur 
þeirra er sígildur. Hann sagði: „Sú regla gildir í fjármálum og hagstjórn um heim allan 
að vextir greiðast af lánsfé. ... Vextir sofa aldrei, verða hvorki veikir né deyja; þeir 
fara aldrei á spítala; þeir vinna á sunnudögum og hátíðisdögum, taka sér aldrei frí; 
þeir fara aldrei í heimsóknir eða í ferðalög; þeir eru aldrei ánægðir; þeir sleppa aldrei 
vinnu né er þeim sagt upp vinnu; þeir fækka aldrei vinnustundum sínum. ... Séuð þið 
skuldug eru vextir félagi ykkar hverja stund, hvern dag og hverja nótt, þið getið ekki 
sniðgengið þá, sloppið frá þeim eða virt þá að vettugi. Þeir sinna hvorki grátbænum, 
boðum, né bönnum, og alltaf ef þið verðið fyrir þeim, á vegi þeirra eða mætið ekki 
kröfum þeirra, þá kremja þeir ykkur.“ 

Bræður mínir og systur, mér blöskra sumar auglýsingarnar sem ég sé og heyri. 
Þær eru, hreint út sagt, annað veðlán á heimili ykkar. Tilgangur slíkra lána er að 
freista okkar til að fá meira lánað til þess að eignast meira. Það sem aldrei er nefnt er 
sú staðreynd, að ef við getum ekki greitt þessa „aðra“ greiðslu af húsi okkar, eigum 
við á hættu að missa það. 

Forðist þær kenningar og afsakanir að munaður gærdagsins sé í dag orðinn 
nauðsynjar. Hann verður ekki nauðsynjar nema við gerum hann slíkan. Mörg ung hjón 
í dag vilja byrja með marga bíla og heimili eins og mamma þeirra og pabbi voru alla 
ævi að eignast. Þar af leiðandi taka þau langtímalán sem greiðast skulu af tvöföldum 
launum. Kannski of seint verður þeim ljóst að breytingar verða, konur eignast börn, 
veikindi verða, uppsagnir, náttúruhamfarir eða annað slíkt gerist og ekki er lengur 
hægt að greiða afborganir, sem greiðast áttu af tvöföldum launum. 

Það er brýnt að við lifum ekki um efni fram. 

Næst finn ég mig knúinn til að tala til mæðra, feðra, sona og dætra. 

Ég vil segja við hverja móður og hvern föður — verið góðir hlustendur. 
Tjáskipti eru svo mikilvæg í hinum hraða heimi nútímans. Gefið ykkur tíma til að 
hlusta. Og við börnin, ræðið við móður ykkar og föður. Ykkur kann að reynast erfitt 
að skilja, að foreldrar ykkar hafa gengið í gegnum margan þann sama vanda og mætir 
ykkur í dag. Oft sjá þau heildarmyndina mun betur en þið gerið. Þau biðja fyrir ykkur 
dag hvern og eiga rétt á innblæstri frá himneskur föður varðandi ráðgjöf til ykkar og 
leiðsögn. 

Mæður, deilið húsverkunum með börnum ykkar. Stundum er auðveldara að 
gera hlutina sjálf en fá hjálp barnanna, en það skiptir svo miklu að þau læri mikilvægi 
þess að gera sinn hlut. 

Feður, ég ráðlegg ykkur að sýna eiginkonu ykkar ást og góðvild. Sýnið 
börnum ykkar þolinmæði. Verið ekki of eftirlátir, því þau verða að læra að ganga sinn 
eigin veg í þessum heimi. 

Eg hvet ykkur til að vera til staðar fyrir börn ykkar. Ég hef heyrt sagt, að 
enginn maður á dauðastundu hafi látið í ljós ósk um að hafa eytt meiri tíma á 
skrifstofu sinni. 

Eg hef unun af eftirfarandi dæmi úr grein sem ber heitið „A Day at the 
Beach," eftir Arthur Gordon. Hann sagði: „Þegar ég var um 13 ára og bróðir minn 10 
ára lofaði faðir okkar að fara með okkur í sirkus. En um hádegið hringdi síminn: 
Eitthvað áríðandi mál krafðist afskipta hans niðri í bænum. Við bjuggum okkur undir 
vonbrigðin. En þá heyrðum við hann segja: 'Nei ég kem ekki. Það verður að bíða.' 
Þegar hann kom aftur að borðinu brosti móðir okkar og sagði: 'Sirkusinn kemur aftur, 
þú veist það.' Faðir minn svaraði: 'Eg veit það, en bernskan gerir það ekki.“ 

Bræður og systur, tíminn með börnum ykkar er skammur. Frestið því ekki að 
vera með þeim nú. Einhver orðaði það öðru vísi: Lifðu aðeins fyrir morgundaginn og 
þá munt þú í dag eiga fullt af innantómum gærdögum. 

Foreldrar, hjálpið börnum ykkar að setja sér markmið varðandi nám og starf. 
Kennið sonum ykkar mannasiði og virðingu fyrir konum og börnum. 

Gordon B. Hinckley forseti sagði: „Heimurinn verður innan fárra ára það sem 
við kennum nýrri kynslóð nú. Ef þið hafið áhyggjur af framtíðinni, skoðið þá uppeldi 
barna ykkar.“ 

Orð Páls postula til síns kæra Tímateusar gætu átt vel við: „Ver fyrirmynd 
trúaðra, í orði, í hegðun, í kærleika, í trú, í hreinleika.“ 

Foreldrar, lifið lífi ykkar þannig að börnum ykkar finnist þið verðug fyrirmynd 
að fylgja. 

Ég áminni allar fjölskyldur: Leitið arfleifðar ykkar. Mikilvægt er að þekkja, 
eins og hægt er, þá sem á undan okkur gengu. Við lærum eitthvað um okkur sjálf 
þegar við fræðumst um áa okkar. 

Ég minnist þess að sem drengur heyrði ég um reynslu áa minna, Millers. Um 
vorið 1848 gengu langalangafi minn, Charles Stewart Miller, og langalangamma mín, 
Mary McGowan Miller, í kirkjuna í Skotlandi, yfirgáfu heimili sitt í Rutherglen, 
Skotlandi, og ferðuðust yfir Atlantshafið Þau fóru í land í New Orleans og ferðuðust 
með hópi heilagra upp Mississippifljótið til St. Louis í Missouri, komu þangað 1849. 
Eitt ellefu barna þeirra var Margaret, langamma mín. 

Þegar fjölskyldan kom til St. Louis var ætlunin að afla fjár til að komast til 
Saltvatnsdalsins, en þá kom upp kólera á staðnum. Miller-fjölskyldan varð illa fyrir 
barðinu á henni. Á tveimur vikum dóu móðirin, faðirinn og tveir synir. Langamma 
mín, Margaret Miller, var þá 13 ára. 

Vegna fjölda dauðsfalla á svæðinu var enga kistu að fá — alls enga. Eldri 
drengirnir tóku niður grindverkið umhverfis uxana og smíðuðu úr því kistur fyrir þá 
sem dáið höfðu í fjölskyldunni. 

Níu börn Millers-hjónanna sem eftir lifðu og eiginmaður elstu dótturinnar 
yfirgáfu St. Louis um vorið 1850 með fjóra uxa og einn vagn og komust að lokum til 
Saltvatnsdalsins það sama ár. 

Ég er í svo mikilli þakkarskuld við þau og aðra göfuga forvera sem unnu 
fagnaðarerindinu og elskuðu Drottin svo heitt að þau voru fús til að fórna öllu sem 
þau áttu, þar á meðal lífi sínu, fyrir Kirkju Jesú Krists hinna Síðari daga heilögu. Hve 
þakklátur ég er fyrir helgiathafnir musterisins sem tengja okkur saman um alla eilífð. 

Ég legg áherslu á mikilvægi þess verks sem við vinnum í musterum Drottins 
fyrir látna ættingja okkar. 

Fyrir aðeins tveimur mánuðum kom fjölskylda mín saman í Salt Lake- 
musterinu til að láta framkvæma innsiglun fyrir nokkur látin ættmenni okkar. Þetta 
varð einhver andlegasta stundin sem fjölskylda okkar hefur átt saman og styrkti ást 
okkar hvers til annars og þá skyldu okkar að lifa verðug arfleifðar okkar. 

Fyrir nokkrum árum þegar yngsti sonur okkar, Clark, var við nám í Brigham 
Young háskólanum, sat hann trúarnámsbekk og kennarinn spurði hann: „Hvaða stund 
með föður þínum er þér minnisstæðust?“ 

Kennarinn skrifaði mér síðar og sagði mér svarið sem Clark gaf honum og 
nemendum. Hann sagði: „Þegar ég var djákni í Aronsprestdæminu fórum við faðir 
minn og ég á fashanaveiðar hjá Malad, Idaho. Það var á mánudegi — á síðasta fashana- 
veiðideginum. Við gengum um fjölda akra í leit að fashönum, en sáum aðeins fáeina 
og hittum þá ekki. Pabbi sagði við mig: 'Clark, við skulum afhlaða byssurnar og 
leggja þær niður hjá skurðinum þarna. Síðan skulum við krjúpa og biðja.' Ég hélt að 

pabbi myndi biðja um fleiri fashana, en mér skjátlaðist. Hann sagði mér að öldungur 
Richard L. Evans væri alvarlega veikur og að klukkan 12 á hádegi þennan sérstaka 
mánudag ætluðu allir úr sveit hinna tólf — hvar sem þeir væru staddur á þeirri stundu 
— að krjúpa og sameinast í heitri bæn og trú fyrir öldungi Evans. Við tókum niður 
höfuðfötin og báðumst fyrir.“ 

Ég man vel eftir þessu, en mig hafði aldrei dreymt um að sonur minn væri að 
fylgjast með, læra og byggja upp eigin vitnisburð. 

Fyrir nokkrum árum bar ungur drengur út dagblaðið okkar en afhenti það ekki 
á þann hátt sem honum var ætlað. Í stað þess að koma blaðinu að dyrum okkar, henti 
hann því stundum af slysni inn í runna eða jafnvel rétt við götuna. Sumir sem hann 
bar blaðið til ákváðu að safna undirskriftum og kvarta. Dag einn var komið heim til 
okkar og kona mín, Frances, beðin um að skrifa undir. Hún baðst undan því og sagði: 
„Hvers vegna, hann er aðeins lítill drengur og blöðin eru svo þung fyrir hann. Ég 
myndi aldrei gagnrýna hann, því hann reynir sitt besta.“ Margir skrifuðu þó undir 
kvörtunina og hún var send til yfirmanna drengsins. 

Nokkrum dögum síðar kom ég heim ur vinnu og fann Frances grátandi. Þegar 
hún loks mátti mæla sagði hún mér að hún hefði rétt í þessu heyrt að lík litla 
útburðardrengsins hefði fundist í bílskúrnum heima hjá honum, hann hafði svipt sig 
lífi. Greinilega hafði gagnrýnin á hann orðið honum um megn. Hve þakklátur ég er 
fyrir að við tókum ekki undir þá gagnrýni. Hve sterk lexía þetta hefur alltaf verið um 
mikilvægi þess að vera ekki dómhörð og sýna öðrum góðvild. 

Frelsarinn ætti að vera fordæmi okkar. Eins og skráð er um hann, hann 
„þroskaðist að visku og vexti, og náð hjá Guði og mönnum.“ Hann „gekk um og 
gjörði gott ... því Guð var með honum.“ 

Munið að oft virðist viska Guðs heimska í augum manna; en ein stærsta lexían 
sem við getum lært á jörðu er sú, að þegar Guð talar og maðurinn hlýðir, þá hefur sá 
maður alltaf rétt fyrir sér. 

Megum við ætíð fylgja Friðarhöfðingjanum, sem bókstaflega sýndi okkur 
veginn sem okkur ber að fylgja, því ef við gerum það, munum við lifa af róstusama 
tíma. Guðleg áætlun hans getur frelsað okkur frá hættunum sem að okkur steðja frá 
öllum hliðum. Fordæmi hans vísar veginn. Hann mætti freistingum, en virti þær 
einskis. Þegar honum var boðinn heimurinn, hafnaði hann honum. Er hann var beðinn 
um líf sitt, gaf hann það. 

Nú er tíminn. Þetta er staðurinn. Megum við fylgja honum, þess bið ég í nafni 
Jesú Krists, amen. 


HEIMILDIR 

Laugardagssíðdegi 


Dyggð vinsemdar 


Öldungur Joseph B. Wirthlin 
í Tólfpostulasveitinni 


Fyrir mörgum árum, þegar ég var kallaður sem biskup, þráði ég að 
biskupsráðið vitjaði þeirra sem væru minna virkir í kirkjunni til að athuga hvort við 
gætum eitthvað gert til að færa blessanir fagnaðarerindisins inn í líf þeirra. 

Dag einn heimsóttum við mann á sextugsaldri sem var góður og virtur 
vélvirki. Hann sagði mér að hann hefði síðast komið í kirkju þegar hann var ungur 
drengur. Eitthvað hafði gerst þann dag. Hann hafði hagað sér eitthvað illa í bekknum 
og var hávaðasamari en hann hefði átti að vera og kennarinn reiddist, dró hann út úr 
bekknum, og sagði honum að láta ekki sjá sig framar. 

Hann gerði það heldur ekki. 

Mér fannst merkilegt að óvinsamleg orð töluð fyrir meira en fjórum áratugum 
gætu haft svo afgerandi áhrif. En það höfðu þau gert. Og afleiðingin var sú, að þessi 
maður hafði aldrei komið aftur í kirkju. Ekki heldur kona hans eða börn. 

Ég bað hann afsökunar og lét í ljós sorg mína yfir að þannig hefði verið komið 
fram við hann. Ég benti honum á hversu hörmulegt það væri að eitt orð talað í ógáti, 
og fyrir svo löngu — gæti haft þau áhrif að útiloka fjölskyldu hans frá þeim blessunum 
sem fylgja kirkjustarfinu. 

„Eftir fjörutíu ár,“ sagði ég við hann, „er tími til kominn að kirkjan komi 
hlutunum í lag.“ 

Ég gerði mitt besta til að gjöra það. Ég fullvissaði hann um að hann væri 
velkominn og við þörfnuðumst hans. Það gladdi mig þegar þessi maður og fjölskylda 
hans að lokum komu aftur í kirkjuna og urðu sterkir og trúfastir kirkjuþegnar. 
Sérstaklega varð þessi góði bróðir árangursríkur heimiliskennari vegna þess að honum 
var vel ljóst að eitthvað jafn smátt og eitt óvinsamlegt orð getur haft afleiðingar sem 
ná út yfir heilt æviskeið og jafnvel lengra. 

Vinsemd er kjarni mikilleika og grundvallar persónueinkenni göfugustu 
manna og kvenna sem ég hef kynnst. Vinsemd er vegabréf sem opnar dyr og mótar 
vini. Hún mildar hjörtu og kemur á samböndum sem geta orðið ævilöng. 

Vingjarnleg orð lyfta ekki aðeins andanum á þeirri stundu sem þau eru sögð, 
heldur geta þau dvalið með okkur árum saman. Dag einn. þegar ég var í menntaskóla, 
hrósaði mér maður sem var sjö árum eldri en ég fyrir framgang minn í fótboltaleik. 
Hann bar ekki aðeins lof á hve vel ég hefði staðið mig í leiknum, heldur hafði hann 
tekið eftir að ég hefði einnig komið drengilega fram. Þrátt fyrir að samtal þetta hafi átt 
sér stað fyrir yfir 60 árum, og jafnvel þótt mjög ósennilegt sé að sá sem hrósaði mér 
muni nokkuð eftir þessu samtali, eru vinsamleg orð sem þann dag voru töluð til mín af 
Gordon B. Hinckley, sem síðar varð forseti kirkjunnar, mér minnisstæð. 

Eiginleikar hugulsemi og vinsemdar eru ófrávíkjanlega tengdir Hinckley 
forseta. Þegar faðir minn lést 1963, kom Hinckley forseti fyrstur á heimili okkar. Ég 
gleymi aldrei vinsemd hans. Hann veitti móður minni blessun og, ásamt með meiru, 
gaf henni loforð um að hún ætti góða framtíð og ævi sem yrði henni ljúf. Þessi orð 
veittu móður minni huggun og hvatningu og voru opinberun fyrir mig. 

Vinsemd er kjarninn í himnesku lífi. Vinsemd er það hvernig kristilegt fólk 
kemur fram hvert við annað. Vinsemd ætti að einkenna öll okkar orð og athafnir í 
vinnunni, í kirkjunni og alveg sérstaklega á heimili okkar. 

Jesús, frelsari okkar, var dæmi um fullkomna vinsemd og samúð. Hann 
læknaði sjúka. Hann eyddi miklum tíma lífs síns í að þjóna hverjum einum eða 
mörgum. Hann talaði af samúð til samversku konunnar sem margir litu niður á. Hann 
bauð að lærisveinarnir leyfðu litlum börnum að koma til sín. Hann var vinsamlegur 
við alla sem höfðu syndgað, fordæmdi aðeins syndina, ekki syndarann. Með vinsemd 
leyfði hann þúsundum Nefíta að ganga fram og þreifa á naglaförunum á höndum 
sínum og fótum. Samt er stærsta góðverk hans að finna í friðþægingarfórn hans, er 
hann þannig frelsaði alla undan áhrifum dauðans, og alla undan áhrifum syndar, með 
því skilyrði að þeir iðrist. 

Spámaðurinn Joseph Smith var öllum, ungum sem öldnum, gott fordæmi um 
vinsemd. Eitt barn sem naut góðs af vinsemd spámannsins átti þessar minningar: 

„Eldri bróðir minn og ég vorum á leið í skólann, nálægt byggingu þeirri sem 
var þekkt sem múrsteinsbúð Josephs. Rignt hafði daginn áður, svo jörðin var afar 
leðjukennd, einkum við þessa götu. Bróðir minn Wallace og ég komumst ekkert áfram 
í leðjunni, og auðvitað, eins og gerist um börn, tókum við að orga, því við héldum að 
við yrðum fastir þarna. En er ég leit upp, sá ég kærleiksríkan vin barnanna, 
spámanninn Joseph Smith, koma til okkar. Hann kom okkur skjótlega upp á þurrari 
stað. Síðan beygði hann sig niður og hreinsaði leðjuna af okkar litlu, þunghlöðnu 
skóm, dró klút úr vasa sínum, og þerraði tárvot andlit okkar. Hann talað vinsamleg og 
glaðleg orð til okkar og sendi okkur glaðbeitta áfram í skólann.“ 


Ekkert getur komið í stað vinsemdar á heimilinu. Þá lexíu lærði ég af föður 
mínum. Hann hlustaði alltaf á ráð móður minnar. Árangurinn var sá, að hann var betri, 
vitrari og vinsamlegri maður fyrir vikið. 

Ég hef reynt að fylgja fordæmi föður míns og hlusta á sjónarmið eiginkonu 
minnar. Ég met skoðanir hennar mikils. Þegar kona mín byrjar til dæmis setningu með 
orðunum: „Mér finnst að þú ættir ...,“ þá gef ég því strax gaum og tek að brjóta 
heilann um hvort ég hafi gert eitthvað rangt. Oft — stundum áður en kona mín hefur 
lokið setningunni, hef ég þegar mótað í huga mér glæsilega afsökunarbeiðni. 

Sannleikurinn er sá, að kona mín er fyrirmynd að vinsemd, ljúfmennsku og 
samúð. Og innsæi hennar, ráðgjöf, og stuðningur hafa verið ómetanleg fyrir mig. 
Vegna hennar er ég líka, betri, vitrari, og vinsamlegri maður. 

Það sem við segjum, tónninn í rödd okkar, reiðin eða rósemin í orðum okkar, 
því taka börn okkar og aðrir eftir. Þau sjá og læra af okkur bæði vinsamlega og ekki 
síður óvinsamlega hluti sem við segjum eða gerum. Ekkert sýnir hið sanna eðli okkar 
betur en það hvernig við komum fram við hvert annað á heimilinu. 

Eg velti oft fyrir mér hvers vegna sumum finnst þeir verði að vera gagnrýnir á 
aðra. Það verður þeim eiginlegt, býst ég við, og það verður þeim svo eðlislægt, að þeir 
gera það jafnvel oft í hugsunarleysi. Þeir gagnrýna allt og alla — hvernig systir Jóna 
stjórnar söngnum, hvernig bróðir Smári kennir lexíuna eða hirðir garðinn sinn. 

Jafnvel þegar við höldum að við gerum engum mein með gagnrýnum 
athugasemdum, koma oft afleiðingarnar í ljós. Ég minnist drengsins sem rétti biskupi 
sínum gjafaumslag og sagði honum að það væri handa honum. Biskupinn sá hér 
kennslutækifæri, og útskýrði fyrir piltinum að hann ætti að merkja á gjafaseðilinn 
hvort um væri að ræða tíund, föstufórn, eða eitthvað annað. Drengurinn stóð fastara 
en á fótunum á því að þetta væri handa biskupnum sjálfum. Þegar biskupinn spurði 
hvers vegna svaraði drengurinn: „Af því að faðir minn segir að þú sért einn sá aumasti 
biskup sem við höfum nokkru sinni haft.“ 

Kirkjan er ekki staður þar sem fullkomið fólk kemur saman til að segja 
fullkomna hluti, hugsa fullkomnar hugsanir, og finna fullkomnar tilfinningar. Kirkjan 
er staður þar sem ófullkomið fólk kemur saman til að veita hvert öðru hvatningu, 
stuðning, og þjónustu er við höldum áfram heim á leið til okkar himneska föður. 

Sérhvert okkar mun ferðast sína sérstöku leið í þessu lífi. Hver fer á sínum 
hraða. Freistingar sem hrjáð hafa bróður kunna að reynast þér afar auðveldar. Styrkur 
sem þú býrð að kann að virðast öðrum ómögulegur. 

Lítið aldrei niður á þá sem virðast minna fullkomnir en þið. Ekki komast í 
uppnám af því að einhver saumar ekki eins vel og þú, er ekki eins góður kastari og 
þú, getur ekki róið eða unnið eins hratt og þú eða er ekki eins glæsilegur og þú ert. 

Við erum öll börn okkar himneska föður. Og við erum hér í sama tilgangi: Að 
læra að elska hann af öllu okkar hjarta, sál, huga og styrk, og elska náunga okkar eins 
og sjálfa okkur.“ 

Ein leiðin til að meta gildi þitt í ríki Guðs er að spyrja sjálfan þig: „Hversu vel 
gengur mér að hjálpa öðrum að vinna úr hæfileikum sínum? Styð ég aðra í kirkjunni, 
eða gagnrýni ég þá?“ 

Ef þú gagnrýnir aðra, ertu að gagnrýna kirkjuna. Ef þú byggir aðra upp, ert þú 
að byggja upp ríki Guðs. Himneskur faðir er ljúfur og því ættum við að vera ljúf við 
aðra. 

Öldungur James E. Talmage, maður sem minnst er vegna kennslu hans 
varðandi kenningarnar, sýndi nágrannafjölskyldu mikla vinsemd, þótt hún væri 
algjörlega ókunn honum. Áður en hann varð postuli og sem ungur faðir, varð hann var 
við miklar þjáningar á heimili nágranna sinna þar sem stór fjölskylda veiktist af 
hræðilegum og mjög smitandi sjúkdómi. Hann lét sig engu skipta að þau voru ekki 
meðlimir kirkjunnar, það var vinsemd hans og kærleikur sem hvatti hann til dáða. 
Líknarfélagið var í örvæntingarfullri leit að reyna að fá fólk til hjálpar, en enginn 
fékkst til þess vegna smithættu. Þegar James kom fann hann eitt barn þegar dáið, og 
tvö önnur ung börn þegar sárþjáð af sjúkdómnum, og ungbarn fjölskyldunnar komið 
með sjúkdómseinkenni. Hann hófst þegar handa, við að hreinsa óhreint húsið, búa 
unga líkamann undir greftrun, hreinsa og annast um hin sjúku börnin, og eyddi í það 
öllum deginum. Hann kom aftur morguninn eftir og komst að því að annað barn í 
viðbót hafði dáið um nóttina. Hann ritaði í dagbók sína: „Litla stúlkan þjáðist enn 
hræðilega. Hún hélt fast um hálsinn á mér, og hóstaði oft {bakteríum í andlit mitt og 
föt ... samt gat ég ekki lagt hana frá mér. Síðasta hálftímann — rétt fyrir dauða hennar, 
gekk ég um gólf með litla skinnið í fanginu. Hún dó kvalin kl. 10:10 um kvöldið. 
Þannig að börnin þrjú höfðu öll dáið á innan við sólarhring.“ Síðan hjálpaði hann 
fjölskyldunni við undirbúning jarðarfararinnar og talaði í kirkjugarðinum við 
útförina.“ Allt þetta gerði hann fyrir ókunnuga fjölskyldu. Hvílíkt dæmi um kristilega 
vináttu! 

Þegar vináttan ræður ríkjum erum við ekki dómhörð. Frelsarinn kenndi: 
„Dæmið ekki, og þér munuð eigi dæmdir verða. Sakfellið eigi, og þér munuð eigi 
sakfelldir verða. Sýknið, og þér munuð sýknaðir verða.“ Hann kenndi einnig að „með 
þeim dómi, sem þér dæmið, munuð þér dæmdir, og með þeim mæli, sem þér mælið, 
mun yður mælt verða.“ 

„En,“ spyrjið þið, „hvað ef fólk er dónalegt?“ 

Elskið það. 

„Og ef það er andstyggilegt?“ 

Elskið það. 

„En ef það er móðgandi? Vissulega hlýt ég þá að gera eitthvað.“ 

Elskið það. 

„Öfugsnúið?“ 

Svarið er það sama. 

Verið vinsamleg. 

Elskið það. 

Hvers vegna? Júdas kennir í ritningunum: „Verið mildir við suma, þá sem eru 
efablandnir.““ Hver getur sagt hversu langvarandi áhrif við getum haft ef við aðeins 
erum vinsamleg? 

Bræður mínir og systur, fagnaðarerindi Jesú Krists nær út yfir hið dauðlega líf. 
Verk okkar hér eru aðeins sem skuggi þeirra meiri og óhugsanlegu hluta sem koma 
munu. 

Himnarnir lukust upp fyrir Joseph Smith. Hann sá lifandi Guð og son hans, 
Jesú Krist. 

Á okkar dögum fer spámaður, Gordon B. Hinckley forseti, um jörðu og veitir 
leiðbeiningar fyrir okkar tíma. 

Eins og himneskur faðir okkar elskar okkur, svo ættum við einnig að elska 
börn hans. 

Megum við vera fyrirmynd að vináttu og samúð. Og megum við ætíð lifa 
verðug þessarar lýsingar frelsarans: „Á því munu allir þekkja, að þér eruð mínir 
lærisveinar, ef þér berið elsku hver til annars.“ Um þennan sannleik ber ég vitni í 
heilögu nafni Jesú Krists, amen. 

Krafturinn í trúboðsleiðarvísinum: „Boða fagnaðarerindi mitt“ 


Öldungur Richard G. Scott 
í Tólfpostulasveitinni 


Ég er mjög þakklátur fyrir að geta rætt við ykkur um spennandi þróun sem 
mun auðvelda okkur að deila með ástvinum og öðrum vinum hinum dýrðlega boðskap 
um endurreisn kirkju Jesú Krists. Hún hefur tendrað hug og hjarta trúboðanna okkar 
því hún fær þeim í hendur tæki til að kenna boðskap sinn með krafti og til að bera 
vitni um Drottin, Jesú Krist og spámann hans, Joseph Smith án þeirra fjötra sem felast 
í forskrifuðum texta. Þótt þetta efni sé þróað aðallega til nota fyrir fastatrúboða hafa 
aðrir uppgötvað að það hefur reynst mjög gagnlegt fyrir foreldra sem vilja hjálpa 
börnum að búa sig undir trúboð. Piltar og stúlkur og einnig nokkur hjón nota það til 
þess að fá ákveðið forskot áður en þau fara í trúboðsskólana. Sumir 
prestdæmisleiðtogar hafa staðfest gildi þess við að búa bræður í Aronsprestdæminu 
undir trúboð. Þetta verkfæri er ómetanlegt við að hjálpa prestdæminu og 
aðildarfélögunum að styrkja nýja kirkjuþegna hvað varðar vitnisburði og hlýðni. Ég 
tala um þennan nýja leiðarvísi, Boða fagnaðarerindi mitt, og meðfylgjandi 
skipulagsverkfæri svo sem Daglegt skipulagsrit trúboðans. 

Má ég deila með ykkur hvers vegna ég er svo áhugasamur um ritið Boða 
fagnaðarerindi mitt? Það hefur hnitmiðað trúboðsverk okkar betur en nokkru sinni. 
Árum saman hef ég spurt hópa af trúboðum „hver er tilgangurinn með trúboði 
ykkar?“ Einstök svör þeirra voru mjög mismunandi. Fæstir þeirra höfðu nokkurn 
fastan eða ákveðinn tilgang við að koma skipulagi á verk sitt. Á fyrsti blaðsíðu þessa 
leiðarvísis er kraftmikil ábending til trúboðanna um sannan tilgang þeirra: „Bjóða 
öðrum að koma til Krists með því að hjálpa þeim að meðtaka hið endurreista 
fagnaðarerindi með trú á Jesú Krist og friðþægingu hans, iðrun, skírn, gjöf heilags 
anda og standa stöðug allt til enda.“ Efni ritsins bendir síðan á hvernig það skuli gert 
undir leiðsögn andans. 

Eldra trúboðsefni var áhrifaríkt á sínum tíma en heimurinn hefur breyst 
verulega. Gildin sem mynda grundvöll samfélagsins verða stöðugt fyrir árásum Satans 
og samherja hans. Brýnt hefur verið að finna betri leið til að deila fyllingu sannleikans 
sem Guð hefur fært heiminum á ný. Í því felst skilningur á sæluáætlun Guðs og 
hvernig hún hefur verið færð til jarðar á ný með hinum einstæða spámanni hans, 
Joseph Smith. Einnig að kirkja Jesú Krists með prestdæmisvaldi til að starfa í hans 
nafni er enn á ný á jörðu í fyllingu sinni. Hinckley forseta mæltist vel: „Nú um margra 
ára skeið höfum við haft staðlað sett trúboðslexía. Mikið gagn hefur verið af þeim ... 
En því miður hefur þessi aðferð í allt of mörgum tilvikum leitt til utanbókarlærðrar 
framsetningar, þar sem á skorti andann og persónulega sannfæringu ... | Trúboðar) 
þurfa að ná tökum á kjarna lexíanna. En þeir þurfa að ... kenna kjarnann með eigin 
orðum undir leiðandi áhrifum heilags anda,“ Sú regla er uppistaðan í Boða 
fagnaðarerindi mitt. Trúboðar um allan heim fá nú í huga sinn og hjarta boðskapinn 
um endurreisn fagnaðarerindis Jesú Krists, sáluhjálparáætlunina, nauðsynleg boðorð, 
og lögmál og helgiathafnir fagnaðarerindisins. Þær lexíur eru síðan kenndar með 
þeirra eigin orðum eins og andinn leiðbeinir. Þessi aðferð hefur stórkostlega bætt 
árangur þeirra sem trúboða. 

Boða fagnaðarerindi mitt hefur að geyma kafla sem veita framúrskarandi 
góðar upplýsingar um hvernig á að þekkja og skilja leiðsögn heilags anda. Þar eru 
ritningargreinar um árangursríkt nám og hvernig á að bæta eigin kennsluhæfni. Einn 
kafli útskýrir hvers vegna Mormónsbók er hyrningarsteinn trúar okkar; hvernig hún 

getur svarað dýpstu spurningum sálarinnar; hvernig hún getur byggt upp trú og 
hjálpað öðrum að komast nær Guði. Frekari leiðbeiningar sýna að Mormónsbók er 
áþreifanleg uppspretta sem nota má til að staðfesta sannleiksgildi boðskapar okkar. 
Trúboðanum er kennt hvernig leita skal kristilegra eiginleika svo sem vonar og 
kærleika. Framúrskarandi ábendingar er að finna varðandi nám á tungumáli 
trúboðsins. Skýr, árangursrík skipulagsverkfæri fylgja til að hjálpa trúboðanum að 
nýta tíma sinn viturlega. Greint er frá aðferðum sem vel hafa reynst við að finna fólk 
og búa það undir kennslu. Hagnýtar leiðbeiningar eru veittar til að hjálpa trúarnemum 
að gera og halda skuldbindingar sem leiða til skírnar, staðfestingar, og stöðugrar 
virkni. Þessi leiðarvísir greinir frá leiðum til að samræma starf fastatrúboðanna, stiku- 
og deildarleiðtoga, og meðlimanna. Með þeirri hjálp geta nýir meðlimir gengið 
öruggari inn í kirkjufjölskylduna. Meiri trygging er fyrir því að þeir sem með skírn og 
staðfestingu taka á sig nafn Jesú Krists og skuldbinda sig til að halda boðorð hans 
hljóti lofaðar blessanir hans í lífi sínu. 

Með notkun innblásins efnis í Boða fagnaðarerindi mitt hafa margir trúboðar 
bætt stórlega hæfni sína við að kenna af sannfæringu og við að bjóða heim 
staðfestandi vitni heilags anda. Nýlega bað ég tvo aðstoðarmenn trúboðsforseta að 
segja frá sýn Josephs Smith á meðan ég léki trúarnemann. Ég ætlaði að láta reyna 
mjög á þá til að sjá hvernig þeir brygðust við. En einlægnin í boðskap þeirra, hversu 
hreint þeir gengu til verks, hversu vel það var fram sett, jafnvel þótt um æfingu væri 
að ræða, var svo sannfærandi að ég gat ekki gert það. Þið getið kynnst þessum 
framförum sjálf. Bjóðið trúboðum að flytja fyrstu lexíuna fyrir fjölskyldu ykkar á 
heimili ykkar. Betra þó, bjóðið nágrönnum að koma heim til ykkar og fá kennslu hjá 
trúboðunum. Með leiðbeiningu andans og með eigin orðum munu þeir útskýra 
hvernig faðirinn á himnum hefur notað spámenn á liðnum öldum til að kynna börnum 
sínum sæluáætlun sína. Kynnist vitnisburði þeirra þegar þeir bera vitni um himnesku 
sýnina, þegar Guð faðirinn og sonur hans Jesús Kristur birtust Joseph Smith. Þeir 
munu einnig skilmerkilega greina frá áframhaldandi atburðum sem endurreistu 
fyllingu fagnaðarerindisins með valdsumboði til að starfa á ný í nafni Guðs á jörðu. 
Þið getið einnig farið með trúboðum þegar þeir kenna öðrum þennan innblásna 
sannleika. Nærvera ykkar mun verulega styrkja þá sem heyra þennan dýrmæta 
sannleika í fyrsta sinn. 

Einbeitt starf af hendi Æðsta forsætisráðsins, Tólfpostulasveitarinnar, annarra 
aðalvaldhafa og framúrskarandi hæfra hópa hollra, reynsluríkra starfsmanna gerði 
Boða fagnaðarerindið og skipulagsverkfærin sem því fylgir að veruleika. Þeir sem 
tóku þátt í þróun þess eru vitni um innblásna leiðsögn Drottins við tilurð, mótun, og 
lokafrágang efnis í Boða fagnaðarerindi mitt. 

Eftir ítarlega prófun 14 trúboðsstöva var ritið Boða fagnaðarerindi mitt 
aðlagað. Sú niðurstaða var endurskoðuð, og breytingar gerðar Og ritið síðan samþykkt 
af Æðsta forsætisráðinu og Tólfpostulasveitinni. Í alheims gervihnattaútsendingu hinn 
15. október 2004 var trúboðsforsetum og trúboðsleiðtogum kynnt Boða 
fagnaðarerindi mitt. Allir trúboðar um allan heim fengu eintak á enskri tungu. Þótt 
margir þeirra tali ekki ensku, fundu þeir að þeir eru hluti af endurnýjunarferli í 
trúboðsstarfi okkar. Áhugavert er að sumir trúboðar sem tala erlend tungumál fengu 
áhuga á að læra ensku. Snemma á þessu ári var dreift japanskri, kóreskri, spænskri og 
portúgalskri útgáfu af Boða fagnaðarerindi mitt. Við gerum ráð fyrir að leiðarvísir 
þessi verði nú í árslok fáanlegur á flestum tungumálum sem töluð eru af trúboðunum. 

Það eru ekki trúboðarnir einir sem hafa hag af Boða fagnaðarerindi mitt: 

e Eiginkona eins trúboðsforseta lærði og ígrundaði hvert orð í Boða 
fagnaðarerindi mitt, þar með talið allar tilvísanir í ritningarnar. Síðan gerði 

hún nokkuð sem hana hafði skort hugrekki til að gera, hún bauð nánum 

ættingja að lesa og ígrunda Mormónsbók. Hann tók boði hennar og hefur notið 

mikils gagns þar af. 

e Önnur fjölskylda notar Boða fagnaðarerindi mitt til hjálpar við að búa börn 
sín undir trúboð. Hún sagði: „Okkar 17 ára sonur fékk fyrstur verkefni. Sem 
vænta mátti leitaði hann að stysta kafla bókarinnar. Lexía hans varð samt sem 
áður 20 mínútna hjartnæm framsetning á reglunum, fullunnin með 
ritningargreinum og vitnisburði.“ 

e Frá föður sem býr son undir trúboðsþjónustu: „Boða fagnaðarerindi mitt hefur 
„„. Veitt mér yfirsýn og gleggri skilning á tilgangi lífsins, skyldum mínum og 
ábyrgð sem þegn kirkjunnar, sem faðir og eiginmaður. ... Hún hefur einnig 
fært mér einstök verkfæri til að feta betur þá braut.“ Sonur hans hefur verið 
kallaður sem trúboði. 

Við hvetjum ykkur til að nota þetta efni í forsætisráði ykkar, á 
prestdæmisframkvæmdafundum, og í deildarráðum til þess að tryggja að þeir sem 
taka á sig skírnarsáttmálann njóti í öllu lífi sínu til fulls ávaxtanna af kirkjuaðild. Með 
notkun nýrrar framfaraskýrslu fyrir þá sem búa sig undir skírn er hægt að samræma 
starf trúboða og kirkjuþegna með kraftmiklum hætti. Ég er sannfærður um að nýjum 
trúskiptingum mun reynast auðveldara að uppfylla þá þrá sína að haldast virkir þegar 
meðlimirnir og trúboðarnir vinna saman og nota reglurnar í Boða fagnaðarerindi mitt. 

Boðskapur Æðsta forsætisráðsins í Boða fagnaðarerindi mitt veitir 
trúboðunum öfluga hvatningu, og ef til vill verður hann ykkur hvatning í ykkar eigin 
trúboðsverki. Þar segir: Ekkert annað verkefni er jafn krefjandi. ... Boða 
fagnaðarerindi mitt er ætlað að auðvelda þér allan undirbúning, stuðla að auknu 
andríki þínu sem trúboði og aukinni kennsluhæfni. ... Við hvetjum þig til að einsetja 
þér af öllu hjarta að aðstoða föður okkar á himnum við hans dýrðlega verk. ... 
Drottinn mun launa þér og blessa þig ríkulega þegar þú þjónar honum af auðmýkt í 
bænarhug.“ 

Sjáið þið um hvað málið snýst? Þið munuð verða eins áköf og ég þegar þið 
byrjið að skilja og nota þetta trúboðsverkfæri. Ólíkt fyrri gögnum fastatrúboða, er 
Boða fagnaðarerindi mitt fáanlegt fyrir alla leiðtoga og kirkjuþegna á 
dreifingarstöðvum kirkjunnar. 

Líklega verður mesta gagnið af Boða fagnaðarerindi mitt sjáanlegt í lífi 
heimkominna trúboða sem verða öflugri foreldrar, hæfari kirkjuleiðtogar og betri 
fagmenn á vinnustað vegna þess þroska sem fæst með skilningi og hagnýtingu á 
innblásnu efni bókarinnar. 

Fyrir hönd trúboðanna okkar færum við öllum þeim dýpstu þakkir sem tekið 
hafa þátt í undirbúningi, prentun og dreifingu ritsins Boða fagnaðarerindi mitt. Við 
erum þakklátir fyrir hvern trúboðsforseta og trúboða sem eru að ná tökum á 
árangursríkri notkun bókarinnar. En fyrst og síðast erum við þakklátir Drottni fyrir 
innblástur hans. Ég hvet ykkur til að kynna ykkur hvernig þetta framúrskarandi tæki 
getur hjálpað ykkur í trúboðsverki ykkar, hvort heldur sem foreldrar við að búa barn 
sitt undir trúboð, kirkjuleiðtogi að hjálpa nýjum trúskiptingi, kirkjuþegn að deila 
fagnaðarerindinu, eða einstaklingur að búa sig undir þjónustu. Megið þið njóta 
innblásturs og blessunar í því verki. Í nafni Jesú Krists, amen. 


SJ! 


Verðmæti sálna 


Öldungur Harold G. Hillam 
einn hinna sjötíu 


Ein af þeim ræðum sem hafa haft varanleg áhrif á mig var flutt fyrir mörgum 
árum á laugardagshluta stikuráðstefnu. Ræðuna flutti ung móðir. Þetta voru orð 
hennar: 

„Ég hef leitað ættfræðiheimilda um langafa minn. Hann og allir í hinni 
fjölmennu fjölskylda hans, dætra og sona, voru þegnar kirkjunnar. Langafi minn,“ 
sagði hún, „yfirgaf kirkjuna einn sunnudaginn, ásamt fjölskyldu sinni og kom aldrei 
aftur; án sýnilegrar ástæðu.“ Hún sagði svo: „Í rannsókn minni komst ég að því að 
niðjar langafa míns voru yfir 1000 að tölu.“ 

Og svo sagði hún, og þetta er það sem aldrei hefur horfið úr huga mínum: „Af 
þessum 1000 afkomendum, er ég sú eina sem nú er virk í kirkjunni.“ 

Þegar hún sagði þetta, hugsaði ég með mér: „Eru þeir aðeins 1000 eða gætu 
þeir verið fleiri?“ 

Svarið liggur í augum uppi. Þau andlegu áhrif sem fjölskylda getur haft á 
samferðafólk sitt og vini skiluðu sér ekki. Enginn sona hans eða dætra þjónaði í 
trúboði og þeir sem þeir kynnu að hafa haft áhrif á með vitnisburði sínum voru ekki 
skírðir og þeir sem ekki voru skírðir fóru ekki í trúboð. Já, sennilega eru það mörg 
þúsund sem ekki eru í kirkjunni einmitt núna, og ekki á þessari samkomu nú í dag, 
vegna þessarar ákvörðunar langafans. 

Þegar ég hlustaði á hana hugsaði ég með mér: „Hvílíkur harmleikur! Ef ég 
hefði verið þarna á þessum tíma, hefði ég getað sagt eitthvað við langafann eða 
fjölskyldu hans, við prestdæmisleiðtogana, sem hefði getað afstýrt þessum 
fjölskylduharmleik og sem svo margir er síðar fæddust hlutu skaða af. 

Þetta er glatað tækifæri fortíðar. En nú getum við tekist á við nútíðina og horft 
til framtíðar. Ég myndi segja við þá sem hyggðust gera það sama og langafinn: Viltu 
ekki hugleiða hvaða skaða þú gerir fjölskyldu þinni og öllum afkomendum þínum? 
Viltu ekki hugleiða áhrif verka þinna og hugsana? 

Ef við erum í vafa um einhverja kenningu kirkjunnar, ættum við að fara að 
þeirri leiðsögn sem Gordon B. Hinckley forseti veitti á fjölmennri samkomu á síðast 
liðnu ári í París, Frakklandi, þar sem yfir 2000 kirkjuþegnar voru saman komnir. Hann 
sagði: „Ég sárbið ykkur, bræður mínir og systur, að þið látið reyna á þá kenningu 
kirkjunnar sem þið hugsanlega gætuð verið í vafa um. Látið reyna á hana. Lifið 
samkvæmt reglunni. Krjúpið og biðjist fyrir um hana og Guð mun blessa ykkur með 
vitneskju um sannleika verks hans.“ 

Ef ykkur finnst að brotið hafi verið á ykkur, skuluð þið vera fús til að 
fyrirgefa. Ef óþægilegar minningar af einhverjum toga ásækja ykkur, skuluð þið láta 
þær lönd og leið. Ef nauðsynlegt er, skuluð þið ræða við biskup ykkar eða 
stikuforseta. 

Við ykkur öll vil ég segja, einkum þó við þá sem eiga eftir að verða langafar 
og langömmur, eilífar blessanir ykkar og afkomenda ykkar eru mun mikilvægari en 
einhver ástæða fyrir drambi sem rænt getur ykkur og svo mörgum öðrum svo 
mikilvægum blessunum. Benjamín konungur áminnir okkur í Mormónsbók: „Og enn 
fremur langar mig til, að þér hugleiðið blessun og hamingju þeirra, sem halda boðorð 
Guðs. Því að sjá. Þeir njóta blessunar í öllu, jafnt stundlegu sem andlegu. Og ef þeir 
haldast staðfastir allt til enda, er tekið á móti þeim á himni, og þeir fá dvalið með 
Guði í óendanlegri sælu.“ (Mósía 2:41.) 

Við ykkur, sem eruð börn á heimili þess langafa sem ekki breytir rétt, vil ég 
hvetja til að halda áfram að vera staðföst. Þið getið sýnt gott fordæmi á heimili ykkar 
og þeim sem umhverfis ykkur eru. Þið getið gert ykkar hlut til að friður og sátt ríki á 
heimilinu og meðal samferðamanna. Þið getið leyst vandamálin í stað þess að stuðla 
að þeim. Hafið í huga í Mormónsbók, að þegar Lehí, faðirinn, tók að mögla, var það 
hinn réttláti sonur hans, Nefí, sem hughreysti og fann lausn á vandanum. Æði oft eru 
það hin réttlátu börn sem ná að sigla milli skerja á ólgandi hafsins öldum. 

Við ykkur sem eruð biskupar og stikuforsetar vil ég segja að ég óska að þið 
hefðuð verið á fundi nokkrum með mér, þar sem viðstaddir voru nokkrir 
svæðisfulltrúar. Við hlýddum á öldung L. Tom Perry ræða um hitastig verðandi 
öldunga og þeirra sem eru óvirkir í kirkjunni — langafa framtíðar. Við vorum áminntir 
um að margir þeirra væru meira en aðeins volgir. Þeir kæmu til baka, ef einhver 
myndi aðeins hvetja þá og vísa þeim leið. 

Ég ætla að greina ykkur frá stikuráðstefnu sem mér var falið að sækja. Stikuna 
átti að endurskipuleggja; leysa átti af stikuforsetann og ráðgjafa hans og kalla nýtt 
stikuforsætisráð. Stikuforsetinn var ungur og hafði skilað dásamlegri þjónustu í 
næstum tíu ár. Hann var andlegur risi og afar fær í stjórnsýslu. Hann greindi mér frá í 
einkaviðtali hvernig hann hefði falið ráðgjöfum sínum stóran hluta af ábyrgð 
stikunnar, svo og háráðinu, til að hann fengi svigrúm til viðtala við þá sem ekki höfðu 
prestdæmið og þá sem þurftu á hvatningu að halda. Einstaklingum og hjónum var 
boðið að koma á skrifstofu hans. Þar kynntist hann þeim, leiðbeindi þeim og bauð 
þeim að gera enn betur, að koma reglu á líf sitt, og öðlast þær blessanir sem standa 
þeim til boða sem fylgja Drottni. Hann hjálpaði þeim með því að fela þau í umsjá 
góðra leiðtoga, kennara sem gerði þeim grein fyrir fegurð kenningarinnar. Hann sagði 
mér svo að í viðtölum þessum hefði hann oft boðið þeim blessun. „Ég hef lagt hendur 
yfir höfuð margra í stikunni,“ sagði hann. 

Daginn eftir, á aðalhluta stikuráðstefnunnar, efaðist ég um að hafa áður séð 
svo marga fella tár. Ástæðan var ekki sú að þeim fyndist ekki tímabært að leysa 
forseta sinn af, heldur vegna mikillar elsku þeirra til hins unga stikuforseta, sem 
blessað hafði líf þeirra. Ég fann mig knúinn til að spyrja: „Hversu mörg ykkar hafa 
fundið hendur forseta ykkar á höfði ykkar?“ Ég var undrandi yfir þeim mikla fjölda 
sem rétti upp hönd. Ég hugsaði þá með sjálfum mér: „Hversu margt af þessu fólki 
mun lofa nafn þessa mikla manns, ekki aðeins nú heldur um alla eilífð? Já, slíkir 
verða miklir langafar, sem munu, vegna síns ástkæra leiðtoga, skilja eftir sig arfleifð 
þúsunda kynslóða, sem lofa munu nafn hans.“ 

Þegar okkur verða ljós þau áhrif sem ein manneskja getur haft á líf margra, 
skiljum við kannski betur þessi viðvörunarorð Drottins: „Hafið hugfast að verðmæti 
sálna er mikið í augum Guðs.“ (KæS 18:1.) 

Ég bið þess að við megum öll hugleiða hvað við getum gert sem einstaklingar 
til hjálpar þeim sem verða langalangafar og ömmur framtíðar, hvort sem það er lítið 
barn, unglingur eða fullorðinn, svo að hvert og eitt þeirra skilji eftir sig réttláta arfleifð 
til handa þeim sem þekkja og elska Drottin. 

Þess bið ég í nafni Jesú Krists, amen. 

Tíund — boðorð, jafnvel fyrir hina blásnauðu 


Öldungur Lynn G. Robbins 
einn hinna sjötíu 


Í hinni sígildu Jólasögu Charles Dickens, vonar Bob Cratchit að hann geti 
verið með fjölskyldu sinni á jólum. Hann sagði við vinnuveitanda sinn Skrögg: „Ef 
það kemur sér ekki illa fyrir þig.“ „Það er hvorki gott,“ sagði Skröggur, „né 
sanngjarnt. Ef ég héldi eftir nokkru af launum þínum, teldir þú illa með þig farið,“ ... 
sagði Skröggur „en samt finnst þér ekki illa með mig farið greiði ég þér dagslaun fyrir 
ekkert.“ Skrifarinn tautaði þá að þetta væri nú bara einu sinni á ári. „Aum afsökun 
fyrir að reyna að hafa af manni pening á hverjum degi tuttugusta og fimmta 
desember!“ sagði Skrögur.' Skröggi fannst, líkt og sérhverjum sjálfselskum manni eða 
„náttúrlegum manni“ fórnin aldrei þægileg. 

Hinn náttúrlegi maður hneigist til að hugsa aðeins um sig sjálfan — ekki aðeins 
til þess að hann sjálfur sé í fyrsta sæti, heldur setur hann sjaldan eða aldrei einhvern í 
annað sæti, þar á meðal Guð. Fórnin er ekki eðlilegur þáttur lífsins hvað hinn 
náttúrlega mann varðar. Hann er haldinn óseðjandi ástríðu í að hljóta meira. Hinar 
svonefndu þarfir hans virðast alltaf kall á meiri tekjuöflun, svo að „nægjusemi“ verður 
ávallt utan seilingar, líkt og átti við um Skrögg. 

Hinn náttúrlegi maður virðist hafa tilhneigingu til að eigna sér allt og alla, og 
því bauð Drottinn hinum forna Ísrael að fórna frumburðinum, en ekki hinum rýrasta 
og meira veikburða — ekki hinu laka á akrinum, heldur frumgróðanum (sjá Mósía 2:3; 
HDP Móse 5:5; 5 Mós 26:2). Ósvikin fórn hefur frá upphafi vefið aðalsmerki hinna 
trúföstu. 

Þeir sem ekki vilja fórna skiptast í tvö öfgahópa. Þá ágjörnu og ríku sem ekki 
vilja fórna og þá blásnauðu sem halda að þeir geti ekki fórnað. En hvernig getum við 
beðið einhvern sem sveltur að eta minna? Getur fátækt verið svo algjör að fórnar ekki 
sé hægt að vænta eða getur fjölskylda verið svo blásnauð að ekki sé hægt að vænta 
tíundar af henni? 

Drottinn notar oft öfgakenndar aðstæður til að kenna og útskýra reglur. Sagan 
um ekkjuna í Sarefta er dæmi um gríðarmikla fátækt og gegnir því hlutverki að varpa 
ljósi á þá kenningu að miskunn getur ekki komið í stað fórnar, fremur en í stað 
réttvísi. Hinn sanni mælikvarði fórnar er í raun ekki hvað menn gefa til að fórna, 
heldur hverju menn fórna til að gefa (sjá Mark 12:43). Sé gnægð matar á borðum, þá 
verður prófraun trúar ekki jafn ótvíræð og þegar ekkert er til. Á slíkum ögurstundum 
styrkir skorturinn ekki persónuleikann — heldur afhjúpar hann. Skorturinn er 
prófraunin. 

Ekkjan í Sarefta var uppi á tíma spámannsins Elía, en fyrir orð hans lét 
Drottinn koma þurrkatíð yfir landið í þrjú og hálft ár (sjá Lúk 4:25). Hallærið varð svo 
mikið að margar fjölskyldur voru við dauðans dyr. Við þessar aðstæður bjó ekkjan. 

Drottinn sagði við Elía: „Tak þig upp og far til Sarefta. ... Sjá, ég hefi boðið 
ekkju nokkurri þar að fæða þig.“ Athyglisvert er að Elía er ekki boðið að fara til 
Sarefta fyrr en ekkjan og sonur hennar eru við dauðans dyr. Við slíkar öfgakenndar 
aðstæður — er hún stendur frammi fyrir hungurdauða, er trú hennar reynd. 

Þegar hann kemur í borgina, sér hann hana safna saman viðarkvistum. 

10. „... Hann kallaði til hennar og mælti: Sæk þú mér dálítið af vatni í ílátinu, 
að ég megi drekka. 

11. Og hún fór að sækja það, en hann kallaði á eftir henni og mælti: Færðu 
mér líka brauðbita. 

12. Hún svaraði: Svo sannarlega sem Drottinn, Guð þinn, lifir, á ég enga köku 
til, heldur aðeins hnefa mjöls í skjólu og lítið eitt af viðsmjöri í krús. Og sjá, ég er að 
tína saman fáeina viðarkvisti. Síðan ætla ég heim og matbúa þetta handa mér og syni 
mínum, að við megum eta það og deyja síðan“ (1 Kon 17:10-12). 

Hnefafylli matar er afar smár skammtur, varla einn skammtur, sem gerir svar 
Elía athyglisvert: „En Elía sagði við hana: Óttast ekki! Far þú heim og gjör sem þú 
sagðir. Gjör þú mér samt fyrst litla köku ... “ (1 Kon 17:13). 

Hljómar þetta ekki sjálfselskt, að biðja ekki aðeins um fyrsta skammtinn, 
heldur hugsanleg þann eina? Hlutuð þið ekki þá kennslu hjá foreldrum ykkar að bjóða 
öðrum fyrst, og einkum að heiðursmenn bjóði dömunni fyrst, hvað þá einmana 
hungraðri ekkju? Valkostir hennar voru þessir — átti hún að seðja hungur sitt eða fórna 
síðustu máltíð sinni og flýta þannig dauða sínum? Hún gæti hugsanlega fórnað eigin 
máltíð, en gæti hún fórnað máltíð hungraðs sonar síns? 

Elía skildi þá kenningu að blessanir kæmu eftir prófraun trúar (sjá Eter 12:6; Kæs 
132:5). Hann var því ekki sjálfselskur. Elía var þarna sem þjónn Drottins og var því að 
gefa en ekki þiggja. Áfram lesum við: 

"... Gjör þú mér samt fyrst litla köku frumburður) af því og fær mér út 
hingað, en matreið síðan handa þér og syni þínum. 

14 Því að svo segir Drottinn, Guð Ísraels: Mjölskjólan skal eigi tóm verða og 
viðsmjörið í krúsinni ekki þrjóta, allt til þess dags, er Drottinn gefur regn á jörð. 

15 Þá fór hún og gjörði eins og Elía hafði sagt, og hún hafði nóg að eta, bæði 
hún og hann og sonur hennar, um langa hríð. 

16 Mjölskjólan varð ekki tóm og viðsmjörið í krúsinni þraut ekki, samkvæmt 
orði Drottins, því er hann hafði talað fyrir munn Elía“ (1 Kon 17:13-16). 

Ein ástæða þess að Drottinn útskýrir kenningar með öfgakenndum aðstæðum, 
er sú að það útilokar undantekningar. Ef Drottinn væntir þess að jafnvel hin snauðasta 
ekkja greiði sitt lítilræði, þá á það vissulega við um þá sem ekki finnst Þægilegt eða 
auðvelt að fórna? 

Enginn biskup, enginn trúboði, ætti að hika við eða skorta trú til að kenna 
hinum fátæku tíundarlögmálið. Skipta ætti út þeirri staðhæfingu að „þau hafi ekki ráð 
á því,“ fyrir þá staðhæfingu að „þau hafa ekki ráð á öðru.“ 

Eitt það fyrsta sem biskup verður að gera til að koma hinum þurfandi til 
hjálpar er að bjóða þeim að greiða tíund sína. Líkt og með ekkjuna, þá ætti sú 
blásnauða fjölskylda sem taka þarf ákvörðum um hvort hún eigi að greiða tíund eða 
að nærast, að greiða sína tíund. Biskupinn getur hjálpað henni með matvæli. 

Í október árið 1998 olli fellibylurinn Mitch eyðileggingu á mörgum stöðum í 
Mið-Ameríku. Gordon B. Hinckley forseti hafði miklar áhyggjur af fórnarlömbum 
þessara hörmunga, en mörg þeirra misstu aleiguna — matvæli, fatnað og innbú. Hann 
vitjaði hinna heilögu í borgunum San Pedro og Tegucigalpa í Hondúras og Managua í 
Nikaragúa. Og boðskapur þessa nútíma spámanns var í hverri borg keimlíkur ljúfum 
boðskap spámannsins Elia — að fórna og hlíta tíundarlögmálinu. 

En hvernig getum við beðið einhvern blásnauðan um að fórna? Hinckley 
forseta var ljóst að matvælin og fatnaðurinn sem fólkið fengi aðsent gerði því kleift að 
standast ástand þetta, en umhyggja hans og ástúð fyrir fólkinu var meiri en svo að hún 
takmarkaðist við þetta. Honum var ljóst að mikilvægasta hjálpin bærist frá Guði, ekki 
mönnum, þrátt fyrir mikilvægi hjálparstarfsins. Spámaðurinn var að hjálpa því að 
ljúka upp gáttum himins, líkt og fyrirheit er gefið um í Malakí (sjá Mal 3:10). 

Hinckley forseti kenndi því að ef það greiddi tíund myndi það alltaf hafa nóg á 
borðum sínum, skjólgóðan fatnað og þak yfir höfuð sitt. 

Þegar máltíð er framreidd er mun auðveldara að bæta við einum diski í 
upphafi hennar, heldur en að taka til mat fyrir síðbúna að máltíð lokinni, þegar gengið 
hefur verið frá öllu matarkyns. Er ekki einnig auðveldara að gefa Drottni frumburðinn 
eða frumgróðann, en að vonast til að „afgangurinn“ nægi honum? Ætti hann ekki að 
vera heiðursgesturinn, sá sem fyrstur fær á diskinn fær? 

Ástkær móðir mín, Evelyn Robbins, kenndi mér tíundarlögmálið þegar ég var 
fjögurra ára gamall. Hún rétti mér tómt plásturbox, með ásmelltu loki. Hún kenndi 
mér að setja smáaurana mína í það og færa þá biskupi sem tíund. Ég er henni eilíflega 
þakklátur fyrir plástursboxið og blessanir þess að greiða tíund. 

Í Jólasögunni, breytti Skröggur háttum sínum — hann varð allt annar maður. 
Svo á einnig við um þetta „fagnaðarerindi iðrunar.“ Ef andinn hvetur okkur til að hlíta 
betur lögmáli fórnar, ættum við nú þegar að breyta háttum okkar. 

Ég er afar þakklátur fyrir frelsarann, sem var fullkomin fyrirmynd um hlýðni 
með fórn — sem „færði sjálfan sig fram sem fórn fyrir syndina,“ og varð, líkt og Lehí 
orðar það, „frumgróði Guðs.“ (2 Ne 2:7, 9) Ég ber vitni um hann og þessar kenningar 
hans, í nafni Jesú Krists, amen. 


HEIMILDIR 


1. The Annotated Christmas Carol by Charles Dickens, Michael Patrick Hearn, 
Avon Books, sept. 1977, bls. 69 

A vextir fyrstu sýnarinnar 


Öldungur Dieter F. Uchtdorf 
í Tólfpostulasveitinni 


Fyrir aðeins sex mánuðum studduð þið, dyggir þegnar Kirkju Jesú Krists, mig 
sem meðlim Tólfpostulasveitarinnar. Sú köllun kom mörgum mjög á óvart, einkum þó 
barnabörnum mínum, sem sögðu: „En hann er afi okkar! Hann er bara venjulegur 
maður. Hann lék við okkur og hann var vanur að klippa hárið á okkur!“ 

Eftir októberráðstefnuna töluðum við hjónin við börn okkar í síma og þá sagði 
eitt barnabarnið: „Úr því að við vorum svona langt í burtu og gátum ekki verið með 
ykkur í Salt Lake City, hefðir þú átt að veifa til okkar þegar þú fluttir ræðuna þína.“ 
Við höfum ekki enn verið með börnum okkar og barnabörnum fyrr en nú á þessari 
ráðstefnu og því veifa ég nú í von um að gera barnabarn mitt ánægt. Ég veifa einnig til 
ykkar, dásamlegu kirkjuþegnar, með þakklæti okkar hjóna fyrir bænir ykkar og 
kærleik, sem eru okkur svo mikils virði. 

Á uppvaxtarárum mínum í Þýskalandi sótti ég kirkju víða og við mismunandi 
aðstæður — í fábrotnum bakherbergjum, glæsivillum og í nútíma starfræktum 
kapellum. Allar áttu þessar byggingar einn mikilvægan þátt sameiginlegan: Andi 
Guðs var þar og finna mátti ást frelsarans þegar við söfnuðumst saman sem grein eða 
deildarfjölskylda. 

Í kapellunni í Zwickau var gamalt fótstigið orgel. Á hverjum sunnudegi var 
pilti falið að stíga fótstigið og fylla þannig belgina til að orgelið virkaði. Jafnvel áður 
en ég varð Aronsprestdæmishafi naut ég stundum þeirra forréttinda að vinna þetta 
mikilvæga verk. 

Meðan söfnuðurinn söng hina kæru sálma endurreisnarinnar, pumpaði ég af 
öllum mætti svo að orgelið yrði ekki loftlaust. Augnaráð organistans sýndi svo ekki 
varð um villst hvort ég gerði vel eða þyrfti að gera betur. Mér fannst alltaf mikið 
koma til þessa mikilvæga skylduverks og þess trausts sem organistinn sýndi mér. Það 
var dásamleg tilfinning að hafa þetta ábyrgðarstarf og vera hluti af þessu mikla verki. 

Annar kostur fylgdi einnig þessu starfi. Sá sem sté fótstigin sat á sérstöku sæti 
gegnt tilkomumiklum steindum glugga sem fegraði framhlið kapellunnar. Þessi 
steindi gluggi sýndi fyrstu sýnina, þar sem Joseph Smith kraup í Lundinum helga og 
horfði til himins og á ljósstólpann. 

Meðan sálmar voru sungnir og jafnvel meðan ræður voru fluttar og 
vitnisburðir gefnir horfði ég oft á þessa mynd af einni helgustu stund 
veraldarsögunnar. Í huga mér sá ég Joseph taka á móti þekkingu, vitnisburði og 
guðlegri leiðsögn og verða blessað verkfæri í hendi föður okkar á himnum. 

Ég skynjaði sérstakan anda meðan ég horfði á þessa fögru gluggamynd af 
trúuðum pilti í helgum lundi sem tók þá djörfu ákvörðun að biðja í einlægni til 
elskandi föður á himnum, sem hlustaði og svaraði honum af ástúð. 

Hér var ég, ungur piltur í Þýskalandi eftir síðari heimsstyrjöldina, í borg sem 
var í rústum, í þúsunda mílna fjarlægð frá Palmyra í Norður-Ameríku og meira en 
heilli öld eftir að hinn raunverulegi atburður gerðist. Með alheimskratti heilags anda 
fann ég í hjarta mér og huga að þetta var sannleikur, að Joseph Smith sá í raun Guð og 
Jesú Krist og heyrði raddir þeirra. Andi Guðs hughreysti sál mína á þessum unga aldri 
með fullvissu um raunveruleika þessarar helgu stundar, sem var upphaf að 
heimshreyfingu sem átti og mun „áfram velta, uns (hún| hefur fyllt alla jörðina“ (Kés 

65:2). Ég trúði vitnisburði Josephs Smith um þennan dýrðlega atburð og helgu reynslu 
í Lundinum helga, og nú á ég fullvissu. Guð hefur enn á ný talað til manna! 

Þegar ég lít til baka er ég þakklátur svo mörgum vinum sem hjálpuðu mér á 
æskuárum mínum að öðlast vitnisburð um hina endurreistu kirkju Jesú Krists. Fyrst 
trúði ég einfaldlega vitnisburðum þeirra, en síðan hlaut ég guðlegan vitnisburð andans 
í huga mér og hjarta. Ég tel Joseph Smith meðal hverra vitnisburður um Krist hjálpaði 
mér að rækta minn eigin vitnisburð um frelsarann. Áður en ég gerði mér grein fyrir 
kennslu andans sem bar mér vitni um að Joseph Smith væri spámaður Guðs, fann hið 
unga hjarta mitt að hann var vinur Guðs og væri því eðlilega einnig vinur minn. Ég 
vissi að ég gæti treyst Joseph Smith. 

Ritningarnar kenna okkur að andlegar gjafir eru gefnar þeim sem spyrja Guð, 
sem elska hann og halda boðorð hans (sjá KæS 46:9). Tilvitnun: „Því að allir hljóta ekki 
sérhverja gjöf, því að gjafirnar eru margar og andi Guðs gefur hverjum manni gjöf. 
Sumum er gefin ein og öðrum er gefin önnur, svo að allir njóti góðs af því“ tilvitnun 
lýkur (KáS 46:11-12). 

Í dag er mér ljóst að hinn ungi vitnisburður minn naut stórlega góðs af 
vitnisburði spámannsins Josephs Smith og margra vina minna í kirkjunni sem vissu 
„fyrir heilagan anda ..., að Jesús Kristur er sonur Guðs og að hann var krossfestur 
vegna synda heimsins“ (KæS 46:136:13). Gott fordæmi þeirra, umhyggja og hjálpandi 
hendur veittu mér þá blessun að hljóta aðra sérstaka gjöf andans þegar ég þráði meira 
ljós og sannleika: Tilvitnun: „Öðrum er gefið að trúa orðum þeirra, svo að þeir megi 
einnig eiga eilíft líf, séu þeir áfram staðfastir“ tilvitnun lýkur (KæS 46:14). Hve 
dásamleg og dýrmæt gjöf þetta er! 

Þegar við sannlega erum auðmjúk munum við blessuð með þessari gjöf, að 
eiga trú og von um það, sem eigi er auðið að sjá, en er sannleikur (sjá Alma 32:21). 
Þegar við gerum tilraun með orð ritninganna og lifandi spámanna — jafnvel þótt ekki 
sé nema löngun til að trúa — og stöndum ekki gegn anda Drottins, mun sálarsvið okkar 
víkka og skilningur okkar upplýsast (sjá Alma 32:26-28). 

Frelsarinn sjálfur útskýrði þessa miskunnsömu reglu greinilega fyrir öllum 
heiminum í sinni miklu fyrirbæn, ekki aðeins fyrir postulum sínum heldur og öllum 
heilögum, jafnvel okkur í dag, hvar sem við búum. Hann sagði: 

„Ég bið ekki einungis fyrir þessum, heldur og fyrir þeim, sem á mig trúa fyrir 
orð þeirra, 

að allir séu þeir eitt, eins og þú, faðir, ert í mér og ég í þér, svo séu þeir einnig 
í okkur, til þess að heimurinn trúi, að þú hefur sent mig“ (Jóh 17:20-21; leturbr. hér). 

Þannig blessar fyrsta sýn Josephs Smith líf okkar sjálfra, líf fjölskyldna okkar, 
og að lokum líf allra manna-við förum að trúa á Jesú Krist fyrir vitnisburð 
spámannsins Josephs Smith. Spámenn og postular í allri mannkynssögunni hafa 
fengið guðlegar opinberanir svipaðar Josephs. Móse sá Guð augliti til auglitis og lærði 
að hann var sonur Guðs, „í líkingu (hans eingetna“ (sjá HDP Móse 1:1-6). Páll postuli 
bar vitni um hinn upprisna Jesú Krist sem birtist honum á veginum til Damaskus og 
gerði hann að einum af sínum miklu trúboðum (sjá Post 26:9-23). Hinn voldugi Agrippa 
konungur hlýddi á vitnisburð Páls um himneska sýn hans við réttarhöldin í Sesareu og 
sagði: „Þú þykist ekki vera lengi að gjöra mig kristinn“ (Post 26:28). 

Og margir aðrir fornir spámenn hafa einnig borið máttugan vitnisburð um 
Krist. Allar þessar opinberanir, fornar og nýjar, leiða þá sem trúa til hinnar einu 
guðlegu uppsprettu alls réttlætis og allrar vonar-til Guðs, föður okkar á himnum, og 
til sonar hans, Jesú Krists. 

Guð hefur talað til Josephs Smith í þeim tilgangi að blessa öll börn Guðs með 
miskunn sinni og elsku, jafnvel á tímum óvissu og öryggisleysis, styrjalda og 

hernaðartíðinda, náttúruhamfara og eigin hörmunga. Frelsarinn sagði: „Sjá! armur 
miskunnar minnar er útréttur til yðar, og ég mun taka á móti hverjum þeim, sem koma 
vill“ (3 Nefí 9:14). Og allir sem taka þessu boði munu „umkringdir óviðjafnanlegri 
gnægð elsku hans“ (Alma 26:15). 

Með trú okkar á persónulegan vitnisburð spámannsins Josephs og 
raunveruleika fyrstu sýnarinnar, með námi og bæn, heitri og einlægri, munum við 
blessuð með fullvissu um frelsara heimsins, sem talaði til Josephs „að morgunlagi, 
fagran og heiðskíran dag, snemma vors árið átján hundruð og tuttugu“ (Joseph Smith — 
Saga 1:14). 

Trú á Jesú Krist og vitnisburður um hann og alheims friðþægingu hans er ekki 
aðeins kenning með mikið guðfræðilegt gildi. Slík trú er alheimsgjöf, dýrðleg fyrir öll 
menningarsvæði þessa heims, óháð tungumáli, kynþætti, hörundslit, þjóðerni, eða 
félags- og hagfræðilegum aðstæðum. Rökfærslur má nota til að reyna að skilja þessa 
gjöf, en þeir sem mest finna áhrif hennar eru þeir sem fúsir eru til að taka á móti 
blessunum hennar, með því að lifa því hreina lífi sem fylgir vegi sannrar iðrunar og að 
halda boðorð Guðs. 

Þegar við minnumst og heiðrum spámanninn Joseph Smith fyllist hjarta mitt af 
þakklæti til hans. Hann var góður, heiðarlegur, auðmjúkur, skynsamur og hugrakkur 
piltur með gullhjarta og óhagganlega trú á Guð. Hann var ráðvandur. Sem svar við 
auðmjúkri bæn hans lukust himnarnir upp á ný. Joseph Smith hafði í raun séð sýn. 
Hann vissi það, og hann vissi að Guð vissi það, og hann gat ekki neitað því (sjá Joseph 
Smith — Saga 1:25). 

Fyrir starf hans og fórn hef ég nú sannan skilning á föður okkar á himnum, og 
syni hans, lausnara okkar og frelsara, Jesú Kristi, og ég get fundið kraft heilags anda 
og vitað um áætlun himnesks föður varðandi okkur, börn hans. Fyrir mér eru þetta 
vissulega ávextir fyrstu sýnarinnar. 

Ég er þakklátur fyrir að hafa snemma í lífi mínu verið blessaður með einfaldri 
trú á að Joseph Smith hafi verið spámaður Guðs, að hann sá Guð föðurinn og son hans 
Jesú Krist í sýn. Hann þýddi Mormónsbók fyrir gjöf og kraft Guðs. Hvað eftir annað 
hef ég fengið staðfestingu á þeim vitnisburði. 

Sem einn hinna sístu meðal ykkar, en í köllun minni sem einn af postulum 
Jesú Krists, ber ég því vitni að hann sannlega lifir, að hann er Messías. Ég á vitnisburð 
um Jesú Krist, frelsara og lausnara alls mannkyns. Þá vitneskju hlaut ég fyrir 
ólýsanlegan frið og kraft anda Guðs. Mín hjartans þrá og ósk er að ég þjóni honum 
hreinn og trúr nú og alla tíð. 

Um það vitna ég í nafni Jesú Krists, amen. 

Trúboðshjón: Blessanir fórnar og þjónustu 


Öldungur Robert D. Hales 
í Tólfpostulasveitinni 


Fyrir fjórum árum ræddi ég hér um hjón sem gegndu fullri trúboðsþjónustu. 
Bæn mín var að „heilagur andi (myndi| snerta hjörtu og einhvers staðar 
(myndi einhver hnippa blíðlega í maka sinn, og stund sannleikans | — stund 
ákvörðunar — myndi | renna upp. Systir ein skrifaði mér síðar um þá reynslu. Hún 
sagði: „Við sátum í makindum í fjölskylduherberginu og horfðum á ráðstefnuna í 
sjónvarpinu ... Orð þín snertu hjarta sr djúpt. Ég leit á eiginmann min og hann leit á 
mig. Þessi stund gjörbreytti lífi mínu.“ 

Ef þið eruð komin eða munuð senn komast á eftirlaunaaldur, ber ég ykkur í 
dag vitni um blessanir sem gjörbreyta munu lífi ykkar. Himneskur faðir þarfnast 
ykkar. Verk hans, undir stjórn frelsara okkar Jesú Krists, þarfnast þess sem þið ein 
getið gefið. Allt trúboðsstarf krefst trúar, fórnar og þjónustu og því fylgir ætíð 
úthelling blessana. 

Þegar við ræðum þær blessanir munuð þið hugleiða með mér fjóra þætti: 
Kvíða, áhyggjur af fjölskyldunni, rétt trúboðstækifæri og fjárhagsvanda. Ég vil bæta 
enn öðrum við, mikilvægari og máttugri: Trú. Aðeins með trú getum við fylgt þessum 
ráðum Guðs: „Kjósið í dag, hverjum þér viljið þjóna“ — „að þjóna Drottni Guði, sem 
gjörði yður.“ Og aðeins með því að reynt verði á trú okkar getum við hlotið þær 
undursamlegu blessanir sem við þráum fyrir okkur sjálf og fjölskyldu okkar: „Því að 
ef engin trú er meðal mannanna barna, getur Guð engin kraftaverk gjört meðal þeirra. 
Þess vegna sýndi hann sig ekki fyrr en menn trúðu.“ 

Ég vil deila með ykkur sumum þessara undursamlegu blessana úr bréfum og 
frásögnum sem ég hef fengið á síðustu fjórum árum. Auðmjúk hjón frá Idaho mættu 
óttanum með trú þegar Drottinn kallaði þau til Rússlands. Þau skrifuðu svohljóðandi 
þakkarbréf: „Enginn hefði getað ímyndað sér að við yrðum kölluð til þessara starfa. 
Við höfum ekki hugmynd um hvernig við munum læra tungumálið eða geta orðið að 
gagni, og þó við þiggjum þetta óttaslegin, treystum við algerlega á trúna, því við 
vitum að Drottinn og spámenn hans vita betur en við hvar við eigum að þjóna.“ Tíu 
mánuðum síðar tók Stokkhólms-musterið á móti 30 heilögum frá lítilli grein í 
Rússlandi. Þeir voru undir handleiðslu þessara hjóna frá Idaho, sem rétt voru byrjuð 
að læra eitthvað í rússnesku. Ritningarnar segja: „Þannig hefur Guð gjört manninum 
mögulegt að gjöra máttug kraftaverk fyrir trú.“* Þannig vinna börn Guðs verk hans: 
„Að trú megi einnig eflast á jörðu ... Að hinir veiku og einföldu fái boðað fyllingu 
fagnaðarerindisins til endimarka heims. 

Önnur hjón mættu áhyggjum af fjölskyldunni með trú. Trúföst systir skrifaði: 

„Ákvörðunin um að þjóna í trúboði var ekki erfið. En níræð móðir mín var mjög 
kvíðafull yfir að við færum. Hún róaðist þó mikið þegar hún heyrði að fjölskylda 
okkar hlyti blessanir af þjónustu okkar.“ Trúfastur bróðir lét í ljós svipaðar áhyggjur 
af því að yfirgefa aldraða foreldra, en faðir hans sagði: „Notaðu ekki móður þína og 
mig sem afsökun fyrir að fara ekki í trúboð með konu þinni. Biðstu fyrir varðandi 
þetta og fylgdu leiðsögn andans.“ Drottinn gaf fyrri kynslóð trúboða sem kallaðir voru 
til að yfirgefa fjölskyldu sína þessa fullvissu: „Og gjöri þeir það af hjartans lítillæti, 

. gef Ég, Drottinn, þeim loforð um, að ég mun annast fjölskyldur þeirra.“ Vissulega 
eru áhyggjur af fjölskyldunni raunverulegar og ætti ekki að telja þær léttvægar. En við 
getum ekki mætt fjölskylduvanda okkar án blessunar Drottins, og þegar hjón fórna til 
að þjóna sem fastatrúboðar, munu blessanirnar flæða. Sem dæmi má nefna hjón ein 

sem höfðu áhyggjur af því að yfirgefa yngstu dóttur sína sem ekki var lengur virk í 
kirkjunni. Faðir hennar skrifaði: „Við báðum stöðugt fyrir henni og föstuðum 
reglulega. Þá gerðist það á aðalráðstefnu að andinn hvíslaði að mér: 'Ef þú vilt þjóna, 
þarft þú ekki að hafa áhyggjur af dóttur þinni lengur.' Við áttum því fund með biskupi 
okkar. Viku eftir að við fengum köllunina tilkynnti hún og vinur hennar okkur að þau 
væru trúlofuð. Þegar við höfðum þjónað í um eitt ár tók hjarta hans að mildast 
gagnvart kirkjunni. Rétt áður en við lukum trúboðinu heimsóttu þau okkur. Í 
ferðatösku hans voru fyrstu sunnudagafötin sem hann hafði nokkru sinni átt. Þau 
komu með okkur í kirkju og eftir að við komum heim lét hann skírast. Ári síðar voru 
þau innsigluð í musterinu.“ 

Þótt atriði í þessari sögu kunni að vera sérstæð, er reglan sönn fyrir alla þá sem 
segja við Drottin: „Ég fer hvert sem þú vilt ég fari.“ Ég ber vitni um að þegar við 
setum traust okkar á Drottin, mun hann finna rétt trúboðstækifæri fyrir okkur. Líkt og 
hann sagði: „Þann sem þjónar mér, mun faðirinn heiðra.“ 

Varðandi trúboðstækifæri, þá eru mörgu hjón um heim allan sem hafa sterka 
þrá til að þjóna en hafa ekki fjárhagsgetu til þess. Ef þið eruð í þessum aðstæðum, 
munið þá að rétt trúboðsköllun þarf ekki að vera að fara til fjarlægs lands, þar sem 
nöfn hljóma undarlega. Rétt köllun getur verið í stiku ykkar eða á svæði ykkar. „Yðar 
himneski faðir veit, að þér þarfnist alls þessa.“ Aflið ykkur leiðsagnar hjá 
stórfjölskyldu ykkar og biskupi eða greinarforseta. Þegar þjónar Drottins skilja 
stundlegar aðstæður ykkar, getið þið hlotið eilífar blessanir þess að þjóna í 
fastatrúboði. 

Ef þið getið ekki þjónað vegna alvarlegra aðstæðna, gætuð þið þá hugleitt að 
láta fé af hendi rakna til hjálpar þeim sem það geta? Hæfileg fórn af eigum ykkar mun 
ekki aðeins blessa aðra trúboða og þá sem þeir þjóna, heldur einnig ykkur og 
fjölskyldu ykkar. 

Ég ætla nú að tala hreinskilningslega við þá sem ekki gátu þjónað í trúboði á 
yngri árum: Kannski hefur það lagst þungt á ykkur yfir árin eða þið finnið til 
vanmáttar yfir að hafa ekki fengið tækifæri til að þjóna og þroskast. Lítið fram á við, 
ekki aftur á við. Hefjið nú þegar að búa ykkur undir trúboð sem eldri hjón! Leggið 
ölítið til hliðar í hverjum mánuði. Lærið ritningarnar. Takið að ykkur kirkjukallanir. 
Biðjist fyrir til að skynja elsku Drottins til annarra og takið á móti elsku hans og 
fullvissu fyrir ykkur. Einn daginn getið þið vænst allra blessana trúboðsþjónustu! 

Og hve undursamlegar blessanir það eru! Ég var eitt sinn spurður, eftir 51 ára 
hjónaband: „Hvaða hluta lífs þíns hefðir þú viljað upplifa að nýju“? Ég hikaði ekki 
við að svara: „Sameiginlega þjónustu mína og eiginkonu minnar í hinu mikla 
trúboðsverki Drottins.“ Viðhorf annarra trúboðshjóna endurspeglar mitt: „Ákvörðun 
okkar um að fara í trúboð færði okkur nýjan kraft, nýjar tilfinningar, nýja vini, nýja 
staði, nýjar áskoranir. Hún færði okkur hjónin nær hvort öðru, við áttum sameiginleg 
markmið og sannan félagsanda. Og það besta, hún færði okkur andlegan þroska í 
staðinn fyrir andlega hvíld frá störfum.“ Bræður og systur, tökum okkur ekki andlega 
hvíld frá störfum. 

Má ég nú gefa biskupum og greinarforsetum um allan heim áskorun? Gætuð 
þið á næstu sex mánuðum mælt með einum eða fleiri trúboðshjónum, fyrir utan þau 
sem þegar hafa áform um að þjóna? Besta auðlindin sem þið eigið til að uppfylla 
þessa áskorun eru fullorðnir kirkjuþegnar sem þegar hafa þjónað í trúboði. Í deild 
minni kallaði innblásinn biskup til sérstaks fundar verðandi og heimkominna 
trúboðshjóna. Þegar við gáfum vitnisburði okkar um fórn og þjónustu bar andinn 
okkur öllum vitni um að köllun til að þjóna sé vissulega köllun til að „öðlast æðstu 
blessun.“ Ég hef heyrt um stikuforseta sem kom á fót námsbekk fyrir fullorðna 

trúboða til þess að veita verðandi trúboðshjónum innblástur og hjálpa þeim að búa sig 
undir þjónustu. Prestdæmisleiðtogar — þegar þið með bæn reynið að hvetja til 
fastatrúboðsþjónustu, hafið þá í huga að þegar hjón eru kölluð þá aðstoða þau ekki 
aðeins við verk Drottins víða um heim, heldur sá þau þjónustufræjum í hjörtu 
fjölskyldu sinnar, fræjum sem blómstra munu með komandi kynslóðum. Eg er enn 
þakklátur fyrir áhrif foreldra minna sem þjónuðu saman sem trúboðshjón í Englandi 
og sýndu niðjum sínum gott fordæmi. 

Nú beini ég orðum mínum til ykkar trúboðshjóna, bíðið ekki eftir viðtali við 
biskup ykkur varðandi trúboðsþjónustu. Farið til hans. Deilið með honum 
tilfinningum ykkar. Þegar um trúboðsþjónustu er að ræða ætlast Drottinn til að við 
látum í ljós óskir okkar. Þegar við gerum það getum við treyst því að sami andinn sem 
hvatti okkur til trúboðsstarfa muni blása spámanni í brjóst að kalla okkur á réttan stað. 

Og kallanirnar eru svo margar! Það eru kallanir til að kenna fagnaðarerindið 
þeim sem þrá að taka á móti því, þar á meðal unglingum í Fræðslustarfi kirkjunnar; 
köllun til að vinna að velferðar- og mannúðarþjónustu, veita musterisþjónustu, 
ættfræðiþjónustu, vinna á trúboðsskrifstofum, sögustöðum; kallanir til að „þjóna 
meðbræðrum þínum á bestan veg og auka dýrð hans sem er Drottinn þinn.“ 

Hugleiðið þessi dæmi: Hjón á Hawaii önnuðust 20 manna grein og gerðu hana 
200 manna og bjuggu 70 kirkjuþegna undir að fara saman til musterisins. Hjón í 
Rússlandi hjálpuðu bændum á staðnum að gera kartöfluuppskeru sína 11 sinnum 
meiri en á ríkisreknum búum. Hjón í Pennsylvaníu aðstoðuðu 60 manns við 
ættarskýrslur sínar. Hjón í Ghana hjálpuðu við gröft og gerð brunna sem færðu 
190.000 manns vatn, bæði í þorpum og flóttamannabúðum. 

Hvort heldur árangurinn af hverju trúboðsstarfi er þetta augljós jarðneskum 
augum eða ekki, veita allir þeir sem þjóna dýrmætt framlag í augum Drottins, því að 
„verið mildir við suma ... suma skuluð þér frelsa.“ Trúboðshjón eru kjörnar 
fyrirmyndir og styrkur fyrir fastatrúboða og leiðtoga prestdæmis og hjálpardeilda. Ég 
er þakklátur þeim öllum og þúsundum annarra sem þjóna á svo mörgum sviðum, 
leggja fram milljónir stunda í þjónustu við meðbræður sína og systur. 

Bræður mínir og systur, ef þið hafið fundið hvöt til að vinna að þessu verki, 
hversu veik sem sú tilfinning kann að vera, skuluð þið ekki fresta þjónustu ykkar. Nú 
er tíminn til undirbúnings, tími til köllunar, tími til fórnar, tími til að miðla af gjöfum 
ykkar og hæfileikum, og nú er tíminn til að hljóta blessanir Guðs fyrir ykkur og 
fjölskyldu ykkar. „Það er stöðug þörf fyrir fleiri trúboðshjón,“ hefur Hinckley forseti 
sagt. Og þörfin í þessu verki eykst. Við skulum því, á reynsluríkustu árum okkar, í 
þroska okkar, visku og því sem mestu skiptir, í trú okkar, mæta þeirri þörf eins og við 
ein getum. 

Við höfum, umfram allt, sérstaka ástæðu til að gera svo. Af reynslu okkar 
getum við horft til baka og séð góðvild föður okkar á himnum og sonar hans Jesú 
Krists í okkar garð og fjölskyldu okkar. Eins og einn dyggur bróðir sagði: „Við hjónin 
vildum gjarnan þjóna fimm sinnum í trúboði — einu sinni fyrir hvert barn sem Guð 
hefur blessað okkur með!“ Hverjar sem blessanirnar eru sem við hvert um sig höfum 
hlotið, ber ég því vitni að við höfum öll hlotið stærstu blessun allra: „Því svo elskaði 
Guð heiminn, að hann gaf son sinn eingetinn,“'“ og sonur hans, Jesús Kristur, „elskar 
{svo} heiminn, að hann gefur sitt eigið líf.“ Ég ber um það sérstakt vitni að 
friðþægingarfórn hans er æðsta kærleikstjáningin. 

Það eru stærstu forréttindi okkar, sem þegna Kirkju Jesú Krists hinna Síðari 
daga heilögu, að endurgjalda kærleik hans með fórn og þjónustu, og hljóta heilagt 
loforð hans: „Og hver sá, sem fórnar lífi sínu mín vegna, vegna nafns mins, mun finna 

það aftur, já, eilíft líf.“ Að við megum gera svo er hjartans bæn mín í nafni Jesú 
Krists, amen. 

Prestdæmisfundur 


Okkar sérstæðasti eiginleiki 


Öldungur Jeffrey R. Holland 
í Tólfpostulasveitinni 


Fyrir næstum 70 árum lagði David O. McKay forseti, sem þjónaði sem 
ráðgjafi í Æðsta forsætisráði kirkjunnar, þessa spurninu fyrir söfnuðinn, sem saman 
var kominn á aðalráðstefnu: „Ef sérhvert ykkar væri á þessari stundu beðið um að 
segja í einni setningu ... hver væri sérstæðasti eiginleiki Kirkju Jesú Krists hinna 
Síðari daga heilögu, hvert væri þá svar ykkar? ... Svar mitt,“ bætti hann við, „yrði ... 
guðlegt vald með beinni opinberun.“ Það guðlega vald er, auðvitað, hið heilaga 
prestdæmi. 

Hinckley forseti bætti við sínum vitnisburði þegar hann sagði, „|Prestdæmið)| 
er útdeiling á guðlegu valdi, ólíkt öllum öðrum krafti og valdi á jörðinni ... Það er eini 
krafturinn á jörðu sem nær út yfir hulu dauðans. ... Án þess væri kirkjan nafnið tómt, 
(kirkja) sem skorti vald til að starfa að málefnum Guðs.“ Aðeins fyrir fjórum vikum 
sagði Faust forseti við BYU stúdenta á helgistund þeirra: „|Prestdæmið)| er virkjandi 
ráðandi allra athafna kirkjunnar. Án prestdæmislykla og valds, væri engin kirkja.“ 

Ég hef ræðu mína hér í kvöld með þessum þremur stuttu tilvitnunum (sem 
hægt væri að bæta tugum annarra við) til þess að leggja þunga áherslu á aðeins eitt 
atriði: Að prestdæmi Guðs, með lyklum þess, helgiathöfnum, guðlegum uppruna og 
getu til að „binda á himni það sem bundið er á jörðu“ er jafn ómissandi fyrir sanna 
kirkju Guðs og það er einstætt fyrir hana, og að án þess mundi ekki vera nein Kirkja 
Jesú Krists hinna Síðari daga heilögu. 

Á þessu minningarári þegar við erum að minnast þess að 200 ár eru liðin frá 
fæðingu spámannsins Josephs Smith og 175 ár frá stofnun kirkjunnar, vil ég einnig 
bæta við mínum vitnisburði um — og láta í ljós eilíft þakklæti mitt fyrir — endurreisn 
þessa helga prestdæmis, þessa helgu forréttinda, þessa fullveldisgjöf, og hlutverk þess 
í lífi okkar beggja vegna hulunnar. 

Frelsarinn gerði hinu nauðsynlega hlutverki prestdæmisins við að tengja 
saman tíma og eilífð góð skil þegar hann mótaði kirkju sína í jarðneskri þjónustu 
sinni. Við reyndasta postula sinn, Pétur, sagði hann: „Ég mun fá þér lykla himnaríkis, 
og hvað sem þú bindur á jörðu, mun bundið á himnum, og hvað sem þú leysir á jörðu, 
mun leyst á himnum.“ Sex dögum síðar tók hann Pétur, Jakob, og Jóhannes með sér 
upp á fjall eitt þar sem hann ummyndaðist í dýrð frammi fyrir þeim. Þá birtust einnig 
spámenn frá fyrri ráðstöfunartímum, þar á meðal að minnsta kosti Móse og Elía“ í 
dýrð afhentu þá ýmsu lykla og kraft sem hver um sig hafði. 

Því miður voru þessir postular innan skamms drepnir eða á annan hátt teknir af 
jörðu og hurfu prestdæmislyklar þeirra með þeim, og af því leiddi að prestdæmið og 
guðlegt valdsumboð var ekki fyrir hendi meðal manna í yfir 1400 ár. En hluti af 
nútíma kraftaverki og undursamlegri sögu sem við fögnum í dag er endurkoma 
þessara sömu fyrri himnesku sendiboða á okkar tíma og endurreisn þess sama krafts 
sem þeir héldu til blessunar öllu mannkyni. Í maí 1829 þegar spámaðurinn Joseph 
Smith var að þýða Mormónsbók, rakst hann á tilvísun í skírn. Hann ræddi málið við 
ritara sinn, Oliver Cowdery, og þeir tveir spurðu Drottin einlæglega um málið. Hann 
skrifaði: „Sálir okkar lögðu sig allar fram í máttugri bæn — til þess að vita hvernig við 

gætum notið blessunar skírnar og heilags anda ... Við leituðum af kostgæfni að ... 
valdi hins heilaga prestdæmis, og kraftinum til að starfa í hinu sama.“ 

Sem svar við þeirri „máttugu bæn“ kom Jóhannes skírari, og endurreisti lykla 
og kraft Aronsprestdæmisins, sem piltunum okkar hér meðal hlustenda í kvöld hefur 
verið veitt. Fáeinum vikum síðar komu Pétur, Jakob og Jóhannes til þess að 
endurreisa lykla og kraft Melkísedeksprestdæmisins, þar með talið lykla 
postuladómsins. Síðan, þegar musteri hafði verið reist þar sem aðrir himneskir 
sendiboðar gátu komið, gerðist hinn 3. apríl 1836 það sem jafngilti fyrri tíma 
ummyndun á fjallinu, og var hluti af því sem Hinckley forseti kallaði eitt sinn 
„Kirtland-streymi“ opinberana, þar sem frelsarinn sjálfur, ásamt Móse á nýjan leik, 
Elía, og Elíasi birtust í dýrð spámanninum Joseph Smith og Oliver Cowdery, og 
afhentu þeim lykla og kraft frá ráðstöfunartímum sínum. Þeirri heimsókn lauk síðan 
með þrumandi yfirlýsingu: „Þess vegna eru lyklar þessara ráðstafana seldir yður í 
hendur.“ 

Ekki er að undra að spámaðurinn Joseph skyldi fella inn í hin gagnorðu og 
hrífandi trúaratriði okkar: „Vér trúum, að maður verði að vera kallaður af Guði með 
spádómi og með handayfirlagningu þeirra sem vald hafa, til að prédika 
fagnaðarerindið og framkvæma helgiathafnir þess.“ Að starfa með guðlegu valdi 
krefst meira en bara félagssamnings. Það fæst ekki með guðfræðilegri þjálfun eða 
samningi við söfnuðinn. Nei, í verki sem Guð heimilar verður að vera kraftur meiri en 
sá sem fólkið á kirkjubekkjunum þegar hefur, eða fólkið á götunni, eða í 
trúarskólunum — þetta er staðreynd sem margir einlægir trúarleitendur höfðu þekkt og 
viðurkennt opinskátt mann fram af manni allt til endurreisnarinnar. 

Satt er það að fáeinir á þessum tíma vildu ekki að prestar þeirra gerðu kröfu til 
sérstakrar helgunar með sakramentisvaldi, en flestir þráðu samt viðurkennt prestdæmi 
Guðs og voru vonsviknir yfir að finna það hvergi.“ Í þeim anda ætti byltingarkennd 
endurkoma prestdæmisvalds með Joseph Smith að hafa linað aldagamlan söknuð hjá 
þeim sem tóku undir það sem hinn nafnkunni Charles Wesley hafði hugrekki til að 
segja. Charles gerðist gagnrýninn á sinn þekkta bróður John vegna ákvörðunar hins 
síðarnefnda um að vígja án þess að hafa til þess valdsumboð, og orti Charles þá 
brosandi: 

„Hversu auðveldlega eru biskupar gerðir 

eftir manna eða kvenna hugdettum: 

Wesley yfir Coke hendur lagði, 

en hver lagði hendur yfir hann?“ 


Við í hinni endurreistu kirkju Jesú Krists getum, sem svar við þessari 
mikilvægu spurningu, rakið það prestdæmisvald sem okkar nýjasti djákni notar í deild 
sinni eða biskupinn hefur sem yfir honum er, eða spámaðurinn hefur sem er Í forsæti 
okkar allra. Sú lína er óslitin allt til þeirrar engla er komu til að þjóna í nafni sonar 
Guðs sjálfs, með þessa óviðjafnanlegu gjöf frá himni. Og hve við þörfnumst blessana 
hennar---sem kirkja og sem einstaklingar og fjölskyldur í kirkjunni. Aðeins eitt 
skýringardæmi. , 

Ég talaði áðan um Kirtland tímabilið í sögu kirkjunnar. Árin 1836 og 37 voru 
með því erfiðasta sem þessi unga kirkja hafði gengið í gegnum — fjárhagslega, 
pólitískt og vegna innra ástands. Mitt í öllum þessum erfiðleikum fékk Joseph Smith 
þá furðulegu spámannlegu hvatningu að senda suma af sínum færustu mönnum (að 
lokum alla sveit postulanna tólf) til trúboðsstarfa erlendis. Þetta var djarfur, innblásinn 
leikur, sem að lokum mundi bjarga kirkjunni frá vanda líðandi stundar, en til skemmri 


45 


tíma litið var það mikil byrði fyrir hina heilögu — sársaukafull fyrir þá sem fóru brott 
og líklega ennþá þjáningarfyllri fyrir þá sem voru eftir heima. 

Ég vitna í öldung Robert B. Thompson. 

„Þegar dagurinn sem tilnefndur hafði verið sem brottfarardagur öldunganna til 
Englands var upp runninn, (kom ég við) heima hjá bróður { Heber C.| Kimball til að 
komast að hvenær hann legði af stað |í ferð sína|,því ég gerði ráð fyrir að verða 
honum samferða þrjú til fjögur hundruð kílómetra, með það fyrir augum að starfa í 
Kanada þessa árstíð. 

Dyrnar voru hálfopnar, ég fór inn og það sem blasti við mér kom mér á óvart. 
Ég hefði átt að hverfa frá, þar sem mér fannst ég vera óboðinn, en ég var sem negldur 
niður. Faðirinn var að úthella sál sinni frammi fyrir ... Guði, (bað þess}, að ... hann 
sem “annast um spörvana, og gefur hrafnsungunum þegar þeir orga' mundi annast 
þarfir konu hans og barnanna litlu í fjarveru hans. Síðan, eins og patríarkarnir, og í 
krafti embættis síns, lagði hann hendur á höfuð hvers þeirra, veitti þeim föðurblessun, 
„„.fól þau í umsjá og vernd Guðs, á meðan hann yrði önnum kafinn við að prédika 
fagnaðarerindið í ókunnu landi. Á meðan á þessu stóð (hann veitti þessar blessanir) 
heyrðist varla til hans fyrir kjökri þeirra sem í kring um (hann| voru, sem reyndu á 
sinn barnalega hátt að harka af sér, en áttu erfitt með það.) Hann hélt áfram, en 
honum var of þungt um hjartað til að geta gert það viðstöðulaust. ... Hann varð að 
stansa öðru hvoru, á meðan ... stór tár runnu niður kinnar hans, er sýndu þær 
tilfinningar sem innra með honum bærðust. Hjarta mitt stóðst ekki þessa raun,“ segir 
bróðir Thompson. „Ég réð ekki við mig heldur grét, og tár mín blönduðust þeirra. 
Jafnframt var ég þakklátur fyrir þau forréttindi að hafa orðið vitni að slíkum 
atburði.“ 

Þessir atburðir hafa endurtekið sig með einum eða öðrum hætti þúsund 
sinnum, hundrað þúsund sinnum, í Kirkju Jesú Krists hinna Síðari daga heilögu — ótti, 
nauðsyn, köllun, hætta, veikindi, slys, dauði. Ég hef tekið þátt í slíkum stundum. Ég 
hef fundið kraft Guðs birtast á mínu heimili og í minni þjónustu. Ég hef séð hið illa 
hrakið frá og náttúruöflum stýrt. Ég veit hvað felst í því að fjöll erfiðleika séu flutt og 
ógnvænleg Rauðahöf aðskilin. Ég veit kvað felst í því að engill tortímingarinnar „leiði 
þá hjá sér.“"* Að hafa meðtekið vald og notað kraft hins heilaga prestdæmis, eftir 
reglu Guðssonarins,'* er eins mikil blessun fyrir mig og fjölskyldu mína og ég get 
vonast eftir í þessum heimi. Og að lokum, prestdæmið er, svo notuð séu hversdagsleg 
orð — óviðjafnanlegt, óendanlegt, stöðug uppspretta blessunar. 

Með þakklæti fyrir slíkar blessanir sameinast ég ykkur og kór lifandi og 
látinna og syng á þessu ári minninganna: „Lof syngið honum sem litið fékk Jahve!“"“ 
og hafði samskipti við Móse og Morónií, Elía, Elías, Pétur, Jakob og Jóhannes, 
Jóhannes skírara og fjölda annarra.“ Sannarlega „leiddur af Jesú hann spámaður er !5 
Megum við, ungir og aldnir, piltar og menn, feður og synir, gleðjast í því prestdæmi 
sem með honum var endurreist, prestdæmislyklum þess og helgiathöfnum, þar sem 
kraftur guðleikans er opinberaður, og án þess getur hann ekki opinberast.'" Ég ber 
vitni um endurreisn prestdæmisins og hinn ómissandi „sérstæða eiginleika“ hinnar 
sönnu kirkju Guðs, sem hún hefur alltaf verið, í nafni hans, hvers prestdæmið er, sjálfs 
Drottins Jesú Krists, amen. 

Varastu það illa að baki brosandi augnaráðs 


Öldungur Neil L. Andersen 
í fyrstu sveit hinna sjötíu 


Ég tala nú til ykkar, ungu menn, sem Gordon B. Hinckeley forseti hefur lýst 
sem „úrvals kynslóð.“ Við verðum varir við góðleika ykkar. Ég bið þess að þið 
megið finna að orð mín eru ætluð ykkur persónulega, ykkur sonum Guðs, sem leggið 
hart að ykkur við að gera það sem rétt er. 

Ég ætla að segja ykkur frá nokkru sem trúfastur Síðari daga heilagur upplifði, 
en hann er góður vinur minn. Ég nefni hann aðeins sem „vin minn“ af gildum 
ástæðum sem þið skiljið. 

Þessi vinur minn starfaði sem fulltrúi FBI og rannsakaði skipulagða 
glæpastarfsemi þeirra sem smygla eiturlyfjum til Bandaríkjanna. 

Eitt sinn voru hann og annar fulltrúi á leið í íbúð sem þeir töldu kunnan 
eiturlyfjasala nýta til að dreifa kókaíni. Vinur minn lýsti atburðarásinni þannig: 

„Við börðum á dyr eiturlyfjasalans. Hinn grunaði opnaði dyrnar og þegar hann 
sá okkur reyndi hann að koma í veg fyrir að við sæjum inn. En það var of seint; við 
höfðum þegar séð kókaínið á borði fyrir innan. 

Karl og kona, sem sátu við borðið, tóku þegar að reyna að koma kókaíninu 
undan. Við urðum að koma í veg fyrir að þau kæmu sönnunargögnunum fyrir 
kattarnef, svo ég ýtti hinum grunaða sem stóð í dyrunum til hliðar. Um leið og ég ýtti 
honum horfðist ég í augu við hann. Undarlegt var að hann leit ekki út fyrir að vera 
reiður eða hræddur. Hann brosti til mín. 

Augnaráð hans og aðlaðandi bros hafði þau áhrif að mér fannst hann meinlaus, 
svo ég dró mig fljótt í hlé frá honum og hugðist ganga í átt að borðinu. Ég sneri nú 
baki í hinn grunaða. Á því andartaki fékk ég þetta skýra og sterka hugboð: „Varastu 
það illa að baki brosandi augnaráðs.“ 

Ég sneri mér strax við, að hinum grunaða. Hönd hans var í stórum framvasa. 
Ég greip snöggt um hönd hans og kippti henni upp úr vasanum. Þegar hér var komið 
sá ég að hann hélt þéttingsfast um sjálfvirka skammbyssu, reiðubúinn að hleypa af. 
Riskingar fylgdu í kjölfarið og mér tókst að afvopna manninn.“ 

Síðar, í öðru glæpamáli, þar sem eiturlyfjasali þessi var sakfelldur fyrir morð, 
sagði hann kokhraustur að hann hefði hiklaust drepið þennan vin minn, hefði hann 
ekki snúið sér við í sömu andrá. 

Mér verður oft hugsað um orð þessi sem komu í huga hans: „Varastu það illa 
að baki brosandi augnaráðs.“ Orð þessi verða umræðuefni mitt nú í kvöld. 

Við skulum byrja á því sem við vitum. Gott kemur frá Guði; illt kemur frá 
djöflinum.? Jafnræði er þó ekki með öflum þessum sem takast á í alheimi. Æðstur alls 
hins góða er Kristur — hann sem er hinn eingetni föðurins, sem skapað hefur heim 
okkar og fjölda annarra. Lausnari okkar er upprisin og fullkomin vera.“ Ég veit að 
hann lifir. 

Djöfullinn hins vegar „fær menn til að gjöra illt““ „Hann (hefur| fallið af 
himni ... (hefur) orðið vansæll að eilífu,“ og sækist því eftir „að allir menn verði jafn 
vansælir og hann er sjálfur.“" Hann er lygari og sá sem býður ósigur.“ 

Mætti frelsarans og mætti djöfullsins er ekki hægt að jafna saman. Það væri 
líkt og að bera saman öflugasta her á jörðu við óvita vopnaða vatnsbyssum.? 

Hinu illa hefur hins vegar verið leyft á þessari jörðu að hafa áhrif á okkur til að 
við eigum þess kost að velja á milli góðs og ills. Ritningin segir: „Guð gaf) 

manninum rétt til að breyta samkvæmt sjálfstæðum vilja, og sjálfstæð gat breytni 
mannsins aðeins orðið, ef hann léti laðast að annarri hvorri andstæðunni.“'“ 

Valið á milli góðs og ills er kjarni þeirrar reynslu sem við öðlumst á jörðu. 
Þegar líf okkar er skoðað að lokum, skiptir í raun ekki máli hvort við höfum verið rík 
eða fátæk, hvort við erum íþróttafólk eða ekki, hvort við áttum vini eða vorum afskipt. 

Við getum starfað, lært, hlegið og skemmt okkur, dansað, sungið og notið 
margskonar upplifunar. Þetta er dásamlegur þáttur lífsins, en hann er ekki kjarni 
tilveru okkar hér.'' Tækifæri okkar til að velja gott en ekki illt er einmitt tilgangur 
tilveru okkar hér.'* 

Ekkert okkar myndi segja: „Ég vil velja illt“ Við viljum öll velja rétt. 

Ekki er samt alltaf auðvelt að velja gott fram yfir illt, vegna þess að hið illa 
dylst oft bak við brosandi augnaráð. Hlustið á þessi aðvörunarorð: „Þér verðið að 
halda vöku yðar og biðja án afláts, svo að þér fallið ekki í freistni. Því að Satan þráir 
að eignast yður.“ „Satan hefur einnig leitast við að véla yður, svo að hann geti 
yfirbugað yður.“"“ 

Boðskapurinn er þessi: „Varist það illa að baki brosandi augnaráðs!“ 

Ég hef kynnst nokkrum ungum mönnum sem höfðu þann góða ásetning að 
vera staðfastir og trúir frelsaranum, en hrösuðu svo síðar á lífsins vegi, því þeir sáu 
ekki hið illa að baki þess augnaráðs sem virtist meinlaust. Þeir sáu skemmtunina, 
ánægjuna, viðurkenninguna, en þeir sáu ekki afleiðingarnar. 

Hvernig getum við greint hið illa að baki þess sem ekki virðist illt? 

Þið vitið svarið nú þegar, en hér er nokkuð til hugleiðingar: 

Í fyrsta lagi: Ræðið við foreldra ykkar. Hljómar það byltingarkennt? Við 
feðurnir vitum að við erum langt frá því að vera fullkomnir, en við elskum ykkur, og 
höfum, ásamt mæðrum ykkar, mikinn áhuga á að þið veljið rétt. 

Næst: Fylgið spámanninum. Þessum 15 mönnum, sem við studdum sem 
spámenn, sjáendur og opinberara, er veittur guðlegur kraftur til að sjá það sem við 
sjálf sjáum stundum ekki. Hinckley forseti hefur veitt okkur skýra og skorinorða 
leiðsögn um „það illa að baki brosandi augnaráðs.“ Og svo hafið þið hina innblásnu 
leiðsögn í bæklingnum „Til styrktar æskunni.““ Drottinn hefur lofað, ef þið tileinkið 
ykkur leiðsögn Hinckleys forseta, að hann muni „dreifa valdi myrkursins frá yður.“"" 
Þið munuð sjá „það illa að baki brosandi augnaráðs“ og skírskotun þess mun frá ykkur 
hverfa. 

Afar mikilvægt er að láta heilagan anda leiða ykkur. Drottinn hefur gefið það 
fyrirheit, að ef við lifum réttlátlega, muni hin kyrrláta og hljóða rödd koma í huga 
okkar og hjarta." Þið hafið skynjað slík áhrif. Þið þekkið þá rödd.“ 

Gjöf heilags anda er andleg gjöf. Hún er viðkvæm. Þið getið ekki misboðið 
henni eða leitt hana hjá ykkur einn daginn og vænst þess að hún efli ykkur þann 
næsta. En eftir því sem þið gefið gaum að hvatningu hennar og eruð réttlátir, mun hún 
eflast í ykkur. Heilagur andi varaði vin minn við líkamlegri hættu; heilagur andi mun 
einnig vara ykkur við andlegri hættu. 

Að lokum: Öðlist ykkar eigin vitnisburð um frelsarann. Biðjist heitt fyrir. 
Lesið Mormónsbók í einrúmi. Gefið ykkur tíma í einrúmi til að hugsa um hver Jesús í 
raun er og á hvaða hátt líf hans og fórn eru ykkur mikilvæg. 

Munið eftir fordæmi hins unga Josephs Smith. Þegar hann kveikti á kerti er 
kvölda tók til að lesa Biblíuna, var það vegna þess að hann þráði það. Þegar hann fór í 
lundinn til að biðjast fyrir, fór hann einsamall.“ 

Þegar við aukum skilning okkar á frelsaranum og elsku okkar til hans, mun 
ljós hans lýsa upp allt umhverfi okkar. Við munum þá sjá hið illa eins og það í raun 
er. 

Ég veit að Jesús Kristur er frelsari okkar. Mikilleika hans og dýrð, hátign hans 
og glæsileika er ekki hægt að lýsa með orðum. Hann birtist spámanninum Joseph 
Smith ásamt föður sínum. Gordon B. Hinckley forseti er spámaður Guðs á þessum 
tíma. Bræður, við höfum hans heilaga prestdæmi. Þegar við erum verðugir, munum 
við blessaðir og „sjá það illa að baki brosandi augnaráðs.“ Um það vitna ég í nafni 
Jesú Krists, amen. 

Hver er Drottins megin? 


Öldungur Robert C. Oaks 
í forsætisráði hinna sjötíu 


Nú í kvöld ætla ég tengja mál mitt kærum líflegum sálmi sem er kall til 
þjónustu: „Hver er Drottins megin? Nú mun á það reynt.“ (Hymns, nr. 260) 

Á þessari ráðstöfun í fyllingu tímans, er við búum okkur undir síðustu 
orrustuna við óvininn og væntum þess að Kristur komi að nýju til jarðar, er afar 
mikilvægt að vita hver er Drottins megin. Drottinn þarf að vita á hvern hann getur reitt 
sig. 

Við væntum þess að allir prestdæmshafar fylki liði og verði með í þjónustu 
Drottins. Í kirkjunni eru nú um þrár milljónir prestdæmishafa, sem deilast jafnt niður á 
Aronsprestdæmið og Melkísedeksprestdæmið. 

Því miður er alltof margra meðal þessara ungu og eldri manna saknað, 
fjarverandi án leyfis. 

Einu sinni sátu þeir auðmjúkir meðan menn sem til þess höfðu vald lögðu 
hendur yfir höfuð þeirra og veittu þeim prestdæmið. Þann dag gerðu þeir allir sáttmála 
við Drottin um að hlýða og þjóna honum. 

Til að skilja mikilvægi þessara sáttmála þurfum við að spyrja sjálfa okkar: 
„Hvað er prestdæmið?“ Hver árvakur djákni veit svarið við spurningu þessari: 
Prestdæmið er valdið til að starfa í nafni Guðs. 

Hver er merking þessa í augum ykkar djákna, kennara og presta? Í fyrsta lagi 
merkir það að þið hafið valdsumboð til að undirbúa og blessa sakramentið og útdeila 
því. Er þetta mikilvægt? Vissulega! 

Hver þjónustaði fyrsta sakramentið samkvæmt okkar heimildum? Svarið er 
auðvitað Drottinn Jesús Kristur. Kvöldið fyrir þjáningar hans í Getsemanegarðinum 
tilreiddi Kristur sakramentið fyrir lærisveina sína, blessaði það og útdeildi til þeirra. 
Þegar við því framkvæmum þessa helgiathöfn erum við í raun fulltrúar sjálfs 
frelsarans. Það er sérstakt! 

Jóhannes skírari lagði hendur sínar á höfuð Josephs Smith og Olivers Cowdery 
og veitti þeim Aronsprestdæmið með þessum orðum: ,, ... (Ég) ... veiti ... 
Aronsprestdæmið, sem hefur lykla að þjónustu engla og fagnaðarerindi iðrunar og 
niðurdýfingarskírn til fyrirgefningar syndanna ... “ (K£S 13:1) Þetta er þýðingarmikil 
ábyrgð fyrir menn á öllum aldri. Ábyrgð þessi vísar til þess að við séum örugglega 
Drottins megin. 

Hvað með Melkísedeksprestdæmið? Í 84. kafla í Kenningu og sáttmálum 
segir: „Og þetta æðra prestdæmi framkvæmir fagnaðarerindið og heldur lyklinum að 
leyndardómum ríkisins, já, lyklinum að þekkingu Guðs.“ (Kés 84:19) Prestdæmi 
þetta hefur valdið til að stjórna og leiða, til að blessa og lækna, kenna og innsigla. Slík 
prestdæmisþjónusta setur þá bræður sem hana inna af höndum örugglega Drottins 
megin. 

Eitt besta dæmið um innsiglunarvald prestdæmisins er það sem veittist Nefí, 
syni Helamans. Hann var kosgæfinn við að boða orð Guðs og því veitti Drottinn 
honum innsiglunarvaldið og sagði: „, ... Hvað, sem þú bindur á jörðu, skal bundið 
vera á himni, og hvað, sem þú leysir á jörðu, skal leyst á himni ...“ (Helaman 10:7). 
Nefí hefði verið máttugur leiðtogi í sveit Drottins á öllum ráðstöfunartímum. 

Hve mikið traust himneskur faðir sýnir okkur með því að deila með okkur 
hluta af valdi sínu, svo við getum aðstoðað hann í hans mikla verki, er því miðar 
áfram við að fylla jörðina. 

Veitið athygli hversu vandlega við höfum verið fræddir um hvernig veita á 
prestdæmisvald. Þegar ég varð 12 ára lögðu faðir minn, Charles Oaks, og biskupinn 
minn, George Collard, hendur á höfuð mitt, veittu mér Aronsprestdæmið og vígðu 
mig sem djákna. 

Mörgum árum síðar vígði öldungur Gordon B. Hinckley mig sem einn hinna 
sjötíu á þennan sama máta. Hver vígsla endurspeglar aukið guðlegt traust og nýtt 
tækifæri til að þjóna Drottins megin. 

Orrustur í skipulögðum hersveitum fara yfirleitt fram á stórum opnum 
svæðum. En baráttan um sálirnar er nokkuð frábrugðin. Sú barátta er háð á degi 
hverjum í lífi hins einstaka og sveitir Drottins standa gegn afli Satans, sem er ágirnd, 
eigingirni og losti. 

Hér getum við séð fyrir okkur hina 2060 ungu hraustu stríðsmenn Helamans, 
snúa bökum saman, og endurspegla hinn mikla líkamsstyrk sem þarf til að ganga í 
sveit þeirra. En þörf er fyrir hvern þolgóðan í þessari baráttu. 

Við hjónin eigum 11 ára gamlan sonarson sem heitir Andrew. Hann verður 
líklega bundinn hjólastól það sem hann á eftir lifað. Hann verður vígður sem djákni í 
haust og gengur til liðs við prestdæmishersveit Drottins. Líkamleg fötlun hans mun 
ekki há honum í þeirri baráttu, því bestu vopnin sem völ er á eru ekki spjót eða sverð 
sem beitt er á tryllingslegum orrustuvelli. 

Vopnin eru öllu heldur eilífs eðlis og samanstanda af alvæpni Guðs, sem er 
sannleikur, réttlæti, trú, bæn og orð Guðs. (Ef 6:13-18) Vopnum þessum er beitt á huga 
okkar, tungu og málstað. Allar réttlátar hugsanir, orð og verk, eru vopn í höndum 
Drottins. 

Þetta er ástæða þess að Andrew á ekki við fötlun að stríða í þessari baráttu. 
Foreldrar hans hafa veitt honum góða kennslu. Hann er reiðubúinn að ganga til liðs 
við prestdæmissveitir bræðranna. 

Gríðarlega mikið er í húfi. Gjaldið sem um ræðir er sálir sona og dætra Guðs, 
eilíf sáluhjálp þeirra. Og þessar sálir eru hólpnar eða glataðar á grundvelli dyggðar og 
hreinleika, á grundvelli kærleika og þjónustu og á grundvelli trúar og vonar. 

Andrew mun ganga til liðs við djáknasveit í heimadeild sinni. Þar verður 
honum kennt að útdeila sakramentinu og safna saman föstufórnum. Þar verður borin 
umhyggja fyrir honum, því um það snúast prestdæmissveitir — að láta sér annt hver 
um annan. Prestdæmisherflokkur Drottins eru í raun skipulagður í sveitir. 

Stóran hluta ævinnar var ég flugmaður í lofther Bandaríkjanna. Hér getið þið 
séð eina minna flugsveita á leið í orrustu. Þessir menn eru samheldnir og hafa haldið 
hópinn í 40 ár, allt til þessa tíma. 

Í þjálfun okkar sem orrustuflugmanna, var fyrsta og mikilvægasta reglan sú að 
„hugsa um hliðarflugmanninn. Að ganga stöðugt úr skugga um að enginn óvinur væri 
að læðast aftan að honum.“ 

Sé það góður siður að vernda samferðaflugmann orrustusveitar, er enn betra að 
vernda meðlimi prestdæmissveitar og vera nærri þeim í þeirri viðleitni að vera 
stöðugir Drottins megin. Við ættum að hafa áhuga á að leita þeirra þegar þeir leiðast 
afvega. 

Nú á tímum er sérstaklega mikilsvert að vera stöðugur Drottins megin. 
Spámaður okkar bendir reglubundið á að nú séu efstu dagar. Okkur er ljóst af tímanna 
táknum að endirinn er nærri. Satan veit það líka. Hann og sveitir hans virðast aldrei 
una sér hvíldar. 

Gordon B. Hinckley forseti ræddi á alheimsþjálfunarfundi leiðtoga um það 


siðleysi sem veður uppi í heiminum: „Ég veit ekki hvort ástandið hefur verið verra á 
tíma Sódómu og Gómorru.“ 

Og hann sagði einnig: „Borgunum og ranglátum íbúum þeirra var gereytt. Við 
verðum vör við líkt ástand nú á tímum. Það er hvarvetna útbreitt um heiminn. Ég tel 
að faðir okkar hljóti að tárfella er honum verður litið á hve þrjóskufull synir hans og 
dætur eru.“ 

Eg veit ekki hve mikið meira spámaður okkar þarf að segja okkur til 
aðvörunar. 

Öldungur Dallin H. Oaks sagði nýlega í aðalráðstefnuræðu: „Þessi tákn síðari 
komunnar eru allt í kringum okkur og virðast verða tíðari og kröftugri. ... Þótt við 
getum á engan hátt breytt staðreyndinni um síðari komuna og getum ekki vitað 
nákvæman tíma hennar, getum við aukið okkar eigin undirbúning og reynt að hvetja 
til undirbúnings þeirra sem með okkur eru.“ Hann sagði einnig: „Við þurfum að búa 
okkur bæði stundlega og andlega undir þá atburði sem spáð hefur verið að verði við 
síðari komuna.“ (Aðalráðstefna, apríl 2004) 

Og aðvörunarorð þessi bárust vel fyrir hina fordæmislausu eyðileggingu 
fellibylja á Karíbaeyja svæðinu og Tsunami hörmungarnar í Austur-Asíu. 

Í sálmi okkar „Hver er Drottins megin,“ eru einnig þessi aðvörunarorð til 
okkar: „Nú mun á það reynt.“ Nú er sá tími er við þurfum að standa fastir fyrir í trú 
okkar og grundvallarreglum, líkt og Moróní hershöfðingi gerði. Djáknar, kennarar, 
prestar, biskupar, öldungar, háprestar og patríarkar, núna er þörf fyrir okkur. Núna er 
tími til að sýna þakklæti okkar fyrir friðþægingu Drottins Jesú Krists. Nú er tími til að 
sýna í verki trú okkar með því að hlýða grundvallarboðorðum líkt og 
skírlífislögmálinu og tíundarlögmálinu, Vísdómsorðinu og að halda hvíldardaginn 
heilagan. 

Nú er tími til að aðvara náunga okkar með því að miðla þeim boðskap 
fagnaðarerindisins. Nú er tíminn til að sýna heiminum fordæmi velsæmis og 
hógværðar, fordæmi dyggðar og hreinleika. Við megum aldrei sóa prestdæmiskrafti 
okkar í þann eyðandi óþverra og viðbjóð sem klámið er. 

Nú er tími til að endurskoða þá sáttmála sem við höfum gert við Drottin í 
skírnarvatninu, þá sáttmála sem við gerðum er við tókum á okkur eið og sáttmála 
prestdæmisins og þá sáttmála sem við höfum gert í hans heilaga musteri. 

Nú er vissulega tími til að sýna að við séum Drottins megin. 

Bræður, þetta er verk hans. Fagnaðarerindi Jesú Krists hefur verið endurreist í 
fyllingu sinni á þessum efstu dögum, fyrir tilstilli spámannsins Josephs Smith. Kristur 
er höfuð þessarar kirkju og leiðir hana áfram með lifandi spámanni sínum, Gordon B. 
Hinckley. Kristur mun koma til að ríkja á jörðu og einn daginn munum við hver og 
einn standa frammi fyrir honum til að hljóta dóm byggðan á hugsunum okkar, verkum 
og hjartans þrám. Hann er frelsari okkar og lausnari, um það ber ég vitni í hans 
heilaga nafni, amen. 


Þolgæði 


James E. Faust forseti 
annar ráðgjafi í Æðsta forsætisráðinu 


Kæru bræður í hinu mikla alheimsbræðralagi prestdæmisins, við lofum 
trúfestu ykkar og hollustu við verk Drottins. Við þökkum skyldurækni ykkar og dygga 
þjónustu. Þið eruð kirkjunni mikill styrkur. 

Það er dásamlegt að vera á þessum fundi með ykkur öllum 
Aronsprestdæmisbræðrum. Þegar ég var á ykkar aldri hugleiddi ég oft: „Hver verður 
staður minn í þessum heimi, og hvernig finn ég hann?“ Á þeim tíma var næstum eina 
ákveðna markmið mitt að þjóna í trúboði. Þegar trúboðsköllun mín kom þjónaði ég, 
og trúboð mitt varð mér sem Pólstjarna er vísaði mér leið til annarra verkefna í lífi 
mínu. Eitt af því mikilvæga sem ég lærði var, að ef ég sýndi þolgæði í 
kirkjuköllunum, myndi Drottinn opna mér leið og leiða mig til annarra tækifæra og 
blessana, jafnvel ofar draumum mínum. 

Ungu menn, trúboðsþjónusta getur gert þetta fyrir ykkur alla. Piltur einn sagði 
mér nýlega frá því hve mikið hann hefði lært um þolgæði í trúboðstarfi sínu. Af 
reynslu hans tók ég saman nokkuð af því sem þið getið lært og fært gæti ykkur 
tækifæri og blessanir: 


Mikilvægi bænarinnar. 
Auðmýkt og traust á Drottni." 


1 Hvernig skipuleggja á tíma sinn skynsamlega. 

2 Mikilvægi þess að leggja hart að sér — að þið uppskerið eins og þið sáið. 
3. Leiðtogahæfni. 

4. Almenn hæfni. 

sj Gildi trúarnáms. 

6. Virðing fyrir valdhöfum. 

Ta 

8. 


Þegar ég var í Granite menntaskólanum í Salt Lake City á fjórða áratug síðustu 
aldar átti ég nokkra vini sem sköruðu fram úr í íþróttum, leiklist, tónlist og 
ræðumennsku. Sumum þeirra vegnaði vel í lífinu, en margir af þessum vel gefnu og 
færu ungu mönnum sýndu ekki þolgæði og náðu ekki mögulegu marki sínu. En minna 
áberandi piltar og stúlkur í sama skóla unnu aftur á móti kappsamlega, af þolgæði, 
héldu áfram námi sínu og urðu framúrskarandi læknar, verkfræðingar, kennarar, 
lögfræðingar, vísindamenn, viðskiptamenn, listamenn, rafvirkjar eða aðrir 
iðnaðarmenn og forstjórar. 

Velgengni næst yfirleitt með þolgæði, að gefast ekki upp þótt á móti blási. 
Paul Harvey, frægur fréttamaður og rithöfundur sagði eitt sinn: „Einhvern tíma vona 
ég að ég nái því sem heimurinn kallar velgengni, og einhver spyrji mig: "Hver er 
leyndardómurinn?" Ég mun einfaldlega svara: Ég rís á fætur þegar ég hrasa.““ 

Ágætt dæmi um þolgæði er frú Marie Curie sem vann með manni sínum, 
franska eðlisfræðingnum Pierre Curie, „í gömlum og hriplekum skúr, peningalaus, án 
nokkurrar hvatningar eða hjálpar, og reyndi að einangra radíum úr lélegu úran sem 
nefnist bikblendi. Og eftir að 487. tilraunin hafði mistekist fórnaði Pierre höndum í 
örvæntingu og sagði: "Það tekst aldrei. Kannski eftir heila öld, en ekki á minni ævi." 
María horfði á hann ákveðin á svip og sagði: 'Ef það tekur heila öld, þá er það slæmt, 
en ég hætti ekki meðan ég lifi.“ Henni lánaðist þetta að lokum og 
krabbameinssjúklingar hafa stórlega notið góðs af þolgæði hennar. 

Menn sýna þolgæði er þeir halda áfram þegar erfiðlega gengur, gefast ekki 
upp þegar aðrir segja: „Þetta er ekki hægt.“ Árið 1864 sendi Æðsta forsætisráðið 
postuluna Ezra T. Benson og Lorrenzo Snow, ásamt öldungi Alma Smith og William 
W. Cluff, til trúboðsstarfa á Hawaii-eyjum. Frá Honolulu fóru þeir á smábát til litlu 
hafnarinnar í Lahaina. Þegar þau nálguðust rifið, var brimið mikið og mikil alda lenti 
á bátnum, bar hann tæpa 50 metra og skyldi hann eftir milli tveggja hárra alda. Þegar 
seinni aldan skall á bátnum hvolfdi honum í ólgandi sjónum. 

Áhöfnin kom á flot björgunarbát og náði þremur bræðranna sem voru á sundi 
nálægt sökkvandi bátnum. En ekkert sást til bróður Snows. Hawaiibúarnir sem vanir 
voru briminu syntu í allar áttir í leit að honum. Að lokum fann einn þeirra eitthvað í 
vatninu og dró bróður Snow upp á yfirborðið. Líkami hans var allur stífur og hann 
virtist látinn þegar þeir drógu hann upp í bátinn. 

Öldungur Smith og öldungur Cluff lögðu líkama bróður Snows á hné sér og 
þjónustuðu hann, báðu Drottin að bjarga lífi hans svo að hann gæti snúið aftur heim til 
fjölskyldu sinnar. Þegar þeir komu að landi báru þeir bróður Snow að nokkrum 
tómum tunnum sem lágu á ströndinni. Þeir lögðu hann á grúfu, veltu honum fram og 
aftur, til að ná upp vatni sem hann hafði gleypt. 

Eftir að hafa haldið þessu áfram nokkra hríð, án nokkurs lífsmarks, sögðu 
viðstaddir að ekkert meira væri hægt að gera fyrir hann. En ákveðnir öldungarnir 
vildu ekki gefast upp. Þeir báðust því fyrir aftur, í hljóðlátri fullvissu um að Drottinn 
myndi heyra bænir þeirra og svara þeim. 

Þeir fundu sig knúna til að gera nokkuð sem óvenjulegt var á þeim tíma. 
Annar þeirra lagði munn sinn yfir munn bróður Snows og reyndi að blása í lungu 
hans, blása og draga inn andann til skiptis, líkja eftir aðlilegum andardrætti. Með 
þolgæði skiptust þeir á þar til þeim tókst að blása lofti í lungu hans. Skömmu síðar 
fundu þeir örlítið lífsmark. „Smátitringur á auga, sem fram að þessu hafði verið opið 
og starandi, og dauft hljóð úr hálsi voru fyrsti votturinn um líf. Þetta varð smátt og 
smátt greinilegra þar til full meðvitund náðist.“ Með þolgæði sínu og hjálp 
forsjónarinnar, gátu allir þessir fjórir þjónar Drottins lokið trúboðsstarfi sínu. 
Öldungur Snow varð síðar forseti kirkjunnar. Meðan hann sat í því embætti rétti hann 
við fjárhag kirkjunni með því að hvetja kirkjuþegna til greiðslu tíundar og fórnargjafa. 

Ykkur bræðrum þætti kannski gaman að vita að Alma Smith sem um getur í 
sögunni var drengurinn sem fékk skot í mjöðm við Haun's Mill, sem skaddaði 
mjaðmalið og skál. Móðir hans bar áburð á sárið og henni var blásið í brjóst að láta 
hann liggja á grúfu í fimm vikur. Sveigjanlegt brjósk óx í stað liðar og skálar svo að 
hann gat ekki aðeins lifað eðlilegu lífi, heldur einnig gegnt trúboðsstarfi á Hawaii og 
þjónað kirkjunni ævilangt. 

Síðari daga spámenn okkar eru allir gott dæmi um festu í prestdæminu, bænir 
og vinnu. Þolgæði Josephs Smith gerði endurreisn allra hluta mögulega. Alla ævi var 
hann hæddur og fyrirlitinn — allt frá því að hann í fyrsta sinn sagði prédikara virtrar 
kirkju frá fyrstu sýn sinni. En hann gafst aldrei upp og lét okkur eftir óÓhagganlegan 
vitnisburð: 

„Ég hafði raunverulega séð ljós og í ljósinu miðju hafði ég séð tvær verur, og 
þær höfðu raunverulega ávarpað mig. Og þótt ég væri hataður og ofsóttur fyrir að 
segja, að ég hefði séð sýn, þá var það samt satt. . Ég hafði séð sýn. Ég vissi það, og 
ég vissi að Guð vissi það, og ég hvorki gat neitað því né þorði að gera það.“ 

Líf Brighams Young var dæmigert um þolgæði. Hann var alltaf staðfastur og 
ákveðinn. Eftir lát Josephs Smith, hafði hann kjark og dug til að flytja 60.000 manns 
frá notalegum heimilum sínum og frjósömum löndum til óbyggða þar sem enginn 
hafði áður sáð eða hlotið nokkurs konar uppskeru. Þessi mikla brottför á engan sinn 

líka í nútíma sögu. Þau koma á vögnum, gangandi og dragandi handvagna. Hann og 
fylgjendur hans létu eyðumörkina blómstra sem rós. 

Á fyrsta blaðamannafundinum þegar Gordon B. Hinckley forseti var kynntur 
sem forseti kirkjunnar árið 1995, var hann spurður að því hver yrði helsta áhersla 
hans. Hann svaraði: „Að halda áfram. Já. Við leggjum áherslu á að halda áfram því 
mikla verki sem fyrirrennarar okkar hafa unnið.“ Það er aðalverkefni okkar allra. Við 
þurfum að halda áfram og standa stöðug allt til enda. 

Einn aðalárangurinn undir stjórn Hinckleys forseta hefur verið einstakt 
þolgæði hans við byggingu mustera. Síðan hann varð forseti kirkjunnar hafa 87 
musteri verið vígð. Þessi undursamlegi árangur við musterisbyggingar er einstæður í 
allri veraldarsögunni. Musterin hafa mikil áhrif til góðs og eru heiminum til blessunar 
í síauknum mæli. George Q. Cannon sagði: „Hver hornsteinn sem að musteri er 
lagður, og hvert musteri sem fulllokið er samkvæmt þeirri reglu sem Drottinn hefur 
opinberað sínu heilaga prestdæmi, dregur úr krafti Satans á jörðu og eykur kraft Guðs 
og guðleikans, bifar himnunum af máttugu afli í okkar þágu, vekur og kallar yfir 
okkur blessanir eilífra Guða og þeirra sem lifa í návist þeirra.“ 

Allir ættum við að þjóna staðfastir og dyggir í prestdæmisköllunum okkar til 
æviloka. Sumir kunna að spyrja: „Hve lengi þarf ég að vera heimiliskennari?“ Svar 
mitt er að heimiliskennsla er prestdæmisköllun. Að þjóna í köllun heimiliskennara er 
forréttindi á meðan biskup okkar og prestdæmisleiðtogar telja að við getum gert það. 
Sumir þekktum við bróður George L. Nelson, kunnan lögfræðing í Salt Lake City, en 
hann þjónaði sem biskup, stikuforseti og patríarki. Hann sýndi kirkjunni fullkomna 
skyldurækni. Hann var heimiliskennari 100 ára gamall. Hann sagði eitt sinn: „Mér 
finnst gott að vera heimiliskennari. Ég vona að ég geti alltaf verið heimiliskennari.“ 
Hann dó 101 árs og var trúr allt til enda. 

Drottinn biður þá sem þrá að láta skírast inn í kirkjuna að vera „ákveðnir í að 
þjóna honum allt til enda.“ J oseph Fielding Smith, 94ra ára, sagði: „Ég hef reynt alla 
mína ævi að efla köllun mína í því prestdæmi og vonast til að standast allt til loka 
þessa lífs og njóta samfélags trúfastra heilagra í komanda lífi.“"“ Eða eins og Drottinn 
sagði, ef við ætlum að vera lærisveinar hans verðum við að halda áfram að fylgja orði 
hans.'' Drottinn hefur blessað kirkjuna og þegna hennar á undursamlegan hátt vegna 


staðfestu þeirra og þolgæðis. Ég ber vitni um heilagleika prestdæmisverksins, í nafni 
Jesú Krists, amen. 


HEIMILDIR 


1. Dan Kartchner. 

2. Tilvitnun í Marvin J. Ashton, “Give with Wisdom That They May Receive with Dignity," Ensign, 
nóv. 1981, 89. 

3; Sterling W. Sill, í Conference Report, okt. 1974, 86; eða “Transfusion," Ensign, nóv. 1974, 62. 

4. Tekið úr “Thou Shalt Have Long Life" by Le Roi C. Snow, Improvement Era, 1941,, Xliv. bindi okt. 
1941, nr. 10. 

5.JS-S1:25. 

6. Jeffrey R. Holland, “Stalwart and Brave He Stands," Ensign, júní 1995, 2-3. 

7. „The Logan Temple," Millennial Star, 12. nóv. 1877, 743. 

8. Eftir Elinor G. Hyde, Church News Contributor, “At 100 Years Old, He's Faithful Home Teacher, 
Church News, 1998, 06/06/98. 

9. KærS 20:37. 


10. Joseph Fielding Smith, í Conference Report, okt. 1970, 92; eða Improvement Era, des. 1970, 27. 
11. Sjá Jóh 8:31. 


56 


Hið helga kall til þjónustu 


Thomas S. Monson forseti 
fyrsti ráðgjafi í Æðsta forsætisráðinu 


Bræður mínir, ég hef þann heiður og forréttindi að tala til ykkar í kvöld. Hvílík 
gleði að sjá stórkostlega Ráðstefnuhöllina troðfulla af ungum og öldnum, sem hafa 
prestdæmi Guðs. Þegar ég geri mér ljóst að samskonar hópar eru samankomnir vítt 
um heim finn ég yfirþyrmandi ábyrgðartilfinningu. Ég bið þess að innblástur frá 
Drottni stjórni huga mínum og orðum. 

Joseph F. Smith forseti gaf eftirfarandi yfirlýsingu varðandi prestdæmið. Hann 
sagði: „Hið heilaga prestdæmi er það vald sem Guð hefur útdeilt til manna, og með 
því geta þeir sagt til um vilja Guðs. ... Það er heilagt, og fólkið verður að virða það 
sem heilagt. Það á að heiðra það og virða hver svo sem hefur það.“ 1 

Eiður og sáttmáli prestdæmisins varðar okkur alla. Fyrir okkur sem höfum 
Melkísedeksprestdæmið, er það yfirlýsing og krafa um að vera trúfastir og hlýðnir 
lögmálum Guðs og að efla þær kallanir sem okkur falla í skaut. Fyrir þá sem hafa 
Aronsprestdæmið, er það yfirlýsing um verðandi skyldur og ábyrgð, svo að þeir geti 
undirbúið sig hér og nú. 

Marion G. Romney forseti, fyrrum ráðgjafi í Æðsta forsætisráðinu, sagði: 
„Sérhver Melkísedeksprestdæmishafi ætti af kostgæfni og alvöru að fara eftir þessum 
eiði og sáttmála sem hann hefur tekið á móti. Mistakist manni að uppfylla skyldurnar 
sem honum fylgja mun það leiða til vonbrigða, sorgar og þjáningar.“ 

Spencer W. Kimball forseti bætti við: „Maður rýfur prestdæmissáttmálann 
með því að brjóta boðorðin — en einnig með því að sinna ekki skyldum sínum. Til að 
rjúfa þann sáttmála þarf maður þar af leiðandi aðeins að gera ekkert.“ 

Þekktur prestur komst svo að orði: „Menn munu leggja hart að sér fyrir 
peninga. Menn munu leggja enn harðara að sér fyrir aðra menn. En allra harðast munu 
menn leggja að sér þegar þeir hafa helgað sig málstað. ... Skylda er aldrei réttilega 
leyst at hendi nema hana framkvæmi sá sem glaður mundi gera meira, ef hann bara 
gæti.“ 

Að gera skyldu sína færir hamingju og frið. Skáldið orti: 


Ég svaf og mig dreymdi að lífið væri gleði. 
Ég vaknaði og sá að lífið var skylda. 

Ég framkvæmdi, og sjá — 

skyldan var gleði.“ 


Skyldukallið getur komið kyrrlátlega þegar við sem höfum prestdæmið 
sinnum þeim verkefnum sem okkur eru falin. George Albert Smith forseti, sá hógværi 
og jafnframt árangursríki leiðtogi, sagði: „Það er frumskylda þín að komast að hvað 
Drottinn vill og síðan með krafti og styrk þíns heilaga prestdæmis að efla svo köllun 
þína frammi fyrir meðbræðrum þínum að fólkið fylgi þér fúslega.“ 

Hvað táknar það að efla köllun? Það táknar að auka virðingu hennar og 
mikilvægi, að gera hana heiðvirða og lofsverða í augum allra manna, að stækka hana 
og styrkja, að láta ljósið frá himnum skína í gegnum hana í augsýn annarra manna. 

Og hvernig eflir maður köllun sína? Einfaldlega með því að framkvæma þá 
þjónustu sem tilheyrir henni. Öldungur eflir hina vígðu köllun öldungs með því að 
læra hverjar skyldur hans sem öldungs eru og síðan framkvæma þær. Eins og með 

öldunginn, svo er og um djáknann, prestinn, biskupinn, og hvern þann sem hefur 
embætti í prestdæminu. 

Skáldið og rithöfundurinn Robert Louis Stevenson segir okkur: „Ég veit hvað 
ánægja er, því ég hef unnið gott verk.“ 

Bræður, minnumst ráðgjafar Benjamíns konungs: „Þegar þér eruð í þjónustu 
meðbræðra yðar, eruð þér aðeins í þjónustu Guðs yðar.“ 

Reynum að ná til þeirra sem svo mjög þarfnast hjálpar okkar og lyftum þeim á 
æðri leið og betri veg. Einbeitum okkur að þörfum prestdæmishafa og eiginkonum 
þeirra og börnum sem vikið hafa af leið. Mættum við hlusta á hin þöglu boð frá hjarta 
þeirra. Þið munuð kannast við hann: „Leið mig, viltu vísa mér á veg sem treysta má. 
Kenn mér allt sem get ég gert, svo Guði verði ég hjá.“" 

Endurvirkjunarstarfið er ekki fyrir iðjuleysingja eða draumóramenn. Börnin 
vaxa, foreldrar eldast, og tíminn stendur ekki í stað. Frestið ekki að fara eftir 
hugboðum; fylgið þeim heldur strax og Drottinn mun opna ykkur leið. 

Oft er þörf fyrir hina himnesku dyggð, þolinmæðina. Sem biskup fékk ég 
hugboð um að ég ætti að heimsækja mann sem átti konu og börn er voru nokkuð virk í 
kirkjunni. Maðurinn hafði á hinn bóginn aldrei komið. Það var á heitum sumardegi að 
ég barði að dyrum hjá Harold G. Gallacher. Ég sá bróður Gallacher fyrir innan sitja í 
stól sínum niðursokkinn í dagblaðið. „Hver er þar?“ spurði hann, án þess að líta upp. 

„Biskupinn þinn,“ svaraði ég. „Ég er kominn til að kynnast þér og hvetja til að 
þú mætir með fjölskyldu þinni á samkomur okkar.“ 

„Nei, ég hef of mikið að gera,“ sagði hann háðslega. Hann leit aldrei upp. Ég 
þakkaði honum fyrir að hlusta á mig og hvarf frá dyrunum. 

Gallacher-fjölskyldan flutti skömmu síðar til Kaliforníu. Árin liðu. Ég var þá í 
Tólfpostulasveitinni og sat á skrifstofu minni dag nokkurn þegar ritari minn hringdi, 
og sagði: „Bróðir Gallacher sem einu sinni var í þinni deild óskar eftir að tala við þig. 

Ég svaraði: „Spurðu hann hvort nafn hans sé Harold G. Gallacher, sem ásamt 
fjölskyldu sinni, bjó í Vissing Place á West Temple og Fifth South.“ 

Hún sagði: „Sá er maðurinn.“ 

Ég bað hana að vísa honum inn. Við áttum ánægjulegt samtal um fjölskyldu 
hans. Hann sagði við mig: „Ég er kominn til að biðjast afsökunar á að hafa ekki staðið 
upp úr stólnum mínum og boðið þér inn þennan sumardag fyrir svo mörgum árum.“ 
Ég spurði hann hvort hann væri virkur í kirkjunni. Brosandi svaraði hann: „Ég er 
annar ráðgjafi í biskupsráði deildar minnar. Boð þitt um að ég mætti í kirkju, og 
neikvæð viðbrögð mín, leituðu svo mjög á mig að ég ákvað að gera eitthvað í 
málinu.“ 

Harold og ég hittumst nokkrum sinnum áður en hann lést. Gallaghers- 
fjölskyldan og börn þeirra sinntu mörgum köllunum í kirkjunni. 

Stephen L. Richards forseti, sem þjónaði sem ráðgjafi Davids O. McKay 
forseta, lýsti yfir: „Prestdæmið er yfirleitt einfaldlega skilgreint sem “kraftur Guðs 
veittur manninum."“ Hann heldur áfram: „Ég álít þessa skilgreiningu vera rétta. En af 
praktískum ástæðum vil ég skilgreina prestdæmið út frá þjónustu þess, og oft kalla ég 
það “hina fullkomnu áætlun um þjónustu. Það er þjónustuverkfæri, og maðurinn sem 
lætur hjá líða að nota það er líklegur til að glata því, þar sem okkur er skilmerkilega 
sagt með opinberun að sá sem vanrækir það “muni ekki talinn verðugur þess að 
standast.“ 

Nú í janúar átti ég þess kost að verða vitni að merkilegu þjónustuverki í lífi 
konu sem búið hafði í deildinni minni þegar ég þjónaði sem biskup fyrir mörgum 
árum. Nafn hennar er Adele, og hún og tvær uppkomnar dætur hennar — en önnur 
þeirra er fötluð — hafa búið árum saman á Rose Park-svæðinu í Saltvatnsdalnum. 

Adele, sem er ekkja, hefur átt við fjárhagserfiðleika að stríða, og líf hennar oft verið 
erfitt. 

Ég hafði fengið upphringingu frá einstaklingi sem tekur þátt í starfi 
Gingerbread House Project, og mér boðið að vera við afhjúpun á húsi Adele, en að 
endurbyggingu þess höfðu margir vinsamlegir og örlátir einstaklingar unnið í 
sjálfboðavinnu og lokið á innan við þremur sólarhringum og var unnið með efni sem 
mörg fyrirtæki á staðnum gáfu. Meðan endurnýjun hússins stóð yfir, höfðu Adele og 
dætur hennar tvær verið gestir í borg í nokkurri fjarlægð og þar verið dekrað við þær. 

Ég var viðstaddur þegar límósínan sem flutti Adele og dæturnar kom á 
staðinn. Hópurinn sem beið eftir þeim samanstóð ekki bara af fjölskyldu og vinum 
heldur einnig mörgum af þeim iðnaðarmönnum sem unnið höfðu dag og nótt við 
verkefnið. Greinilegt var að þeir voru ánægðir með árangurinn og spenntir að sjá 
viðbrögð Adele og dætra hennar. 

Konurnar stigu út úr bílnum, með bundið fyrir augu. Hversu skemmtileg stund 
það var þegar bindin voru tekin frá augum þeirra og Adele og dæturnar sneru sér við 
Og sáu sitt nýja heimili. Þær voru yfir sig hrifnar af því stórkostlega verki sem unnið 
hafði verið, þar á meðal endurhönnun framhliðarinnar, stækkun á sjálfu húsinu og 
nýju þaki. Að utan var það sem nýtt og óaðfinnanlegt. Þær brustu í grát. 

Ég fylgdi Adele og öðrum inn í húsið og við dáðumst að endurbótum og 
fegrun hússins að innan. Veggir höfðu verið málaðir, skipt um gólfefni. Nýr 
húsbúnaður, ný gluggatjöld, ný veggtjöld. Skipt hafði verið um eldhúsinnréttingu; nýtt 
eldhúsborð og ný tæki. Allt húsið hafði verið yfirfarið ofan frá og niður úr, hvert 
herbergi hreint og fagurt. Adele og dætur hennar voru bókstaflega yfirbugaðar. Þó var 
ekki siður áhrifaríkt að sjá svipinn á andlitum þeirra sem unnið höfðu af svo miklu 
kappi við að endurnýja húsið. Þeir táruðust þegar þeir urðu vitni að þeirri gleði sem 
þeir höfðu veitt Adele og dætrum hennar. Ekki aðeins hafði byrði ekkju verið gerð 
léttari, heldur hafði það samtímis snert líf fjölmargra annarra. Allir urðu betra fólk 
fyrir að hafa tekið þátt í verkinu. 

Harold B. Lee forseti, einn af hinum miklu kennurum kirkjunnar, veitti okkur 
auðskiljanlega ráðgjöf varðandi prestdæmið: „Sjáið þið til, þegar einhver gerist 
prestdæmishafi, verður hann fulltrúi Drottins. Hann ætti að hugsa um köllun sína eins 
og hann gangi erinda Drottins.“ 

Nú kunna sumir ykkar að vera feimnir að eðlisfari og líta svo á að þið séuð 
ekki hæfir til að taka á móti köllun. Minnist þá þess að þetta verk er ekki bara ykkar 
og mitt verk. Það er verk Drottins, og þegar við erum erindrekar Drottins, eigum við 
rétt á hjálp Drottins. Minnist þess að Drottinn mótar bakið sem byrðina ber. 

Þar sem formleg kennslustofa kann stundum að sýnast uggvænleg, fer sum 
árangursríkasta kennslan fram á öðrum stöðum en í kapellunni eða skólastofunni. Vel 
minnist ég þess þegar að vori fyrir nokkrum árum þeir meðlimir deildar minnar og 
nærliggjandi deildar sem höfðu Aronsprestdæmið, hlökkuðu mjög til árlegrar útilegu 
til að minnast endurreisnar Aronsprestdæmisins. Við þetta sérstaka tækifæri 
ferðuðumst við í langferðabíl um 150 kílómetra leið norður til Clarkston, Utah 
kirkjugarðsins. Þar, í kyrrð þessa fagra umhverfis, söfnuðum við unglingunum saman 
við gröf Martins Harris, eins af þremur vitnum Mormónsbókar. Á meðan við 
umkringdum fallegu granítsúluna sem er á gröfinni, greindi öldungur Glen L. Rudd, 
þá biskup hinnar deildarinnar, frá bakgrunninum að lífi Martins Harris og las upp úr 
Mormónsbók vitnisburð hans og Olivers Cowdery og Davids Whitmer. Piltarnir 
hlustuðu af mikilli athygli, gerandi sér grein fyrir að þeir stóðu við gröf manns sem 
hafði séð engil og hafði raunverulega séð eigin augum gulltöflurnar. Lotningarfullir 

snertu þeir granítsteininn sem prýðir gröfina og ígrunduðu orðin sem þeir höfðu heyrt 
og tilfinningar sínar í sambandi við þau. 

Síðan gengum við stuttan spöl að gröf frumherja. Legsteinninn ber nafnið John 
P. Malmberg og þar er þetta vers: 


Á heimili okkar hefur ljós eitt slokknað. 
Kær rödd hefur þagnað. 

Tómleiki ríkir í hjarta, 

sem aldrei mun þaðan hverfa. 


Við töluðum við drengina um fórnina, um helgun að sannleikanum. Skyldu, 
heiður, þjónustu og kærleik mátti læra af þeim legsteini. Í huga mér sé ég enn 
drengina taka fram vasaklúta sína og þerra tárin. Enn heyri ég snökt sem vitnaði um 
að hjörtu höfðu orðið snortin og skuldbindingar gerðar. Ég álít að sérhver unglinganna 
hafi ákveðið að gerast frumherji — verða sá sem gengur á undan og vísar veginn. 

Við fórum sem hópur í garð í grenndinni, þar sem allir fengu sér að borða 
undir berum himni. Áður en við héldum heim, stönsuðum við á lóð hins fagra Logan- 
musteris. Þetta var á hlýviðrisdegi. Ég bauð drengjunum að teygja úr sér á rúmgóðri 
flötinni og horfa upp í bláan himininn, þar sem hvít skýin hröðuðu ferð sinni fyrir 
stöðugum vindinum. Við dáðumst að fegurð þessa stórfenglega frumherjamusteris. 
Við töluðum um heilagar helgiathafnir og eilífa sáttmála. Lexíur voru lærðar. Hjörtu 
snortin. Sáttmálar og loforð urðu meira en orðin tóm. Þráin eftir að vera verðugur þess 
að ganga inn um musterisdyrnar festi rætur í þessum ungu hjörtum. Hugsanir beindust 
að meistaranum; nærveru hans mátti finna. Ljúft boð hans „Fylgið mér,“ heyrðist 
einhvern veginn og fannst. 

Til allra sem fúsir bregðast við hinu helga kalli um þjónustu kemur loforðið: 
„Ég, Drottinn, er miskunnsamur og náðugur þeim, sem óttast mig, og hef unun af að 
heiðra þá, sem þjóna mér í réttlæti og sannleika allt til enda. Mikil verða laun þeirra 
og eilíf verður dýrð þeirra.““ 

Einlæg bæn mín er að við megum allir vinna til þessa guðlega loforðs, í nafni 
Jesú Krists, frelsara okkar. Amen. 

Fjárhættuspil 
Gordon B. Hinckley forseti 


Ég vil bregðast við fjölda beiðna um að segja eitthvað um stöðu kirkjunnar 
varðandi iðkun sem orðin er almennari meðal okkar og einkum unga fólksins okkar. 
Þarna er um að ræða fjárhættuspil í ýmsu formi. 

Sú saga er sögð að Calvin Coolidge, sem eitt sinn var forseti Bandaríkjanna og 
þekktur fyrir hve stuttorður hann var, hafi sunnudag einn komið heim úr kirkju. Kona 
hans spurði hvað prédikarinn hefði talað um. Hann svaraði: „Synd.“ „Hvað sagði 
hann“ spurði hún. „Hann var á móti henni,“ var stutt svar hans. 

Eg held ég gæti svarað spurningunni um alls konar fjárhættuspil jafn stutt. Við 
erum á móti því. 

Fjárhættuspil má finna næstum alls staðar. Fólk spilar póker. Það veðjar á 
hesta og hunda. Það spilar á rúllettur og spilakassa. Það safnast saman til að spila á 
börum, veitingastöðum, spilavítum, og alltof oft á sínum eigin heimilum. Margir geta 
ekki hætt þessu. Þetta er jafn ánetjandi og ólögleg eiturlyf. Í mörgum tilvikum leiðir 
það til skaðlegrar venju og iðkunar. 

Og margir sem taka þátt í þessu hafa ekki efni á því. Iðulega sviptir það 
eiginkonur og börn fjárhagslegu öryggi. 

Pókerspil, eins og það er kallað, er farið að herja á gagnfræða- og 
menntaskólanema. 

Ég les fyrir ykkur úr grein í New York Times: 

„Hjá Michael Sandberg hófst það fyrir nokkrum árum með spili um smáaura 
meðal vina. 

En síðastliðið haust varð það sex-talna tekjulind og valkostur við lagaskóla. 

Sandberg, 22ja ára, skiptir að mestu tíma sínum milli Princeton-skólans, þar 
sem hann er við meistaranám í stjórnmálafræði, og Atlantic City, þar sem hann spilar 
stóráhættusaman póker. 

Sandberg er gróft dæmi um fjárhættuspilabyltingu á háskólasvæðum 
þjóðarinnar. Sandberg kallar það sprengingu, sem tendrast hefur frá pókerkeppnum í 
sjónvarpi og útbreiðslu á vefsíðum sem bjóða pókerspil. 

Sérfræðingar segja að erfitt sé að líta fram hjá vinsældum fjárhættuspils á 
háskólasvæðum. Sem dæmi má nefna, að í desember hélt systrafélag í Columbia- 
háskólanum fyrsta 80 manna pókermótið, með 10 dollara lágmarksgjaldi, og Háskóli 
Norður-Karólínu hélt fyrsta mótið með 175 spilurum í október. Fullbókað var í bæði 
mótin og biðlistar. Í Háskóla Pennsylvaníu eru einkaspil auglýst á hverju kvöldi á 
vefsíðu háskólans.“ (Jonathan Cheng, New York Times News Service, Deseret Morning News, 14. 
mars 2005). 

Það sama er að gerast einmitt hér í Utah. 

Móðir ein skrifaði mér eftirfarandi: 

„Sonur minn, 19 ára, spilar póker á netinu og fólki á netinu (virðist) sama þótt 
hann sé ekki 21 árs. Allt sem þarf er að eiga bankainnstæðu. Hann hefur nú spilað að 
staðaldri í tæpt ár. Hann hafði vinnu en hætti henni vegna þess að hann er nú algerlega 
ánetjaður netinu og peningapóker. Hann tekur öllum stundum þátt í pókermótum og et 
hann vinnur notar hann peningana til að kaupa það sem hann þarfnast. Það eina sem 
hann gerir er að sitja og spila á netinu.“ 

Mér er sagt að Utah og Hawaii séu einu fylkin í Bandaríkjunum þar sem 
veðmál og fjárhættuspil eru ekki lögleg. Af bréfum sem ég hef fengið frá meðlimum 
kirkjunnar virðist augljóst að sumt unga fólkið okkar er byrjað að spila póker. Þau 

komast á bragðið, að fá eitthvað fyrir ekkert, og fara síðan burt úr fylkinu til að vera 
þar sem fjárhættuspil er löglegt. 

Einn bréfritari skrifaði mér: „Ég hef séð þessa illsku læðast undanfarið inn í líf 
svo margra. Hún er alls staðar í sjónvarpinu. ESPN-stöðin hefur eitthvað sem nefnist 
heldri manna póker og Þjóðar-pókermót.“ 

Hún heldur áfram: „Einn vinur okkar bauð manninum mínum að skrá sig á 
pókermót hér á staðnum og greiða þátttökugjald. Vinur hans sagði: 'Þetta er ekki 
fjárhættuspil. Peningarnir renna í stóran pott og sá sem vinnur fær það sem er í 
pottinum.“ 

Er þetta fjárhættuspil? Að sjálfsögðu. Fjárhættuspil er einfaldlega það sem 
krefst peninga og býður ekki endurgreiðslu þeirra í vörum eða þjónustu. 

Við höfum nú ríkishappdrætti í stórum mæli. Einu sinni bönnuðu lögin slíkt. 
Nú eru þau rekin til tekjuöflunar. 

Fyrir tuttugu árum sagði ég á ráðstefnu: „Happdrættissýkin náði nýlega 
hámarki sínu þegar New York-fylki tilkynnti að þrír vinningshafar myndu skipta með 
sér 41 milljón dollara. Fólk stóð í biðröðum eftir að fá miða. Einn vinningsmiðann 
áttu 21 verksmiðjustarfsmaður, 778 fengu annan vinning og 113.000 fengu 
umtalsverða upphæð. Þetta kann að virðast nokkuð gott. 

En þar voru einnig 35.998.956 sem töpuðu, og hver þeirra hafði greitt fyrir 
möguleikann á vinningi og fékk ekkert.“ (Gordon B. Hinckley í Conference Report, okt. 1985, 
67; eða Ensign, nóv. 1985, 52). 

Sum amerísk fylki hafa lagt háa skatta á miklar tekjur spilavíta. Starfandi 
fyrirtæki verða að hafa sinn hagnað. Síðan kemur vinningshafinn. Allir hinir sem 
keyptu miða standa eftir tómhentir. 

Ég er svo þakklátur fyrir að þegar Drottinn stofnaði kirkju sína gaf hann okkur 
tíundarlögmálið. Ég ræddi einu sinni við liðsforingja í kirkju sem, eftir því sem mér 
skildist, treysti á Bingó sem megintekjulind sína. Ég spurði hann: „Hafið þið nokkuð 
hugleitt tíund til að fjármagna kirkju ykkar?“ Hann svaraði: „Já, og hvað ég vildi að 
við fylgdum þeirri reglu í stað þess að spila Bingó. En ég býst ekki við þeirri 
breytingu meðan ég lifi.“ 

Spilavíti hafa verið opnuð á verndarsvæðum Indíána sem tekjulind þeirra er 
þau eiga. Nokkrir vinna, en flestir tapa. Þeir verða að tapa ef sumir eiga að vinna og 
húsin að verða rekin með hagnaði. 

Einn ungu mannanna okkar sagði nýlega: „Ég borga 5 dollara til að sjá 
kvikmynd og borga 5 dollara til að spila póker, þetta er það sama.“ 

Þetta er ekki það sama. Í öðru tilvikinu fæst eitthvað fyrir það sem greitt er, en 
í hinu fær aðeins einn vinning en hinir fara tómhentir. 

Reynslan hefur sýnt að pókerspil getur leitt til fíknar í fjárhættuspil. 

Frá fyrstu dögum kirkjunnar hefur fjárhættuspil verið fordæmt. 

Árið 1842 lýsti Joseph Smith aðstæðum þegar hinir heilögu bjuggu í Missouri. 
Hann sagði: „Við keyptum mikið land, býli okkar gáfu vel af sér, og við nutum friðar 
og hamingju á heimilum okkar og nágrenni. 

En þegar við vildum ekki sameinast nágrönnum okkar ... í miðnætursvalli 
þeirra, vanhelgun hvíldardagsins, veðreiðum og fjárhættuspilum, fóru þeir í fyrstu að 
hæðast að okkur, síðan ofsækja og að lokum með skipulagðri múgæsingu brenndu 
þeir heimili okkar, veltu okkur upp úr tjöru og fiðri, hýddu marga bræðra okkar og að 


lokum, andstætt lögum, réttvísi og mannúð, ráku þeir okkur frá heimilum okkar.“ 
(Messages of the First Presidency, bls. 139). 


Í október 1844 sagði Brigham Young um Nauvoo: „Við viljum loka öllum 
áfengisverslunum, fjárhættuspilahúsum, og öllum öðrum ósiðlegum húsum og 


62 


iðkunum meðal okkar, og umberum enga óreglu eða siðleysi okkar á meðal.“ (Message 
of the First Presidency, bls. 242). 


Forsetar kirkjunnar, og ráðgjafar í Forsætisráðinu, hafa hvað eftir annað tjáð 
sig um þessa spillingu. George Q. Cannon, ráðgjafi þriggja forseta kirkjunnar sagði: 
„Það er margt illt í þessum heimi sem unga fólkið þarf að varast. Eitt af því er 
fjárhættuspil. Það er til í margskonar formi, sem allt er illt, og enginn ætti að taka þátt 
í. Svona áhættuspil sem virðast saklaus eru líkleg til að fá aðra til að taka meiri 
áhættu, og því ætti að forðast þau. Þegar menn taka þátt í áhættuspili verður mjög 


freistandi að halda því áfram. Á þann hátt hafa margir misst allt ...“ (Gospel Truth, 15. 
ág. 1898, bls. 453). 


Joseph F. Smith forseti sagði: „Kirkjan samþykkir ekki fjárhættuspil heldur 
fordæmir það sterklega sem siðferðislega rangt og flokkar einnig á sama hátt hvers 
konar áhættuspil og happdrætti, og er af alhug á móti því að nokkur þegn hennar taki 
þátt í því“ (ímprovement Era, sept. 1926, bls. 1100. 

Heber J. Grant forseti ráðlagði: „Kirkjan hefur verið, er nú og mun verða 
andvíg fjárhættuspili í hvaða mynd sem er. Hún er andvíg öllu áhættuspili, starfi eða 
svonefndum viðskiptum, sem taka við fé af fólki og endurgjalda það ekki á einhvern 
hátt í jafnvirði þess. Hún er andvíg öllu sem hefur tilhneigingu til að ... lækka eða 
veikja þær háu siðferðisreglur sem meðlimir kirkjunnar, og samfélag okkar að mestu, 
hafa alltaf virt.“ 

Spencer W. Kimball forseti sagði: „Frá upphafi höfum við verið vöruð við 
hvers konar fjárhættuspili. Hnignun og skaði eru hlutskipti þeirrar manneskju, hvort 
sem hún vinnur eða tapar, sem reynir að fá eitthvað fyrir ekkert, eitthvað 
áreynslulaust, eitthvað án þess að greiða fullt gjald fyrir“. („Why Call Me Lord, Lord, and 
Do Not the Things Which I Say“ Ensign, maí 1975, 4). 

Árið 1987 flutti öldungur Dallin H. Oaks meistaralegan fyrirlestur um þetta 
efni við Ricks-háskólann sem svo nefndist þá. Hann bar yfirskriftina „Gambling — 
Morally Wrong and Politically Unwise'" (sjá Ensign, júní 1987, 69). 

Við þessar yfirlýsingar um stöðu kirkjunnar bæti ég við minni eigin. 
Áhættuspil kann að virðast saklaus skemmtun. En því fylgir tilfinningahiti sem í raun 
sést á svip þeirra sem spila. Og alltof oft getur þessi leikur, sem virðist saklaus, leitt til 
raunverulegrar ánetjunar. „Kirkjan hefur verið og er nú á móti þessu. Ef þið hafið 
aldrei tekið þátt í pókerspili eða annarri tegund fjárhættuspils, byrjið þá ekki. Ef þið 
takið þátt í því, hættið þá meðan þið getið. 

Verja má tíma sínum á betri hátt. Beina má áhuga sínum og orku á betri veg. 
Svo mikið af dásamlegu lesefni er til. Við fáum sennilega aldrei of mikið af því. Til er 
tónlist sem læra má og njóta. Svo má bara skemmta sér saman, dansa, ganga, hjóla 
eða á annan hátt, piltar og stúlkur að njóta félagsskapar hvers annars. 

Ég hef verið að lesa nýja bók, sem Oxford University Press gaf nýlega út og 
vakið hefur töluverða athygli meðal okkar. Hún segir frá könnun sem kennarar við 
Háskóla Norður-Karólínu í Chapel Hill gerðu. Hún fjallar um trúar- og andlegt líf 
amerískra unglinga. Þeir sem könnunina gerðu spurðu ungt fólk af ýmsum 
trúarbrögðum og siðum. (Soul Searching: The Religious and Spiritual Lives of American 
Teenagers, Oxford University Press). 

Þeir komust að þeirri niðurstöðu að æskufólk SDH vissi meira um trú sína, 
sýndi henni meiri skyldurækni og fylgdi betur kenningum hennar varðandi félagslega 
hegðun, en jafnaldrar þeirra. 

Einn þeirra sem að könnuninni stóðu sagði: „Kirkja SDH krefst mikils af 
unglingum sínum, og ... oftar en ekki ber það árangur.“ 

Unga fólkið okkar var talið líklegra til að hafa sömu trú og foreldrar þess, að 
sækja kirkju einu sinni í viku, að deila trú sinni með öðrum, að taka þátt í föstu eða 
annarri tegund sjálfsafneitunar, og að efast minna um trú sína. 

Skýrendur könnunarinnar sögðu frá því að æskufólk okkar færi eldsnemma á 
fætur á morgnana til að taka þátt í trúarskóla. „Það er erfitt að vakna svo snemma,“ 
sagði einn trúarskólaneminn. „En því fylgja blessanir. Það er dásamlegt að byrja 
daginn þannig.“ 

Þeir sem að könnuninni stóðu bentu á að ekki væri allt æskufólkið fullkomið, 
veikleikar fundust meðal þess, en í heildina skaraði það fram úr á undursamlegan hátt. 
Ég vil bæta við að enginn tími er fyrir pókerspil hjá þessum nemendum. 

Kæru ungu vinir, sem ég tala til í kvöld, þið eruð okkur svo mikils virði. Þið 
eruð svo mikilvæg. Sem þegnar þessarar kirkju, og sem prestdæmishafar, berið þið 
svo mikla ábyrgð. Ég bið ykkur að sóa ekki tíma ykkar eða hæfileikum í tilgangsleysi. 
Ef þið gerið það dregur það úr möguleikum ykkar til að gera verðuga hluti. Ég tel að 
það muni slæva tilfinningar ykkar fyrir skólanáminu. Það mun valda foreldrum ykkar 
vonbrigðum, og er árin líða og þið horfið til baka, munuð þið verða óánægð með 
ykkur sjálf. 

Prestdæminu sem þið ungu menn hafið fylgir blessun englaþjónustu. Hún 
samrýmist ekki þátttöku í áhættuspili. 

„Veldu rétt, þegar val er fyrir hendi“ („Veldu rétt,“ Sálmar, nr. 98). 

Megi blessanir himins hvíla yfir ykkur, þess bið ég auðmjúklega um leið og ég 
læt ykkur eftir vitnisburð minn um þetta verk og kærleik minn til ykkar allra sem taka 
þátt í því, í hinu helga nafni Jesú Krists, amen. 

Sunnudagsmorgunn 


Standa á helgum stöðum 


James E. Faust forseti 
annar ráðgjafi í Æðsta forsætisráðinu 


Mínir kæru bræður, systur, og vinir um allan heim, það er gleði og mikil 
ábyrgð að ávarpa ykkur. Ég læt í ljós kærleik minn, virðingu, og þakklæti fyrir ykkur 
öll. 

Á okkur dynur úr öllum áttum gríðarlegur fjöldi skilaboða sem við hvorki 
viljum fá né þörfnumst. Meiri upplýsingar verða til á einni sekúndu en við getum 
tekið við á heilli ævi.' Til þess að njóta lífsins til fulls, þurfum við öll að finna okkar 
eigið svigrúm og hugarró.“ Hvernig förum við að því? Við verðum að rísa ofar því illa 
sem þrengir að okkur. Við verðum að fylgja ráðum Drottins sem sagði: „Sjá, það er 
vilji minn að allir þeir, sem ákalla nafn mitt og tilbiðja mig samkvæmt hinu ævarandi 
fagnaðarerindi mínu, skuli safnast saman og standa á helgum stöðum.“ 

Óhjákvæmilega stöndum við á svo mörgum vanhelgum stöðum og verðum 
fyrir svo miklu sem er gróft, veraldlegt, og eyðileggjandi fyrir anda Drottins að ég 
hvet okkar heilaga hvarvetna í heiminum, alls staðar sem hægt er, að leitast við að 
standa oftar á helgum stöðum. Helgustu staðir okkar eru okkar heilögu musteri. Innan 
þeirra er tilfinningin um heilaga huggun. Við ættum að leitast við að vera verðug þess 
að fara með fjölskyldur okkar í musterið til þess að vera innsigluð saman til eilífðar. 
Við ættum einnig að leita að heimildum um látna ættingja okkar svo að einnig þeir 
geti verið innsiglaðir okkur í einhverju musterinu. Við verðum að keppa að 
heilagleika með því að vera „fyrirmynd trúaðra, í orði, í hegðun, í kærleika, í trú, í 
hreinleika.“ 

Með þeim hætti getum við viðhaldið og styrkt persónulegt samband okkar við 
Guð. 

Heilagleiki er styrkur sálarinnar. Hann fæst með trú og með hlýðni við lögmál 
Guðs og helgiathafnir. Síðan hreinsar Guð hjartað með trú, og hjartað verður hreint af 
því sem er veraldlegt og óverðugt. Þegar heilagleiki næst með því að fara að vilja 
Guðs, veit viðkomandi með innsæi hvað er rangt og hvað er rétt frammi fyrir Drottni. 
Heilagleiki talar í þögninni, hvetur til þess sem er gott og átelur það sem er rangt. 

Heilagleiki er einnig réttlætisstaðall. Í nokkrum orðum Brighams Young 
forseta, sem hann flutti í Salt Lake Laufskálanum hinn 16. febrúar 1862, notaði hann 
hugtakið „helgaður Drottni.“ Síðan útskýrði hann nánar skilning sinn á orðunum 
„helgaður Drottni.“ Ég vitna í orð hans: „Þrjátíu ára reynsla hefur kennt mér að hvert 
augnablik lífs míns verður að vera helgað Drottni, en það hefur sanngirni, réttvísi, 
miskunn, og ráðvendni í öllum gerðum mínum kennt mér, en það er eina leiðin sem 
ég hef til þess að halda anda almættisins hjá mér.“ 

Á liðnu ári fór einn dóttursonur minn ásamt konu sinni í hið fagra Manhattan- 
musteri í New York. Ys og þys og hávaði þúsunda manna úti fyrir var ærandi. Þegar 
leigubíllinn stöðvaðist framan við musterið, tók Katherine, eiginkona dóttursonar 
míns að tárast. Jafnvel fyrir utan musterið fann hún fyrir heilagleika þess. Þau fóru 
inn, yfirgáfu hávaðasaman heiminn, og tilbáðu í húsi Drottins. Það var þeim heilög og 
ógleymanleg reynsla. Eins og Gordon B. Hinckley kenndi okkur: „Oðru hverju er þörf 
fyrir það að yfirgefa hávaða og skarkala heimsins og stíga inn fyrir veggi heilags húss 

Guðs, og finna þar fyrir anda hans í umhverfi heilagleika og friðar.“ Vissulega hefur 

bæn Josephs Smith við vígslu Kirtland-musterisins verið svarað: „Og að allir þeir, 

sem ganga inn fyrir þröskuld húss Drottins, megi finna kraft þinn og finna sig knúna 

til að viðurkenna, að þú hefur helgað það og að það sé þitt hús, staður heilagleika 
íns.“" 

á Við jarðarför patríarkans Josephs Smith eldri, var tilfinningum hans til 

musterisins lýst þannig: 

„Að dvelja í húsi Drottins, og að leita svara í musteri hans, var dagleg gleði 
hans; og þar naut hann margra blessana, og eyddi mörgum stundum í ljúfu samneyti 
við himneskan föður sinn. Hann gekk um helga ganga þess, einn og út af fyrir sig, 
löngu áður en konungur dagsins gyllti sjóndeildarhringinn í austri; og hann bar upp 
óskir sínar innan veggja þess, á meðan náttúran svaf. Í helgu rými þess uss sýnir 
himins upp í huga hans, og sál hans mettaðist af auðæfum eilífðarinnar.“ 

Ég er þakklátur fyrir að musterin okkar bera öll yfirskriftina: „Hús Drottins, 
Helgað Drottni.“ Þessi áminning um helga staði á sér rætur aftur í Gamla 
testamentinu. Sakaría minnir okkur á að sá dagur muni koma þegar „standa Ískal| á 
bjöllum hestanna: HELGAÐUR BROTINL .. sérhver ketill í Jerúsalem og í Júda 
mun helgaður vera Drottni allsherjar.“ ? Ég dáist mjög að hurðarhúnunum í Salt Lake 
musterinu. Þeir eru svo listilega hannaðir, hver þeirra ber áminninguna: „Helgað 
Drottni.“ 

Ég man að sem drengur í Suður-Utah fyrir meira en 65 árum fylltist ég 
hrifningu þegar orðin „Helgað Drottni“ birtust á einhverri byggingu í litlu bæjunum. 
Þessi gullnu orð voru oft aðal skreytingin á mikilvægustu byggingunum, svo sem 
kaupfélaginu og forðabúri biskups. Ég á í fórum mínum hlutabréf í ZCMI, 
verslunarkeðju brautryðjendanna. Á þeim eru undirskriftir Johns Taylor, Brighams 
Young, Wilfords Woodruff, Josephs F. Smith, Lorenzo Snow, Heber J. Grant, George 
Albert Smith, og David O. McKay. Á hvert hlutabréf eru prentuð orðin „Helgað 
Drottni.“ Ég velti fyrir mér hvað orðið hefur af þessum kjörorðum um heilagleika. 
Hafa þau horfið ásamt svo mörgu öðru sem minnir á trú og hollustu? 

Við munum njóta ríkulegra blessana þegar við förum oft í musterin til að læra 
um yfirnáttúrulegt og andlegt samband okkar við Guðdóminn. Við þurfum að leggja 
harðar að okkur til að vera stödd á helgum stöðum. Hátíðlegir sáttmálar musterisins 
og trúarathafnir hjálpa okkur að tryggja heilagleika persónuleikans. Þegar við þráum 
að fólk okkar sýni heilögu verki musteranna meiri skyldurækni, hljótum við að hvetja 
það til að leita betur að hinni djúpu andlegu merkingu sem þar er að finna. Eins og 
Páll minnir okkur á: „Því að bókstafurinn deyðir, en andinn lífgar. gn 

Á okkar dögum hefur Gordon B. Hinckley forseti sagt okkur: 

„Ef hver maður í þessari kirkju, sem vígður hefur verið til 
Melkísedeksprestdæmisins, mundi gera sig hæfan musterismeðmæla, og færi síðan í 
hús Drottins og endurnýjaði sáttmála sína hátíðlega frammi fyrir Guði og vitnum, 
værum við betra fólk. Það væru lítil sem engin hjúskaparbrot meðal okkar. 
Hjónaskilnaðir mundu nánast alveg vera úr sögunni. Forðast mætti svo mikið 
hugarangur og harm. Friður og kærleikur og hamingja yrði í ríkari mæli á heimilum 
okkar. Það yrðu færri tárfellandi eiginkonur og tárfellandi börn. Þakklæti og 
gagnkvæm virðing yrði í ríkara mæli meðal okkar. Og ég er sannfærður um að 
Drottinn mundi brosa enn mildilegar til okkar.“ 

Hinir heilögu ættu að vinna sín ættfræðiverk og sækja musterið vegna þess að 
heilagur andi fær þá til þess. Við ættum meðal annars að fara í musterið til þess að 
tryggja persónulegan heilagleika okkar og fjölskyldu okkar. 

Auk musteranna ætti vissulega annar helgur staður á jörðu að vera heimili 
okkar. Tilfinningin um heilagleika á heimili mínu bjó mig undir að finna 
heilagleikann í musterinu. Áður en ég fór í mitt fyrsta trúboð í Brasilíu, handsaumaði 
móðir mín ástúðleg musterisfatnað handa mér til að vera í þegar ég færi í musterið. 
Hann er nú gamall og trosnaður, en hann er sérstakur, heilagt tákn um ást móðurinnar 
á því sem er heilagt. 

Svo er minni kæru eiginkonu, Ruth, fyrir að þakka, að heimili okkar hefur 
verið staður sem við höfum leitast við að helga Drottni. Okkur tókst það ekki alltaf. 
Auðvitað ekki. En við reyndum. Þegar yfir mig þyrmdi sem ungan föður vegna þeirrar 
ábyrgðar að sjá fyrir stundlegum þörfum fjölskyldu minnar, annast kirkjukallanir 
mínar, og margar aðrar samfélagsskyldur, minnti Ruth mig ástúðlega og ljúflega á 
foreldraskyldur mínar á heimilinu. 

Hún minnti mig til dæmis á hvenær komið var að fjölskyldukvöldi og stakk 
ljúflega upp á að við hæfi væri að við lærðum eitthvað á fjölskyldukvöldum okkar. 
Hún hjálpaði mér einnig að muna eftir mikilvægum fjölskylduatburðum svo sem 
afmælisdögum og athöfnum barnanna þegar þau þörfnuðust tíma míns og stuðnings. 
Hún sér enn um þá mikilvægu og vel metnu þjónustu. Ef við raunverulega viljum að 
heimili okkar séu staðir heilagleika, munum við reyna enn frekar að gera það sem 
samrýmist anda Drottins. 

Kapellur okkar eru vígðar Drottni sem heilagir staðir. Okkur er sagt að við 
eigum að fara í hús bænarinnar og færa sakramenti okkar á helgum degi hans.“ Að 
meðtaka sakramentið eru hátíðleg og heilög forréttindi. Í kapellum okkar eru okkur 
kenndar reglur fagnaðarerindisins, börn eru blessuð, þegnar staðfestir og þeim veitt 
gjöf heilags anda, og vitnisburðir um sannleika fagnaðarerindisins eru fluttir. Nýskírð 
kona í Texas sagði að þegar hún gengi inn um dyr kapellunnar, fyndi hún heilagleika 
sem hún hefði aldrei fyrr á ævinni fundið. 

Við verðum að leggja meira á okkur til að verða heilagt fólk. Við lifum í 
fyllingu tímanna. Svo mikið hefur verið endurreist með spámanninum Joseph Smith. 
Það setur okkur í sérstöðu gagnvart Drottni. Við njótum góðs af, stöndum vörð um, og 
önnumst þessa ábyrgð undir verkstjórn, með valdsumboði og leiðbeiningum 
Hinckleys forseta, sem hefur alla lyklana. Sem börn Drottins ættum við að keppast við 
að ná hærra stigi persónulegs réttlætis í öllum okkar athöfnum. Við þurfum að vera 
stöðugt á verði gegn öllum áhrifum Satans. 

Eins og Brigham Young forseti kenndi: „Hver stund í lífi (okkar| verður að 
vera helguð Drottni, ... því það er eina leiðin til þess að halda anda almættisins hjá 
okkur|.“ Megi Drottinn blessa hvert og eitt okkar í þeirri sérstöku ábyrgð okkar að 
finna helgun Drottins með því að standa á heilögum stöðum. Það er þar sem við 
finnum þá andlegu vernd sem við þörfnumst fyrir okkur sjálf og fjölskyldur okkar. Þar 
er hjálparlindin við að útbreiða orð Drottins á okkar tíma. Að standa á heilögum 
stöðum mun hjálpa okkur að rísa ofar illum áhrifum okkar tíma og færa okkur nær 
frelsara okkar. Ég ber vitni um að ef við gerum það mun Drottinn blessa okkur 
eilíflega og við munum gjörð máttug „í trú og Í dáðum,“" í nafni Jesú Krists, amen. 

Einn í viðbót 


Öldungur M. Russell Ballard 
í Tólfpostulasveitinni 


Fyrir fáeinum vikum nutum við, systir Ballard og ég, þess að tala til 
trúboðanna í Trúboðsskólanum í Provo. Það gladdi okkur að sjá geislandi áhugann á 
andliti þeirra og finna nærveru anda Drottins. Þessir góðu trúboðar eru vel á veg 
komnir við að bera boðskap endurreisnar fagnaðarerindis Jesú Krists til heimsins. Við 
þökkum foreldrum, biskupum, stikuforsetum, og sérstaklega unga fólkinu okkar fyrir 
að bregðast við kalli spámannsins eftir ítarlegri andlegum undirbúningi fyrir þjónustu 
við Drottin. 

Þegar við jukum kröfurnar fyrir trúboðsþjónustu, sagði Gordon B. Hinckley: 
„Verkið er erfitt. Það krefst styrks og úthalds. Það krefst andlegrar atorku og hæfni. 
Það krefst trúar, þráar og helgunar. Það krefst óflekkaðra handa og hreins hjarta“ 
(alheimsþjálfun leiðtoga, 11. jan. 2003). 

Hann hélt áfram og sagði: „Sú stund er runnin upp ... €r við verðum að auka 
hæfniskröfur til þeirra sem ... þjóna sem opinberir fulltrúar Drottins Jesú Krists ... 
(alheimsþjálfun leiðtoga, 11. jan. 2003) Við einfaldlega getum ekki leyft þeim sem ekki hafa 
reynst hæfir og verðugir þess að fara út í heiminn til að kunngera gleðitíðindi 
fagnaðarerindisins.“ 

Í dag leitum við eftir hæfari trúboðum, ungum mönnum sem hafa búið sig 
undir að þjóna með því að taka á móti þeirri áskorun spámanns okkar að, „auka enn 
við sjálfsaga sinn, að lifa ofar lágum stöðlum heimsins, forðast lögmálsbrot og velja 
æðri leiðina í öllu sem þeir taka sér fyrir hendur“ (alheimsþjálfun leiðtoga, 11. jan. 2003). 

Verk Drottins á 339 trúboðssvæðum okkar er að þenjast út og því verðum við 
að taka okkur á og sjá til þess að hver 12 ára piltur sé verðuglega vígður djákni; hver 
14 ára gamall kennari; hver 16 ára gamall prestur, og að hver 18 til 19 ára verðuglega 
meðtaki Melkísedeksprestdæmið. Þetta getum við gert með því að fylla hjarta hvers 
ungs manns af kærleik til Drottins, skilningi og þakklæti fyrir friðþægingu hans, og 
glöggri sýn á dásemd endurreisnarinnar. 

Þegar unglingarnir okkar skilja mikilvægi endurreisnar fagnaðarerindisins og 
vita sjálfir að Guð er himneskur faðir okkar og að hann elskar öll börn sín, að Jesús er 
Kristur og að saman vitjuðu þeir Josephs Smith í eigin persónum til þess að hefja 
þennan lokaráðstöfunartíma, munu þeir vilja hjálpa til við að bera heiminum þennan 
boðskap. Þegar unglingarnir okkar líta á Mormónsbók sem áþreifanlegt vitni um að 
boðskapur endurreisnarinnar er sannur, munu þeir fyllast þrá eftir að framkvæma sinn 
hluta af kennslu þessa sannleiks til barna himnesks föður okkar. 

Við kynntumst því hjá trúboðunum í Trúboðsskólanum hvað hefði best getað 
hjálpað þeim að búa sig undir trúboð sitt. Framar öllu öðru óskuðu þeir að þeir hefðu: 


Lært kenninguna betur með einbeittum ritningarlestri 

Lært hvernig á að læra og biðja einlæglega 

Verið agaðri og unnið betur 

Skilið betur hvers er vænst 

Fengið fleiri kennslutækifæri, og 

átt fleiri hreinskilin og einlæg viðtöl við biskupa og foreldra 


Bræður og systur, saman getum við kennt öllum unglingum okkar í kirkjunni 
fagnaðarerindi Jesú Krists, í einfaldleika þess og krafti. Í samvinnu við foreldra getum 

við hjálpað þeim að búa sig undir trúboð og ævilanga þjónustu. Leitum að hverjum og 
einum okkar dýrmætu unglinga, hvort sem þeir eru virkir eða ekki, og glæðum ljós 
Krists sem í þeim býr. Boyd K. Packer forseti sagði: „Ljós Krists er eins útbreitt og 
sjálft sólarljósið. Hvar sem mannlegt líf er að finna, þar er andi Krists. Hver lifandi sál 
býr að því ... það blæs í brjóst öllu því sem mun blessa og auðga mannkynið og nærir 
sjálfan góðleikann.“ (“The Light of Christ," þjáfun fyrir nýja trúboðsforseta, 22. júní 2004). 

Við vitum því að allir hafa innra með sér ljós Krists. Ábyrgð okkar sem 
foreldra, kennara,og leiðtoga er að hlú að því ljósi í unglingunum okkar þar til eldur 
vitnisburðar logar djúpt í hjarta þeirra og sál, og síðan að hvetja hvern og einn þeirra 
til að taka þann eld og nota hann til að tendra ljós Krists í öðrum. 

Auðvitað veit andstæðingurinn þetta og reynir kappsamlega að hafa áhrif á 
suma unglingana okkar til að þeir hafni kenningum kirkjunnar. Þess vegna þurfa 
foreldrar, leiðtogar, og kennarar að bera saman bækur sínar og þekkja hvern pilt og 
hverja stúlku — hvert einasta þeirra. Við verðum að þekkja þau, hvort sem þau eru virk 
eða ekki. 

Rétt er það að kröfurnar til trúboða okkar hafa aukist. Það merkir að kröfurnar 
til foreldra og leiðtoga hafa einnig aukist. Við munum þurfa að efla trú okkar og verk 
til að hver ungur maður fái tækifæri til að þjóna. 

Hinckley forseti minntist einnig á þetta: „Við þurfum fleiri trúboða. 
Skilaboðin með hertum trúboðsreglum voru ekki þau að senda ætti færri til 
trúboðsstarfa, heldur að fá eigi foreldra og leiðtoga til að búa pilta fyrr og betur undir 
trúboðsþjónustu, og stuðla að því að þeir séu ávallt verðugir slíkrar þjónustu. Allir 
piltar sem eru verðugir og líkamlega og tilfinningalega hæfir ættu að búa sig undir að 
þjóna við þetta mjög svo mikilvæga verk“ (alheimsþjálfun leiðtoga, 19. júní 2004). 

Með tilvísun til stúlknanna sagði Hinckley forseti svipað: „Ákveðins 
misskilnings (hefur) gætt, samfara áðurgefnum leiðbeiningum, varðandi 
trúboðsþjónustu þeirra. Við þurfum fleiri stúlkur. Þær inna af höndum dásamlegt verk. 
Þær geta farið inn á þau heimili sem öldungarnir geta ekki farið á. En hafa ætti í huga 
að ungum systrum ber ekki skylda til að fara í trúboð. Þeim ætti ekki að finnast þær 
skyldugar til slíkrar þjónustu líkt og piltunum, en sumar þeirra óska að inna hana af 
hendi“ (alheimsþjálfun leiðtoga, 19. júní 2004). 

Bræður og systur, það er ótrúlega mikið verk sem vinna þarf. Andi Drottins 
breiðir sig nú yfir margar þjóðir heimsins. Dyr sem áður voru læstar opnast nú okkur. 
Við þörfnumst fleiri vinnusamra trúboða auðugra að vitnisburði til þess að ná til fleiri 
barna himnesks föður sem nú eru þar sem við getum náð til þeirra. Þetta eru bræður 
okkar og systur, og við berum þá ábyrgð að kenna þeim boðskap endurreisnarinnar. 

Við vitum að miklir atburðir gerast í lífi þeirra sem af trúmennsku þjóna í 
fastatrúboði. Trúboðsþjónusta er ekki auðveld, en hún er óendanlega þess virði. Þeir 
sem þjóna og snúa heim með sóma hafa tamið sér lífsmáta og þjónustulund sem 
blessa mun þá og komandi kynslóðir. Þeir koma heim betur undir það búnir að verða 
sterkir leiðtogar og kennarar í kirkjunni. Þeir koma heim betur undir það búnir að 
verða réttlátir feður eða mæður, fær um að kenna börnum sínum fagnaðarerindið. 
Þjónusta fastatrúboða er blessun fyrir þá sem trúboðarnir finna og kenna engu síður en 
trúboðana sjálfa. 

Nú höfum við sérstaka beiðni fram að færa við ykkur biskupa og 
greinarforseta. Okkur er ljóst að þið þekkið nú þegar þá sem uppfylla skilyrðin og eru 
að búa sig undir að taka trúboðskalli á þessu ári. Það sem við biðjum leiðtoga hverrar 
einingar að gera er að ráðfæra sig við foreldra, og biðjast fyrir til að finna að minnsta 
kosti EINN Í VIÐBÓT meðal piltanna, auk þeirra sem þegar hafa skuldbundið sig, og 
sem kalla má til þjónustu. Ef þær yfir 26.000 deildir og greinar kirkjunnar munu senda 

alla þá sem þær hafa þegar ráðgert að senda út á trúboðsakurinn — plús EINN Í 
VIÐBÓT — mun fylking fastatrúboðanna okkar breikka; og við munum færast þeim 
mun nær því guðlega markmiði okkar að færa fagnaðarerindið hverri þjóð, kynkvísl, 
tungu og lýð. Auðvitað þurfa þessir trúboðar að vera verðugir, trúfastir, heilbrigðir, og 
fullkomlega skuldbundnir. Má vera að þessi EINN Í VIÐBÓT sé ekki tilbúinn einmitt 
nú. Því biðjum við foreldra og stiku- og deildarráðsmenn að treysta á greiningarmátt 
heilags anda til að vita hverjum þið getið hjálpað til að búa sig undir köllun á þessu 
ári. 

Þegar þið reynið að ná til þeirra, minnist þá reynslu eins vinar míns. Hann 
hafði aldrei á ævi sinni átt hest fyrr en hann giftist dásamlegri konu sem ann hestum. 
Hann vildi vaxa í augum brúðar sinnar, og því tilkynnti hann kvöld nokkurt að nú færi 
hann út í haga til þess að kenna ungum fola hlýðni. Sjálfur var hann þyngri en folinn. 
Hann vissi líka meira en folinn. Hann gerði ráð fyrir að allt og sumt sem hann þyrfti 
að gera væri að toga í tauminn og fyrr eða síðar mundi folinn fylgja á eftir. Hann var 
sannfærður um að þetta gengi fljótt fyrir sig. 

Hann festi tauminn við beyslið, gekk fram fyrir folann og togaði. Folinn 
þráaðist við. Vinur minn togaði fastar, og folinn stóð þeim mun fastara í fæturna. Þá 
togaði hann eins fast og hann gat og folinn féll um koll. Þannig gekk það nokkrum 
sinnum þar til vinur minn mat stöðuna: Á aðeins fjórum eða fimm mínútum hafði 
honum tekist að kenna folanum að detta. Allt og sumt var að koma sér fram fyrir 
folann, taka í tauminn, og niður fór hann. 

Kona hans, sem fylgdist með öllu saman, stakk að lokum upp á að í stað þess 
að fara fram fyrir folann og toga, gæti hann reynt að vefja taumnum um háls folans og 
einfaldlega ganga við hliðina á honum. Vini mínum til skapraunar dugði þetta. 

Okkur virðist öllum meðfæddur mótþrói við því að vera sagt fyrir verkum eða 
á okkur sé ýtt eða í okkur togað. En ef einhver leggur hadlegginn um herðar ungs 
manns og gengur honum við hlið, eru meiri líkur á að hann komi með og þrái að 
þjóna. Vinsamlega minnist þessa þegar þið styrkið vitnisburð þessa EINS Í VIÐBÓT 
sem getur þjónað. 

Má ég koma með þrjár tillögur ykkur til umhugsunar sem gætu hjálpað ykkur 
að koma á ríkulegri hefð trúboðsþjónustu í fjölskyldu ykkar, stikum, deildum, eða 
greinum? 

Í fyrsta lagi, fullvissið ykkur um að allir unglingarnir ykkar skilji hverjir þeir 
eru. Allt frá fyrstu dögum í Barnafélaginu syngja börnin okkar „Guðs barnið eitt ég 
er.“ Hjálpið þeim að vita hvað það raunverulega merkir að vera barn Guðs. Minnið 
þau á að þau eru hér á þessum tiltekna tíma í sögu heimsins, með fyllingu 
fagnaðarerindisins í höndunum, vegna þess að þau tóku hugprúða ákvörðun í 
fortilverunni. Unglingarnir okkar þurfa að standa fast við réttlæti og sannleika. Þeir 
þurfa að sjá fyrir sér þær blessanir sem geta orðið þeirra þegar þeir sýna í verki ást 
sína á himneskum föður og á Drottni Jesú Kristi með vilja sínum til að þjóna. 

Í öðru lagi, kennið kenninguna. Þótt athafnir og félagslegir atburðir eigi sinn 
rétta stað í heildarstarfi unglinganna, þá er það samt kenningin sem snýr til trúar og 
skuldbindingar. Unglingarnir okkar eiga rétt á að vænta þess að foreldrar þeirra, 
kirkjuleiðtogar og kennarar sjái um að þeir þekki og skilji fagnaðarerindi Jesú Krists. 
Heilagur andi mun staðfesta sannleikann í hjarta þeirra og tendra ljós Krists í sálum 
þeirra. Og þá munuð þið hafa EINN Í VIÐBÓT, að fullu undirbúinn trúboða. Í gær 
benti öldungur Scott á að Boða fagnaðarerindi mitt, nýi leiðarvísirinn sem trúboðarnir 
okkar nota nú til að kenna fagnaðarerindið, geti verið gott hjálpartæki fyrir ykkur. 

Að lokum viðurkennum við, að vera má að ekki sé viturlegt fyrir suma af 
piltum okkar eða stúlkum að mæta erfiðleikum og áskorunum fastatrúboðs. Ef 

prestdæmisleiðtogar ráða einhverjum ykkar frá fastatrúboðsþjónustu, biðjum við 
ykkur og fjölskyldur ykkar að taka þeirri ákvörðun og halda fram á við. Þið getið búið 
ykkur undir að taka þátt í frelsandi helgiathöfnum musterisins og fundið aðrar leiðir til 
að þjóna. Og við biðjum alla okkar þegna að veita stuðning og sýna mikinn kærleik og 
skilning til hjálpar öllu okkar trúfasta unga fólki í þeirra mismunandi kirkjuköllunum. 

Bræður og systur, ég bæti við vitnisburði mínum um hið guðlega hlutverk 
Drottins Jesú Krists og það er bæn mín að hann blessi okkur öll í því verki okkar að 
kenna, innblása, hvetja, og undirbúa fleiri ungmenni okkar og hjón til að þjóna í 
fastatrúboði. Í nafni Jesú Krists, amen. 

Trúin er svarið 


Öldungur David E. Sorensen 
í forsætisráði hinna sjötíu 


Á fyrri hluta sjötta áratugar síðustu aldar áttu Bandaríkin í stríði á Kóreuskaga. 
Vegna herskyldureglna stjórnvalda á þeim tíma máttu ungir menn ekki sinna 
trúboðsþjónustu, heldur urðu þeir að gegna herþjónustu. Þetta vissi ég og því skráði 
ég mig í heimavarnarliðsþjálfun þegar ég fór í menntaskóla. Takmark mitt var að 
verða liðsforingi eins og elsti bróðir minn. En meðan ég var heima um jólahátíðina 
bauð biskup minn, Vern Freeman, mér inn á skrifstofu sína. Hann sagði mér að ungur 
kirkjuleiðtogi að nafni bróðir Gordon B. Hinckley hefði náð samkomulagi við 
bandarísk yfirvöld um að hver kirkjudeild í Bandaríkjunum mætti kalla einn ungan 
mann til trúboðsstarfa. Sá ungi maður fengi sjálfkrafa frestun á herkvaðningu meðan 
hann væri í trúboði. 

Freeman biskup sagðist hafa beðist fyrir varðandi þetta og honum fyndist hann 
eiga að mæla með mér sem fastatrúboða frá deild okkar. Ég sagðist hafa önnur áform 
— ég hefði skráð mig í heimavarnarliðið og vonaðist eftir að verða liðsforingi. 
Biskupinn minnti mig blíðlega á hve sterkt honum fyndist hann eiga að mæla með 
mér til trúboðsstarfa einmitt nú. Hann sagði: „Farðu heim og ræddu við foreldra þína, 
komdu svo aftur í kvöld og gefðu mér svar.“ 

Ég fór heim og sagði foreldrum mínum hvað gerst hafði. Þau sögðu biskupinn 
hafa fengið innblástur og ég ætti glaður að þiggja boð Drottins um þjónustu. Móðir 
mín skildi hve vonsvikinn ég var yfir því að verða ekki strax liðsforingi í hernum. 
Hún sagði: „Treystu Drottni af öllu hjarta, en reiddu þig ekki á eigið hyggjuvit. 
Mundu til hans á öllum þínum vegum, þá mun hann gjöra stigu þína slétta." 

Um kvöldið fór ég aftur á skrifstofu biskupsins og tók á móti boði hans. Hann 
sagði mér að hafa samband við viðkomandi herþjónustuskrifstofu og láta vita um 
ákvörðun mína. 

Ég gerði það og þá sagði konan sem var yfir skrifstofunni: „Ef þú tekur á móti 
trúboðskalli, munt þú fá herkvaðningu áður en þú getur skráð þig í heimavarnarliðið. 
Þú verður skráður sem óbreyttur hermaður, ekki liðsforingi.“ 

Þrátt fyrir þessa óvæntu breytingu varð trúboð mitt dásamlegt. Það breytti lífi 
mínu eins og það gerir fyrir alla þá sem þjóna. En, yfirvöld stóðu við orð sín og sendu 
mér herkvaðningu í bandaríska herinn um mánuði eftir að trúboði mínu lauk. 

Eftir æfingabúðir og lögregluskóla hersins var ég settur í starf 
herlögreglumanns. Kvöld eitt var mér falið það næturstarf að fylgja nokkrum föngum 
úr einni herstöð í aðra. 

Um nóttina, þegar ferðin var um hálfnuð, stönsuðum við til að hvílast. 
Liðsforinginn sagði okkur að fara inn á veitingastað og fá okkur kaffi svo að við 
gætum haldið vöku okkar alla nóttina. Hann tók strax eftir að ég afþakkaði það. Hann 
sagði: „Sorensen, þú þarft katfi til að halda þér vakandi það sem eftir er ferðar. Eg vil 
ekki að neinn fanginn strjúki eða valdi erfiðleikum á minni vakt.“ Ég sagði: „Herra, 
með fullri virðingu biðst ég undan því. Ég er Mormóni og drekk ekki katfi.“ Honum 
var ekkert um svar mitt og áminnti mig enn um að drekka kaffið. Enn neitaði ég því 
kurteislega. Ég settist á stað minn aftast í vagninum, með vopn í hendi, og bað þess í 
hjarta mínu að ég gæti haldið mér vakandi og þyrfti aldrei að nota það. Ferðinni lauk 
átakalaust. 

Nokkrum dögum síðar bauð sami liðsforinginn mér inn á skrifstofu sína til 
einkaviðtals. Hann sagði mér að þótt hann hafi haft áhyggjur af því að ég gæti ekki 

haldið mér vakandi alla ferðina, þætti honum virðingarvert að ég skyldi standa fast á 
sannfæringu minni. Mér til mikillar undrunar sagði hann síðan að aðstoðarmaður hans 
hefði verið fluttur og hann hefði mælt með mér sem nýjum aðstoðarmanni sínum! 

Næstu þrjú árin fékk ég næg tækifæri til alls kyns stjórnunarstarfa. Því fór svo 
að reynsla mín af herþjónustu varð betri en mig hafði nokkru sinni dreymt um. 

Af þessari einföldu sögu — og mörgum henni líkum í lífi mínu — hef ég lært að 
trúin er svarið við áhyggjuefnum okkar, vanda og þjáningum. Trú á Drottin, Jesú 
Krist, er vissulega sá kraftur sem breytt getur lífi manna og leitt okkur til sáluhjálpar. 

Hvernig getum við byggt upp slíka trú? Með verkum okkar. Við verðum að 
„fara og gjöra það, sem Drottinn hefur boðið,“ rétt eins og Nefí ráðlagði. Við verðum 
að „treysta Drottni af öllu hjarta,“ eins og móðir mín kenndi mér svo ástúðlega. 
Iðulega þegar við sýnum þá trú að gera vilja Drottins finnum við þakksamlega að við 
erum ríkulega blessuð fyrir hlýðni okkar. 

Stundum komumst við þó að því, að jafnvel þegar við gerum okkar besta til að 
þjóna Drottni, þjáumst við samt. Þið þekkið ef til vill einhvern sem býr við þær erfiðu 
aðstæður. Hugleiðið foreldri sem á veikt barn, er allir biðja og fasta fyrir af öllu hjarta 
og allri sál sinni, en deyr samt. Eða trúboðann sem fórnar miklu til að fara í trúboð, en 
veikist þá illilega og verður eftir það vanmátta og í stöðugri kvöl. Eða konuna sem 
lifir eins trúföst og hlýðin og hún getur en fær aldrei eignast börnin sem hún þráir. 
Eða eiginkonuna sem gerir sitt besta til að búa fjölskyldu sinni gott heimili og elur 
upp börn sín, en síðan yfirgefur eiginmaðurinn hana. Í ritningunum eru mörg dæmi 
um fólk sem bjargaðist eftir að hafa sýnt mikla trú, til að mynda Sadrak, Mesak og 
Abed-Negó í eldsofninum. Og í ritningunum eru einnig mörg dæmi um trúfast fólk 
sem ekki fékk guðlega hjálp á örlagastundum. Abinadí lét lífið á báli, Jóhannes skírari 
var hálshöggvinn, fylgjendum Alma og Amúleks var varpað á eldinn. Að gera vel 
tryggir ekki að allt muni alltaf ganga að óskum. Aðalatriðið er að muna að trúin er 
samt svarið — jafnvel þegar illa fer, kannski einmitt þegar illa fer. 

Munið að Drottinn hefur lofað því að hjálpa okkur í mótlæti. Hann hefur 
sérstaka samúð með þeim sem þjást. Það var hann sem sagði: „Sælir eru sorgbitnir, 
því að þeir munu huggaðir verða.“ 

Drottinn mátti þola alla hluti, það var hluti af friðþægingunni. Hann þekkir 
líkamlegar og andlegar kvalir. Hann þekkir sorg og svik. En hann sýndi okkur að 
einlægur kærleikur, þolinmæði, auðmýkt og hlýðni eru leiðin til hins sanna friðar og 
hamingju. Jesús sagði: „Frið læt ég yður eftir, minn frið gef ég yður.“ En síðan 
ráðlagði hann okkur að leita ekki aðeins veraldlegrar huggunar og sagði: „Ekki gef ég 
yður eins og heimurinn gefur.“ Heimurinn leggur þann skilning í frið, að losna við 
baráttu eða þjáningar, en Jesús býður okkur hugarró þrátt fyrir þjáningar. Líf hans var 
ekki laust við baráttu eða sársauka, en það var laust við ótta og innihaldsríkt. Pétur 
postuli skrifaði: „Ef þér sýnið þolgæði, er þér líðið illt, þótt þér hafið breytt vel, það 
aflar velþóknunar hjá Guði. Til þessa eruð þér kallaðir. Því að Kristur leið einnig fyrir 
yður og lét yður eftir fyrirmynd, til þess að þér skylduð feta í hans fótspor. ... Hann 
illmælti eigi aftur, er honum var illmælt, og hótaði eigi, er hann leið, heldur gaf það í 
hans vald, sem réttvíslega dæmir.“ 

Við sem tekið höfum á móti Jesú Kristi sem frelsara okkar verðum að treysta 
að fullu á verðleika Krists. Hann mun frelsa okkur eftir að við höfum gert allt sem við 
getum gert. Þegar við hugrökk sýnum trú, og þegar við sækjum fram og treystum á 
verðleika Krists, mun hann blessa okkur og leiða í öllu sem við gerum. Hann mun 
styrkja okkur og færa okkur frið þegar raunir steðja að. „Því að vér lifum í trú, en 
sjáum ekki.“ Ég bið þess að við getum öll betur lært að leggja traust okkar á Drottin 
og auka trú okkar á hann. 

Nú vil ég að lokum, bræður mínir og systur, minnast á enn eitt atriði. Á liðnum 
árum hef ég notið þeirrar blessunar að fylgjast enn betur með Hinckley forseta, og ég 
vil minna ykkur á að Hinckley forseti er ekki aðeins lifandi spámaður, heldur einnig 
sjáandi. Hann sér það sem aðrir sjá ekki. Hann hefur gjöf dómgreindar; hann er 
bjartsýnismaður og raunsæismaður. Ég vil láta í ljós þakklæti mitt til Drottins fyrir að 
varðveita líf Hinckleys forseta og leyfa honum og göfugum ráðgjöfum hans að leiða 
kirkjuna síðustu tíu árin. Með guðlegri leiðsögn Hinckleys forseta hefur kirkjan hlotið 
víðtækar blessanir, sem ekki eru allar augljósar. Ég ráðlegg ykkur öllum sterklega að 
fylgja enn betur ráðgjöf hans og leiðsögn, því að sannlega: „Sjáanda hefur Drottinn 
upp vakið fyrir fólk sitt.“ 

Um það ber ég vitni í nafni Jesú Krists, amen. 

„Hvaða gæfa stærri gefast mun, en kristilegir vinir“ 


Systir Kathleen H. Hughes 
fyrsti ráðgjafi í aðalforsætisráði Líknarfélagsins 


Fyrir nokkrum vikum var ég ásamt eiginmanni mínum í musterinu. Þegar við 
komum inn heilsaði okkur musterisstarfsmaður, kær vinur úr deildinni okkar. Sú 
kveðja var upphaf framúrskarandi reynslu fyrir okkur. Við hittum og hlutum þjónustu, 
meir en nokkru sinni að ég minnist, frá mörgu fólki sem við þekktum, vinum úr fyrri 
deildum, vinum úr samfélaginu, körlum og konum sem við höfðum þjónað með í 
ýmsum köllunum. Síðasta persónan sem ég hitti var ung kona sem mér fannst ég ekki 
þekkja. Hún var yndisleg og strax og hún tók til máls mundi ég eftir henni: Robin, ein 
af ungu stúlkunum í Lárberja bekknum þegar ég var forseti Stúlknafélagsins. Þegar 
við ræddumst við og bárum saman bækur okkar, sagði hún mér hversu dýrmætur sá 
tími hefði verið henni. Það sama gilti fyrir mig. 

Ég fór úr musterinu djúpt snortin af allri þessari góðvild, og mér varð ljóst 
hversu mikilvægir vinir hafa verið mér í lífi mínu. Drottinn hefur snert anda minn 
aftur og aftur, og oftar en ekki hefur snerting hans verið möguleg vegna vinarhandar. 

Fyrir þrjátíuogátta árum í þessum mánuði ferðuðumst við, Dean og ég, þá 
nýgift, til Nýju Mexíkó til þess að heimsækja foreldra mína. Í þeirri ferð fór faðir 
minn með okkur í dagsferð upp í fjöllin í norðurhluta fylkisins. Um kvöldið komum 
við að bíl sem var utan vegar með sprungið dekk. Bílstjórinn sagði föður mínum að 
varadekkið væri líka sprungið og hann þyrfti far til næsta bæjar til að fá dekkið lagað. 
Faðir minn, sem sá fjölskyldu mannsins inni í bílnum, sagði við hann: „Þú kemst 
aldrei í bæinn og til baka aftur fyrir myrkur. En sjáðu til, dekkin þín eru af sömu stærð 
og mín. Taktu mitt varadekk, og næst þegar þú kemur til Albuquerque, færirðu mér 
það aftur.“ Sá ókunni, undrandi yfir boðinu, sagði: „En þú þekkir mig ekkert.“ Svar 
pabba, dæmigert fyrir hann, var: „Þú ert heiðarlegur maður, er ekki svo? Þú skilar mér 
aftur dekkinu.“ 

Nokkrum vikum síðar spurði ég pabba um varadekkið. Hann sagði mér að því 
hefði verið skilað. Faðir minn, nú á 90. aldursári, heldur enn sínum fyrri háttum. Flest 
fólk á hans aldri fær mat heimsendan, en pabbi minn fer með mat til hinna „öldruðu.“ 
Hann er oft við sjúkrabeð vina sem veikir eru eða deyjandi. Hann fer út með vélsögina 
sína og hjálpar Rotarý félögunum með sína árlegu hreinsun. Þegar ég hugsa um líf 
pabba og starf, minnist ég hugvekju Packers forseta: Hann er „virkur í 
fagnaðarerindinu.“ Líf hans, eins og sálmurinn leggur til, snertir líf annarra til góðs, 
og við snertinguna, auðgast allir. Faðir minn skilur hvað vinátta snýst um. 

Sem forsætisráð Líknarfélagsins, heyrum við stundum konur segja að þær 
finni ekki fyrir kærleika Drottins. En ef til vill fyndu þær betur kærleika hans með því 
að sjá hönd hans í verkum þeirra sem láta sér annt um þær. Það kann að vera 
meðlimur í grein þeirra eða deild, nágranni, eða jafnvel ókunnugur sem blessar þær og 
sýnir kristilegan kærleika. Öldungur Henry B. Eyring kenndi: „Þið eruð kölluð til að 
vera fulltrúar frelsarans. Rödd ykkar sem vitnar, verður rödd hans, hönd ykkar sem 
lyftir hönd hans...“ (Ensign, nóv. 2002, 76). Ef við getum lyft öðrum í nafni Krists, þá er 
vissulega hægt að lyfta okkur. 

Einn heimiliskennari sem ég þekki heimsótti af trúmennsku aldraða ekkju 
mánaðarlega. En hann heimsótti hana ekki bara, á hverju hausti stillti hann 
loftræstikerfi hússins og fylgdist með hitakerfinu í húsi hennar. Var það kærleikur 
Guðs að verki eða kærleikur heimiliskennarans? Svarið er auðvitað, hvort tveggja. 

„Hvaða stærri gjöf færð þú gefið, 
Hvaða gæfa stærri gefast mun, 

en kristlegir vinir sem ljúflega 
styrkja trú okkar, auðga líf okkar.“ 


Ég hef notið blessana um mína daga vegna kristilegra vina — frá æskuvinum 
og hinum mikla fjölda fólks sem blessað hefur fjölskyldu okkar í öllum þeim deildum 
sem við höfum verið í. Trú þeirra og skuldbinding við fagnaðarerindi Jesú Krists, 
þjónusta þeirra, viturleg og ljúf kennsla þeirra, allt hefur það auðgað líf okkar. Sumir 
vina minna eru mjög ólíkir mér. Við erum ósammála um Ýmislegt. Við ergjum jafnvel 
hvert annað. En vinátta stenst ágreining — fagnar honum reyndar. Ég nýt þess að 
heimsækja stikur sem samanstanda af fólki af ólíkum toga, aldri, uppruna og 
kynþáttum. 

Ég upplifi sérstaka dýpt vináttunnar þegar ég þjóna með systur Parkin og 
Pingree og öðrum konum í forsætisráðum aðildarfélaganna. Þetta eru góðar konur. Ó, 
hve ég elska þær. Eftir þriggja ára samstarf, þekkja mínar kæru systur í forsætisráðinu 
mig vel. Þær þekkja trú mína og vitnisburð, en þær þekkja einnig óöryggi mitt og 
áhyggjur. Þær vita einnig að þegar ég er uppgefin eftir langa þjálfunarferð er ég ekki 
upp á mitt besta. En ég finn kærleik þeirra og þolinmæði og ég veit að þær hugsa enn 
vel til mín. Vitnisburður þeirra og bænir byggja mig upp; hlátur þeirra lýsir upp daga 
mína. Í öllum skilningi erum við systur. 

Ég hef átt svipaða reynslu með fjölskyldu minni. Ein af yngri systrum mínum 
hefur barist við krabbamein nokkra undanfarna mánuði. Við búum ekki nálægt hvor 
annarri, en símhringingarnar færa okkur nær. Í þessum erfiðu rauðum hennar höfum 
við deilt hvor með annarri kærleika, bænum, minningum og ljúfum vitnisburðum. 
Systur mínar eru dýrmætir vinir. Svo er einnig um bræður mína, kæran eiginmann, 
börn mín og barnabörn (hversu hávaðasöm sem þau kunna að vera.) 

Á fyrri árum endurreisnarinnar söfnuðust nýir meðlimir saman til að skapa 
„Síon.“ Síon var bæði staður og tilgangur — andi. Við söfnumst ekki lengur saman á 
þann hátt. Greinar okkar og deildir eru nú okkar Síon. En andi Síonar ríkir þar því 
aðeins að meðlimirnir beri umhyggju hver fyrir öðrum. Sorglegt er að stundum 
heyrum við um konur, og karla, sem hafa orðið tilfinningalega sár og skilið sig frá 
öðrum kirkjumeðlimum. Ef þú átt í slíkum ógöngum — hvort sem þú ert sá móðgaði 
eða sá sem móðgað hefur — leitaðu þá fyrirgefningar; gerðu þér grein fyrir eigin þætti 
í villunni. Mundu eftir ábendingu Krists til okkar: „Ég segi yður: Verið eitt, og ef þér 
eruð ekki eitt, eruð þér ekki mínir“ (KæS 38:27}. 


Ég fékk nýlega tækifæri til að tala við konu sem spurði mig um Joseph Smith. 
Hún hafði greinilega efasemdir um köllun hans og starf. Við orð hennar, komu mér í 
hug orð Drottins til Olivers Cowdery: „Stattu með þjóni mínum, Joseph, 
{dyggilega|...“ (KæS 6:18). Eg vona að dag hvern, og hverja stund lífs míns, verði unnt 
að segja um mig: „Hún stóð með Joseph.“ Eg vil vera vinur hans. 

Joseph Smith var sjálfur traustur vinur margra. Hann sagði: „Vinátta er ein af 
hinum miklu grundvallarreglum *“ Mormónisma'; {hún er til þess gerð| að umbylta og 
menningarvæða heiminn, og valda því að stríði og átökum linni, að menn verði vinir 
og bræður“ (HC 5:517). Auk þess vissi hann að vinátta er meira en orðin tóm. Hann 
frétti dag einn að óvinirnir hefðu kveikt í húsi eins bróðurins. Þegar kirkjuþegnar 
töluðu um að þeir vorkenndu honum, tók spámaðurinn nokkra peninga upp úr vasa 
sínum og sagði: „Ég vorkenni þessum bróður sem nemur upphæðinni fimm dalir. Hve 

mikið vorkennið þið honum?“ (Hyrum L. Andrus og Helen Mae Andrus, tóku saman, They 
Knew the Prophet, bls. 150) 

Höfum við sömu afstöðu til vináttu og spámaðurinn Joseph hafði? Snúum við 
góðum tilfinningum okkar upp í praktíska aðstoð? Guð þekkir þarfir barna sinna, og 
oft vinnur hann í gegnum okkur, hvetur okkur til að hjálpa hvert öðru. Þegar við 
förum eftir slíkum ábendingum, erum við á helgri braut, því okkur býðst tækifæri til 
að þjóna sem fulltrúar Guðs sem bænarsvar. 

Bræður og systur, ef við erum vinir spámannsins Josephs, þá erum við 
jafnframt vinir frelsararans. Lifum við þannig að við lýsum yfir „hollustu við nafn 
frelsarans“? Það gerði Joseph Smith, og á þessu ári, þegar við heiðrum manninn sem 
hratt af stað ráðstöfuninni í fyllingu tímanna, ættum við ekki aðeins að minnast 
vináttu hans við mannkyn, heldur einnig vináttu hans og skuldbindingu við Drottin. 
Spámaðurinn sagði: „Ég mun reyna að sætta mig við hlutskipti mitt vitandi að Guð er 
vinur minn. Í honum mun ég huggun hljóta.“ (Joseph Smith, The Personal Writings of Joseph 
Smith, 239, standardized) 

Okkur ætti öllum að vera fullkomlega ljóst, að æðstu vináttubönd okkar ættu 
að vera við himneskan föður okkar og son hans, Jesú Krist. Frelsarinn hefur með 
samúð sagt við okkur: „Ég {vil| kalla yður vini, því að þér eruð vinir mínir ...“ (K£S 
93:45). Heitasta þrá hans okkar vegna, bræðra hans og systra, er að leiða okkur aftur til 
föðurins. Og leið okkar er ljós: Þroska með okkur í lífinu, eins og unnt er, eiginleika 
og einkenni Krists. Hlýða boðorðum hans, vinna verk hans og lúta vilja hans. 

Þegar ég hugsa aftur til þess dags þegar margir mér svo kærir heilsuðu mér í 
musterinu, vil ég trúa því að við getum notið jafn mikilla blessana í daglegu lífi. Ég 
fann elsku sem virtist brot af hinni hreinu ást Krists — kærleikanum sem fylla ætti 
hjörtu okkar. Ég sé fyrir mér deildir og greinar þar sem vinir á öllum aldri og af 
ólíkum toga standa saman og laga líf sitt að kenningum Jesú Krists. 

Ég ber ykkur vitnisburð minn í dag að Kristur lifir. Ég færi honum þakkir. Ég 
bið þess að ég megi ávallt vera vinur hans og með því að gjöra svo, verði ég einnig 
vinur ykkar. 

Í nafni Jesú Krists, amen. 

Samtengd hjörtu 


Öldungur Henry B. Eyring 
í Tólfpostulasveitinni 


Boðskapur minn er til þeirra sem hafa snúist til trúar á kirkjuna. Meira en 
helmingur núverandi kirkjuþegna hafa valið að láta skírast eftir átta ára aldur. Þið eruð 
því engar undantekningar í kirkjunni. Við ykkur vil ég segja að Drottinn ann ykkur 
mikið og treystir ykkur. Og enn frekar segja ykkur hve mikið hann treystir á ykkur. 

Þið funduð ást hans að vissu marki þegar þið létuð skírast. Fyrir mörgum árum 
fór ég með ungan mann, tvítugan að aldri, ofan í skírnarvatnið. Við félagi minn 
höfðum kennt honum fagnaðarerindið. Hann var sá fyrsti í fjölskyldu sinni sem heyrði 
hið endurreista fagnaðarerindi. Hann bað um skírn. Vitnisburður andans vakti með 
honum löngun eftir að fylgja fordæmi frelsarans, sem hlaut skírn hjá Jóhannesi 
skírara, jafnvel þótt hann væri syndlaus. 

Þegar ég leiddi þennan unga mann upp úr skírnarvatninu kom hann mér á 
óvart þegar hann faðmaði mig og hvíslaði í eyra mér um leið og tárin runnu: „Ég er 
hreinn, ég er hreinn.“ Þegar við höfðum lagt hendur okkar á höfuð þessa sama unga 
manns með valdi Melkísedeksprestdæmisins og veitt honum heilagan anda, sagði 
hann: „Þegar þú mæltir þessi orð fannst mér sem eldur léki um mig allan, frá toppi til 
táar.“ 

Reynsla þín hefur verið þér einstök, en að vissu marki fannst þú víðfeðmi 
þeirrar blessunar sem barst þér. Síðan þá hefur þú fundið raunveruleika þeirra loforða 
sem þú fékkst og þeirra loforða sem þú gafst. Þú hefur fundið hreinsun skírnarinnar, 
vegna friðþægingar Jesú Krists. Og þú hefur fundið umbreytingu hjarta þíns þegar 
heilagur andi hefur orðið félagi þinn. Þrár þínar hafa tekið breytingum. 

Þegar einhver segir mér að hann hafi snúist til trúar á kirkjuna, spyr ég: „Hefur 
einhver í fjölskyldu þinni tekið á móti fagnaðarerindinu?“ Ef svarað er játandi, fylgir 
skemmtileg lýsing á ánægjulegu kraftaverki í lífi foreldris, bróður, systur, afa eða 
ömmu. Það er gleðiefni að vita að einhver í fjölskyldu þeirra tekur þátt í blessunum 
þeirra og hamingju. Ef svarið er: „Nei, ég er enn eini meðlimurinn,“ munu þeir nánast 
alltaf tala um foreldra sína. Þeir segja eitthvað þessu líkt: „Nei, ekki enn. En við erum 
að reyna.“ Og heyra má af röddinni að þeir munu aldrei hætta að reyna, aldrei nokkru 
sinni. 

Drottinn vissi að þannig myndi ykkur líða þegar hann valdi ykkur úr 
heiminum til að taka á móti þeim sáttmálum sem blessa líf ykkar. Hann vissi að þið 
mynduð þrá að fjölskylda ykkar nyti sömu blessana og þið þegar þið genguð í 
kirkjuna. Það sem meira er, hann vissi að sú þrá myndi aukast þegar þið kynntust 
gleði þeirra fyrirheita sem hann veitir okkur í helgum musterum sínum. Þar leyfir 
hann þeim sem verðugir eru að gera sáttmála við sig. Við lofum að halda boðorð hans. 
Hann lofar okkur, að ef við erum staðföst, fáum við lifað í dýrð með honum sem 
eilífar fjölskyldur í komanda heimi. 

Í kærleiksríkri góðvild sinni vissi hann að þið mynduð þrá að vera eilíflega 
bundin foreldrum ykkar og foreldrum þeirra. Þið kunnið að eiga afa eins og minn, sem 
alltaf virtist þykja vænt um heimsóknir mínar. Ég hélt að ég væri eftirlætis afabarnið 
þangað til frændur mínir sögðust hafa haldið það sama. Hann er nú horfinn. Afar 
mínir og ömmur og forfeður þeirra eru dánir. Margir áar ykkar dóu án þess að fá 
tækifæri til að taka á móti fagnaðarerindinu og hljóta þær blessanir og þau loforð sem 
þið hafið hlotið. Drottinn er sanngjarn og hann er kærleiksríkur. Og því greiddi hann 


79 


okkur leið til þess að þær óskir okkar rættust, að áar okkar gætu hlotið allar þær 
blessanir sem hann hefur boðið okkur. 

Áætlunin um að gera þetta mögulegt hefur verið til frá upphafi. Drottinn gaf 
börnum sínum loforð fyrir löngu. Síðasta bók Gamla testamentisins er bók Malakís. 
Og síðustu orðin eru ljúft loforð og ákveðin viðvörun. 

„Sjá, ég sendi þér Elía spámann, áður en hinn mikli og ógurlegi dagur Drottins 
kemur. Hann mun sætta feður við sonu og sonu við feður, til þess að ég komi ekki og 
ljósti landið banni.“ 

Sum þessara orða er brýnt að skilja. Hinn mikli og ógurlegi dagur Drottins er 
endalok heimsins. Jehóva, Messías, mun koma í dýrð. Hinum ranglátu mun öllum 
tortímt. Við lifum á síðustu dögum. Tíminn til að gera allt sem við höfum lofað að 
gera kann að vera naumur. 

Mikilvægt er að vita hvers vegna Drottinn lofaði að senda Elía. Elía var mikill 
spámaður og Guð hafði veitt honum mikinn kraft. Hann hafði hlotið þann mesta kraft 
sem Guð veitir börnum sínum: Innsiglunarkraftinn, til að binda á jörðu og á himni. 
Guð veitti Pétri postula hann. Og Drottinn efndi það loforð sitt að senda Elía. Elía 
birtist spámanninum Joseph Smith 3. apríl 1836, rétt eftir vígslu Kirtland-musterisins, 
fyrsta musterisins sem byggt var eftir endurreisn fagnaðarerindisins. Joseph lýsti 
þeirri helgu stund: 

„|Þá| birtist okkur önnur mikil og dýrðleg sýn, því að spámaðurinn Elía, sem 
hrifinn var til himins án þess að smakka dauðann, stóð frammi fyrir okkur og sagði: 
Sjá, sá tími er nú að fullu kominn, sem talað var um fyrir munn Malakís — er vitnaði 
um að hann (Elía| yrði sendur, áður en hinn mikli og ógurlegi dagur Drottins kæmi — 
Til að snúa hjörtum feðranna til barnanna og barnanna til feðranna, til þess að öll 
jörðin verði ekki lostin banni — Þess vegna eru lyklar þessara ráðstafana seldir yður í 
hendur, og með því skuluð þér vita, að hinn mikli og ógurlegi dagur Drottins er í 
nánd, fyrir dyrum.“ 

Síðan þið genguð í kirkjuna hafið þið fundið hjörtu ykkar beinast að fjölskyldu 
ykkar, bæði þeim sem lifa og þeim sem eru í andaheiminum. Drottinn veitti aðra sýn 
svo að þið vissuð hvað gera ætti við þær tilfinningar. 

Að Joseph Smith gengnum kallaði Drottinn aðra spámenn til að leiða kirkju 
sína. Einn þeirra var Joseph F. Smith. Hann sá í sýn það sem gerðist í andaheiminum 
þegar frelsarinn birtist þar á tímanum milli dauða hans og upprisu. Smith forseti sá 
gleði andanna þegar þeir heyrðu að frelsarinn hefði rofið helsi dauðans og vegna 
friðþægingar hans gætu þeir risið upp frá dauðum. Og hann sá frelsarann skipuleggja 
þjóna úr hópi andanna til að prédika fagnaðarerindi hans hverjum anda og veita þeim 
tækifæri til að taka á móti sáttmálunum og blessununum sem standa ykkur til boða og 
sem þið viljið að forfeður ykkar og mæður hljóti. Allir ættu að fá það tækifæri. 

Smith forseti sá einnig leiðtogana sem frelsarinn kallaði til að flytja 
fagnaðarerindið börnum himnesks föður í andaheiminum. Hann nefndi suma þeirra: 
Föður Adam, móður Evu, Nóa, Abraham, Esekíel, Elía, spámenn sem við þekkjum úr 
Mormónsbók og nokkra frá síðari dögum, þar á meðal Joseph Smith, Brigham Young, 
John Taylor og Wilford Woodruff. Hugsið ykkur kraft þessara trúboða til að kenna 
fagnaðarerindið og snerta hjörtu forfeðranna. Ekki þarf að undra að Wilford Woodruff 
hafi sagt í lifanda lífi, að hann tryði því að fáir, ef nokkrir, forfeður Síðari daga 
heilagra í andaheiminum myndu hafna boðskap sáluhjálpar þegar þeir heyrðu hann.? 

Margir af látnum áum okkar hafa fengið vitnisburð um að boðskapur 
trúboðanna sé sannur. Þegar þið hlutuð þann vitnisburð gátuð þið beðið trúboðana um 
skírn. En þeir sem í andaheiminum eru geta það ekki. Hinar dýrmætu helgiathafnir 
standa aðeins til boða í þessum heimi. Einhver í þessum heimi verður að fara til 

heilags musteris og gera sáttmála í þágu þeirra sem í andaheiminum eru. Þess vegna 
er það skylda okkar að finna nöfn ættmenna okkar og tryggja að þeim bjóðist það sem 
þeir geta ekki fengið án okkar hjálpar. 

Vitneskjan um þetta snýr ekki aðeins hjarta mínu til ættmenna minna sem bíða 
heldur einnig til trúboðanna sem kenna þeim. Ég mun hitta þessa trúboða í 
andaheiminum og svo munuð þið. Hugsið ykkur spámann standa þar hjá þeim sem 
hann hefur elskað og kennt og eru ættmenni ykkar. Ímyndið ykkur eins og ég geri 
bros spámanns þegar þið gangið til hans og ættmenna ykkar sem hann hefur snúið til 
trúar en gat ekki skírt né innsiglað fjölskyldunni fyrr en þið komuð til bjargar. Ég veit 
ekki hver venjan er þar, en ég ímynda mér faðmlag og þakklætistár. 

Ef þið getið ímyndað ykkur bros trúboðans og ættingjans, hugleiðið þá 
frelsarann þegar þið hittið hann. Og það munuð þið. Hann greiddi gjaldið fyrir syndir 
ykkar og öll andabörn himnesks föður. Hann er Jehóva. Hann sendi Elía. Af 
fullkominni elsku veitti hann prestdæmiskraftinn til að innsigla og blessa. Og hann 
treysti ykkur með því að láta ykkur heyra fagnaðarerindið í ykkar lífi, veita ykkur 
tækifæri til þess að taka á ykkur þá skyldu að bjóða það þeim ættmennum ykkar sem 
ekki fengu sama dýrmæta tækifærið. Hugleiðið hve þakklátur hann er þeim sem 
greiða gjaldið með því verki sínu og trú að finna nöfn ættmenna sinna og elska þau og 
hann nægilega til að bjóða þeim varanleg fjölskyldubönd í eilífu lífi, sem er stærst 
allra gjafa Guðs. Hann færði æðstu fórnina. Hann mun elska og þakka þeim sem 
greiddu það gjald sem þurfti til þess að ættmenn þeirra gætu tekið boði hans um eilíft 
lít. 

Gjaldið er ef til vill ekki svo hátt, því hjarta ykkar hefur þegar snúist til þeirra. 
Þið byrjið á einfaldan hátt. Skrifið það sem þið þegar vitið um fjölskyldu ykkar. Þið 
þurfið að skrifa nöfn foreldra og foreldra þeirra og einnig fæðingar-, dánar- eða 
giftingardaga. Einnig staðarnöfn ef unnt er. Sumt munuð þið þekkja og vita þegar. En 
þið getið líka spurt ættingja. Þið eigið ef til vill fæðingar, giftingar- eða dánarvottorð. 
Takið ljósrit og raðið þeim. Ef þið heyrið sögur úr lífi þeirra, skuluð þið skrifa þær 
niður og geyma. Þið eruð ekki aðeins að safna nöfnum. Þeir sem þið hittuð aldrei í 
þessu lífi verða ástkærir vinir. Hjörtu ykkar verða bundin þeim að eilífu. 

Þið getið byrjað á fyrstu kynslóðunum og rakið þaðan. Þannig getið þið 
nafngreint mörg ættmenni sem þarfnast hjálpar ykkar. Einhver í ykkar eigin deild eða 
grein kirkjunnar hefur verið kallaður til að hjálpa ykkur að búa þessi nöfn undir 
musterið. Þar má bjóða þeim sáttmálana sem munu leysa þau úr andavarðhaldi sínu og 
binda þau saman sem fjölskyldu ... ykkar fjölskyldu ... að eilífu. 

Tækifæri ykkar og skyldan sem þau skapa eru undursamleg í sögu þessa 
heims. Nú eru fleiri musteri á jörðu en nokkru sinni fyrr. Sífellt fleiri um allan heim 
hafa fundið anda Elía hvetja sig til að skrá nöfn og staðreyndir um líf forfeðra og 
mæðra. Til eru fleiri leiðir við leit ættmenna en nokkru sinni fyrr í veraldarsögunni. 
Drottinn hefur úthellt vitneskju um hvernig afla megi upplýsinga vítt um heim með 
tækni sem fyrir nokkrum árum hefði talist kraftaverk. 

En þessum tækifærum fylgir sú aukna skylda að leggja traust sitt á Drottin. Af 
þeim sem mikið er gefið, verður mikils krafist.“ Þegar þið hafið fundið nokkrar fyrstu 
kynslóðirnar verður leiðin erfiðari. Gjaldið eykst. Þegar þið komist lengra aftur verða 
heimildirnar ófullkomnari. Þegar aðrir í fjölskyldu ykkar leita ættmennanna munuð 
þið komast að því að þeim hafa þegar boðist fullar blessanir musterisins. Þá eigið þið 
fyrir höndum erfitt og mikilvægt val. Þið freistist til að hætta og láta aðra sem hæfari 
eru um verkið, eða geyma það til síðari tíma. En þið munuð einnig finna hvöt í hjarta 
ykkar um að halda áfram, þótt erfitt sé. 

Þá er vert að hafa í huga að nöfnin sem svo erfitt er að finna eru nöfn 
raunverulegs fólks, sem þið eigið tilveru ykkar í þessum heimi að þakka og sem þið 
munuð hitta aftur í andaheiminum. Þegar þið létuð skírast fylgdust ættmenni ykkar í 
von með. Ef til vill hafa þeir beðið í aldir eftir að fagna því að einn af niðjum þeirra 
gerði sáttmála um að finna þá og bjóða þeim frelsi. Þegar þið hittist munuð þið sjá í 
augum þeirra annað hvort þakklæti eða hræðileg vonbrigði. Hjörtu þeirra eru bundin 
ykkur. Von þeirra í ykkar höndum. Þið þurfið ekki að treysta á eigin styrk ef þið takið 
þá ákvörðun að reyna að finna þau. 

Fyrir nokkrum nóttum dreymdi mig draum. Ég sá hvítan miða með nafni sem 
ég þekkti ekki og dagsetningu sem ég gat aðeins að nokkru lesið. Ég fór á fætur og 
sótti ættarskýrslur mínar. Ættarnafnið á miðanum kom inn í ætt móður minnar fyrir 
þremur öldum á stað sem heitir Eaton Bray. Einhver þráir heitt að löng bið taki enda. 
Ég hef enn ekki fundið þessa persónu. En ég hef enn á ný fengið fullvissu um að 
elskandi Guð sendir hjálp sem bænarsvar í þessu helga verki, að endurleysa ættmenni 
okkar, því það er verk hans og dýrð hans, og því verki höfum við helgað hjarta okkar. 

Um það ber ég vitni í nafni Jesú Krists, amen. 


HEIMILDIR 

4. Sjá Lúk 12:48. 

„ÞAÐ MIKLA SEM GUÐ HEFUR OPINBERAÐ“ 
Gordon B. Hinckley forseti 


Bræður mínir og systur, eins og minnst hefur verið á, munum við í 
desembermánuði fagna því að 200 ár eru liðin frá fæðingu spámannsins Josephs 
Smith. Fram að því mun margt gerast til þess að fagna þessum merku tímamótum. 

Bækur verða gefnar út, námsstefnur verða sem ýmsir fræðimenn taka þátt í, 
hátíðasýningar, ný kvikmynd, og heilmargt annað. 

Í tengslum við þetta, finnst mér, sem þeim 15. í röðinni frá þessum mikla 
hátindi afrekanna, rétt að bera vitni um guðlega köllun hans. 

Ég held í hendi mér dýrmætri lítilli bók. Hún var gefin út í Liverpool, 
Englandi, af Orson Pratt árið 1853, fyrir 152 árum. Það er frásögn Lucy Mack Smith 
af lífi sonar síns. 

Þar er greint með nokkurri nákvæmni frá komu engilsins Morónís og tilurð 
Mormónsbókar. 

Í bókinni segir frá því að þegar bróðir hans Alvin heyrði um fundi Josephs 
með englinum stakk hann upp á að fjölskyldan kæmi saman og hlustaði á hann greina 
frá „því mikla sem Guð hefur opinberað.“ 

Ég byggi á þeim orðum viðfangsefni ræðu minnar — hinum miklu hlutum sem 
Guð hefur opinberað með spámanninum Joseph. Leyfið mér að nefna fátt eitt af þeim 
mörgu kenningum og starfsaðferðum sem aðgreina okkur frá öllum öðrum kirkjum, 
og allt barst með opinberun til hins unga spámanns . Þetta þekkið þið, en það er þess 
virði að minna á það og velta því fyrir sér. 

Það fyrsta er að sjálfsögðu þegar Guð sjálfur birtist ásamt elskuðum syni 
sínum, hinum upprisna Drottni Jesú Kristi. Þessi mikla vitrun Guðdómsins er að 
mínum dómi, stærsti slíki atburðurinn frá fæðingu, lífi, dauða og upprisu Drottins 
okkar á hádegisbaugi tímans. 

Við höfum engar frásagnir af öðrum sambærilegum atburði. 

Um aldir komu menn saman og þráttuðu um eðli guðdómsins. Konstantínus 
safnaði saman fræðimönnum úr ýmsum greinum til Níkeu árið 325. Eftir tveggja 
mánaða umræður, sættust þeir á málamiðlun sem um aldaraðir hefur verið 
kenningarleg yfirlýsing meðal kristinna manna varðandi Guðdóminn. 

Ég býð ykkur að lesa þá skilgreiningu og bera hana saman við yfirlýsingu 
drengsins Josephs. Hann segir einfaldlega að Guð hafi staðið fyrir framan sig og talað 
við sig. Joseph gat séð hann og heyrt til hans. Hann var í mannsmynd, og efnisvera. 
Við hlið hans var hinn upprisni Drottinn, aðskilin vera, sem hann kynnti sem elskaðan 
son sinn og við hann gat Joseph einnig talað. 

Ég bendi á að á hinum stutta tíma þessarar athyglisverðu sýnar lærði Joseph 
meira varðandi Guðdóminn en allir fyrri fræðimenn og klerkar. 

Í þeirri guðlegu opinberun var endurstaðfestur ofar öllum vafa raunveruleiki 
bókstaflegrar upprisu Drottins Jesú Krists. 

Þessi þekking á Guðdómnum, hulin heiminum um aldir, var það fyrsta af því 
mikla sem Guð opinberaði sínum útvalda þjóni. 

Og á raunveruleika og sannleik þeirrar sýnar hvílir gildi Kirkju Jesú Krists 
hinna Síðari daga heilögu. 

Ég minnist næst á annan mjög mikilvægan hlut sem Guð opinberaði. 

Hinn kristni heimur viðurkennir Biblíuna sem orð Guðs. Fæstir hafa nokkra 
hugmynd um hvernig hún barst okkur. 


Ég hef rétt nýlega lokið við að lesa nýútgefna bók eftir viðurkenndan 
fræðimann. Ljóst er af upplýsingum sem hann veitir að mismunandi bækur Biblíunnar 
voru tengdar saman á að því er virðist óskipulegan hátt. Í sumum tilvikum, voru ritin 
ekki sett saman fyrr en löngu eftir að atburðir sem lýst er gerðust. Maður hlýtur að 
spyrja: „Er Biblían sönn? Er hún raunverulega orð Guðs?“ 

Við svörum að það er hún, að svo miklu leyti sem hún er rétt þýdd. Drottinn 
hafði hönd í bagga við gerð hennar. En núorðið stendur hún ekki ein. Til er annað 
vitni um merkan og mikilvægan sannleika sem í henni er. 

Ritningarnar segja að „því aðeins skal framburður gildur vera, að tveir eða þrír 
beri“ (2 Kor 13:1). 

Mormónsbók hefur birst fyrir gjöf og kraft Guðs. Hún talar sem rödd úr 
duftinu og vitnar um son Guðs. Hún talar um fæðingu hans, um þjónustu hans, um 
krossfestingu hans og upprisu, og segir frá því þegar hann birtist hinum réttlátu í 
landinu Nægtabrunni á meginlandi Ameríku. 

Hún er áþreifanlegur hlutur sem hægt er að handleika, hana má lesa, hana má 
sannreyna. Innan spjalda hennar er loforð um guðlegan uppruna hennar. Nú hafa 
milljónir manna látið á reyna og fundið að hún er sönn og heilög frásögn. 

Af þeim sem ekki er okkar trúar hefur hún verið nefnd sem ein af tuttugu 
bókum sem gefnar hafa verið út í Ameríku er mest áhrif hafa haft á þá sem þær hafa 
lesið. 

Eins og Biblían er vitni gamla heimsins, þannig er Mormónsbók vitni hins 
nýja. Þær haldast í hendur við að lýsa yfir að Jesús sé sonur föðurins. 

Á síðustu tíu árum hefur 51 milljón eintaka verið dreift. Hún er nú fáanleg á 
106 tungumálum. 

Þessi helga bók, sem kom fram sem opinberun frá almættinu, er vissulega 
annað vitni um guðdómleika Drottins okkar. 

Ég hefði talið að allur hinn kristni heimur myndi bjóða hana velkomna og 
fagna henni sem lifandi vitnisburði. Hún stendur sem annað mikið grundvallar 
framlag sem barst með opinberun til spámannsins. 

Enn eitt er endurreist prestdæmið. Prestdæmið er valdsumboð til að starfa í 
nafni Guðs. Slíkt valdsumboð er hornsteinn hverra trúarbragða. Ég hef lesið aðra bók 
nýlega. Hún fjallar um fráhvarfið í upprunalegu kirkjunni. Hafi valdsumboð þeirrar 
kirkju glatast, hvernig gat það þá fengist á ný? 

Valdsumboð prestdæmisins barst frá þeim eina stað sem það gat komið frá, og 
það er frá himnum. Þeir afhentu það sem höfðu það þegar frelsarinn gekk á jörðu. 

Fyrst var það Jóhannes skírari sem veitti Aronsprestdæmið, eða hið minna 
prestdæmi. Á eftir komu Pétur, Jakob og Jóhannes, postular Drottins Jesú Krists, og 
veittu Joseph og Oliver Cowdery Melkísedeksprestdæmið sem þessir sömu postular 
höfðu fengið af hendi Drottins sjálfs þegar hann lifði á jörðu og hann sagði: 

„Ég mun fá þér lykla himnaríkis, og hvað sem þú bindur á jörðu, mun bundið 
á himnum, og hvað sem þú leysir á jörðu, mun leyst á himnum“ (Matt 16:19). 

Hversu fagur er sá ferill endurreisnar sem leiddi til stofnunar kirkjunnar á 
árinu 1830, fyrir 175 árum í þessari viku. Sjálft nafn kirkjunnar fékkst með opinberun. 
Hvers kirkja var hún? Var hún Josephs Smith? Var hún Olivers Cowdery? Nei, hún 
var Kirkja Jesú Krists endurreist á jörðu á þessum síðari dögum. 

Önnur mikil og einstök opinberun gefin spámanninum var áætlunin um eilíft 
líf fjölskyldunnar. 

Fjölskyldan er sköpun almættisins. Hún er helgust allra sambanda. Hún er 
alvarlegast allra verkefna. Hún er grundvallarstofnun samfélagsins. 

Með opinberunum Guðs til spámanns hans fengust kenningar og valdsumboð 
sem innsigla fjölskyldur saman ekki einungis fyrir þetta líf, heldur alla eilífð. 

Eg tel að ef við hefðum afkastagetu til að kenna árangursríkt þessa einu 
kenningu, mundi hún vekja áhuga milljóna eiginmanna og eiginkvenna sem elska 
hvort annað og elska börn sín, en eru í hjónabandi sem varir aðeins „þar til dauðinn 
aðskilur.“ 

Sakleysi ungra barna er önnur opinberun sem Guð hefur veitt fyrir atbeina 
spámannsins Josephs. Almenna reglan er skírn ungbarna sem losar þau undan því sem 
kallað er synd Adams og Evu. Samkvæmt kenningu endurreisnarinnar er skírn til 
fyrirgefningar á eigin persónulegum syndum. Hún verður sáttmáli milli Guðs og 
manns. Hún er framkvæmd við ábyrgðaraldur þegar fólk er nógu gamalt til að gera 
greinarmun á réttu og röngu. Hún er með niðurdýfingu og táknræn um dauða og 
greftrun Jesú Krists og endurkomu hans í upprisunni. 

Ég held áfram og nefni enn einn opinberaðan sannleika. 

Okkur er sagt að Guð fari ekki í manngreinarálit, og samt eru ekki í neinni 
annarri kirkju, sem ég veit um, ráðstafanir gerðar fyrir þá sem eru handan hulu 
dauðans til að taka á móti öllum blessunum sem bjóðast hinum lifandi. Hin mikla 
kenning um sáluhjálp fyrir hina dánu er einstæð fyrir þessa kirkju. 

Menn hrósa sér af því að þeir séu „frelsaðir“ en í sömu andrá játa þeir að 
forfeður þeirra séu það ekki og geti ekki frelsast. 

Friðþæging Jesú í þágu allra sýnir mikla staðgengilsfórn. Hann hót ferli, þar 
sem hann gerðist staðgengill fyrir allt mannkyn. Þetta ferli, þar sem einn maður getur 
starfað í þágu annars, heldur áfram í helgiathöfnunum í húsi Drottins. Þar þjónum við 
í þágu þeirra sem dáið hafa án þekkingar á fagnaðarerindinu. Þeirra er valið að 
meðtaka eða hafna helgiathöfninni sem framkvæmd er. Þeir eru komnir í sömu spor 
og þeir sem um jörðina ganga. Hinum dánu eru veitt sömu tækifæri og hinum lifandi. 
Enn á ný, hversu dýrðlegar og undursamlegar ráðstafanir hefur almættið gert með 
opinberunum þess til spámannsins. 

Eilíft eðli mannsins hefur verið opinberað. Við erum synir og dætur Guðs. 
Guð er faðir anda okkar. Við lifðum áður en við komum hingað. Við höfðum 
persónuleika. Við fæddumst inn í þetta líf samkvæmt guðlegri áætlun. Við erum hér 
til að láta reyna á verðugleika okkar, breytum samkvæmt því sjálfræði sem Guð hefur 
gefið okkur. Þegar við deyjum höldum við áfram að lifa. Eilíft líf okkar skiptist í þrjú 
stig; fyrsta, fortilvera okkar; annað, jarðnesk tilvera okkar; og þriðja, framhaldslíf 
okkar. Í dauðanum deyjum við þessum heimi og förum gegnum huluna inn í þá tilvist 
sem við höfum verðleika til að fá. Þetta er einnig einstæð, sérstæð, og dýrmæt 
kenning þessarar kirkju sem fengist hefur með opinberun. 

Ég set fram þetta stutta yfirlit yfir það gríðarmikla þekkingarflóð og 
valdsumboð sem Guð veitti spámanni sínum. Ef tími leyfði gæti ég nefnt margt fleira. 
Þó er eitt enn sem ég verð að nefna. Það er reglan um nútíma opinberun. Trúaratriðin 
sem spámaðurinn ritaði segja: 

„Vér trúum öllu, sem Guð hefur opinberað, öllu, sem hann nú opinberar, og 
vér trúum að hann muni enn opinbera margt stórfenglegt og mikilvægt varðandi Guðs 
ríki“ (Trúaratriðin 1: 9). 

Vaxandi kirkja, kirkja sem breiðist út um jörðina á þessum erfiðu tímum, 
þarfnast stöðugrar opinberunar frá hásæti himna til að leiða hana áfram. 

Með bæn og í ákafri leit eftir vilja Drottins, berum við vitni um að leiðsögn 
fæst, opinberun berst, og Drottinn blessar kirkju sína á leið hennar á vit örlaga sinna. 

Á traustum grundvelli guðlegrar köllunar spámannsins Josephs og 
opinberunum frá Guði sem honum hlotnuðust, höldum við fram á leið. Miklu hefur 

verið áorkað við að koma okkur þangað sem við nú erum. En miklu er enn ólokið í 
því ferli að færa þetta endurreista fagnaðarerindi „sérhverri þjóð og kynkvísl, tungu 
og lýð“ (Op 14:6). 

Ég fagna tækifærinu til að vinna með ykkur er við sækjum fram í trú. Byrðin 
er stundum þung, eins og þið vitið vel. En kvörtum ekki. Göngum í trú, hver með sitt 
verk. 

Á þessu fagnaðarári, skulum við heiðra spámanninn, sem Guð opinberaði svo 
margt, með okkar eigin framgangi. 

Sólin reis í lífi Josephs á köldum degi í Vermont 1805. Hún settist í Illinois á 
mollulegu kvöldi 1844. Á þeim stuttu 39 árum sem hann lifði barst fyrir hans tilstilli 
óviðjafnanlegt flæði þekkingar, gjafa, og kenninga. Ef horft er á það hlutlægt, jafnast 
ekkert á við það. Huglægt séð, er það kjarninn í persónulegum vitnisburði milljóna 
Síðari daga heilagra vítt um jörðu. Það er mér og ykkur heiður að vera meðal slíkra. 

Sem drengur naut ég þess að hlusta á mann, með hljómmikla baritónrödd, 
syngja orð Johns Taylor: 


Sjáandinn, sjáandinn, Joseph sjáandinn! ... 
Ég nýt þess að dvelja við kæra minningu hans; 
hins útvalda Guðs og mannvininn mesta, 
prestdæmið færði hann okkur á ný; 
hann leit yfir liðna og ókomna tíð ... 
og opnaði sýn inn í himneskan heim. 
(“The Seer, Joseph, The Seer," 1968 útgáfa Hymns, nr. 296). 


Sannarlega var hann sjáandi. Hann var opinberari. Hann var spámaður lifanda 
Guðs sem talað hefur til sinna eigin og allra komandi kynslóða. 

Við þetta bæti ég hátíðlegum vitnisburði mínum um guðdómleika köllunar 
hans, um dyggðugt líf hans, og um innsiglun vitnisburðar hans með dauða hans, í 
heilögu nafni endurlausnara okkar, sjálfs Drottins Jesú Krists, amen. 

Sunnudagssíðdegi 


Hvers leitið þið? 


Öldungur L. Tom Perry 
í Tólfpostulasveitinni 


„Daginn eftir var Jóhannes þar aftur staddur og tveir lærisveinar hans. 

Hann sér Jesú á gangi og segir: Sjá, Guðs lamb. 

Lærisveinar hans tveir heyrðu orð hans og fóru á eftir Jesú. 

Jesús sneri sér við, sá þá koma á eftir sér og sagði við þá: Hvers leitið þið? (Jóh 
1:35-38). 

Í heiminum í dag sjáum við að leitað er svara við spurningunni: „Hvers leitið 
þér?“ með svo margvíslegum hætti. Allt of margir sá fræjum ávaxta sem ekki munu 
næra eilífa sál. 

Má ég útskýra þetta með reynslu okkar í Mið-Evrópuráðinu þegar vorum í lest 
á leið til fundarstaðar. Við nýttum samverustund okkar til að ræða verkefnin 
framundan. Maðurinn sem sat gegnt okkur gerðist forvitinn um samtal okkar. Að 
lokum spurði hann: „Eruð þið mótmælendur eða kaþólskir?“ Við svöruðum: 
„Hvorugt, við erum þegnar Kirkju Jesú Krists hinna Síðari daga heilögu.“ Hann 
kannaðist við að hafa heyrt kirkjunnar getið, en bætti síðan við: „Þið munuð aldrei ná 
mjög langt í þessu landi. Stjórnvöldin viðurkenna einungis kaþólsku og 
mótmælendakirkjuna. Þær einar hljóta fjárhagsstuðning frá stjórnvöldunum. Kirkja 
kemst ekki af án stuðnings stjórnvalda.“ 

Við reyndum að útskýra að kirkjan okkar kæmist vel af án aðstoðar 
stjórnvalda — að við notuðum tíundarkerfi Drottins. Hann hélt því fast fram að kirkjan 
myndi ekki ná langt í sínu landi, og benti á að við ættum að beina erfiði okkar að 
einhverjum öðrum stað. Auðvitað bárum við vitni um að kerfi Drottins virkar og 
sögðum honum frá öllum samkomuhúsunum og musterunum sem við erum að byggja 
út um heiminn án þess að leita eftir lánsfé til bygginganna. Hann virtist mjög undrandi 
en eftir sem áður ósannfærður. 

Þegar við sáum að við gátum ekki sannfært hann um að kirkja gæti staðist án 
stuðnings frá stjórnvöldum, reyndum við að breyta um umræðuefni. Ég spurði: 
„Hvernig fer fyrir þínu landi í öllum þeim breytingum sem nú eru að verða? 
Minnkandi íbúafjöldi og ásókn vaxandi fjölda innflytjenda mun að lokum gera ykkur 
að minnihlutahóp í eigin landi.“ Með miklu þjóðarstolti, svaraði hann: „Það mun 
aldrei gerast.“ Ég svaraði: „Hvernig rökstyður þú það þegar innflytjendur eru fleiri en 
nemur fæðingarfjölda í landinu?“ Hann hélt áfram að fullyrða að þetta mundi aldrei 
gerast í hans landi — þeir myndu loka landamærunum áður en til slíks kæmi. 

Ég lagði að honum og sagði: „Hvernig hindrið þið það miðað við núverandi 
framvindu?“ Það næsta sem hann sagði gekk fram af mér. Hann sagði: „Eg er 82 ára 
gamall. Ég verð löngu farinn áður en ég þarf að horfast í augu við það vandamál.“ 

Eitt megin vandamálið sem við stöndum frammi fyrir þegar við prédikum 
fagnaðarerindið fyrir heiminum er hið almenna sinnuleysi gagnvart trúarbrögðum, 
gagnvart andlegum hlutum. Flest fólk er mjög ánægt með núverandi lífsstíl sinn og 
finnst það ekkert þurfi að gera annað en „eta og drekka og vera glöð.“ Það hefur 
engan áhuga á neinu nema sjálfu sér — hér og nú. 

Of margir, aðallega meðal þróaðra þjóða heims, eru orðnir svo veraldlegir í trú 
sinni og athöfnum að þeir halda því fram að maðurinn hafi algjört sjálfsforræði. 

Einstaklingurinn þurfi ekki að gera neinum grein fyrir nokkru nema sér sjálfum, og í 
takmörkuðum mæli samfélaginu sem hann býr í. 

Samfélögin þar sem þessi veraldlegi lífsstíll skýtur rótum þurfa að greiða fyrir 
hann hátt andlegt og siðferðilegt gjald. Ásóknin í hið svokallaða einstaklingsfrelsi, án 
tillits til lögmála sem Drottinn hefur sett til stjórnar börnum sínum á jörðu, mun leiða 
til bölvunar öfgafullrar heimshyggju og eigingirni, hnignunar siðferðis samfélagsins 
og einstaklinganna, og andstöðu við valdastofnanir. 

Slíkum veraldlegum samfélögum er lýst í Kenningu og sáttmálum 1:16: „Þeir 
leita ekki Drottins til að tryggja réttlæti hans, heldur gengur hver maður sína eigin leið 
og eftir ímynd síns eigin guðs, en ímynd hans er í líkingu heimsins ...“ 

Af þeirri ástæðu, fékk kirkja Drottins fyrirmæli um að fylgja spámanninum og 
leita einhvers annars en þess sem heimurinn sækist eftir. Framhaldið er í versum 17— 
18 í 1. kafla Kenningar og sáttmála: 

„Þess vegna kallaði ég, Drottinn, sem þekki þær hörmungar er koma munu yfir 
íbúa jarðar, þjón minn Joseph Smith yngri og talaði til hans frá himni og gaf honum 
fyrirmæli. 

Og gaf einnig öðrum fyrirmæli um að boða heiminum þessa hluti, og allt til 
þess að rætast megi það sem spámennirnir hafa ritað.“ 

Það var með spámanninum Joseph Smith sem kirkja Jesú Krists var endurreist 
á jörðu — „Því að hann mun gefa hinum staðföstu orð á orð ofan og setning á setning 
ofan" (KárS 98:12). Með guðlegri hjálp þýddi hann og gaf út Mormónsbók. 
Aronsprestdæmið og Melkísedeksprestdæmið voru veitt honum og Oliver Cowdery, 
og heilagar helgiathafnir voru endurreistar til frelsunar mannkyni. 

Við lýsum því ákveðið yfir að Kirkja Jesú Krists hinna Síðari daga heilögu 
hefur svör við spurningunni: „Hvers leitið þið?“ Kirkjan okkar er leiðin fyrir karla og 
konur að finna frelsara okkar og fagnaðarerindi hans. Þið, sem eruð saman komin á 
þessari fjölmennu samkomu, og hinn ennþá meiri fjöldi heilagra sem horfa á þessa 
ráðstefnu víða um heim, eruð ríkulega blessuð vegna þess að þið hafið öll leitað að 
hinni endurreistu kirkju og fundið hana. Kirkjan varð til sem afleiðing af endurreisn 
en ekki siðaskiptum. Nýleg reynsla mín í Mið-Evrópu hefur vissulega aukið virðingu 
mína fyrir hlutverki þessara fyrri kristnu leiðtoga sem komu á siðaskiptum. Joseph 
Smith var spámaður Guðs, talsmaður Drottins, og hann endurreisti allt það sem 
mikilvægt er til uppbyggingar ríkis Guðs og til undirbúnings síðari komu Drottins, 
Jesú Krists, Þegar við leitum hans er mikilvægt að við leitum hans í gegnum kirkju 
hans. Það er fyrir endurreista kirkju hans að við tökum á móti frelsandi helgiathöfnum 
sem nauðsynlegar eru til að komast aftur til hans. 

Ég vil að allir þegnar kirkjunnar viti að ég hef lært af mínu núverandi verkefni 
að útbreiðsla á fagnaðarerindi Jesú Krists felur í sér áskoranir sem mér höfðu aldrei 
áður komið í hug. Samt sé ég á hverjum degi merki um von, mestmegnis vegna 
blessana Drottins, en einnig verk leiðtoga, þegna, og trúboða í þessum heimshluta. 
Heiðarlegir leitendur sannleikans eru að finna svör við spurningum sínum — þeir eru 
að finna Drottin í gegnum endurreista kirkju hans. Má ég nefna ykkur þrjú dæmi: 
föður nokkurn, einn ungan og ógiftan, og ógifta systur, sem öll fundu nýja trú og von í 
lífi sínu. 

Fjögurra manna fjölskylda, frá Sri Lanka, sem trúboðssystur höfðu fyrsta 
samband við og móðirin og börn hennar lásu oft í Mormónsbók, báðust fyrir daglega, 
og vildu sækja kirkju. Faðirinn á hinn bóginn stóð gegn því — ólíkt konu sinni, var 
hann ekki kristinnar trúar, og honum fannst hann ekki ennþá reiðubúinn að 
endurskoða trúarbrögð sín. 

Trúboðssysturnar fengu innblástur um að leggja megináherslu á Jesú Krist í 
kennslu sinni. Með þeirra eigin orðum: 

„Við kenndum um Joseph Smith, um trú hans á Jesú Krist, hvað við lærum um 
Krist af Fyrstu sýninni, og vitnisburð spámannsins um frelsara okkar. Allt sem við 
lásum saman eða skoruðum á þau að lesa sem fjölskylda í Mormónsbók var aukin 
kennsla til þeirra um endurlausnara okkar. Það var þá sem við byrjuðum að sjá 
framför. Þau settu upp innrammaða mynd af Kristi í stofunni sinni — það var mynd 
sem við höfðum fært þeim að gjöf ...“ 

Umskiptin urðu hjá föðurnum þegar kona hans lýsti því yfir að hún vildi taka 
skírn, og synir hans ákváðu að biðjast fyrir til þess að vita hvort þeir ættu einnig að 
skírast. Frá þeirri stundu, las hann reglubundið í Mormónsbók, og baðst fyrir varðandi 
skírn. Einlæg þrá hans eftir að vita hvort kirkjan væri sönn breytti honum, og hann 
varð andlegur leiðtogi á heimili sínu. Rétt áður en hann og fjölskylda hans voru skírð, 
bað faðirinn um tíundarseðil og umslag. Hann vildi ekki draga það mínútunni lengur 
að halda boðorðin. 

Í öðru tilviki, var ungur óvirkur bróðir endurvirkjaður sem afleiðing af upphafi 
átaks til að virkja unga og ógifta á aldrinum 18 til 30 ára. Á fyrsta athafnakvöldinu í 
einni af kirkjubyggingum okkar, var þessi bróðir sá eini utan trúboðanna sem mætti, 
en innan fárra vikna, hafði hann komið með yfir 30 manns á fjölskyldukvöld og aðrar 
athafnir. 

Þessi bróðir er vefsíðuhönnuður — hann og félagi hans stofnuðu sitt eigið 
fyrirtæki í vefsíðugerð. Eins og er býr hann með tveimur utankirkjumönnum, sem 
báðir starfa í þessu fyrirtæki hans. Hann er mjög djarfur við að deila vitnisburði 
sínum. Einn af samstarfsmönnum hans hafði áður numið kristna guðfræði og 
bróðirinn vísaði honum til trúboðanna sem störfuðu að verkefni fyrir unga og ógifta. 
Nú mætir samstarfsmaðurinn reglubundið á fundi og endurvirkjaði bróðirinn hjálpar 
trúboðunum þegar þeir kenna honum, með því að bæta vitnisburði sínum um 
sannleiksgildi fagnaðarerindisins við þeirra. 

Í enn öðru tilviki barðist ung kona frá Hamborg, Þýskalandi, við að finna 
andlega merkingu í lífi sínu. Hún tók að biðjast fyrir og spyrja Guð hvað hún ætti að 
gera. Morgun einn, eftir nokkra föstu í þrjá daga og miklar bænir, gekk hún að heiman 
út á strætisvagnastöð. Þegar þangað kom, varð henni ljóst að hún hafði gleymt 
tilteknum lyklum heima sem hún þurfti á að halda þann dag. Hún fór heim aftur, sótti 
lyklana, og gekk aftur á strætisvagnastöðina. Hún var mjög örg þegar henni varð ljóst 
að hún hafði misst af vagninum sem hún var vön að taka. 

Á sama tíma voru tveir trúboðar í strætisvagni rétt utan við Hamborg. Á 
leiðinni fannst þeim skyndilega að þeir ættu að tala við fyrstu manneskjuna sem þeir 
hittu eftir að þeir kæmu út úr vagninum. Öldungarnir fóru úr vagninum og sáu strax 
þessa ungu konu. Þeir töluðu lítillega við hana um kirkjuna og ákváðu tíma og stað til 
að kenna henni. Hún fékk þegar í stað þá tilfinningu að öldungarnir væru sendir til 
hennar sem svar við bænum hennar. Hinir góðu þegnar kirkjunnar sameinuðust 
trúboðunum við að kenna henni og láta hana finna að hún væri sérstakur hluti af 
deildinni. Hún meðtók boðskap endurreists fagnaðarerindis Jesú Krists og var skírð 
innan þriggja vikna. Hún starfar nú í Stúlknafélaginu í deildinni. 

Í jarðneskri þjónustu sinni, viðurkenndi Drottinn nauðsyn uppbyggingar til að 
efla trú í hjarta þegna kirkju hans, og vöxt þeirra í fagnaðarerindi hans. Þessi 
fjölskylda, þessi bróðir og þessi systir, fundu öll frelsarann er þau fundu kirkju hans 
og styrktust í henni. 

Kirkjan leiddist úr í fráhvarf eftir dauða postulanna, er hún var án þessara 
aðalleiðtoga til leiðsagnar og stjórnunar. Þessi tiltekna lexía sögunnar er skýr: Það er 

nauðsynlegt að hafa miðstýrða kirkjustjórnun undir leiðsögn frelsarans, sem veitir 
nauðsynlegar kenningar og helgiathafnir til sáluhjálpar og upphafningar. 

Biblían gefur ríkulegan vitnisburð um að Drottinn hafi í jarðneskri þjónustu 
sinni stofnað kirkju sína með réttu valdsumboði og skipulagi. Páll segir, svo dæmi sé 
tekið: 

„Og frá honum er sú gjöf komin, að sumir eru postular, sumir spámenn, sumir 
trúboðar, sumir hirðar og kennarar. 

Þeir eiga að fullkomna hina heilögu og láta þeim þjónustu í té, líkama Krists 
til uppbyggingar, 

þangað til vér verðum allir einhuga í trúnni og þekkingunni á syni Guðs, 
verðum fullþroska og náum vaxtartakmarki Krists fyllingar. 

Vér eigum ekki að halda áfram að vera börn, sem hrekjast og berast fram og 
aftur af hverjum kenningarvindi, tæld af slægum mönnum með vélabrögðum 
villunnar. 

Vér eigum heldur að ástunda sannleikann í kærleika og vaxa í öllu upp til 
hans, sem er höfuðið, Kristur“ (Ef 4:11-15). 

Í sjötta trúaratriðinu segir: 

„ Vér höfum trú á sama skipulagi og var í frumkirkjunni, þ.e. postulum, 
spámönnum, hirðum, fræðurum, guðspjallamönnum og svo framvegis.“ 

Þannig lýsum við því yfir gagnvart heiminum að prestdæmið hefur verið 
endurreist, stjórnkerfi Guðs er á jörðu, fyrirmynd frá honum er til staðar sem leiða 
mun okkur aftur í návist hans. Við trúum að við séum með besta svarið við 
spurningunni: „Hvers leitið þið?“ Eins og frelsarinn kenndi: 

„En leitið fyrst ríkis hans og réttlætis, þá mun allt þetta veitast yður að auki“ 
(Matt 6:33). 

Rétt eins og bygging er reist með einum múrsteini í einu, er kirkja frelsarans 
byggð með einum trúskiptum, einum vitnisburði, einni skírn í senn. Megum við öll 
leita að, finna, og byggja upp kirkju hans hvar sem við kunnum að vera er auðmjúk 
bæn mín í nafni hans sem við leitum, sjálfs Jesú Krists, amen. 

KLAM 


Öldungur Dallin H. Oaks 
í Tólfpostulasveitinni 


Síðastliðið sumar lukum við hjónin tveggja ára veru okkar á Filippseyjum. Við 
höfðum unun af þjónustu okkar þar og okkur fannst gott að snúa heim. Við sjáum 
umhverfið í nýju ljósi eftir þessa fjarveru. Sumt kunnum við að meta enn betur og 
annað veldur okkur auknum kvíða. 

Aukin innreið kláms í bandaríkst þjóðfélag meðan við vorum fjarverandi 
veldur okkur áhyggjum. Kirkjuleiðtogar okkar hafa í mörg ár varað við þeirri hættu 
sem felst í myndum og málfari sem ætlað er að vekja með okkur kynlífsþrár. Hin 
spillandi áhrif klámsins, framleiðsla þess og dreifing í hagnaðarskyni, er nú að flæða 
yfir samfélag okkar líkt og ógnaralda illsku. 

Á síðustu ráðstefnu helgaði Hinckley forseti heila ræðu þessu efni og sagði 
opinskátt að „þetta væri mjög alvarlegt vandamál, jafnvel meðal okkar fólks“ (“A 
Tragic Evil among Us," Ensign, nóv. 2004, 60). Flestir biskupanna sem við hittum á 
stikuráðstefnum segja nú að þetta sé gríðarlegt vandamál. 

Félagar mínir, sem hafið Melkísedeksprestdæmið og einnig piltarnir okkar, ég 
ætla nú að ræða við ykkur um klámið. Mér er ljóst að margir standið þið berskjaldaðir 
gegn þessu og margir ykkar hafa saurgast af þessu. 

Í umræðu minni um efni þetta líður mér líkt og spámanninum Jakob, sem 
beindi máli sínu til karlmanna þess tíma og sagði það hryggja sig að þurfa að tala svo 
djarflega til þeirra frammi fyrir viðkvæmum eiginkonum þeirra og börnum. Hann 
sagðist knúinn vegna fyrirmæla frá Guði til að tala til karlmannanna um efni þetta, 
þótt viðfangsefnið væri erfitt (sjá Jakob 2:7-11). Og það geri ég af sömu ástæðu. 

Jakob ávítar karlmennina í öðrum kapítula bókarinnar sem ber nafn hans fyrir 
„hórdóm“ (vers 23, 28). Hann sagði þá hafa „sært hjörtu blíðlyndra eiginkvenna (sinna) 
og glatað trúnaðartrausti barna (sinna| vegna þess slæma fordæmis, sem (þeir hefðu) 
sýnt þeim“ (vers 35). 

Hver var þessi mjög svo rangláti „hórdómur“? Án efa voru sumir karlanna 
þegar sekir um illa breytni. En megin kjarni hinnar miklu prédikunar Jakobs snýst 
ekki um hina illu breytni í verki, heldur hina illu breytni hugans. 

Jakob hefur mál sitt á því að greina körlunum frá því að „fram að þessu (hafi 
þeir) hlýðnast orðum Guðs“ (Jakob 2:4). En hann sagði síðan við þá að hann þekkti 
hugsanir þeirra að þeir væru „nú farnir að lifa í synd, (og að) sú synd (væri) ... hrein 
viðurstyggð ... fyrir Guði (vers 5). Hann sagðist einnig „þurfa að bera {þeim} vitni um 
ranglætið í hjörtum (þeirra|“ (vers 6). Jakob var að segja það sem Jesús sagði þessum 
orðum: „Hver sem horfir á konu í girndarhug, hefur þegar drýgt hór með henni í hjarta 
sínu“ (Matt 5:28; sjá einnig 3 Ne 12:28; KázS 59:6; 63:16). 

Fyrir rúmum 30 árum brýndi ég fyrir nemendum í Brigham Young-háskóla að 
forðast „auglýsingaáróður um ólögleg kynlífssambönd.“ Eg sagði þá: 

„Klám, eða erótískar sögur og myndir, er verra en skemmdur og eitraður 
matur. Líkaminn býr yfir varnarkerfi til að losa sig við skemmdan mat. Skemmdur 
matur mun, að undanskildum fáeinum tilvikum, aðeins kalla yfir ykkur tímabundin 
veikindi, en ekki valda varanlegum skaða. Sá sem hins vegar nærir sig á saurugum 
sögum eða klámi eða erótískum myndum og sögum, innritar slíkt í hið viðkvæma 
kerfi sem við köllum heilabú. Heilinn mun ekki spýja óþverranum frá sér. Þegar slíkt 
efni hefur eitt sinn verið innritað, mun það festast í minni okkar, koma upp í hugann 
þegar minnst varir og draga okkur frá því uppbyggilega í lífinu“ (*Challenges for the Year 

Ahead," bæklingur Brighams Young-háskóla, 6. september 1973; endurprentaður í “Things They're 
Saying," New Era, febr. 1974, 18). 

Bræður, ég verð að greina ykkur frá því að biskupar okkar og fagráðgjafar 
greina aukinn fjölda karla sem fastir eru í neti klámsins og margir þeirra eru virkir 
þegnar kirkjunnar. Sumir sem gefa sig að klámi lágmarka augljóslega alvarleika þess 
og nota áfram prestdæmi Guðs, því þeir telja að enginn muni komast að þessari iðju 
þeirra. En sá sem ástundar slíkt veit það, svo og Drottinn. 

Sumir hafa lagt til að sérstök spurning yrði um klámið í musterisviðtölum. Sú 
spurning er þegar fyrir hendi. Fimm spurningar hið minnsta ættu að leiða til játningar 
og umræðu um efni þetta, ef sá sem viðtalið er tekið við býr að þeirri andlegu næmni 
og þeim heiðarleika sem vænst er af þeim sem tilbiðja í húsi Drottins. 

Ein minnisstæð kenning frelsarans á við um þá sem á laun gefa sig að klámi: 

„Vei yður, fræðimenn og farísear, hræsnarar! Þér hreinsið bikarinn og diskinn 
utan, en innan eru þeir fullir yfirgangs og óhófs. 

Blindi farísei, hreinsaðu fyrst bikarinn innan, að hann verði líka hreinn að 
utan“ (Matt 23:25—26; sjá einnig Alma 60:23). 

Frelsarinn heldur áfram sakfellingu sinni yfir þeim sem gefa sig að því 
sýnilega, en vanrækja sinn innri mann: 

„Þér líkist hvítum kölkuðum gröfum, sem sýnast fagrar utan, en innan eru 
fullar af dauðra manna beinum og alls kyns óþverra. 

Þannig eruð þér, sýnist hið ytra réttlátir í augum manna, en eruð hið innra 
fullir hræsni og ranglætis“ (Matt 23:27-28). 

Hin andlega afleiðing slíkrar hræsni er skjót tortíming. Þeir sem gefa sig að 
klámi fyrirgera krafti prestdæmisins. Drottinn hefur sagt: „Þegar við reynum að hylja 
syndir okkar, ... sjá, þá draga himnarnir sig í hlé. Andi Drottins tregar, og þegar hann 
er vikinn á brott, er úr sögunni prestdæmi eða vald þess manns“ (Kæs 121:37). 

Þeir sem gefa sig að klámi glata einnig samfélagi við andann. Klám kemur 
ímyndunaraflinu af stað og kemur í veg fyrir andríki. „Hyggja holdsins er dauði,“ — 
andlegur dauði (Róm 8:6; 2 Ne 9:39). 

Hvarvetna er greint frá því í ritningunum að andi Drottins dvelji ekki í óhreinu 
musteri. Þegar við meðtökum sakramentið verðug, er okkur lofað „að andi hans sé 
ætíð með okkur|“ (Kæs 20:77). Við gerum sáttmála um að „hafa hann ávallt í huga“ til 
að loforðið verði okkar. Þeir sem sækjast í og nota klám til kynlífsörvunar eru 
augljóslega að brjóta þann sáttmála. Þeir brjóta einnig þann helga sáttmála að halda 
sig frá vanheilagri og óhreinni breytni. Þeir geta ekki haft anda Drottins með sér. Allir 
slíkir þurfa að gefa gaum að þessum orðum Péturs: „Snú því huga þínum frá þessari 
illsku þinni og bið Drottin, að þér mætti fyrirgefast hugsun hjarta þíns“ (Post 8:22). 

Bræður, þið hafið væntanlega gefið því gaum að ég hef ekki rætt um skaðleg 
áhrif kláms á geðrænt heilbrigði eða þá glæpsamlegu breytni sem af því leiðir. Ég hef 
rætt um áhrif kláms á andríki okkar — á hæfni okkar til að eiga samfélag við anda 
Drottins og getu okkar til að nota kraft prestdæmisins. 

Klámið eyðileggur einnig hin dýrmætustu persónulegu sambönd einstaklinga. 
Hinckley forseti vitnaði í bréf konu nokkurrar í ráðstefnuræðu í október síðastliðnum 
sem hann flutti fyrir prestdæmishafa, en í því biður hún hann að vara þegna kirkjunnar 
við klámi sem „hefur ... þau áhrif að særa hjörtu og sálir djúpum sárum, að kæfa lífið 
í samböndum“ („A Tragic Evil among Us,“ 60). 

A stikuráðstefnu sem nýlega var haldin, rétti kona nokkur mér álíka 
aðvörunarbréf. Eiginmaður hennar hafði einnig í mörg ár þjónað í mikilvægri 
kirkjuköllun samtímis því að vera ánetjaður klámi. Hún sagði að sér hefði reynst erfitt 

að fá prestdæmishafa til að líta alvarlegum augum á þann vanda sem klámið er. Ég les 
orð hennar: 

„Eg fékk allskonar viðbrögð, líkt og ég færi með ýkjur eða að ég ætti sök á 
þessu sjálf. Núverandi biskup okkar hefur verið ágætur. Nú, 15 árum síðar, er 
eiginmaður minn að takast á við þessa fíkn, sem einnig er 15 árum erfiðara fyrir hann 
og tjónið óbætanlegt.“ 

Klámið dregur úr getu manna til að njóta eðlilegs kynlífs, að njóta rómantísks 
og andlegs sambands við einstakling af gagnstæðu kyni. Það eyðir siðferðislegum 
höftum þeirrar breytni sem er óviðeigandi, afbrigðileg eða ólögleg. Þeir sem gefa sig 
að klámi svæfa eigin samvisku og láta leiðast til þess verknaðar sem þeir verða vitni 
að, hverjar sem afleiðingarnar kunna að verða fyrir þá sjálfa eða aðra. 

Klám er einnig ánetjandi. Það lamar hæfni til ákvarðanatöku og „veiðir í net 
sitt“ þá sem gefa sig að því og áreitir stöðugt um meira og meira. Maður nokkur sem 
ánetjast hafði klámi og sterkum eiturlyfjum skrifaði mér þetta: „Í mínum augum er 
kókaín ekkert í líkingu við þetta. Ég hef gert þetta tvennt. ... Að venja mig af hörðu 
efni var ekkert í líkingu við það að (reyna að gefa klámið upp á bátinn|.“" 

Sumir reyna að réttlæta eigin undanlátssemi með þeim rökum að þeir skoði 
aðeins „meinlaust“ en ekki „svæsið“ klámefni. Vitur biskup skilgreindi þetta sem 
afneitun þess að sjá illt sem illt. Hann greindi frá mönnum sem reyna að réttlæta það 
klámefni sem þeir gefa sig að með því að segja „þetta er ekki jafn slæmt og“ eða 
„aðeins eitt slæmt atriði.“ Agn þess illa mælist ekki í magni heldur áhrifum. Þegar 
menn gæla við illar hugsanir, svo mikið að andinn dregur sig í hlé, brýtur það niður 
andlegar varnir þeirra og þeir láta stjórnast af valdi hins illa. Þegar þeir fara á Alnetið 
eða annað til að verða sér úti um klám, vegna „krefjandi örvunar,“ eins og biskup 
þessi skilgreinir það, eru þeir djúpt sokknir í synd. 

Benjamín konungur greindi frá hræðilegum afleiðingum slíks háttarlags í hinni 
miklu ræðu sinni: Þegar við fjarlægjumst anda Drottins, verðum við óvinir 
réttlætisins, í okkur vaknar lifandi kennd um eigin sekt og við „|hörfum) úr návist 
Drottins“ (sjá Mósía 2:36-38). „Miskunnsemin á engar kröfur til þess manns,“ sagði 
hann að lo.kum, „þess vegna verður það endanlegur dómur hans að þola óendanlega 
kvöl“ (vers 39). 

Minnist hins hörmulega dæmis um Davíð konung. Þótt andlegur risi væri í 
Ísrael, gaf hann sig að nokkru sem hann hefði betur látið ógert (2 Sam 11). Hann lét 
freistast af því sem augu hans sáu og braut tvö boðorð Drottins, og hið fyrra var „þú 
skalt ekki drýgja hór“ (2 Mós 20:13). Á þennan hátt féll þessi spámaður og konungur frá 
upphafningu sinni (sjá KæS 132:39). 

Góðu fréttirnar eru hins vegar þær að enginn er neyddur til að láta leiðast af 
hinu illa til kvalræðis. Hver sá sem lætur ginnast á þennan hræðilega veg getur af 
honum snúið. Hann á útgönguleið. Hann getur orðið hreinn fyrir iðrun. 

Alma lýsir þessu svo: 

„Já, ég minntist allra synda minna og misgjörða og var þeirra vegna altekinn 
kvölum vítis. ... 

„Hugsunin ein um að komast í návist Guðs míns fyllti sál mína ólýsanlegri 
skelfingu. ... 

Og svo bar við, að meðan ég þannig leið nístandi kvöl og hrjáðist af 
endurminningunni um hinar mörgu syndir mínar, sjá, þá minntist ég einnig þess að 
hafa heyrt föður minn spá fyrir fólkinu, að Jesús nokkur Kristur, sonur Guðs, mundi 
koma og friðþægja fyrir syndir heimsins. 

Þegar hugur minn náði nú tökum á þessari hugsun, hrópaði ég í hjarta mínu: Ó 
Jesús, þú sonur Guðs, vertu mér miskunnsamur, sem fastur er í beiskjugalli og reyrður 
ævarandi hlekkjum dauðans. 

Og sjá. Þegar ég hugleiddi þetta, gleymdi ég kvölum mínum. Já, minningin um 
syndir mínar hrjáði mig ekki lengur. 

Og ó, hvílík gleði, hve undursamlegt ljós ég sá! Já, sál mín fylltist gleði, jafn 
yfirþyrmandi og kvalir mínar höfðu áður verið!“ (Alma 36:13-14, 1720). 

Bræður mínir, sem eruð fangar þessarar fíknar eða hrjáðir af þessari freistingu, 
þið eigið ykkur útgönguleið. 

Í fyrsta lagi: Viðurkennið illa breytni ykkar. Dragið ekki úr alvarleika hennar 
eða reynið ekki að réttlæta sjálfa ykkur. Leiðtogar okkar hafa í a.m.k. aldarfjórðung 
brýnt fyrir körlum, og einnig konum og börnum, að forðast þessa illsku.? Í 
kirkjutímaritum okkar er fjöldi aðvörunarorða og leiðbeininga um þetta efni — meira 
en tveir tugir greina birtar eða væntanlegar á þessu og síðasta ári einum saman. 

Í öðru lagi: Leitið hjálpar Drottins og þjóna hans. Hlýðið á og tileinkið ykkur 
þessi orð Hinckleys forseta: 

„Ákallið Drottin úr djúpi sálar ykkar að hann nemi brott þá fíkn ykkar sem 
fjötrar ykkur niður. Og megið þið hafa hugrekki til að leita leiðsagnar biskups ykkar, 
og ef nauðsynlegt er, ráðgjafar umhyggusams fagfólks“ (“A Tragic Evil among Us," 62). 

Í þriðja lagi: Gerið allt sem þið getið til að forðast klámefni. Ef þið verðið 
einhvern tíma í nálægð klámefnis — sem hent getur hvern sem er í þessum heimi — 
fylgið þá fordæmi Jósefs frá Egyptalandi. Þegar freistingin greip hann, flýði hann frá 
henni og „hljóp út“ (2 Mós 39:12). 

Látið ekki á nokkurn hátt undan freistingu. Afstýrið synd í stað þess að takast 
á við óumflýjanlega eyðileggingu hennar. Leiðið hana því hjá ykkur! Snúið ykkur 
undan! Forðist hana í hvívetna. Beinið hugsunum ykkar á heilnæmar brautir. Minnist 
sáttmála ykkar og sækið musterið af trúfestu. Biskupinn vitri sem ég áður vitnaði í 
sagði: „Þeir prestdæmishafar sem hlotið hafa musterisgjöf hafa ALDREI gefið sig að 
klámefni samhliða því að ástunda reglubundna tilbeiðslu í musterinu. Það gerist 
aðeins þegar þeir verða kærulausir við slíka tilbeiðslu.“ 

Við verðum einnig að vernda ástvini okkar í verki. Foreldrar koma sér upp 
viðvörunarskynjurum til að verja heimilisfólkið gegn hættlegum reyk eða eiturgufum. 
Við ættum einnig að setja upp varnir gegn andlegum hættum, til að mynda netsíur og 
þess háttar, svo hægt sé að fylgjast með því sem horft er á. Og við ættum að efla 
andlegan styrk fjölskyldu okkar með ástríkum samskiptum, fjölskyldubænum og 
ritningarnámi. 

Að lokum: Styðjum ekki við klámið. Notið ekki kaupmátt ykkar til að styðja 
við slíkt siðleysi. Og ungu konur, gerið ykkur vinsamlega grein fyrir, að ef þið klæðið 
ykkur ósæmilega, aukið þið við vanda þennan, með því að vera klámfengnar í augum 
sumra þeirra manna sem á ykkur horfa. 

Gefið vinsamlega gaum að þessum viðvörunarorðum. Við skulum öll bæta 
breytni okkar og leggja enn harðar að okkur við að vernda ástvini okkar og umhverfi 
gegn áreitni klámsins, sem ógnar andríki okkar, hjónabandi okkar og börnum okkar. 

Eg ber vitni um að þetta er það sem okkur ber að gera til að fá notið blessana 
þess er við tilbiðjum. Ég ber vitni um Jesú Krist, ljós og líf heimsins, hvers kirkja 
þetta er, í nafni Jesú Krists, amen. 

Styrk bræður þína 


Öldungur Robert J. Whetten 
einn hinna sjötíu 


Jesús var spurður þessarar spurningar: „Meistari, hvert er hið æðsta boðorð í 
lögmálinu?“ Svar hans var þetta: „Elska skalt þú Drottin, Guð þinn, af öllu hjarta 
þínu, allri sálu þinni og öllum huga þínum. Þetta er hið æðsta og fremsta boðorð. 
Annað er þessu líkt: Þú skalt elska náunga þan eins og sjálfan þig. Á þessum tveimur 
boðorðum hvílir allt lögmálið og spámennirnir.“ 

Allt frá Ísrael hinum forna til okkar tíma kynslóðar, hafa spámenn hans, liðnir 
og lifandi, ávallt kennt þann eilífa umlykjandi sannleika — að til þess að erfa eilíft líf 
verðum við að eiga elsku í sálum okkar. Elsku til Guðs, okkar eilífa föðurs, og elsku 
til samferðamanna okkar. 

Jesús sagði við Pétur á efstu stundu þjónustu sinnar á jörðu: „En ég hef beðið 
fyrir þér, að trú þín þrjóti ekki. Og styrk þú bræður þína, þegar þú ert snúinn við. 2 

Pétur átti vitnisburð fæddan af andanum um guðleika Jesú Krists. Pétur átti 
vitneskju og hana hlaut hann með opinberun. En trúarumbreyting hans, sú breyting 
sem varð á öllum hans lífsháttum og allri hans tilveru, varð sjáanlegri eftir 
hvítasunnuna, er hann hafði hlotið gjöfina sem umbreytti hjarta hans og vitnisburð 
heilags anda. 

Já, bræður og systur, við eigum, líkt og Pétur átti þá, vitnisburð. En er 
trúarþroski stöðugt ferli í lífi ykkar? Takið þið stöðugum framförum í höndum 
skapara okkar? Er Guð að blessa aðra fyrir ykkar tilstilli? Biðjist þið fyrir til að 
Drottinn vísi ykkur á einhvern sem þarfnast blessunar, að þið fáið létt byrðar 
einhvers? Elskið þið aðra jafn mikið og þið elskið ykkur sjálf? 

Þegar Jesús sagði fræðimanninum að hann yrði að elska náunga sinn líkt og 
sjálfan sig til að erfa eilíft líf, sagði fræðimaðurinn við Jesú: „Hver er þá náungi 
minn?“ Jesús svaraði með dæmisögunni um miskunnsama Samverjinn og spurði 
síðan: „Hver þessara þriggja sýnist þér hafa reynst náungi þeim manni, sem féll í 
hendur ræningjunum? Hann mælti: Sá sem miskunnarverkið gjörði á honum.“ Jesús 
kenndi með dæmisögu þessari að hverju og einu okkar ber að ástunda elsku og 
góðvild gagnvart öllum börnum föður hans. 

Benjamín konugur sagði við hina heilögu þess tíma: „Vegna fyrirgefningar 
synda yðar dag frá degi, ... vildi ég, að þér gæfuð fátækum af eigum yðar, ... eins og 
til dæmis að gefa hungruðum mat, ... vitja sjúkra og liðsinna þeim, bæði andlega og 
stundlega.““ Liðsinnum við hinum þurfandi bæði andlega og stundlega? Leggjum við 
á okkur að efla trú þeirra sem í hjörðina koma, líkt og spámenn okkar tíma hafa hvatt 
til? 

Í trúarumbreytingu felst það að helga líf sitt því að bera umhyggju fyrir og 
þjóna öðrum, sem þurfa á hjálp ykkar að halda og miðla af gjöfum ykkar og 
blessunum. Drottinn sagði ekki hirðið sauði mína þegar það er handhægt, vakið yfir 
sauðum mínum þegar þið eruð ekki önnum kafin. Hann sagði nærið sauði mína og 
lömb mín; hjálpið þeim að komast af í þessu heimi, haldið þeim nærri ykkur. Leiðið 
þá í öruggt skjól — öryggi réttláts vals, sem býr þá undir eilíft líf. 

Sérhvert óeigingjarnt góðverk og þjónusta gerir ykkur andríkari. Guð vill nota 
ykkur til að blessa aðra. Stöðugur andlegur þroski ykkar og eilíf framþróun tengist að 
miklu leyti samskiptum ykkar — hvernig þið komið fram við aðra. Elskið þið í raun 
aðra og eruð þeim til blessunar? Er ekki hinn sanni mælikvarði trúarumbreytingar 
ykkar breytni ykkar við aðra? Sú manneskja sem aðeins gerir í kirkjunni það sem 

varðar hana sjálfa, mun aldrei ná takmarki fullkomnunar. Þjónusta við aðra er það 
sem fagnaðarerindið og upphafið líf snýst um. 

Á lífsins ferð ber ykkur að ná til samferðamanna ykkar og blessa þá, gefa af 
ykkur sjálfum í þágu þeirra sem þess þarfnast. „Því að hver sem vill bjarga lífi sínu,“ 
sagði meistarinn, „mun týna því, og hver sem týnir lífi sínu vegna mín og 
fagnaðarerindisins, mun bjarga því.“ 

Jakob ritaði bréf sitt til Ísrael framtíðar, „|hinna| tólf fkynkvísla| í 
dreifingunni.“ Hann beinir kennslu sinni að okkur, fólki Drottins sem á síðari dögum 
tekur á móti hinu endurreista fagnaðarerindi. Hann kennir reglur sem þið ættuð að láta 
stjórnast af í samskiptum ykkar við aðra þegna kirkjunnar. Hann segir boðorðið um að 
elska náunga sinn eins og sjálfan sig vera „konunglegt boðorð.“ Jakob segir að 
vitnisburður einn og sé ekki fullnægjandi. Fagnaðarerindið þarf að vera lifandi 
raunveruleiki í lífi ykkar. „Og ég skal sýna þér trúna af verkum mínum.“" „Verðið 
gjörendur orðsins og eigi aðeins heyrendur þess.“ Skilgreining Jakobs á þeim sem 
snúast til trúar er: „Hrein og flekklaus guðrækni fyrir Guði og föður er þetta, að vitja 
munaðarlausra og ekkna í þrengingu þeirra og varðveita sjálfan sig óflekkaðan af 
heiminum.“ Hann lýkur bréfi sínu til okkar á þessum orðum: „Bræður mínir, ef 
einhver meðal yðar villist frá sannleikanum og einhver snýr honum aftur, þá viti hann, 
að hver sem snýr syndara frá villu vegar hans mun frelsa sálu ... og hylja fjölda 
synda.“ Þegar við endurheimtum villuráfandi bróður, frelsum við bæði hann og sjálf 
okkur. Syndir ykkar eru huldar eða gefnar eftir, því þið gefið af ykkur sjálfum öðrum 
til sáluhjálpar. 

Ég hef notið þeirra miklu forréttinda að búa í rómönsku Ameríku og þar hef ég 
sjálfur orðið vitni að spádómum og blessunum rætast, sem Drottinn og spámenn hans 
hafa sett fram. „Ég mun safna saman þjóð minni eftir langæja tvístrun, ó Ísraelsætt, og 
mun aftur stofnsetja mína Síon meðal þeirra. ... Ég stofna kirkju mína meðal þeirra, 
og þeir munu komast undir sáttmálann og verða taldir með leifum Jakobs, sem ég hef 
gefið þetta land til eignar.“"" 

Í rómönsku Ameríku hefur bókstaflega hundruðum þúsunda verið safnað 
saman frá næstum öllum þjóðum. Spádómar fullvissa okkur um að þessi vöxtur haldi 
áfram. Vöxtur þessi er okkar stærsta áskorun, en um leið okkar mesta tækifæri. 

Páll postuli sagði til nýrra meðlima okkar tíma: „Þess vegna eruð þér ekki 
framar gestir og útlendingar, heldur eruð þér samþegnar hinna heilögu og heimamenn 
Guðs.“ 

Svo virðist sem of margir upplifi sig sem gesti og útlendinga þar sem kirkjan 
vex einna hraðast og eru eftir skildir við vegarbrúnina. Ef við eigum að sjá loforðin 
uppfyllast, verðum við að gera líkt og Moróní sagði: „Og eftir að tekið hafði verið á 
móti þeim til skírnar ... töldust þeir meðal þeirra, sem tilheyrðu kirkju Krists. Og nöfn 
þeirra voru skráð, svo að eftir þeim væri munað, og þeir væru nærðir ... til að halda 
þeim á réttri braut...“ 

Margir virkir meðlimir eru þeirrar skoðunar að minna virkir meðlimir og nýir 
trúskiptingar sem leiðast afvega, geri það vegna þess að þeir trúi ekki á kenningar 
kirkjunnar. Kannanir sem gerðar hafa verið styðja ekki þá ályktun. Þær sýna að 
næstum allir minna virkir meðlimir sem rætt er við trúa á tilveru Guðs, að Jesús er 
Kristur, að Joseph Smith hafi verið spámaður og að kirkjan sé sönn. 

Í fjölda deilda og greina eru margir góðir og heiðarlegir karlar og konur, sem 
hreinlega vita ekki hvernig koma á til baka í kirkjuna. Góðar mæðir og góðir feður eru 
þar á meðal. Þau hafa bara haldið sína braut og enginn lætur það sig varða, sem færir 
þeim þau skilaboð að öllum standi á sama um þau. Þegar karlar og konur sem trú eiga 
vitja þessara einstaklinga og vingast við þá, efla þá, biðjast fyrir með þeim og kenna 


97 


þeim fagnaðarerindið, munu þeir og fjölskylda þeirra koma til baka að nýju. „Það allt, 
sem þér gjörðuð einum minna minnstu bræðra, það hafið þér gjört mér.“ Hver er 
hinn minnsti bróðir? Gæti Drottinn verið að vísa til þess sem nýr er í hjörðinni? Eða 
þess sem ráfað hefur í myrkri óvirkni og myndi snúa til baka, ef honum væri rétt 
einlæg vinarhönd? 

Starfsreglur í trúboðsstarfi tengjast þessari miklu baráttu um sálir manna og 
eru skilgreindar fyrir hvert og eitt okkar. Meðlimum ber að vera með fastatrúboðum 
við kennslu trúboðslexía og gegna mikilvægu hlutverki í trúskiptum annarra. 
Trúboðum ber „að boða fagnaðarerindi mitt með andanum“ með eigin hjartans 
orðum, dýrmætum sannleiksorðum, sem numin eru með bæn og miklu námi. 
Hlutverki okkar í hinu stöðuga ferli trúskipta annarra lýkur ekki við skírn. Okkur ber 
að halda áfram að kenna nýjum meðlimum og öðrum þeim sem þarfnast andlegrar 
endurnæringar. Í bréfi sem Æðsta forsætisráðið sendi nýverið frá sér, eru 
prestdæmishafar minntir á þá ábyrgð sína að styrkja og efla nýja meðlimi. „Allir í 
deildinni ættu að vera ósparir á vináttu ... heimilis- og heimsóknarkennarar geta gegnt 
mikilvægu hlutverki. ... Nýir meðlimir ættu að fá tækifæri til að þjóna og leggja sitt af 
mörkum við að efla deildina.“"“ 

Bræður og systur, eigi ferli trúskipta og umbreytingar að vera virkt í okkur, 
nýjum sem gömlum meðlimum, verðum við að þjóna og veita öðrum andlega 
endurnæringu, og við verðum að hjálpa öðrum að hljóta allar blessanir 
endurreisnarinnar, sem og blessanir musterisins. 

Spámaðurinn Joseph Smith skrifaði bréf til hinna heilögu á hans tíma: „Kæru 
bræður, það ætti að vera skylda allra hinna heilögu að styðja bræður sína fúslega — að 
elska þá ætíð og hjálpa þeim. Við verðum að elska hver annan til að réttlætast frammi 
fyrir Guði. Við getum elskað náunga okkar eins og sjálf okkur og verið túföst í 
mótlæti.“ 

Gordon B. Hinckley forseti, sagði: „Ég vona, og bið þess, að hvert og eitt 
okkar ... einsetji sér að ná til þeirra sem eru hjálparþurfi, ... og uppörvi þá í anda 
kærleika í faðmi kirkjunnar, þar sem elskuríkt hjarta huggar þá, veitir þeim hlýju og 
sterkar hendur heldur þeim uppi og beinir þeim á leið hamingju og farsæls lífs.“ 

Elska er ekki aðeins orðið tómt eða yfirlýsing, heldur æðsta og mesta 
boðorðið, boðorð sem felur í sér að eitthvað sér gert — „Ef þér elskið mig, munuð þér 
halda boðorð mín“ og ef þið elskið mig þá „|gætið|... sauða minna.“" 

Þið verðið að gera það sem frelsari okkar og spámenn hans, bæði fyrr og nú, 
hafa ávallt kennt, að þjóna, efla trú ykkar og annast þá sem þarfnast elsku ykkar og 
blessunar. Þið eigið þetta loforð Drottins: „Og hjá hverjum þeim, sem veitir yður 
viðtöku, mun ég einnig vera, því að ég mun fara fyrir yður ... og andi minn mun vera 
í hjörtum yðar...“ 

Bræður og systur, þegar þið leggið á ykkur að elska og blessa aðra, munuð þið 
einnig blessuð með anda hans. Drottinn segir að báðir munu „skilja hvor annan, sá 
sem prédikar og sá sem meðtekur, og báðir uppbyggjast og fagna saman.“ 

Ég bið þess að faðir okkar á himnum blessi sérhvert ykkar með þeirri elsku til 
annarra „sem hann hefur gefið öllum sönnum fylgjendum sonar síns...“ 

Í nafni Jesú Krists, amen. 


HEIMILDIR 

1. Matt 22:36-40. 

2. Lúk 22:32. 

3. Lúk 10:29,36-37. 

4.  Mósía 4:26, leturbreyting hér. 

Mark 8:35. 
Jakbr 1:1. 

Jakbr 2:18. 
Jakbr 1:22. 
Jakbr 1:27. 


. Jakbr 5:19-20. 

.„ 3Ne21:1,22. 

„ Ef 2:19. 

. Moró6:4. 

. Matt 25:40. 

. Kenning og sáttmálar 50:14. 

. Bréf frá Æðsta forsætisráðinu, dagsett hinn 22. des. 2004 og 11. febr. 2005. 
. History of the Church, 2:229. 

- Gordon B. Hinckley, “Reach with a Rescuing Hand“ Ensign, nóv. 1996, 86. 
- Jóh 14:15. 

-„ Jóh 21:17. 

. Kenning og sáttmálar 84:88. 

. Kenning og sáttmálar 50:22. 

. Moró 7:48. 

Vera hughraust og trúföst í mótlæti 


Öldungur Adhemar Damiani 
einn hinna sjötíu 


Hvernig finnum við frið í þessum heimi? Hvernig getum við staðist allt til 
enda? Hvernig getum við sigrast á þeim erfiðleikum og raunum sem við stöndum 
frammi fyrir? 

Frelsarinn Jesús Kristur sagði: „Þetta hef ég talað við yður, svo að þér eigið 
frið í mér. | heiminum hafið þér þrenging. En verið hughraustir. Ég hef sigrað 
heiminn.“ 

Við þurfum að þola erfiðleika, sársauka og vonbrigði í hinni jarðnesku 
prófraun okkar. Við finnum aðeins frið í Jesú Kristi. Hann getur hjálpað okkur að vera 
hughraust og sigrast á öllum erfiðleikum þessa lífs. 

Hvað felst í því að vera hughraustur? Merking þess er að eiga von, láta ekki 
hugfallast, glata ekki trúnni og vera glaður: „Menn lifa, svo að þeir megi gleði njóta. 
Merking þess er að takast á við lífið af sjálfstrausti. 

Fagnaðarerindi Jesú Krists veitir okkur styrk og eilífa yfirsýn til að takast á við 
það sem á okkur herjar af hughreysti. Við megum þó ekki vanmeta þá erfiðleika sem 
spáð hefur verið að verði á okkar tíma. 

Hverjir eru sumir þessara erfiðleika? Hvernig getum við tekist á við þá? 

Sumir þessara erfiðleika eru vonleysi, kærleiksleysi og friðleysi. 

Spámaðurinn Moróní kenndi: „Ef þér eigið enga von, hljótið þér að vera fullir 
örvæntingar, en örvæntingin stafar af misgjörðum.“ Komandi tími verða hjá mörgum 
ár örvæntingar. Og örvæntingin verður því meiri sem misgjörðirnar eru stærri. 

Frelsarinn sagði: „Og vegna þess að lögleysi magnast, mun kærleikur flestra 
kólna.“ Sönn elska hverfur eftir því sem misgjörðir aukast. Það leiðir til aukins ótta, 
öryggisleysis og örvæntingar! 

Drottinn sagði við spámanninn Joseph Smith: „Ég ... vil að allir menn viti að 
dagurinn nálgast óðfluga ... þegar friður verður burtu tekinn af jörðu og djöfullinn fær 
vald yfir sínu eigin yfirráðasvæði. En Drottinn mun einnig hafa vald yfir sínum 
heilögu og ríkja mitt á meðal þeirra.“ Við lifum á tíma friðleysis á jörðu. 

Við lifum hins vegar líka á þeim dýrðartíma er Drottinn hefur endurreist 
prestdæmi sitt. Hið sanna fagnaðarerindi hefur verið endurreist. Kirkja Jesú Krists 
hinna Síðari daga heilögu er ríki Guðs á jörðu! Við leggjum okkar af mörkum við að 
búa jörðina undir þann tíma er Drottinn Jesús Kristur kemur til að ríkja á jörðu í eigin 
persónu. 

Hvers vegna þurfum við að takast á við erfiðleika í þessu lífi? 

Drottinn fer ekki í felur með það að hann muni láta reyna á trú okkar og 
hlýðni. „Með þessu munum við reyna pá,“ sagði hann, „og sjá hvort þeir gjöra allt, 
sem Drottinn Guð þeirra býður þeim.“ 

Við lesum í Prédikaranum: „Allt getur alla hent, sömu örlög mæta réttlátum og 
óguðlegum, góðum og hreinum og óhreinum. ... Hinum góða farnast eins og 
syndaranum. ... Sömu örlög mæta öllum.“ Lífsins stormar koma yfir þann sem hús 
sitt byggir á bjargi fagnaðarerindisins, jafnt sem yfir hinn heimska, sem byggir líf sitt 
á því sem heimsins er. 

Hvernig ættum við að bregðast við erfiðleikum þessum? 

Drottinn sáð etiver sem vill fylgja mér, afneiti sjálfum sér, taki kross sinn 
daglega og fylgi mér.“ 9 Við verðum dag hvern að bera kross okkar og halda áfram — 
og láta ekki hugfallast eða missa móðinn á einhverjum vegkanti eilífrar ferðar okkar. 

Hvernig getum við vitað hvort verið sé að reyna okkur eða að Drottinn sé að 
refsa okkur? 

Erfiðleikar veita okkur tækifæri til þroska. Drottinn sagði: „Reyna verður fólk 
mitt í öllu, svo að það sé undir það búið að meðtaka þá dýrð, sem ég ætla því, já, dýrð 
Síonar. Og sá, sem ekki þolir ögun, er ekki verður ríkis míns.“ 

Þegar við erum reynd, ættum við að staldra við og spyrja okkur sjálf: „Hvað 
vill Drottinn að ég geri við þessar aðstæður?“ 

Drottinn mælti þessi hughreystandi orð við spámanninn Joseph Smith: „Vita 
skaltu ... sonur minn, að allt mun þetta veita þér reynslu og verða þér til góðs. 
Mannssonurinn hefur beygt sig undir allt þetta. Ert þú meiri en hann?“'' Við þurfum 
að líta á hverja raun sem tækifæri til þroska. Einhvern tíma munum við fá svör við 
spurningum okkar hvað þær snertir. 

Drottinn sagði: „Þá, sem ég elska, aga ég einnig, svo að syndir þeirra verði 
fyrirgefnar, því að með öguninni greiði ég veginn fyrir lausn þeirra...“ * Drottinn 
elskar sérhvert okkar. Hann vill að við séum hamingjusöm. Hamingja þessi verður 
okkar í samræmi við trú okkar á Jesú Krist, einlæga iðrun okkar, hlýðni við boðorð 
hans og staðfestu okkar allt til enda. 

Stundum finnst okkur að Drottinn hlusti ekki á bænir okkar eða veiti okkur 
bænaheyrslu. Á slíkum stundum þurfum við að staldra við og íhuga hvernig við 
höfum hagað lífi okkar. Nauðsynlegt er að gera líf sitt samhljóma fagnaðarerindi Jesú 
Krists. Drottinn opinberaði með spámanninum Joseph Smith: „Ég, Drottinn, hef leyft 
þessum þrengingum að koma yfir þá, en sú þrenging þeirra er afleiðing brota þeirra — 
Þeir voru tregir til að hlýða rödd Drottins Guðs síns. Þess vegna er Drottinn Guð 
þeirra tregur til að hlýða á bænir þeirra og svara þeim á erfiðleikatímum þeirra. Á 
friðartímum mátu þeir ráð mín lítils, en á erfiðleikatímum sínum leita þeir mín af 
nauðsyn.“ 

Þegar við búum að einlægri þrá eftir að gera líf okkar samhljóma vilja 
Drottins, mun hann alltaf vera fús til að létta byrðar okkar. 

Hvað dregur úr okkur kjarkinn og vonina? 

Jesús Kristur greindi hinum Tólf frá sumu því sem getur veikt von okkar og 
fengið okkur til að missa móðinn: Við föllum í freistni, tökumst ekki á við erfiðleika 
Og raunir, stöndum ekki af okkur ofsóknir, óttumst „áhyggjur“ heimsins, leitum fyrst 
auðæfa, gefumst upp í stað þess að standast allt til enda og látum blekkjast af 
falsspámönnum. 

Hvað veitir okkur hugrekki og von? 

Boð Drottins til okkar allra er þetta: „Komið til mín, allir þér sem erfiði hafið 
og þungar byrðar, og ég mun veita yður hvíld.“ Jesús Kristur hefur kraftinn til að 
veita okkur hvíld frá sársauka og þjáningum. 

Spámaðurinn Mormón sagði: „Eigi maðurinn því trú, hlýtur hann að eiga von, 
því að án trúar er enga von að hafa. ... Og ef maðurinn er hógvær og af hjarta lítillátur 
og játar með krafti heilags anda, að Jesús sé Kristur, hlýtur hann að eiga kærleika.“"“ 

Ef við ræktum trú okkar daglega, hógværð og lítillæti í hjarta, játum að Jesús 
er Kristur og tökum á móti friðþægingu hans, munum við blessuð með styrk og von til 
að takast á við erfiðleika og þjáningar þessa lífs og sigrast á þeim. 

Hver eru sum loforð Drottins til okkar? 

„Verið vonglöð, litlu börn, því að ég er mitt á meðal yðar og ég hef ekki 
yfirgefið yður.“ 

„Verið ... vonglaðir, því að ég mun leiða yður. Ríkið er yðar og blessanir þess 
eru yðar og auðæfi eilífðarinnar eru yðar.“'> 

Ég vitna í orð spámannsins Eters: „Sá, sem tryði á Guð, gæti því með vissu 
vonast eftir betri heimi, já, jafnvel samastaðar til hægri handar Guði, en sú von 
sprettur af trú og er sálum mannanna sem akkeri...“ 

Guð er faðir okkar. Við erum börn hans. Hann elskar okkur. Hann þráir að við 
séum hamingjusöm í þessu lífi og um alla eilífð. Við erum leidd af sönnum spámanni 
Guðs. Jesús er Kristur. Hjá honum getum við fundið frið í þessum heimi? Í nafni Jesú 
Krists, amen. 


HEIMILDIR 


Jóh 16:33. 
2Ne2:25. 

Moró 10:22. 
Matt 24:12. 

Kás 1:35-36. 
Abraham 3:25. 
Préd 9:2-3. 

Sjá Matt 7:24-27. 
Lúk 9:23. 

10. KæS 136:31. 

11. KæS 122:7-8. 
12. KæS 95:1. 

13. KæS 101:2, 7-8. 
14. Sjá Matt 13:19-23. 
15. Matt 11:28. 

16. Moró 7:42-44. 
17. KæS 61:36. 

18. KæS 78:18. 

19. Eter 12:4. 

Að meta ráðgjöf þeirra sem eru „aldnir að árum“ 


Öldungur Stephen B. Oveson 
einn hinna sjötíu 


Mínir kæru bræður og systur, þegar við búum okkur undir að hlusta á lokaorð 
Hinckleys forseta við lok þessarar dásamlegu aðalráðstefnu, þá vona ég sterklega að 
við finnum öll hversu blessuð við erum að hafa tekið á móti frá spámönnum og 
postulum Drottins samansafnaðri visku og hvatningu sem, ef eftir er farið og fylgt, 
mun hjálpa okkur að stýra för æ nær frelsara okkar. Við ættum að vera sérstaklega 
þakklát að lifa á þeim tíma er kirkjuleiðtogar okkar, þótt margir séu háaldraðir, taka 
áfram á móti opinberun og innblæstri til framgangs ríkinu dag frá degi. 

Sem ungur maður fékk ég mjög sterka ritaða áminningu um að sanna mig sem 
trúfastan og hlýðinn son, svo að þegar ég tæki að eldast leitaði ég ráða foreldra minna, 
visku þeirra, huggunar og leiðsagnar, þegar ég þarfnaðist þess, þótt þau væru orðin 
aldin að árum. Faðir minn lést fyrir meira en tuttugu árum, eftir að hafa verið mér 
mikil og fordæmisgefandi uppspretta visku alla mína ævidaga, og við jarðsettum 101 
árs gamla móður mína við hlið síns eilífa lífsförunauts á mánudaginn var. Á 
hundraðasta aldursári staðfesti hún ævilangan vitnisburð sinn með þessum orðum: 
„Fagnaðarerindið er lífsmáti; það er hluti af áætluninni til að hjálpa okkur að forðast 
biturleika. Meir en nokkru sinni, trúi ég að þetta líf sé gott en að næsta líf sé betra“ 
(“Growing Old Graciously: Lessons from a Centenarian," The Religious Educator 5, no1., 2004). 
Móðir mín sagði mér oft að hún bæði fyrir mér og fjölskyldu minni daglega. Eftir því 
sem hún nálgaðist huluna æ meir, urðu bænir hennar heitari og innihaldsríkari fyrir 
mig. Báðir foreldrar mínir, svo og mínir kæru tengdaforeldrar, stóðust eða eru að 
standast allt til enda á réttlætisbraut, og skilja eftir sig arfleifð trúfastrar hollustu fyrir 
alla afkomendur sína að fylgja. 

Í nóvemberhetti Ensign 1989 er vitnað í Ezra Taft Benson forseta sem hér 
segir: „Drottinn þekkir og elskar hina öldruðu meðal fólks síns. Þannig hefur það 
alltaf verið, og þeim hefur hann trúað fyrir stórum hluta sinnar stærstu ábyrgðar. Á 
mismunandi ráðstöfunartímum hefur hann leiðbeint fólki sínu með spámönnum sem 
komnir voru á gamalsaldur. Hann hefur þarfnast þeirrar visku og reynslu sem fæst 
með aldrinum, innblásinna leiðbeininga þeirra sem sannað hafa trúfestu sína við 
fagnaðarerindi hans“ (Ezra Taft Benson, “The Elderly in The Church," Ensign, nóv. 1989, 4). 

Þessar hugsanir hafa leitt huga minn að þeim miklu prédikunum, blessunum, 
vitnisburðum, og ábendingum sem spámenn og postular hafa í aldanna rás látið eftir 
sig, sérstaklega þegar þeir sjálfir „gerast aldnir að árum“ eða búa sig undir að „hverfa 
í duftið.“ Sum þessara kveðjuorða eru meðal okkar athyglisverðustu og mest 
tilvitnuðu ritninga. Til dæmis: Í HDP Móse 6:57 segir Enok skýrum orðum: „Kenn 
því börnum þínum, að allir menn, hvarvetna, verði að iðrast, ella geti þeir engan 
veginn erft ríki Guðs, því að ekkert óhreint fær dvalið ... í návist hans.“ Þessar 
grundvallarreglur fagnaðarerindisins hafa verið kenndar frá tíma Adams og Evu, 
borist frá einni kynslóð til annarrar, eins og ritningarnar votta um, aftur og aftur. 

Jósef sem seldur var til Egyptalands lét eftir sig þessa ráðgjöf til Ísraelsþjóðar: 
„Nú mun ég deyja. En Guð mun vissulega vitja yðar og flytja yður úr þessu landi til 
þess lands, sem hann hefir svarið Abraham, Ísak og Jakob“ (1 Mós 50:24). 

Kynslóðum síðar, þegar spádómur Jósefs var um það bil að koma fram, lét 
Móse öllum kynslóðum Ísraels eftir blessun sína og Jósúa leiðtogamöttulinn, en hann 
leiddi fólkið aftur inn í fyrirheitna landið. Þegar Jósúa nálgaðist lokadægur sitt, lét 

hann eftir sig hin ódauðlegu orð: „Kjósið þá í dag, hverjum þér viljið þjóna ... En ég 
og mínir ættmenn munum þjóna Drottni“ (Jós 24:15). 

Síðar létu spámenn, svo sem Jeremía, Jesaja, og Malakí, eftir sig jafn 
óhrekjanlega vitnisburði í þjónustu sinni, spáðu um Messías sem koma mundi og 
eilífa friðþægingu hans. 

Við finnum sama háttinn í Mormónsbók með þeirri áherslu sem lögð er á 
lokaorð Nefís, Jakobs, og Benjamíns konungs, en máttug prédikun hans breytti 
hjartalagi heillar þjóðar, svo ekki sé minnst á meistaraleg orð Abinadís, sem talaði af 
djörfung þótt hann vissi full vel að dagar hans væru taldir: „Kennið þeim, að 
endurlausn verður fyrir Krist, Drottin vorn, sem er hinn eilífi faðir sjálfur“ (Mósía 
16:15). Listinn heldur áfram með Alma og syni hans, Alma, einnig Helaman, syni 
Helamans, sem gaf sonum sínum svo ómetanleg ráð: „Og nú synir mínir. Munið og 
hafið hugfast, að það er á bjargi lausnara okkar, sem er Kristur, sonur Guðs, sem þið 
verðið að byggja undirstöðu ykkar ... |sem)| er öruggur grundvöllur, og ef menn 
byggja á þeim grundvelli, geta þeir ekki fallið“ (He 5:12). 

Þessir og aðrir spámenn Mormónsbókar, þar á meðal Mormón sjálfur, rituðu 
fyrir okkar daga, og vissu að við myndum þarfnast þekkingar þeirra og visku okkur til 
hjálpar á þessum viðsjárverðu tímum. Sjálfri Mormónsbók lýkur með hinum 
óviðjafnanlegu orðum Morónís, sonar Mormóns, þar sem hann segir: „Já, komið til 
Krists, fullkomnist í honum og hafnið öllu óguðlegu. Og ef þér hafnið öllu óguðlegu 
og elskið Guð af öllum mætti yðar, huga og styrk, þá bregst yður eigi náð hans“ (Moró 
10:32). 

Við höfum samskonar „síðustu vitnisburði“ í Nýja testamentinu, svo sem 
þessa miklu yfirlýsingu Páls: „Ég hef barist góðu baráttunni, hef fullnað skeiðið, hef 
varðveitt trúna“ (2 Tim 4:7), og hann vitnar um að hann hafi staðist allt til enda. Okkur 
gefst mikil sýn inn í þroska hins mikla og reynda postula, Péturs, í yfirlýsingu hans: 
„--. Skrýðist allir lítillætinu hver gagnvart öðrum, því að Guð stendur gegn 
dramblátum, en auðmjúkum veitir hann náð. Auðmýkið yður því undir Guðs voldugu 
hönd, til þess að hann á sínum tíma upphefji yður“ (1 Pét 5:5-6). 

Og vissulega er mesti kennari allra tíma, hinn upprisni Drottinn sjálfur, sem 
býður postulum sínum og fylgjendum: „Farið því og gjörið allar þjóðir að 
lærisveinum, skírið þá í nafni föður, sonar og heilags anda, og kennið þeim að halda 
allt það, sem ég hef boðið yður. Sjá, ég er með yður alla daga allt til enda veraldar“ 
(Matt 28:19-—-20). 

Hvílíkan auð sannfæringar og þekkingar þessi ritningarsamantekt gefur okkur. 
Getum við fundið sameiginlegan anda innblásturs streyma frá þeim öllum? Ég álít að 
það sé auðfundið: 


e Að Kristur, sonur Guðs, lifir og er endurlausnari okkar og frelsari. 

e Að við ættum að fylgja honum og sýna ást okkar til hans með því að minnast 
hans og auðmjúk halda boðorð hans. 

e Að með friðþægingu hans, getum við iðrast og hlotið hreinsun. 

e Að við erum sáttmálsþjóð hans og ættum alltaf að halda þá sáttmála sem við 
höfum gert. 

e Að við þurfum að útbreiða fagnaðarerindi hans út um heiminn. 

e Að við ættum að hafa trú, iðrast, taka skírn, meðtaka heilagan anda, og 


standast allt til enda. 

Á okkar ráðstöfunartíma, endurtaka nútíma spámenn sí og æ þessar sömu 
reglur. Í kenningum Johns Taylor lærum við: „Sem mannssonur þoldi hann allt sem 
mögulegt er fyrir hold og blóð að þola; sem sonur Guðs sigraðist hann á öllu, og 


dvelur um eilífð til hægri handar Guði“ (“Latter-day Prophets Tell Us They Know Him," New 
Era, apríl 1992, 26; The Mediation and the Atonement (Salt Lake City: Deseret News Co., 1882}, 151). 

Eitt af því sem ég hef dálæti á frá Spencer W. Kimball forseta eru þessi orð: 
„Til viðbótar vitnisburðum þessara máttugu manna og postula til forna — bræðra okkar 
í þjónustu við sama meistara — bæti ég mínum eigin vitnisburði. Ég veit að Jesús 
Kristur er sonur lifanda Guðs og að hann var krossfestur vegna synda heimsins. Hann 
er vinur minn, frelsari minn, Drottinn minn, Guð minn. Af öllu mínu hjarta bið ég að 


hinir heilögu megi ... öðlast eilífa arfleifð með honum í himneskri dýrð“ (“An Eternal 
Hope in Christ," Ensign, nóvember 1978, 73). 


Spámaður okkar í dag, Gordon B. Hinckley forseti, heldur áfram að leiða 
okkur af kraftmikilli sannfæringu, eins og hann lýsti yfir nýlega í ávarpi á 
stikuráðstefnu: „Ég á vitnisburð, raunverulegan, brennandi, og lifandi, um sannleika 
þessa verks. Ég veit að Guð eilífur faðir okkar lifir og að Jesús er Kristur, frelsari 
minn og endurlausnari minn. Það er hann sem er höfuð þessarar kirkju. Allt sem ég 


þrái er að halda þessu verki áfram eins og hann vill að það sé gert“ (stikuráðstefna, 
Washington, Utah, 20. janúar 2002). 


Sem samantekt á vitnisburðum allra fornra og nútíma postula og spámanna, 
höfum við ódauðleg orð spámannsins Josephs Smith, sem lýsti yfir: „Og nú, eftir þá 
mörgu vitnisburði, sem gefnir hafa verið um hann, er þetta vitnisburðurinn síðastur 
allra, sem við gefum um hann: Að hann lifir! Því að við sáum hann, já, Guði til hægri 
handar, og við heyrðum röddina, sem bar vitni um, að hann er hinn eingetni föðurins“ 
(Kenning og sáttmálar 76:22-23). 

Sem sérstakt vitni um Jesú Krist, vil ég bæta við auðmjúkri staðfestingu minni 
á sannleika áður getinna vitnisburða. Ég veit að himneskur faðir er bókstaflega faðir 
anda okkar og að Jesús Kristur er frelsari okkar, endurlausnari okkar, Drottinn okkar, 
og eftir því sem við hlýðum boðorðum hans, vinur okkar (sjá Jóh 15:14). Þegar við 
nemum ritningarnar, megum við þá öðlast aukið innsæi í og meira þakklæti fyrir kraft 
vitnisburðarins, sérstaklega eins og hann er fluttur af þeim sem hafa mikla visku og 
háan aldur, er bæn mín, í nafni Jesú Krists, amen. 

Hin milda miskunn Drottins 


Öldungur David A. Bednar 
í Tólfpostulasveitinni 


Fyrir sex mánuðum stóð ég við þennan ræðustól í fyrsta sinn sem nýjasti 
meðlimur Tólfpostulasveitarinnar. Bæði þá og jafnvel enn meira nú finn ég þunga 
þessarar þjónustuköllunar og ábyrgðar, að kenna skýrt og vitna með valdi og krafti. 
Ég bið um hjálp heilags anda er ég nú tala til ykkar. 

Í dag vil ég lýsa og ræða þau andlegu áhrif sem ég varð fyrir skömmu áður en 
ég sté í þennan ræðustól á sunnudagsmorgunfundi síðustu aðalráðstefnu í október. 
Öldungur Dieter F. Uchtdorf hafði rétt lokið ræðu sinni og gefið máttugan vitnisburð 
sinn um frelsarann. Þá risum við öll á fætur og sungum sálminn sem Gordon B. 
Hinckley forseti hafði áður tilkynnt. Millisálmurinn þennan morgun var „Nú Ísraels 
lausnari.“ 

Tónlistin fyrir hvern hluta ráðstefnunnar hafði verið ákveðin löngu fyrr — og 
greinilega löngu áður en ég fékk þessa nýju þjónustuköllun. Hefði mér þó verið boðið 
að velja millisálm fyrir þennan hluta ráðstefnunnar — sálm sem bæði væri göfgandi og 
andlega róandi fyrir mig og ráðstefnugesti áður en ég flytti fyrsta ávarp mitt í þessari 
ráðstefnuhöll — hefði ég valið eftirlætissálm minn, „Nú Ísraels lausnari.“ Augu mín 
fylltust tárum þar sem ég stóð ásamt ykkur og söng þennan hrífandi sálm 
endurreisnarinnar. 

Við lok söngsins kom mér í hug vers úr Mormónsbók: 

„.. En sjá. Ég, Nefí, mun sýna yður fram á, að hin milda miskunn Drottins vakir yfir 
öllum þeim, sem hann hefur útvalið, trúar þeirra vegna, til að gjöra þá máttuga, 
jafnvel með krafti til frelsunar“ (1 Ne 1:20). 

Hugur minn beindist samstundis að orðum Nefís, „hin milda miskunn 
Drottins,“ og ég vissi að á þeirri stundi fann ég einmitt þessa mildu miskunn. 
Kærleiksríkur frelsarinn sendi mér mjög persónulega og tímabæra huggun og fullvissu 
með sálmi sem valinn var mörgum vikum áður. Sumir kunna að telja þetta einungis 
góða tilviljun, en ég ber vitni um að hin milda miskunn Drottins er raunveruleg og 
hún birtist ekki af handahófi eða aðeins af tilviljun. Oft tímasetur Drottinn sína mildu 
miskunn þannig, að það auðveldar okkur bæði að greina hana og viðurkenna. 


Hvað er hin milda miskunn Drottins? 

Frá því í október síðastliðinn hef ég hvað eftir annað hugleitt setninguna „hin 
milda miskunn Drottins.“ Með eigin lestri, athugunum, íhugun og bænum tel ég mig 
hafa öðlast betri skilning á því að hin milda miskunn Drottins sé afar persónulegar og 
einstaklingsbundnar blessanir, styrkur, vernd, fullvissa, leiðsögn, ástúðleg góðvild, 
huggun, stuðningur og andlegar gjafir sem við hljótum frá og með Drottni Jesú Kristi 
og vegna hans. Sannlega hagar Drottinn „miskunn sinni| í samræmi við ástand 
mannanna barna“ (KæS 46:15). 

Minnumst þess að frelsarinn sagði postulum sínum að hann myndi ekki skilja 
þá eftir án huggunar. Ekki aðeins myndi hann senda „annan huggara,“ sjálfan heilagan 
anda, heldur sagðist hann sjálfur myndi koma til þeirra (Jóh 14:18). Ég bendi á að 
frelsarinn kemur meðal annars til sérhvers okkar gegnum ríkulega og milda miskunn 
sína. Þegar erfiðleikar verða til dæmis á vegi okkar eru gjöf trúarinnar og hæfilegt 
sjálfstraust sem nær lengra en eigin geta tvö dæmi um hina mildu miskunn Drottins. 
IÖðrun og fyrirgefning synda og góð samviska eru dæmi um hina mildu miskunn 
Drottins. Þolgæðið og hugrekkið sem gerir okkur mögulegt að sækja fram með glöðu 

hjarta þrátt fyrir líkamlega takmörkun og andlega erfiðleika eru og dæmi um milda 
miskunn Drottins. 

A nýlegri stikuráðstefnu var hin milda miskunn Drottins augljós í hrífandi 
vitnisburði ungrar eiginkonu og fjögurra barna móður sem missti mann sinn í Írak í 
desember 2003. Þessi hugdjarfa systir sagði frá því, að eftir að henni hafði verið 
tilkynnt lát eiginmannsins hafi henni borist jólakort og boðskapur frá honum. Mitt í 
hörðum raunveruleikanum og snöggum umskiptum var þessi góða systir mildilega 
minnt á að fjölskyldur geta vissulega verið saman um eilífð. Með leyfi vitna ég í 
jólakortið. 

Til bestu fjölskyldunnar í heiminum! Eigið góðar stundir og munið hina sönnu 
merkingu jólanna! Drottinn hefur gert okkur mögulegt að vera saman um eilífð. Þótt 
við séum aðskilin, verðum við samt saman sem fjölskylda. 

Guð blessi ykkur og varðveiti og gefi að þessi jól verði kærleiksgjöf okkar til 
hans í upphæðum!!! 

Með ástarkveðjum, pabbi og þinn elskandi eiginmaður. 

Greinilegt er að aðskilnaðurinn sem eiginmaðurinn talar um í jólakveðju sinni 
er sá sem herþjónusta hans olli. En til systurinnar barst sem rödd úr duftinu frá látnum 
eilífðarmaka og föður sú andlega fullvissa og vitnisburður sem hún þarfnaðist mest. 
Eins og ég sagði áður þá birtist hin milda miskunn Drottins ekki af handabófi eða 
aðeins af tilviljun. Trúfesta, hlýðni og auðmýkt bjóða hinni mildu miskunn heim í lífi 
okkar, og það er oft tímasetning Drottins sem gerir okkur mögulegt að þekkja og 
varðveita þessar mikilvægu blessanir. 

Fyrir nokkru talaði ég við prestdæmisleiðtoga sem fannst hann þurfa að muna 
nöfn alls æskufólks 13-21 árs í stiku sinni. Hann notaði skyndimyndir af piltunum og 
stúlkunum og setti á spjöld sem hann skoðaði meðan hann ferðaðist um í 
viðskiptaerindum eða á öðrum stundum. Prestdæmisleiðtoginn lærði fljótt nöfn alls 
unga fólksins. 

Eina nóttina dreymdi prestdæmisleiðtoginn einn piltanna sem hann þekkti 
aðeins af mynd. Í draumnum sá hann piltinn klæddan í hvíta skyrtu með 
trúboðsbarmmerki. Með félaga sér við hlið var pilturinn að kenna fjölskyldu einni. 
Ungi maðurinn hélt á Mormónsbók í hendi sér og virtist sem hann væri að bera vitni 
um sannleiksgildi bókarinnar. Prestdæmisleiðtoginn vaknaði síðan af draumi sínum. 

Síðar á prestdæmisfundi fór leiðtoginn til piltsins sem hann hafði séð í draumi 
sínum og bað hann um að tala við sig í nokkrar mínútur. Eftir stutt spjall nefndi 
leiðtoginn piltinn með nafni og sagði: „Ég er ekki draumamaður. Mig hefur aldrei 
dreymt nokkurn í þessari stiku nema þig. Ég ætla að segja þér frá draumi mínum og 
síðan vil ég biðja þig að hjálpa mér að skilja merkingu hans.“ 

Prestdæmisleiðtoginn sagði frá draumnum og spurði piltinn hvað hann merkti. 
Tilfinningaklökkur svaraði pilturinn: „Hann sýnir að Guð veit hver ég er.“ Það sem 
eftir var samtalsins milli piltsins og prestdæmisleiðtoga hans gekk mjög vel og þeir 
ákváðu að hittast og ræða saman af og til næstu mánuði. 

Ungi maðurinn fann hina mildu miskunn Drottins fyrir tilverknað innblásins 
prestdæmisleiðtoga. Eins og ég sagði áður þá birtist hin milda miskunn Drottins ekki 
af handahófi eða aðeins af tilviljun. Trúfesti og hlýðni gerir okkur mögulegt að öðlast 
þessar mikilvægu gjafir og tímasetning Drottins gerir okkur iðulega kleift að þekkja 

ær. 
j Við ættum ekki að vanmeta eða líta fram hjá þeim krafti sem felst í hinni 
mildu miskunn Drottins. Einfaldleiki, ljúfleiki og stöðugleiki hinnar mildu miskunnar 
Drottins mun efla okkur og vernda jafnt á erfiðum tímum líðandi stundar og 
ókomnum. Þegar orðin geta ekki veitt þá huggun sem við þörfnumst eða lýst þeirri 

gleði sem við finnum, þegar einfaldlega er gagnslaust að reyna að skýra það 
óútskýranlega, þegar rök og skynsemi ná ekki að veita viðeigandi skilning á ranglæti 
og misgjörðum þessa lífs, þegar jarðnesk reynsla og mat veita ekki þráða niðurstöðu 
og þegar svo virðist sem við séum alein, þá erum við sannlega blessuð með mildri 
miskunn Drottins og gjörð máttug, jafnvel með krafti til frelsunar (sjá 1 Ne 1:20). 


Hverja hefur Drottinn útvalið til að hljóta milda miskunn hans? 

Orðið „útvalinn“ í 1. Nefí 1:20 er lykillinn að því að skilja hugtak hinnar 
mildu miskunnar Drottins. Orðabókin segir „útvalinn“ merkja þann sem valinn er úr 
eða hafi forgang. Einnig má nota það yfir þá sem kjörnir eru eða valdir af Guði (Oxford 
English Dictionary Online, önnur útg., 1989). 

Sumir sem heyra eða lesa þennan boðskap geta ranglega sniðgengið hann eða 
útilokað mögleikana á mildri miskunn Drottins í lífi sínu, ef þeir hugsa: „Ég er ekki sá 
sem hefur verið eða mun nokkru sinni verða útvalinn.“ Ranglega getum við talið að 
slíkar blessanir eða gjafir séu ætlaðar þeim sem virðast réttlátari eða sem gegna 
augljósum kirkjuköllunum. Ég ber vitni um að hin milda miskunn Drottins er okkur 
öllum opin og að Ísraels lausnari þráir að veita okkur slíkar gjafir. 

Að vera eða verða útvalinn er ekki einskorðuð staða sem okkur veitist. Þess í 
stað ákveðum við sjálf, þið og ég, hvort við erum útvalin. Takið eftir notkun orðsins 
„útvalinn“ í eftirfarandi versum úr Kenningu og sáttmálum: 

„Sjá, margir eru kallaðir en fáir eru útvaldir. Og hvers vegna eru þeir ekki 
útvaldir? 

Vegna þess að hjörtu þeirra beinast svo mjög að því, sem þessa heims er, og 
leita sér svo mannlegrar upphefðar“ (KæsS 121:34-35; leturbr. hér). 

Ég tel að vísbendingin í þessum versum sé mjög skýr. Guð gerir ekki lista yfir 
eftirlæti sín sem við verðum síðan að vonast eftir að komast einhvern tíma á. Hann 
takmarkar ekki „hina útvöldu“ við fáeina. Það eru hjörtu okkar og þrá okkar og hlýðni 
okkar sem ákvarða hvort við teljumst meðal hinna útvöldu Guðs. 

Drottinn kenndi Enok einmitt þessa kenningu. Takið eftir orðinu velja í 
þessum versum. 

„-.. Sjá þessa bræður þína. Þeir eru mín eigin handaverk, og þekkingu þeirra 
gaf ég þeim, þegar ég skapaði þá, og í aldingarðinum Eden gaf ég manninum sjálfræði 
sitt — 

Og við bræður þína hef ég sagt, og einnig gefið þeim boðorð um, að þeir eigi 
að elska hver annan og að þeir skuli velja mig, föður sinn“ (HDP Móse 7:32-33; leturbr. 
hér). 

Við lærum af þessum versum að grundvallartilgangurinn með gjöf sjálfræðis 
var sá að elska hver annan og að velja Guð. Þannig verðum við hin útvöldu Guðs og 
bjóðum heim hinni mildu miskunn hans þegar við notum sjálfræði okkar til að velja 
Guð. 

Ein þekktasta ritningargreinin, sem oft er vitnað í, er að finna í HDP Móse 
1:39. Það vers lýsir því greinilega og nákvæmt hvert verk hins eilífa föður er: „Því að 
sjá. Þetta er verk mitt og dýrð mín — að gjöra ódauðleika og eilíft líf mannsins að 
veruleika“ (leturbr. hér). 

Samstæð ritningargrein í Kenningu og sáttmálum lýsir jafn skýrt og nákvæmt 
hvert okkar verk er sem sona og dætra hins eilífa föður. Athyglisvert er að þetta vers 
virðist ekki jafn vel þekkt og ekki eins oft vitnað í það. „Sjá, þetta er verk þitt, að 
halda boðorð mín, já, af öllum mætti þínum, huga og styrk“ (KæS 11:20; leturbr. hér). 

Verk föðurins er því að gjöra ódauðleika og eilíft líf barna sinna að veruleika. 
Okkar verk er að halda boðorð hans af öllum mætti, huga og styrk — og verða þannig 

útvalin og, fyrir heilagan anda, hljóta og þekkja hina mildu miskunn Drottins í 
daglegu lífi okkar. 

Sjálf ráðstefnan sem við tökum þátt í þessa helgi er enn eitt dæmið um hina 
mildu miskunn Drottins. Við njótum þeirrar blessunar að hljóta innblásna leiðsögn frá 
leiðtogum kirkju frelsarans — tímabærar ráðleggingar fyrir okkar tíma og okkar 
aðstæður og okkar vanda. Við höfum hlotið leiðsögn og upplyftingu, við höfum verið 
efld, kölluð til iðrunar og styrkt. Andi þessarar ráðstefnu hefur styrkt trú okkar og 
vakið þrá okkar til iðrunar, til hlýðni, til betrunar og til þjónustu. Ég er, líkt og þið, 
áhugasamur um að tileinka mér nú þegar aðvörunarorðin, leiðsögnina og fara að þeim 
innblæstri sem við höfum verið blessuð með á þessari ráðstefnu. Og innan skamms 
munum við hljóta hina mildu miskunn Drottins er við hlýðum á lokaorð og vitnisburð 
Gordons B. Hinckley forseta. Sannlega er „Drottinn ... öllum góður, og miskunn hans 
er yfir öllu, sem hann skapar“ (Sálm 145:9). 

Ég er þakklátur fyrir endurreisn fagnaðarerindis Jesú Krists fyrir tilstilli 
spámannsins Josephs Smith og fyrir vitneskjuna sem við höfum nú á hinni mildu 
miskunn Drottins. Þrár okkar, trúfesta og hlýðni bjóða heim og hjálpa okkur að greina 
miskunnsemi hans í lífi okkar. Ég ber vitni um að Jesús er Kristur, lausnari okkar og 
frelsari, og að hin milda miskunn hans stendur okkur öllum til boða. Öll getur við átt 
augu sem sjá skýrt og eyru sem heyra greinilega hina mildu miskunn Drottins er hún 
styrkur okkur og styður á þessum síðari dögum. Megi hjörtu okkar ætíð vera full af 
þakklæti fyrir hina ríkulegu og mildu miskunn hans. Í hinu heilaga nafni Jesú Krists, 
amen. 

Lokaorð 
Gordon B. Hinckley forseti 


Kæru bræður og systur, þetta hefur verið dásamleg ráðstefna. Andi Drottins 
hefur verið með okkur. Við höfum lært margvíslegan sannleik. Vitnisburðir okkar 
hafa styrkst og trúin lifnað. 

Fyrir kraftaverk nútíma tækni, og það er kraftaverk, hefur ráðstefnan verið 
send út um heim allan. Níutíu og fimm prósent af meðlimafjölda kirkjunnar um allan 
heim gæti hafa tekið þátt í þessu með okkur. 

Þetta hefur verið tími til þess að endurnýja trú okkar á þann mikla og eilífa 
sannleik sem barst okkur fyrir tilverknað spámannsins Josephs. Hve blessuð við erum. 
Hve lánsöm við erum í vitneskjunni um þennan stórfenglega sannleika. 

En ég vil segja, eins og ég hef sagt áður, aðild okkar að þessari kirkju, með 
möguleikum á öllum blessunum sem henni fylgja, ætti aldrei að fylla okkur 
sjálfsréttlætingu eða hroka, þannig að við ófrægjum aðra eða lítum niður á þá. Allt 
mannkyn er náungi okkar. Þegar spurt var hvert væri æðsta boðorð lögmálsins, 
svaraði Drottinn: „Elska skalt þú Drottin, Guð þinn, af öllu hjarta þínu, allri sálu þinni 
og öllum huga þínum ... (og) þú skalt elska náunga þinn eins og sjálfan þig“ (Matt 
22:37, 39). 

Hver sem hörundslitur okkar er, augnalitur eða tungumál, þá erum við öll synir 
og dætur Guðs og verðum að sýna hvert öðru kærleika og umhyggju. 

Hvar sem við búum getum við verið vingjarnlegir nágrannar. Börn okkar geta 
verið með börnum þeirra sem eru annarrar trúar og haldist staðföst, ef þeim er 
réttilega kennt. Þau geta jafnvel orðið trúboðar félaga sinna. 

Við biðjum okkar dásamlega æskufólk að standa gegn hinu illa í heiminum, að 
ýta því til hliðar og lifa lífi sem þóknanlegt er Drottni. Við biðjum þess stöðugt að 
foreldrar þess lifi verðugu lífi að öllu leyti. 

Við endurtökum það sem við höfum sagt áður, gerið það að venju að fara í hús 
Drottins. Engin betri leið er til að tryggja réttlátt líf en með því að sækja musterið. Það 
mun reka burt illsku kláms, eiturlyfjaneyslu og andlegrar hnignunar. 

Sem kirkja höfum við lært að vinna með öðrum við að létta sorg og þjáningar 
þeirra sem hörmulega erfitt eiga. Líknarstarf okkar hefur bókstaflega blessað líf 
óteljandi fjölda sem ekki eru okkar trúar. Í hinum hræðilegu náttúruhamförum 
flóðbylgjunnar og öðrum hörmungum þar sem barist er við sjúkdóma og hungur, 
höfum við unnið mikið og undursamlegt verk með öðrum án þess að leiða hugann að 
því hver fái þakkirnar. 

Í febrúar á þessu ári veitti forseti ameríska Rauða krossins kirkjunni “Circle of 
Humanity“ verðlaunin (mannúðarverðlaun) en það er æðsti heiður sem ameríski 
Rauði krossinn veitir fyrir mannúðarþjónustu. Þau voru veitt sem þakklæti fyrir fé 
sem gefið var til að bólusetja þúsundir barna í Afríku við mislingum. 

Alþjóða Rotary félagið veitti kirkjunni nýlega viðurkenningu fyrir fjárframlög 
til útrýmingar mænuveiki í þeim löndum þriðja heimsins þar sem hún enn herjar. 

Það hefur bjargað óteljandi lífum og linað miklar þjáningar og eymd með 
starfi sínu. 

Í þeim mæli sem fjármagn, er örlátir þegnar okkar gefa, gerir okkur mögulegt 
reynum við að rétta fram hjálparhönd og lyfta þeim sem erfitt eiga. 

Eins og ég sagði í inngangsorðum mínum í gær hefur menntunarsjóðurinn nú 
hjálpað 18.000 ungmennum í 27 löndum. 

Vissulega blessar Drottinn okkur sem heild, og við verðum að blessa þurfandi 
börn hans hvar sem þau kunna að vera. 

Þegar við nú höldum heim, veiti ég ykkur blessanir himins. Verið trú 
boðorðum Drottins og hann mun ljúka upp fyrir ykkur gáttum himins og úthella yfir 
ykkur blessunum. Ég læt ykkur eftir bæn mína og ást, og hlakka til þess þegar við 
söfnumst saman á ný til að tilbiðja Drottin. Í hinu heilaga nafni Jesú Krists, amen. 

Aðalfundur Stúlknafélagsins 


Gleðitíðindi frá Kúmóra 


Systir Susan W. Tanner 
aðalforseti Stúlknafélagsins 


Þegar ég kom í hið endurreista fábrotna bjálkahús Josephs Smith, fannst mér 
ég vera á helgum stað. Ég var á staðnum þar sem engillinn Moróní birtist Joseph 
Smith fyrst til að innleiða þetta mikla og undursamlega verk hins endurreista 
fagnaðarerindis Jesú Krists. Þegar mér varð hugsað um samtvinnað líf þessara tveggja 
miklu spámanna, Morónís, síðasta spámanns sinnar aldar, og Josephs, fyrsta 
spámanns okkar ráðstöfunartíma, varð mér ljóst að ég hafði átt fjölmargar „álíka“ 
stundir. Leyfið mér að miðla ykkur nokkrum „álíka“ lexíum, er ég ber vitni um þetta 
„mikla og undursamlega verk.“ 

Þegar Joseph sá Moróní fyrst var hann aðeins 17 ára gamall, á sama aldri og 
margar ykkar stúlknanna. Við þekkjum stundina og staðinn. Það gerðist að nóttu til, 
21. september 1823, í svefnherbergi á efri hæð meðan fimm bræður hans sváfu. 
Joseph bað þess að hann fengi að vita „horfur (sínar| og stöðu gagnvart (Guði|“ (JsS-S 
1:29). Joseph fannst hann ófullkominn og óverðugur frammi fyrir Guði. Hann sagðist 
ekki hafa verið sekur um „stórar eða illkynjaðar syndir,“ en fann sig sekan um 
„heimskuleg glappaskot, (og að sýna| oft veikleika æskunnar“ (JS — S 1:28). Hann bað 
því um hughreystingu. Ég get skilið tilfinningar hins unga Josephs og ég veit að það 
geta margar ykkar einnig. Hversu oft hefur hver og ein okkar ekki kropið í 
yfirþyrmandi ófullkomleika og þörf fyrir guðlega hughreystingu? 

Moróní, hinn himneski sendiboði, birtist Joseph sem svar við iðrandi trúarbæn 
hans. Joseph skráði: „Hann ávarpaði mig með nafni“ og sagði að „Guð ætlaði mér 
verk að vinna“ (IS - S 1:33). Joseph „furðaði sig mjög á því, sem þessi sérstæði 
sendiboði hafði sagt {honum|“ (IS - S 1:44). Við getum einnig hlotið andlega 
hughreystingu sem bænheyrslu. Við getum hlotið vitnisburð um að himnafaðir okkar 
þekkir okkur með nafni og að hann ætli okkur að uppfylla ákveðið hlutverk á jörðu. 

Engillinn Moróní birtist Joseph tvisvar í viðbót nótt þessa, svo aftur daginn 
eftir á akrinum og í hlíðinni, og loks á hverju ári í fjögur ár á þeirri hæð sem við 
þekkjum sem Kúmóra. Fyrsta daginn endurtók Moróní sömu skilaboðin aftur og aftur. 
Getið þið líkt þessu við eitthvað sem þið hafið reynt? Börnin mín gantast stundum 
með það að ég endurtaki sömu hlutina aftur og aftur. Sýnið foreldrum ykkar og 
leiðtogum þolinmæði þegar þeir endurtaka sig stöðugt. Drottinn fól Moróní að kenna 
hinum unga spámanni með endurtekningu. Endurtekning rótfestir reglur 
fagnaðarerindisins í huga okkar og hjarta. 

Þessar reglubundnu heimsóknir engilsins urðu til að þróa dýrðleg tengsl milli 
þessa forna spámanns, sem innsiglað hafði töflurnar, og þessa nútíma spámanns, sem 
útvalinn hafði verið til að leiða þær að nýju fram í dagsljósið. Ég tel að við ættum 
einng að rækta ástúð í hjarta okkar til fornra spámanna sem og nútíma spámanna. Hve 
viðeigandi að táknmynd af englinum Moróní sé efst á flestum nútíma musterum. Þær 
minna okkur á að hinn dýrðlegi Moróní „engill uppheims var, sem alda rauf hér þögn“ 
(Sálmar, 6), en sálm þennan mun kórinn syngja síðar í kvöld. 

Joseph Smith lærði svo margt af Moróní. Joseph miðlaði hinni lærdómsfúsu 
fjölskyldu sinni mörgu af því sem hann hafði lært í öryggi og skjóli þessa bjálkahúss 
þar sem Moróní birtist honum. Móðir hans sagði: 

„Joseph tók á móti fyrirmælum frá einum tíma til annars og á hverju kvöldi 
komum við saman með börnum okkar og helguðum okkur umræðum um efni þeirra 
„.. Eg held að það hafi verið einhver undarlegasta fjölskyldusýn sem sést hefur á 
jörðu. Við sátum öll í hring ... og hlustuðum af áfergju á kennslu átján ára gamals 


pilts“ (The Revised and Enhanced History of Joseph Smith by His Mother, ritst. af Scot Facer Proctor 
og Maurine Jensen Proctor, 111). 


Lucy Mack sagði að þessi daglegu fjölskyldukvöld á heimili þeirra hafi 
stuðlað að ljúfri einingu, hamingju og friðsæld. Hve góð fyrirmynd hinn ungi Joseph 
er fyrir okkur um að efla heimilið og fjölskylduna! Hann lúrði ekki á vitnisburði 
sínum, og andlegri reynslu, heldur miðlaði honum ott til foreldra sinna og systkina. 
Við getum gert það sama á okkar heimili. 

Smith-fjölskyldan varð að standa saman vegna stöðugra ofsókna á hendur 
henni og Joseph. Kannski hefur kennsla og fordæmi Morónís hjálpað spámanninum 
Joseph að standa sem vitni í ranglátum heimi. Moróní lifði við heimsástand sem hann 
sagði að yrði ríkjandi í heimi nútímans — „Já, það mun koma á þeim degi, þegar ... 
verða morð og rán, lygar og svik, hór og alls kyns viðurstyggð“ (Morm 8:31). 

Moróní þekkti einnig af eigin raun einmanaleika og vonbrigði. Eftir mikla og 
harða orrustu milli Nefíta og Lamaníta, þar sem allt fólk hans var drepið, sagði hann 
harmþrunginn: „Ég er aleinn. ... Faðir minn hefur verið drepinn í bardaga og allt mitt 
ættfólk, og ég á hvorki vini né stað til að fara á. Og ég veit ekki, hve lengi Drottni 
þóknast að ég lifi“ (Morm 8:5). Getið þið skynjað einmanaleika og vonbrigði Morónís? 

Mér er ljóst að mörgum ykkar finnst þið stundum vera einar og vinalausar Í 
ranglátum heimi. Sumum ykkar finnst þið ekki eiga „stað til að fara á“ í erfiðleikum 
ykkar. En þið og ég munum ekki aðeins fá staðist, heldur einnig sigra, líkt og Morónií, 
í þeirri viðleitni okkar að vera trúar sannleikanum á örðugum tíðum. Hvað gerði hann 
í einmanaleika sínum frammi fyrir óvinveittum heimi? Hann var trúfastur og hlýðinn 
föðurnum og lauk við skráninguna á gulltöflurnar. Hann varð kunnugur ritmáli 
spámannanna. Og framar öllu vann hann sig út úr vonleysi sínu með því að halda sig 
fast við framtíðarfyrirheit Drottins. Hann ríghélt í sáttmálana sem Guð gerði við hús 
Ísraels um að blessa það ævarandi. 

Moróní iðkaði trú með því að reiða sig á þær biessanir sem komandi kynslóðir 
hafa fyrirheit um. Öldungur Jeffrey R. Holland sagði að hina gleðiríku þátttöku 
liðinna spámannna, einnig Morónís, mætti rekja til þess að þeir sáu okkar tíma í sýn. 
Þeir sáu öflugt ungt fólk sem hélt sáttmála sína, fólk eins og ykkur, sem vinna myndi 
verk Drottins á þessum síðasta ráðstöfunartíma. Öldungur Holland sagði: „Leiðtogar 
þessa liðna tíma höfðu styrk til að halda sér við efnið, ekki vegna þess að þeir trúðu að 
þeir myndu ná árangri, heldur vegna þess að þeir vissu að þið mynduð gera það — 
stórkostlegur söfnuður ungra (kvenna), líkt og þið, ... sem staðráðinn er í að sjá 
fagnaðarerindið halda velli og sigra“ (“Terror, Triumph, and a Wedding Feast," CES Fireside, 
12. sept. 2004). Við höfum þessa miklu ábyrgð, að von Morónís um „gleðiríka þátttöku" 
okkar rætist. 

Við sem tilheyrum Kirkju Jesú Krists hinna Síðari daga heilögu erum tengd 
Drottni með sáttmála. Hann sagði: „lÉg| gleymi ... þér ... ekki. ... Eg hefi rist þig á 
lófa mína“ (Jes 49:15-16, 1 Ne 21:15-16). 

Hinn bindandi og hughreystandi sáttmálskraftur lífs okkar varð mér afar 
raunverulegur nýlega þegar kærir vinir okkar urðu fyrir hörmulegum ástvinamissi Í 
fjölskyldu sinni. Þegar Catherine og Kimball Herrod voru akandi á leið heim eftir 

fjölskylduboð heima hjá foreldrum hennar, ásamt fjórum ungum börnum sínum, níu 
mánaða til sjö ára, losnuðu tvö samhliða afturhjól af stórum flutningabíl sem kom úr 
gagnstæðri átt á hraðbrautinni, köstuðust yfir á þeirra helming vegarins og skullu á 
vinstri hlið fjölskyldubílsins. Kimball, sem var við stýrið, eiginmaður og faðir, missti 
meðvitund og slasaðist alvarlega. Catherine tókst einhvern veginn að stýra bílnum að 
vegbrúninni og biðja um neyðarhjálp. Hún fylgdist með sjúkraliðunum sinna 
eiginmanni sínum og tveimur eldri börnunum þar sem hún sat í lögreglubíl með tvö 
yngri börnin í fanginu. Hún bað upphátt: „Himneskur faðir, við vitum að þú hefur 
mátt til að lækna Kimball, sé það þinn vilji, en sé svo ekki, þá höfum við þá trú að þú 
styðjir okkur einhvern veginn í gegnum þetta.“ Flogið var með Kimball til sjúkrahúss, 
en þangað komst hann ekki lifandi. 

Þegar búið hafði verið að öllum sárum barnanna, og þau kominn heim örugg í 
rúmið, fór Catherine á sjúkrahúsið til að kveðja eiginmann sinn í hinsta sinn. Þótt 
erfitt væri þá sagði hún við foreldra sína sem voru þar með henni: „Ég veit að Kimball 
og ég erum innsigluð með musterissáttmála og við munum einhvern tíma verða saman 
að nýju.“ Þessi unga móðir lét hughreystast af sáttmála sínum í þessari hræðilegu 
lífsreynslu. 

Að útför lokinni vorum við minnt á þann kraft sem býr í sáttmálum til að 
hughreysta okkur á rauna- og sorgarstundum. Er við sungum saman lokasálminn 
(„Fjölskyldur geta átt eilífð saman,“ Barnasöngbókin, 98), heyrðum við öll hina hljómfögru og 
skæru rödd hins fimm ára Taylors. Það var gleðiefni fyrir söfnuðinn að vita að barn 
hafði hlotið kennslu um innsiglunarsáttmálann, sem bindur saman föður þess og 
móður. 

Í ræðunni sem faðir Chatherine flutti er einnig kennsla um þann kraft sem býr í 
sáttmálum. Hann vitnaði í ritningargrein í hinu dýrmæta riti sem Moróní innsiglaði og 
færði síðan spámanninum Joseph, með þeim áminningarorðum að fagnaðarerindið 
gefi fyrirheit um trausta undirstöðu í lífsins stormum, en verji okkur ekki gegn regni. 

„Munið og hafið hugfast, að það er á bjargi lausnara okkar, sem er Kristur, 
sonur Guðs, sem þið verðið að byggja undirstöðu ykkar. Að þegar djöfullinn sendir 
sína voldugu storma, ... mun hann ekkert vald hafa til að draga ykkur niður í djúp 
vansældar og óendanlegs volæðis, vegna þess að það bjarg, sem þið byggið á, er 
Öruggur grundvöllur“ (Helaman 5:12). 

Hinn mikli styrkur sem búið getur í fjölskyldu á upptök sín í þeirri vitneskju 
að eilíf bönd tengja hana saman og að hún er tengd himneskum föður og verður ekki 
aðskilin frá honum. 

Við getum, líkt og Moróní, Joseph Smith og Catherine og Kimball, sigrast á 
erfiðleikum, ranglæti og ofsóknum. Prestdæmissáttmálar tengja okkur eilíflega við 
okkar jarðnesku og himnesku fjölskyldu og íklæða okkur réttlæti og krafti. 

Hve þakklát ég er að vera uppi á þessum mikla og undursamlega tíma þegar 
fagnaðarerindið hefur verið endurreist. Ég ber vitni um og tjái þakklæti mitt fyrir 
þessa tvo miklu spámenn, Moróní og Joseph Smith, sem áttu fund saman í 
loftherberginu og lögðu saman á ráðin um að leiða fram Mormónsbók. Ég lýk máli 
mínu með því að endurtaka hina gleðilegu yfirlýsingu spámannsins Josephs um hið 
endurreista fagnaðarerindi: „Hvað heyrum við nú í því fagnaðarerindi, sem við 
höfum meðtekið? Gleðiraust! ... Gleðitíðindi frá Kúmóra! Moróní, engill frá himni, 
tilkynnir uppfyllingu spádómanna — bókin skal opinberuð. ... Bræður (og systur}, 
eigum við ekki að halda áfram í þágu svo mikils málstaðar? ... Hjörtu ykkar fagni og 
gleðjist ákaft. ... Sem kirkja og einstaklingar ... skulum við þess vegna færa Drottni 
fórn í réttlæti“ (Kæs 128:19, 20, 22, 24). Ég veit að þetta er kirkja Jesú Krists. Megi 

fagnaðarerindið hafa djúp áhrif á sál okkar allra, svo við elskum Guð og þjónum 
honum af öllu hjarta. Í nafni Jesú Krists. 

Verk fyrir mig að vinna 


Systir Julie B. Beck 
fyrsti ráðgjafi í aðalforsætisráði Stúlknafélagsins 


Ég minnist lexíu nokkurrar á fjölskyldukvöldi þegar ég var telpa þar sem faðir 
minn greindi frá vitjun engilsins Morónís til spámannsins Josephs Smith. Hann sagði 
engilinn hafa birst við rúm Josephs eftir einlæga bæn hans. Engillinn var sendiboði 
Guðs, nafn hans var Moróní, og hann sagði Joseph að Guð hefði verk fyrir hann að 
vinna. (Sjá Joseph Smith — Saga 1:33.) Ég minnist þessarar kennslu föður míns: „Joseph 
sagði ekki: „Ó, nei, engill, ég vildi bara fá að vita hvaða kirkja væri sönn. Ég vissi 
ekki að ég þyrfti að gera eitthvað!“ En auðvitað þurfti Joseph að gera eitthvað. Hann 
hafði köllun frá Drottni. 

Það sem Joseph gerði var undravert. Hann var einfaldur bóndasonur, en fyrir 
hans tilstilli varð Mormónsbók þýdd og færð fram í dagsljósið, prestdæmið og lyklar 
þess voru endurreyst á jörðu, Kirkja Jesú Krists hinna Síðari daga heilögu var stofnuð 
og bygging hinna heilögu mustera hófst. Allar þær helgiathafnir sem börn himnesks 
föður þurfa á að halda sér til sáluhjálpar eru nú fyrir hendi á jörðu fyrir tilstilli Josephs 
Smith. Þetta var dagur kraftaverka sem rætt er um í Moróní (Moró 7:35-37) og hið 
dásamlega verk og undur sem Nefítarnir ræddu um fyrir mörgum öldum. (Sjá 1 Ne 
14:7.) 

Verkinu sem Joseph hóf var haldið áfram af meðlimum á fyrri tíma kirkjunnar, 
sem áttu trú á Jesú Krist og hið endurreista fagnaðarerindi hans. Fyrir þeirra tilstilli 
tók fagnaðarerindi Jesú Krists að breiðast út um heiminn og kirkja hans var stofnuð. 
Verk þeirra var sannarlega dásamlegt. 

En tími kraftaverka er ekki liðinn og hinu undursamlega verki er enn haldið 
áfram. Þegar við vorum skírðar, varð hver og ein okkar hluti af dásamlegu verki. 

Á liðnu ári hef ég vitjað þegna kirkjunnar. Mér varð ljóst að fyrir trú hinna 
veiku og einföldu mun sáttmála Drottins komið á á jörðu. (Sjá KæS 1:17-23.) 

Í Kóreu er stúlka nokkur sem er eini meðlimur kirkjunnar í fjölskyldu sinni. 
Hún hélt á vel þvældu eintaki sínu af bókinni Eigin framþróun og sagðist dreyma um 
að eiga virka fjölskyldu í fagnaðarerindinu. Stúlknafélagsforseti í Armeníu framfylgir 
staðfastlega starfsskrá Stúlknafélagsins, jafnvel þótt hún hafi ekki handbók kirkjunnar 
á eigin tungumáli. 

Kirkjuþegnar í Rússlandi fara reglubundið í musterið. Þeir leggja rúblurnar 
sínar fyrir og ferðast dögum saman í langferðabílum, lestum og bátum til næsta 
musteris sem er í Svíþjóð. 

Hin níu ára gamla frænka mín, Kimberly, talaði við vinkonu sína af miklum 
áhuga um kirkjuna, sem leiddi til þess að vinkonan sagði: „Ég vil skrá mig í kirkjuna 
þína Hvar skrái ég mig?“ 

Piltarnir og stúlkurnar í deildinni minni þroska með sér leiðtogahæfni og 
hæfileika. Þau eru fús til að syngja, leika á hljóðfæri, flytja ræður, taka þátt í 
þjónustuverkefnum og gera fjölmargt annað, svo þau geti verið hluti af þessu 
undursamlega verki. 

Piltur nokkur í Bogota sagði: „Ég tala fyrir munn piltanna í Kólumbíu. Við 
erum verðugir og búum okkur undir að þjóna!“ 

Ég hef komið á staði þar sem kirkjan er ýmist fámenn eða fjölmenn, þar sem 
hún er ýmist ný eða gömul. Abyrgðin er hvarvetna sú sama. Við erum hluti af hinu 
sanna endurreista fagnaðarerindi Jesú Krists. Við þjónum á einfaldan hátt, 
vitnisburður okkar eflist og við tilheyrum kraftaverki þessa tíma. 

Eg hef í lífi mínu verið vitni að kraftaverki hins endurreista fagnaðarerindis. 
Þegar ég var ung stúlka flutti fjölskylda mín til Sao Paulo í Brasilíu, en faðir minn 
hafði verið kallaður til að vera í forsæti trúboðsins í Brasilíu. Ég átti þar skemmtilegan 
tíma og frábært var að alast þar upp. Ég og bræður mínir höfðum gaman af þeim leik 
að klæða okkur upp og látast vera trúboðar. Við eyddum mörgum stundum í að skrifa 
okkar eigin trúboðsbæklinga „prédika“ og „dreifa“ bæklingum um allan garðinn. Í 
fimm ár snerust umræður okkar við kvöldverðarborðið um trúboðsverk og ég hlustaði 
áhugasöm á trúarsögur trúboðanna Ég vissi jafnvel á þessum aldri að ég væri 
þátttakandi í stórkostlegu verki. 

Þegnar kirkjunnar í Brasilíu voru aðeins um 3000 þegar við komum þangað. 
Reynsla okkar var á margan hátt lík reynslu brautryðjenda kirkjunnar. Við höfðum 
engar sálmabækur eða myndir eða kennslubækur frá höfuðstöðvum kirkjunnar. Ég 
minnist þess að hafa verið með fáeinum börnum í Barnafélagi. Við sungum sömu 
söngvana í hverri viku, sem voru þeir einu sem þýddir höfðu verið á portúgölsku. 
Tveir eftirlætissöngvar mínir voru A Luz Divina eða The Light Divine og There was a 
Bunny in the Middle of the Woods. 

Allt kennsluefni fagnaðarerindisins sem nauðsynlegt var að kenna á 
portúgölsku var prentað á trúboðsheimilinu. Við öll, og jafnvel börnin, vorum látin 
þjóna við að raða saman fréttabréfum trúboðsins og lexíum. Enginn kom með 
kirkjuefni til okkar. Spámaðurinn sendi okkur ekki stikuforseta eða biskupa. Hann 
sendi ekki Líknarfélagsforseta eða æskulýðsverkefni. Kirkjan í Brasilíu hafði yfir að 
ráða sama efni og brautryðjendurnir höfðu í upphafi. Námsefnið sem nota þurfti til að 
byggja upp kirkjuna var innprentað í fólkið. 

Á þeim árum sem við vorum í Brasilíu óx kirkjan mikið. Þúsundir urðu Síðari 
daga heilagir. Brátt var trúboðinu skipt upp, umdæmi voru stofnuð, sem og greinar, og 
kirkjubyggingar reistar. Hnir nýju þegnar kirkjunnar voru áhugasamir og efldust að 
trú og urðu reyndari í fagnaðarerindinu. 

Mörg ár hafa liðið og loks á síðasta ári fór ég til Basilíu til að vera við 
endurvígslu Sao Paulo-musterisins. Ég komst að því að 187 stikur væru í Brasilíu. Þar 
eru nú 26 trúboð, fjögur musteri og næstum ein milljón kirkjuþegna. Þið getið gert 
ykkur í hugarlund undrun mína þegar ég gekk inn á troðfullt svæðið og sá um 65.000 
meðlimi saman komna til að hlýða á Hinckley forseta og taka þátt í vígslunni. Mér 
fannst það kraftaverk að sjá þúsundir ungmenna dansa og syngja saman. Þegar ég virti 
fyrir mér þessa gleðihátíð, sagði ég stöðugt við sjálfa mig: „Þetta er undravert! Þetta 
er kraftaverk! Hvernig gerðist þetta kraftaverk?“ 

Ég undraðist allt kvöldið yfir því sem fyrir augun bar. Daginn eftir, við vigslu 
musterisins, átti ég endurfund við Barnafélagskennara minn, systur Gloriu Silveira. Þá 
varð mér ljóst hvernig kraftaverkið hafði gerst. Systir Silveira hafði verið nýskírð 
þegar hún kom í Barnafélagið og hafði því enga reynslu af kirkjustarfi, en var 
reiðubúin að miðla einföldum vitnisburði sínum og kenna mér Trúaratriðin á 
portúgölsku. Hún og eiginmaður hennar, Humberto, eru enn trúföst. Þau hafa þjónað í 
mörgum kirkjuköllunum yfir árin og þjóna enn. Þegar ég sá systur Silveiru, gerði ég 
mér ljóst að kirkjan í Brasilíu hafði vaxið vegna hennar og þúsunda annarra, henni 
líkri. Hún og bróðir Silveira eru fulltrúar allra þeirra sem eiga trú á Drottin Jesú Krist 
og fagnaðarerindi hans. Þau hafa vaxið að þekkingu og hæfni og hafa þjónað í 
kirkjunni. (Sjá KæS 88:80.) Þau hafa miðlað vinum sínum fagnaðarerindinu. (Sjá KáS 
30:5.) Þau starfa í musterinu. (Sjá KæS 138:48.) Þau kenna börnum sínum fimm réttar 
reglur. (Sjá KáS 68:28.) Af 43 niðjum þeirra hafa 15 þjónað í fullu trúboði. Barnabörn 
þeirra þjóna nú í musterinu og barnabarnabörn þeirra eru fjórða kynslóð fjölskyldu 
þeirra sem eru þátttakendur í hinu dásamlega verki sem Joseph Smith ýtti úr vör. Trú 

á jörðu hefur eflst þeirra vegna. Þau eru dæmi um það kraftaverk sem Drottinn greindi 
frá þegar hann sagði að fagnaðarerindi hans yrði boðað af hinum veiku og einföldu 
(KæS 1:23) og að af litlu mun hinu mikla komið til leiðar (1 Ne 16:29). 

Drottinn sendi engil til Josephs Smith til að segja honum að hann hefði verk að 
vinna. Verki þessu er nú viðhaldið í okkar og er leitt af lifandi spámanni, Gordon B. 
Hinckley, sem sagði: „Verk þetta er dýrðlegt. Það mun blessa líf sérhvers karls, konu, 
drengs og stúlku, sem á móti því tekur“ (First Worldwide Leadership Training Meeting, 11. 
janúar 2003, 21). „Guði séu þakkir fyrir undursamlega veitingu vitnisburðar, valds og 
kenninga sem hér er að finna, í hinni endurreistu kirkju Jesú Krists“ (“The Marvelous 
Foundation of Our Faith," Ensign, nóvember 2002, 78). Í nafni Jesú Krists, amen. 

Hann þekkir ykkur með nafni 


Systir Elaine S. Dalton 
annar ráðgjafi í aðalforsætisráði Stúlknafélagsins 


Það var „að morgunlagi, fagran og heiðskíran dag, snemma vors árið átján 
hundruð og tuttugu,“ er hinn 14 ára gamli Joseph Smith fór í skógarlund nokkurn. 
Hann kaup í bæn og „sá ... tvær verur, svo bjartar og dýrðlegar, að ekki verður með 
orðum lýst, (standa) fyrir ofan (sig)| í loftinu.“ Hann sagði: „Önnur þeirra ávarpaði 
mig, nefndi mig með nafni og sagði, um leið og hún benti á hina: „Þetta er minn 
elskaði sonur. Hlýð þú á hann!“ (US — S 1:14, 17, skáletur hér). Getið þið gert ykkur í 
hugarlund hvernig hinum 14 ára gamla Joseph leið er hann sá Guð föðurinn og son 
hans Jesú Krist og hlýddi á himnaföðurinn nefna sig með nafni? 

Þegar ég fór í Lundinn helga reyndi ég að ímynda mér hvernig það hefði verið 
að vera í sporum Josephs Smith. Á þessari kyrrlátu stundu hvíslaði andinn í ólmandi 
hjarta mitt að ég stæði á heilagri jörðu og að allt sem Joseph Smith hefði sagt væri 
sannleikur. Mér varð síðan kröftuglega ljóst hve mikils góðs við njótum af trú hans, 
hugrekki og staðfastri þrá eftir að hlýða Guði. Hann hlaut svar við auðmjúkri bæn 
sinni. Hann sá föðurinn og ástkæran son hans. Þarna í Lundinum helga varð mér ljóst 
að himneskur faðir þekkti ekki einungis Joseph Smith með nafni, heldur einnig okkur 
öll með nafni — og á sama hátt og Joseph Smith hafði mikilvægu hlutverki að gegna í 
þessu mikla og dásamlega verki, gegnum við mikilvægu hlutverki á þessum síðari 
dögum. 

Vitið þið að himneskur faðir þekkir ykkur persónulega — með nafni? 
Ritningarnar kenna að það sé sannleikur. Enos skráði þetta þegar hann fór út í skóg til 
að biðjast fyrir: „Og rödd kom til mín og sagði: Enos, syndir þínar eru fyrirgefnar, og 
þú munt blessaður verða“ (skáletur hér, Enos 1:5). Móse baðst ekki aðeins fyrir, heldur 
ræddi hann augliti til auglitis við Guð, og Guð sagði: „Ég ætla þér verk að vinna, 
sonur minn Móse“ (skáletur hér, HDP Móse 1:6). Drottinn þekkti Jakob með nafni og 
breytti því í Ísrael til að staðfesta betur hlutverk hans á jörðu. (Sjá Bible Dictionary, 708.) 
Hann gerði það sama við Pál og Abraham og Söru. Í Kenningu og sáttmálum, kafla 
25, er Emmu Smith veitt blessun henni til leiðsagnar og hughreystingar. Drottinn 
hefur mál sitt í blessun þessari með því að segja: „Hlýð þú á rödd Drottins Guðs þíns 
meðan ég tala til þín, Emma Smith, dóttir mín“ (skáletur hér, KéS 25:1). 

Þið hefið kannski ekki heyrt Drottinn kalla á ykkur með nafni, en hann þekkir 
hvert og eitt ykkar og hann þekkir ykkur með nafni. Öldungur Neal A. Maxwell sagði: 
„Ég ber vitni um að Guð hefur þekkt ykkur persónulega ... um langan langan tíma — 
(sjá KæS 93:23). Hann hefur elskað ykkur um langan langan tíma. Hann hefur tölu á 
öllum stjörnum himinsins (sjá Sálm 147:4; Jes 40:26): Hann þekkir ykkur með nafni og 
einnig sorg ykkar og gleði!“ (Öldungur Neal A. Maxwell, “Remember How Merciful the Lord 
Hath Been," Ensign, maí 2004, 46). 

Hvernig getið þið vitað að himneskur faðir þekkir ykkur með nafni og einnig 
þarfir ykkar? Öldungur Robert D. Hales sagði: „Takið ykkur ritningarnar í hönd. 
Krjúpið í bæn. Spyrjið í trú. Hlýðið á heilagan anda. ... Lifið eftir fagnaðarerindinu, 
með þolinmæði og þrautseigju“ (“Receiving a Testimony of the Restored Gospel of Jesus 
Christ," Ensign, nóv. 2003, 31). 

Það gerði Joseph. Vitnisburður hans gerði okkur öllum kleift að vita að 
himneskur faðir þekkir og elskar okkur. Við erum sannlega „dætur himnesks föður, 
sem elskar okkur“ (Þema Stúlknafélagsins). Öldungur J effrey R. Holland sagði: „Ekkert 

eitt okkar er minna metið eða elskað af Guði en annað ... Hann elskar hvert og eitt 
okkar — öryggisleysi, áhyggjur, sjálfsímynd og allt. ... Hann hvetur hvern keppanda 
og kallar að okkur sé ætlað að sigra syndina en ekki hvert annað“ (“The Other Prodigal," 
Ensign, maí 2002, 62). 

Þegar Joseph hafði hlotið slíka vitneskju, varð það ekki til að auðvelda líf 
hans. Hann þurfti í raun að takast á við gríðarlegan þrýsting frá jafnöldrum og 
fullorðnum. Saga Josephs Smith er mikilvæg fyrirmynd fyrir okkur öll. Við getum 
tileinkað okkur kenningar hans þegar við vitum ekki hvað gera skal, þegar við 
stöndum frammi fyrir þrýstingi jafnaldra, þegar okkur finnst freistingarnar sliga okkur 
eða þegar við erum einmana eða okkur finnst við vera óverðug. Við getum beðist 
fyrir! Við getum ákallað Guð, í nafni hans heilaga sonar, Jesú Krists, og leitað 
huggunar og leiðsagnar. Hafið þið einhvern tíma staðið frammi fyrir vanda og ekki 
vitað hvað til bragðs eigi að taka? Joseph sagði: „Hugur minn (hneigðist) til alvarlegra 
hugleiðinga og mikils kvíða“ (IS — S 1:8). Hann sagði: „Ég sagði oft við sjálfan mig: ... 
Hvað á ég að gera?“ (ISS 11:10). 

Hvernig hlaut hann huggun og leiðsögn? Hann ígrundaði ritningarnar og 
loforðin í þeim og „einsetti (sér síðan| að “biðja Guð,'“ (IS -- S 1:13). Svarið sem hann 
hlaut þennan fagra vordag, varð til að breyta lífi hans og stefnu. Hann VISSI. Hann 
hafði hlotið vitnisburð um Guð og Jesú Krist, sem gerði honum kleift að lifa eftir 
fagnaðarerindinu, af þolinmæði og þrautseigju. Hann var stöðugt undir þrýstingi og 
ofsóknum jafnaldra. Hann gat ekki afneitað því að hafa séð sýn. Hann gat verið 
staðfastur vegna vitnisburðar síns. Og það getið þið einnig. 

Ef þið hafið einhvern tíma orðið fyrir þrýstingi jafnaldra, skuluð þið biðjast 
fyrir, spyrja í trú og hlýða á heilagan anda. Lifið síðan eftir fagnaðarerindinu. Joseph 
harmaði veikleika sína og ófullkomleika. Aftur baðst hann fyrir. Engillinn Moróní 
vitjaði hans sem svar við bæn hans. Joseph ritaði: „Hann ávarpaði mig með nafni“ og 
sagði „|að| Guð ætlaði mér verk að vinna“ (skáletur hér, IS -— S 1:33). 

Þegar við biðjumst fyrir mun Drottinn leiða okkur og búa okkur undir að gera 
okkar hlut. Sumar nokkurt, er ég var á ferð um Evrópu með Þjóðdansflokki Brigham 
Young-háskóla, lærði ég mikilvæga lexíu. Ég varð veik og kjarklaus. Ég vildi hætta 
og fara heim. Við vorum í Skotlandi og hugðumst vera með sýningaratriði fyrir 
meðlimi, trúarnema og trúboða. Við fórum á trúboðsheimilið til að biðjast fyrir. Þegar 
við komum þangað varð mér starsýnt á stein nokkurn í framgarðinum. Á steininn voru 
meitluð þessi orð: „Stattu þig vel í hlutverki þínu hvert sem það er.“ Orðin höfðu þau 
áhrif að hjartað tók kipp. Mér fannst sem steinninn væri að tala við mig. Það breytti 
hugsanagangi mínum. Á þessari stundu var mér ljóst að ég hafði ekki aðeins hlutverki 
að gegna í dansflokknum, heldur einnig lífshlutverki og mér var mikið í mun að 
„vanda vel“ til þess. (Sjá athugasemd aftast.) 

Hvers ætlast Drottinn til af okkur? Hann ætlaðst til þess að við gegnum okkar 
hlutverki fyrir komu hans. Hann væntir þess að við sannreynum verðugleika okkar til 
að dvelja hjá honum. Hann vill að við verðum lík honum. Fylgjum því fordæmi 
Josephs. Ég ann þessum texta sálmsins sem kórinn söng: „En sitt táp og fjör ei missti, 
treysti á himna föður sinn“ („Fyrsta bæn Josephs Smith,“ Sálmar, 10). Hann var 
óhagganlegur og hugdjarfur í tilgangi sínum. Joseph sagði sjálfan sig vera „óróavald“ 
í ríki Óvinarins. Hann sagði: „Svo virðist sem andstæðingnum hafi orðið ljóst ... að 
mér væri ætlað að verða til ófriðar og skapraunar í ríki hans“ (IS — S 1:20). Ég hef 
skrifað á spássíu ritninga minna: VERTU ÓRÓAVALDUR! Treystu á umsjá 
himnaföðurins. 

Hvert og eitt okkar mun gegna mikilvægu hlutverki, ef við fylgjum því 
fordæmi sem Joseph Smith sýndi. Drottinn efldi Joseph Smith í hans guðlega 

hlutverki. Hann mun efla ykkur í hlutverki ykkar. Hann kann jafnvel að senda heilaga 
engla sína til að kenna ykkur. Áskorunin er því þessi — verðið þið á stöðum sem 
samboðnir eru englum? Verðið þið nægilega kyrrlátar til að heyra? Verðið þið 
óhagganlegar og traustsins verðar? 

Við erum uppi á tíma fyllingar fagnaðarerindisins, sem hefur verið endurreist á 
jörðu fyrir tilstilli Josephs Smith, spámanns Drottins. Við erum uppi á tíma 
Mormónsbókar sem leiðarvísis. Við erum uppi á tíma lifandi spámanna, 
prestdæmisvalds á jörðu og innsiglunarvalds til að binda saman fjölskyldur í helgum 
musterum. Nú eru vissulega „ógleymanlegir dagar“ (IS S 1:71, neðanmálstexti). 

Það er bæn mín að sérhver okkar verði staðföst í trúnni, að við megum fylgja 
fyrirmynd Josephs Smith um að hljóta vitnisburð. Það er einnig bæn mín að sérhver 
okkar sé verðug þess að vera fulltrúi nafns hans. Hann hefur gefið þetta fyrirheit: 
„Eins og hinn nýi himinn og hin nýja jörð, sem ég skapa, munu standa stöðug fyrir 
mínu augliti ... eins mun ... nafn (yðar) standa stöðugt“ (Jes 66:22). 

Vitnisburður minn um hið endurreista fagnaðarerindi Jesú Krists hefur verið 
mér sem leiðarvísir og akkeri lífsins. Ég er þakklát fyrir að tala til ykkar í dag og segi 
af öllu hjarta: „Vorn spámann við þökkum þér, Drottinn“ (Sálmar, 7). Ég er afar þakklát 
fyrir ráðvendni 14 ára gamals pilts, sem hlaut bænarsvar við spurningu sinni og var 
síðan staðfastur þeirri vitneskju sem hann hlaut. 

Hver ykkar hefur hlutverki að gegna í þessu mikla og dásamlega verki. Hann 
mun hjálpa ykkur. Hann mun leiða ykkur sér við hlið. Hann þekkir ykkur með nafni. 
Um það vitna ég í helgu nafni Jesú Krists, amen. 


ATH.: David O. McKay forseti varð fyrir hughrifum við þennan sama stein í trúboði 
sínu í Skotlandi. Þegar hann varð forseti kirkjunnar, keypti hann steininn og lét setja 
hann í framgarð trúboðsheimilisins í Skotlandi, svo hann yrði uppspretta innblásturs 
fyrir trúboðana þar. 

Ver fyrirmynd trúaðra 


Thomas S. Monson forseti 
fyrsti ráðgjafi í Æðsta forsætisráðinu 


Kæru systur, bæði þið sem eruð hér í hinni stórkostlegu ráðstefnuhöll og þið 
sem horfið á í gegnum gervihnött hvarvetna um heim, ég bið um athygli ykkar nú og 
að ég megi standa undir þeirri ábyrgð minni að ávarpa ykkur. 

Við höfum notið hins uppbyggjandi og innblásna boðskapar forsætisráðs 
Stúlknafélagsins, hinnar dásamlegur tónlistar og anda þessarar samkomu. Við höfum 
skerpt á þakklæti okkar fyrir spámanninn Joseph Smith, líf hans, og hið endurreista 
fagnaðarerindi. 

Æðsta forsætisráð kirkjunnar ber umhyggju fyrir ykkur og hefur trú á ykkur og 
leiðtogum ykkar. Þið eruð gott fordæmi réttlætis í heimi sem bráðþarfnast áhrifa 
ykkar og styrks. 

Kannski getur stríðshróp ykkar vel verið þau orð sem Páll postuli gaf sínum 
ástkæra Tímóteusi: „Ver fyrirmynd trúaðra, í orði, í hegðun, í kærleika, í trú, í 
hreinleika.“ 

Á okkar tíma veldur frjálslyndi, ósiðsemi, klám og sá máttur sem felst í 
þrýstingi jafnaldra því að margir láta hrekjast fram og til baka í ólgusjó syndar og 
stranda á skerjum glataðra tækifæra, blessana og drauma. 

Dýrmætu ungu konur og þið mæður, leiðtogar Stúlknafélagsins og 
leiðbeinendur, leyfið mér að greina ykkur frá fyrirmynd að sjálfsstjórn til að leiða 
ykkur örugglega í gegnum jarðlífið til himnesks ríkis okkar himneska föður. Ég hef 
skipt hegðunarreglum mínum í fjóra hluta: 


e Þið búið að arfleifð; heiðrið hana. 

e Ykkur mun freistað; standist það. 

e Þið þekkið sannleikann; lifið samkvæmt honum. 
e Þið eigið vitnisburð; miðlið honum. 


Fyrsta: Þið búið að arfleifð; heiðrið hana. Þrumur glumdu á Sínaífjalli og þessi 
orð heyrðust: „Heiðra föður þinn og móður.“ 

Hve foreldrar ykkar elska ykkur, hve heitt þeir biðja fyrir ykkur. Heiðrið þá. 

Hvernig heiðrið þið foreldra ykkar? Ég ann þessum orðum Williams 
Shakespeare: „Ei elska þeir sem ávallt hug sinn dylja.“ Þið getið á óteljandi hátt sýnt 
móður ykkar og föður sanna ást ykkar. Þið getið hlýtt þeim og farið eftir kenningum 
þeirra, því þær munu aldrei leiða ykkur afvega. Þið getið sýnt þeim virðingu. Þau hafa 
fórnað miklu og munu fórna miklu fyrir ykkur. 

Verið heiðarlegar við móður ykkar og föður. Slíkur heiðarleiki við foreldra 
kemur t.d. fram í einlægum og opinskáum samskiptum við þá. Forðist að beita 
þögninni. Á dimmri nóttu verður tif klukkunnar hærra og vísar hennar mjakast hægar 
þegar dýrmæt dóttir er enn ekki komin heim. Ef ykkur seinkar, skuluð þið taka upp 
símann og hringja: „Mamma, pabbi, allt er í fína lagi. Við komum aðeins við til að fá 
okkur að borða. Hafið ekki áhyggjur, okkur líður vel. Við komum fljótlega heim.“ 

Fyrir allmörgum árum, er ég var á æskulýðsráðstefnu í Clarkston- 
kirkjugarðinum í Utah, þar sem ungmennahópar skoðuðu minnisvarða á gröf Martins 
Harris, sem var einn af vitnunum þremur að Mormónsbók, tók ég eftir öðrum 
grafsteini — litlum steini sem á var grafið nafn og þessi átakanlegu orð: „Á heimili 

okkar hefur ljós eitt slokknað; kær rödd hefur þagnað. Tómleiki ríkir í hjarta, sem 
aldrei mun þaðan hverfa.“ 

Bíðið þess ekki að ljós slokkni á heimili ykkar; bíðið þess ekki að kær rödd 
þagni þar til þið hafið sagt: „Eg elska þig, mamma; ég elska þig, pabbi.“ Nú er tími til 
að þenkja og þakka. Eg treysti því að þið gerið þetta tvennt. Þið búið að arfleifð; 
heiðrið hana. 

Næsta hegðunarregla okkar er: Ykkur mun freistað; standist það. 

Spámaðurinn Joseph Smith glímdi við freistingar. Getið þið gert ykkur í 
hugarlund háðið og spottið sem hann hlýtur að hafa orðið fyrir er hann lýsti yfir að 
hann hafði séð sýn? Eg býst við að það hafi borið drenginn næstum ofurliði. Hann 
vissi án efa að það myndi létta honum lífið, ef hann drægi þessa yfirlýsingu sína um 
sýnina til baka og héldi áfram eðlilegu lífi. Hann gaf þó ekki eftir. Þetta eru orð hans: 
„Eg hafði raunverulega séð ljós og í ljósinu miðju hafði ég séð tvær verur, og þær 
höfðu raunverulega ávarpað mig. Og þótt ég væri hataður og ofsóttur fyrir að segja, að 
ég hefði séð sýn, þá var það samt satt. ... Ég hafði séð sýn. Ég vissi það, og ég vissi að 
Guð vissi það, og ég ... gat (ekki| neitað því.“ Joseph Smith kenndi hugdirfsku með 
fordæmi. Hann stóð frammi fyrir freistingum og stóðst þær. 

Mörg erum við kunnug leikritinu „Kamelot.“ Ég ætla að miðla ykkur mínu 
eftirlætis orðtaki úr leikriti þessu. Þegar erfiðleikarnir höfðu ágerst milli Arthúrs 
konungs og Gunnvarar drottningar, segir Arthúr þessi aðvörunarorð: „Við megum 
ekki láta eigin ástríður gera út um drauma okkar.“ Þessi orð vil ég nú gera að mínum 
til ykkar. Leyfið ekki að ástríður ykkar geri út um drauma ykkar. Standið gegn 
freistingum. 

Hafið í huga þessi orð Mormónsbókar: „Aldrei hefur hamingjan falist í 
ranglæti.“ 

Leiðsögn þessi skiptir sköpum fyrir velgengni ykkar og hamingju: „Verið 
vandlát á vini.“ Við hneigjumst til þess að líkjast þeim sem við dáumst að og yfirleitt 
eru það vinir okkar. Við ættum aðeins að umgangast þá sem, líkt og við, skipuleggja 
ekki líf sitt út frá stundarþægindum, grunnhyggnum markmiðum eða rýrum metnaði — 
heldur kunna að meta það sem mestu skiptir, já, eilíf viðfangsefni. 

Varðveitið hina eilífu yfirsýn. Ráðgerið að gifta ykkur í musterinu þegar fram 
líða stundir. Engin umgjörð er ljúfari, engin stund helgari, en hinn einstaki 
giftingardagur ykkar. Þar og þá mun himneskri gleði bregða fyrir. Verið vökular og 
leyfið ekki að freistingin ræni ykkur þessari blessun. 

Hafið þennan mælikvarða á öllu því sem þið áformið: Hvað gerir þetta mér? 
Hvað gerir þetta fyrir mig? Og látið hegðunarreglur ykkar ekki birtast í „Hvað finnst 
öðrum?“ heldur fremur „Hvað finnst mér sjálfri?“ Látið hina hljóðu og kyrrlátu rödd 
hafa áhrif á ykkur. Hafið hugfast að sá sem vald hafði til þess setti hendur á höfuð 
ykkar þegar þið voruð staðfestar og sagði: „Meðtak hinn heilaga anda.“ Ljúkið upp 
hjarta ykkar, já, sál ykkar, svo þessi sérstaka rödd sem ber vitni um sannleikann megi 
þar hljóma. Líkt og spámaðurinn Jesaja sagði þá munu „eyru þín ... heyra þessi 
orð...: Hér er vegurinn! Farið hann!“ 

Samhljómur okkar tíma er frjálslyndi. Hvarvetna sjáum við hin ýmsu 
átrúnaðargoð, kvikmyndastjörnur, íþróttakempur — þá sem margt ungt fólk líkir eftir — 
sem vanvirða lögmál Guðs og réttlæta þá saurgandi breytni sem í fljótu bragði virðist 
engar slæmar afleiðingar hafa. Trúið því ekki! Tími reikningsskila rennur upp — já, 
höfuðbókina þarf að jafna. Sérhver öskubuska á sitt miðnætti; það er kallað 
dómsdagur, já, lokapróf lífsins. Eruð þið undir það búnar? Eruð þið ánægðar með það 
sem þið hafið áorkað? 


Þið getið fengið margskonar hjálp. Patríarkablessun okkar er ein hjálpin. Í 
þeirri blessun eru kapítular úr bók eilífra möguleika okkar. Lesið blessun ykkar oft. 
Lærið hana vandlega. Gærið að aðvörunarorðum í henni. Lifið verðugar loforða 
hennar. 

Hafi einhver ykkar hrasað á ferð sinni, er hægt að rísa upp að nýju. Þar kemur 
til iðrunarferlið. Frelsari okkar dó til að veita mér og ykkur þá blessunarríku gjöf. Þótt 
vegurinn sé ógreiðfær, þá er loforðið raunverulegt: „Þó að syndir yðar séu sem 
skarlat, skulu þær verða hvítar sem mjöll.“ „Og (ég mun) ekki framar minnast syndar 
þeirra.“ Freistingar verða á vegi ykkar; ég bið þess að þið standist þær. 

Næsta hegðunarreglan: Þið þekkið sannleikann: lifið samkvæmt honum. 

Eftir að Joseph Smith sá sýnina í Lundinum helga, voru engin frekari tjáskipti 
við hann í þrjú ár. Getið þið gert ykkur í hugarlund hvernig ykkur myndi líða, ef þið 
hefðuð séð Guð föðurinn og Jesú Krist, son hans, ef Kristur hefði rætt við ykkur, og 
þið fengjuð síðan engin frekari fyrirmæli í þrjú ár? Hefðuð þið tekið að efast? Myndi 
það vekja furðu ykkar eða efasemdir? Það vakti ekki furðu eða efasemdir hjá 
spámanninum Joseph Smith, hann efaði ekki Drottin. Hann hafði hlotið sannleikann 
og lifði samkvæmt honum. 

Kæru ungu vinkonur, þið hafið verið fráteknar til að koma fram á þessum 
einstaka tíma, þegar fagnaðarerindi Jesú Krists er endurreist á jörðu. Gordon B. 
Hinckley forseti sagði um fagnaðarerindið og vitnisburð: „Það sem við köllum 
vitnisburð ... er jafn raunverulegt og kraftmikið og hvert annað afl á jörðu. ... Hann 
„.. býr í ungum og öldnum. ... Hann veitir fullvissu um að lífið hafi tilgang, að sumt 
sé miklu mikilvægara en annað, að við séum í eilífri ferð, að við séum ábyrg frammi 
fyrir Guði.“ 

Ykkur hefur verið kenndur sannleikur fagnaðarerindisins af foreldrum ykkar 
og kennurum kirkjunnar. Þið komið til með að finna sannleika í ritningunum, í 
kenningum spámannanna og með þeim innblæstri sem ykkur veitist er þið krjúpið og 
æskið hjálpar Guðs. 

Hafið í huga að trú og efasemdir geta ekki verið samtímis í huga ykkar, því 
annað mun hrekja hitt á brott. Losið ykkur við efasemdir. Ræktið trú. Keppið alltaf að 
því að varðveita þá barnstrú sem flutt getur fjöll og fært himinn nær hjarta og heimili. 

Þegar vitnisburður um fagnaðarerindið, um frelsarann og föður okkar á 
himnum, er orðinn vandlega rótfastur, mun hann hafa áhrif á allt sem þið gerið í lífi 
ykkar. Hann hjálpar ykkur að ákveða hvernig þið eyðið tíma ykkar og hverja þið 
hyggist umgangast. Hann hefur áhrif á breytni ykkar við fjölskyldu ykkar, gagnkvæm 
samskipti ykkar. Hann færir elsku, frið og gleði í líf ykkar. Hann ætti að hjálpa ykkur 
að ákveða að vera hæverskar í klæðaburði og málfari. Á umliðnu ári höfum við tekið 
eftir gríðarlegum breytingum á klæðnaði sumra hinna ungu kvenna okkar. Klæðnaður 
fylgir tískustraumum sem koma og fara; en ef tískuklæðnaður er ósæmilegur, er 
mikilvægt að ungar konur noti hann ekki. Þegar þið klæðið ykkur hæversklega sýnið 
þið ykkur sjálfum og himneskum föður virðingu. Á þessum tíma, þegar tískufatnaður 
er sniðinn eftir hinum rýra fatnaði sumra kvikmyndastjarna og tónlistargoða, kann að 
reynast erfitt að finna hæverskan fatnað í verslunum. Það er samt hægt og er 
mikilvægt. Páll postuli sagði: „Vitið þér eigi, að þér eruð musteri Guðs og að andi 
Guðs býr í yður? ... Musteri Guðs er heilagt, og þér eruð það musteri.“ Þið þekkið 
sannleikann: lifið samkvæmt honum. 

Að lokum: Þið eigið vitnisburð; miðlið honum. Vanmetið aldrei hversu mikil 
áhrif vitnisburður ykkar kann að hafa. Þið getið styrkt hver aðra; þið búið yfir hæfni 
til að skynja það óskynjanlega. Þegar auga ykkar sér, eyra ykkar heyrir og hjarta 
ykkar skynjar, þá getið þið náð til jafnaldra ykkar þeim til bjargar. 

Leyfið mér að miðla reynslu til útskýringar, sem ég upplifði fyrir nokkrum 
árum þegar systir Monson hafði verið á sjúkrahúsi vegna þess að hún hrasaði. Hún 
bað mig að fara í matvörubúðina til að kaupa eitthvað lítilræði. Ég hafði ekki gert 
þetta áður. Ég fór með innkaupalista sem m. a. stóð á kartöflur. Ég fann brátt 
innkaupagrind og setti í hana nokkrar kartöflur. Ég vissi ekki um plastpokana sem 
venja var að setja slíka matvöru í. Þegar ég renndi svo innkaupagrindinni á undan mér 
tóku kartöflurnar að detta á gólfið, út um fremur lítil göt á grindinni. Hjálpsöm 
afgreiðslukona kom askvaðandi og hrópaði: „Ég skal hjálpa þér!“ Ég reyndi að 
útskýra fyrir henni að innkaupagrindin væri í ólagi. Þá var mér sagt að allar 
innkaupagrindurnar væru með þessum götum og þau væru hugsuð fyrir fætur lítilla 
barna. 

Þessu næst tók afgreiðslukonan af mér innkaupalistann og hjálpaði mér að 
finna það sem á honum stóð. Hún sagði síðan: „Ert þú ekki Monson biskup?“ 

Ég svaraði því til að ég hefði vissulega verið biskup fyrir mörgum árum. Hún 
sagði þá: „Á þeim tíma átti ég heima í Gale-stræti innan marka deildar þinnar, en þá 
var ég ekki meðlimur kirkjunnar. Þú sást til þess að stúlkurnar í deildinni hefðu 
sambandi við mig vikulega og færu með mig í Ungmennafélagið og í annað 
félagsstarf. Þetta voru góðar stúlkur, sem sýndu mér vináttu og ljúfmennsku sem 
snerti mig. Ég vildi bara segja þér að sú vinátta sem þú sást mér fyrir leiddi til þess að 
ég lét skírast og varð staðfestur meðlimur kirkjunnar. Það hefur orðið mér til mikillar 
blessunar og ég þakka þér fyrir ljúfmennsku þína.“ 

Þið getið miðlað vitnisburði ykkar á marga vegu — með orðum ykkar, með 
fordæmi ykkar, með þeim hætti sem þið hagið lífi ykkar. 

Megum við öll líkja eftir fordæmi spámannsins Josephs. Hann kenndi 
sannleikann; hann lifði samkvæmt sannleikanum; hann miðlaði sannleikanum. Þið 
eigið vitnisburð; miðlið honum. 

Kæru systur, megi Guð blessa ykkur. Við elskum ykkur og biðjum fyrir ykkur. 
Hafið í huga að þið heyið ekki baráttuna einsamlar. Drottinn hefur gefið þetta 
fyrirheit: „Ég mun fara fyrir yður. Ég mun verða yður til hægri handar og til þeirrar 
vinstri, og andi minn mun vera í hjörtum yðar og englar mínir umhverfis yður, yður til 
stuðnings.“ 

Á morgun eru páskar. Megi hugsanir ykkar beinast að honum á þessum 
páskum, sem friðþægði fyrir syndir okkar, sem vísaði okkur leiðina til lífsins, kenndi 
okkur að biðjast fyrir og sýndi okkur það með eigin breytni. Fæddur í gripahúsi, settur 
í jötu, sonur Guðs bendir okkur öllum að fylgja sér. „Ég veit minn lifir lausnarinn. 
Hve ljúf ég þessi orðin finn!“'' Megi andi hans ávallt vera með ykkur. Þess bið ég í 
hans heilaga nafni — já, nafni Jesú Krists, Drottins — amen. 

